
Cuvânt-înainte al autorului 


Majoritatea cărților Lumii Disc au fost, în linii mari, cărți 
separate, complete în ele însele. Dacă sunt citite într-o oareca- 
re ordine, ajută, dar nu e esențial. 

Aceasta e altfel. Nu pot ignora ceea ce s-a întâmplat mai 
înainte. Buna Batevreme! a apărut prima dată în Magie de 
Ambe Sexe. În Stranii Surate, ea a devenit şefa neoficială a unui 
grupuscul alcătuit din Țața Ogg’, cea relaxată și frecvent 
măritată, și Magrat, tinerica aceea cu nasul roșu și cu părul 
încâlcit, care se-nduioșează când vede picături de ploaie, tran- 
dafiri și mustăţi de pisoi. 

Și ceea ce s-a întâmplat a fost o istorie nu lipsită de asemă- 
nări cu o piesă despre un rege scoțian, iar la sfârșit, Verence 
al II-lea s-a încoronat ca rege al țănșoarei muntoase și împă- 
durite Lancre. 

Dac-ar fi fost după reguli, asta n-ar fi trebuit să se întâm- 
ple, fiindcă el nu era propriu-zis moștenitorul, dar vrăjitoare- 
lor li se păruse că el era cel mai bun pentru slujba asta și, după 
cum se zice, totul e bine când se termină cu bine. Și s-a termi- 
nat și cu o foarte ezitantă Înţelegere între Magrat și Verence... 
foarte, foarte ezitantă, de fapt, fiindcă ambii erau atât de sfioși, 
încât uitau imediat ce-ar fi voit să-i spună celuilalt de îndată 
ce se vedeau, și de fiecare dată când vreunul reușea să deschidă 


În original, Granny Weatherwax (n.tr.) 
În original, Nanny Ogg (n.tr.) 

gura, celălalt înțelegea pe dos și se supăra, și amândoi pier- 
deau o groază de vreme întrebându-se ce gândeşte celălalt. 
Asta ar putea fi iubire sau ceva aproape la fel. 

În Prin cele Străinătăti, cele trei vrăjitoare au trebuit să călă- 
torească de-a curmezișul continentului ca să înfrunte 
Ursitoarea (care-i făcuse Destinului o ofertă de nerefuzat). 

Si iată ce s-a Întâmplat când au ajuns acasă. 


IATĂ URMAREA... 


lată urmarea... 

Când a început totul? 

Există foarte puţine începuturi. Bine, sunt unele lucruri 
care ar putea fi numite debut. 

Cortina se ridică, primul pion avansează, se trage primul 
foc!, dar ăsta nu-i începutul. Piesa sau jocul, sau războiul nu-i 
decât o ferestruică prin care poţi vedea o panglică de eveni- 
mente care poate că se-ntinde pe mii de ani în trecut. Ideea e 
că de fiecare dată poți spune: lată Urmarea. 

Multă ingeniozitate umană s-a consumat în încercarea de 
a afla care e Înaintele primordial. 

Starea prezentă a cunoașterii științifice poate fi rezuma- 
tă astfel: 

La început era nimicul, care a explodat. 

Alte teorii despre începutul începuturilor sunt cu diverși 
zei care au creat universul din coastele, măruntaiele sau testi- 
culele tatălui lor?. Sunt destul de multe teorii din astea. Sunt 
interesante, nu pentru ce ne învaţă despre cosmologie, ci pen- 
tru ceea ce ne spun despre oameni. Hei, copii, din care parte 
credeți c-a fost făcut orașul vostru? 


! Împotriva primului pion, probabil. 


2 Şi zeilor le place să glumească. 

Dar această poveste are loc pe Lumea Disc, care călătoreș- 
te prin spaţiu pe spinarea a patru elefanți ce stau pe carapa- 
cea unei țestoase enorme și nu-i făcută din bucățele din trupul 
nimănui. 

Dar de când să începem? 

Cu mii de ani în urmă? Când o uriașă cascadă de pietre 
încinse s-a prăvălit din cer, a scobit o gaură imensă în munte- 
le Capul de Aramă și-a spulberat pădurea cale de zece mile de 
jur împrejur? 

Piticii au dezgropat pietrele, fiindcă erau făcute dintr-un fel 
de fier, și piticii, contrar opiniei generale, iubesc fierul mai mult 
decât aurul. Doar că, deși fierul se găseşte mai ușor decât aurul, 
e mai greu să scrii cântece despre el. Piticii iubesc fierul. 

Și asta era ceea ce se găsea în pietrele acelea. Iubirea de 
fier. O iubire atât de puternică, încât atrăgea toate lucrurile 
de fier către sine. Cei trei pitici care le-au găsit n-au reușit să 
se elibereze decât lăsându-și acolo nădragii de zale. 

Sâmburele multor lumi e făcut din fier. Dar Lumea Disc e 
tot atât de lipsită de sâmbure ca o clăută. 

Pe Lumea Disc, dacă vrăjeşti un ac, o să arate spre Miez, 
unde câmpul magic are cea mai mare intensitate. E simplu. 

Prin alte părți, pe lumi proiectate cu mai puțină imagina- 
ție, acul se mișcă datorită iubirii de fier. 

Pe vremea aceea, piticii și oamenii aveau mare nevoie de 
iubirea de fier. 

Și-acum, să derulăm timpul înainte cu mii și mii de ani, 
până într-un punct cu vreo cincizeci de ani înaintea mereu- 
înaintândului prezent, până la o coastă de deal și la o tânără 
femeie, care aleargă. Nu fuge de ceva, propriu-zis, și nici către 
ceva anume, ci fuge doar atât de repede cât e nevoie ca să-și 
păstreze avansul față de un flăcău, dar, bineînţeles, nu un 


avans atât de mare încât flăcăul să se dea bătut. Iese în fugă 

din pădure și aleargă prin valea năpădită de trestii unde, pe o 
mică movilă, sunt pietrele. 

Au cam înălțimea unui om și nu-s mult mai groase decât 
un bărbat burtos. 

Si, pe undeva, parcă nu merită osteneala. 

Dacă e să ai un cerc megalitic de care n-ai voie să te apro- 
pii, îţi spune imaginaţia, atunci ar trebui să fie tilitoni mari și 
amenințători şi altare antice, din care strigă amintirea întune- 
cată a jertfelor de sânge. Nu nişte bolovani ciuntiți. 

Se va vedea că, de data asta, fata alergase cam prea repe- 
de, şi de fapt flăcăul care-o urmărea râzând se va rătăci, se 
va plictisi și, până la urmă, se va întoarce singur înapoi în 
sat. Deocamdată, ea nu știe asta, ci stă pierdută în gânduri, 
aranjându-și florile împletite în păr. Fusese genul acela de 
după-amiază. 

Șue ce-i cu pietrele. Nimănui nu i se spune vreodată ce-i 
cu ele. Și nimănui nu i se spune să nu se ducă acolo, fiindcă 
aceia care se abțin să vorbească despre ele știu și ce atracție 
puternică exercită interdicţia. Doar că mersul la pietre e ceva 
ce... nu se face. Mai ales dacă suntem fete cuminţi. 

Dar aici de față nu avem o fată cuminte, în sensul obișnu- 
it al cuvântului. În primul rând, nu e frumoasă. Are o anumi- 
tă linie a maxilarului și o arcuire a nasului care ar putea, cu 
niţel vânt din pupa și într-o lumină favorabilă, fi numite atră- 
gătoare de către un mincinos binevoitor. Mai e și o anumită 
lucire în ochii ei, care se vede de obicei la ace: oameni care 
și-au dat seama că sunt mai inteligenți decât majoritatea celor- 
lalți, dar încă n-au învățat că unul dintre cele mai inteligente 
lucruri pe care le pot face e să nu-i lase pe respectivii să afle 
vreodată despre asta. Această lucire, plus nasul, îi dau o expre- 
sie pătrunzătoare, extrem de deconcertantă. Nu e un chip cu 


care să stai la taclale. Dacă deschizi gura, te trezeşti deodată 

fixat de o privire care-ţi spune: „Sper să ai ceva interesant de 
e, 

Și-acum, cele opt pietre de pe movilița lor sunt supuse 
aceleiași priviri pătrunzătoare. 

Hmm! 

Și-apoi ea se apropie cu prudenţă. Nu e prudenţa unui 
iepure pe punctul de a o lua la fugă. Mai curând seamănă cu 
mișcările unui vânător. 

Își pune mâinile-n șolduri, deși nu prea are șolduri. 

Pe cerul verii zboară o ciocârlie. Altceva decât glasul ei nu 
se aude. Jos în valea cea strâmtă, sau mai sus, pe dealuri, ţâră- 
je cosașii și bâzâie albinele și iarba mișună de micro-zgomote. 
Dar în jurul pietrelor e mereu linişte. 

— Sunt aici, spune ea. Arată-mi! 

În cerc îşi face apariţia silueta unei femei brunete, într-o 
rochie roșie. Cercul nu-i mai larg decât o aruncătură de pia- 
tră, dar ea reușește cumva să vină de la mare depărtare. 

Alții ar fi luat-o la goană. Dar fata nu fuge, și asta-i trezeș- 
te imediat interesul femeii din cerc. 

— Așa deci, ești adevărată. 

— Bineînţeles. Cum te cheamă, fato? 

— Esmerelda. 

— Și ce vrei? 

— Nu vreau nimic. 

— Toți vor câte ceva. Altfel, de ce-ai fi venit tu aici? 

— Voiam doar să aflu dacă ești adevărată. 

— Pentru tine, fără îndoială... tu ai ochi buni. 

Fata încuviinţează. Radia o mândrie de puteai să dai cu 
pietre-n ea, și-ar fi ricoșat. 

— Și acum, c-ai aflat, zise femeia din cerc, ce îți dorești 
cu adevărat? 

— Nimic. 

— Serios? Săptămâna trecută te-ai dus până în munții de 
dincolo de Capul de Aramă ca să vorbeşti cu trolii. Ce voiai 
de la e1? 

Fata înclină capul într-o parte. 

— De unde ştii c-am fost acolo? 

— E chiar la suprafața minții tale, fato! Oricine poate să 
vadă. Oricine are... ochi buni. 

— Cândva, am să pot face asta, zise fata, încrezută. 

— Cine știe? Poate. Ce treabă aveai cu trolu? 

— Voiam... să vorbesc cu ei. Ştii că ei cred că timpul merge 
îndărăt? Fiindcă, zic ei, poți vedea trecutul, și... 

Femeia din cerc râse. 

— Dar sunt ca proști de pitici! Nu-i interesează decât pie- 
tricelele. Pietrele n-au nimic atrăgător. 

Fata ridică dintr-un umăr, într-un fel de gest unilateral, de 
parcă ar fi vrut să spună că pietncelele pot fi foarte interesante. 

— De ce nu poți ieși dintre pietre? 

După schimbarea atmosferei, era clar că asta fusese între- 
barea greșită. Femeia o ignoră cu luare-aminte. 

— Pot să te ajut să descoperi mult mai mult decât nişte 
pietricele, zise ea. 

— Nu poți să ieși din cerc, așa-l? 

— Lasă-mă să-ți dau ce-ţi dorești! 

— Eu pot merge oriunde, dar tu ești blocată în cercul ăla, 
zise fata. 

— Pofi să mergi oriunde? 

— Când am să fiu vrăjitoare, am să pot merge oriunde. 

— Dar n-ai să fii niciodată vrăjitoare. 

— Cum? 

— Oamenii spun că nu asculți. Spun că nu-ți poți stăpâni 
mânia. Spun că n-ai disciplină. 


Fata își dădu părul pe spate. 

— A, şti asta, da? Păi, ce te-aștepţi să spună? Dar am de 
gând să ajung vrăjitoare și nu-mi pasă de ce zice lumea. Poţi 
afla lucruri și singură. Nu-i musai să asculți de toate babele 
nebune care n-au știut să-și trăiască viața. Și eu, cucoană din 
cerc, am să fiu cea mai bună vrăjitoare a tuturor timpurilor! 

— Cu ajutorul meu, cred că ai să reușeşti, zise femeia în 
roşu. Cred că te caută flăcăul tău, adăugă ea, blând. 

Altă ndicare dintr-un singur umăr, adică, flăcăul n-are 
decât s-o caute până diseară. 

— Am să reușesc, nu-l așa? 

— Ai putea fi o vrăjitoare nemaipomenită. Ai putea fi orice. 
Once vrei. Vino în cerc! Lasă-mă să-ți arăt! 

Fata face câțiva pași, apoi șovăie. Ceva nu-i în regulă. 
Zâmbetul femeii e prietenos și plăcut, dar în voce e ceva prea 
insistent, prea disperat, prea flămând. 

— Dar învăţ destule... 

— Treci printre pietre acum! 

Fata şovăie din nou. 

— De unde știu... 

— Vremea cercului aproape a trecut! Gândește-te la ce poți 
învăţa! Acum! 

— Dar... 

— Treci încoace! 

Dar asta a fost demult, în trecut’. Și, în plus, afurisita e... 

... Mai bătrână. 


O ţară de gheaţă... 

Nu e iarnă, căci iarna implică o toamnă şi, poate, într-o zi, 
o primăvară. Aici e o ţară a gheții, nu doar un timp al gheții. 

Și trei siluete călăn, ce stau și se uită în josul pantei la 
cercul din opt pietre. Văzute de aici, par mult mai man. 


! Care-i în altă țară. 


SENIORI ŞI DOAMNE 13 


Trebuia să-i priveşti ceva vreme până să observi ce era 
ciudat la ei — adică, mai ciudat decât hainele. Răsuflarea 
fierbinte a cailor lor aburea în aerul înghețat. Dar a 
călăreților, nu. 

— Și de data asta, spuse persoana din mijloc, o femeie în 
roșu, nu vom mai fi învinși. Pământul ne va primi cu bucurie. 
Probabil urăște oamenii, de-acum. 

— Dar erau vrăjitoare acolo, zise una dintre siluetele căla- 
re. Mi le amintesc. 

— Pe vremuri, da, zise femeia. Dar acum... bietele, bretele de 
ele! Abia dacă mai au ceva putere. Și-s sugestionabile. Au 
mințile moi. M-am funșat pe-afară, dragilor. M-am funșat 
nopțile. Știu ce vrăjitoare au acum. Lăsaţi-le în seama mea! 

— Mi-aduc aminte de vrăjitoare, insistă al treilea călăreț. 
Minţi precum... metalul. 

— Nu mai sunt așa. Vă spun, lăsați-le în seama mea. 

Regina zâmb: cu bunăvoință spre cercul de pietre. 

— Și pe urmă puteți să le luați voi, zise ea. În ce mă privește, 
eu vreau un soț muritor. Un muritor deosebit. O unire a lumilor. 
Ca să le arătăm tuturor că, de data asta, nu mai plecăm. 

— Asta n-o să-i placă Regelui. 

— Și când ne-a păsat nouă de asta? 

— Niciodată, Doamnă! 

— Momentul e prielnic, Lankin. Cercurile se deschid. 
Curând, ne vom putea întoarce. 

Al doilea călăreț se aplecă în șa. 

— Şi voi putea vâna din nou, întrebă el. Când? Când? 


— Curând, zise Regina. Curând. 


Era o noapte întunecată, genul de întuneric care nu se 
explică doar prin lipsa lunii și a stelelor, ci un întuneric care 


pare să curgă de altundeva — atât de dens și de palpabil încât 


14 TERRY PRATCHETT 


aproape că poţi înșfăca un pumn de aer, să storci noaptea 
din el. 

Era acel soi de întuneric care face oile să sară gardurile și 
câinii să se-ascundă în cuștile lor. 

ȘI totuși, vântul era cald și nu atât puternic cât zgomotos — 
ura printre copacii pădurii și jelea în hornunle caselor. 

Pe o noapte ca asta, oamenii normali își trag pătunle peste 
cap, căci simt că există vremuri când lumea aparține altora. 
De dimineaţă va fi din nou a oamenilor; vor fi crengi doborâ- 
te şi câteva țigle lipsă de pe acoperiș, dar va fi o lume umană. 
Deocamdată... mai bine să ne cuibărim la adăpost. 

Dar era cineva treaz. 

Jason Ogg, maistru fierar și potcovar, suflă de câteva on 
din foale, de formă, și se așeză la loc pe nicovală. Era 
mereu cald în fierărie, chiar și atunci când șuiera vântul pe 
sub streșini. 

Putea să potcovească orice, Jason Ogg al nostru. Odată îi 
aduseseră o furnică, în glumă. Stătuse toată noaptea cu ea, 
sub lupă și cu o nicovală făcută dintr-o gămăle de ac. Furnica 
încă mai mișuna pe undeva prin casă — câteodată o mai auzea 
cum troncăne pe podea. 

Dar în noaptea asta... ei, în noaptea asta, cum s-ar zice, își 
va plăti chiria. Bineînţeles, fierăna era a lui. Era moştenire din 
tată-n fiu, de generații. Dar o fierăne însemna mai mult decât 
cărămizi și mortar și fier. N-ar fi putut să spună ce anume, dar 
era acolo. Era diferenţa dintre a fi maistru făurar sau a fi doar 
cineva care-și câștigă pâinea îndoind fierul în forme complica- 
te. Și era ceva ce avea de-a face cu fierul. Și cu a ți se îngădui 
să fii foarte bun în meseria ta. Era un fel de chirie. 

Într-o zi, tatăl lui îl luase deoparte și-l explicase ce trebuia 


să facă în nopţi precum aceasta. 

„Vor fi, îl avertizase, vor fi împrejurări — și o să ştie el când 
anume, fără să i se spună -— vor fi împrejurări când va veni 
cineva cu un cal de potcovit. Să te porți frumos. Să potcovești 
calul. Să nu-ți lași mintea să rătăcească. Și încearcă să nu te 
gândeşti la nimic altceva în afară de potcoave.“ 

Acum se obișnuise. 

Vântul se înteți și de undeva se auzi trosnetul unu: copac 
care se prăbuşea. 

Clanța zăngăni. 

Apoi cineva ciocăni la ușă. O dată. De două on. 

Jason Ogg luă basmaua și și-o legă peste ochi. Asta era 
important, așa-i spusese taică-su. Te ajută să nu te zăpăcești. 

Deschise ușa. 

— Bună seara, boierule, zise el. 

— FURTUNOASĂ NOAPTE. 

Îl ajunse mirosul de cal ud, pe când animalul era condus 
în fierăne, cu copitele zdrăngănindu-i pe piatra de pe jos. 

— E nişte ceai cald lângă cuptor și Doreen a noastră a 
făcut biscuiţi, sunt în cutia pe care scne Un Cadou Din 
Ankh-Morpork. 

- MULŢUMESC. SPER CĂ TE GĂSESC BINE. 

— Da, boierule. Am făcut deja potcoavele. N-o să te țin 
mult din drum. Știu că ești... foarte ocupat, cum s-ar zice. 

Auzi zgomotul și chnchetitul pașilor îndreptându-se către 
scaunul cel vechi de bucătărie rezervat clienților sau, mai 
bine-zis, stăpânilor clienților. 

Jason își pusese uneltele, potcoavele și caielele la-ndemâ- 
nă, pe bancul de lucru, lângă nicovală. Își șterse mâinile pe 
șorţ, luă o pilă și se puse pe treabă. Nu-i plăcea să potcovească 
pe orbește, dar se ocupa cu asta de la vârsta de zece ani. Putea 


s-o facă și pe pipăite. Luă un rașpel și începu. 

Și un lucru trebuia să recunoască. Asta era calul cel mai 
ascultător pe care-l întâlnise vreodată. Păcat că nu-l putea 
vedea! Trebuia să fie un cal deosebit, calul ăsta... 

Taică-su îi spusese: nu încerca să tragi cu ochiul. 

Auzi gâlgâitul ceaiului și clinchetul linguriţei în ceașcă, 
apoi zgomotul linguniţei puse jos. 

„Nu se aude nimic, îi spusese taică-su. Doar când merge 
și vorbește, altfel nu-l auzi scoțând niciun sunet. Nu plescăie 
din buze, nu nimic. 

Nu respiră. 

A, şi încă ceva. Când îi scoţi potcoavele vechi, nu le-arun- 
ca în colț, să meargă la topit cu celelalte resturi. Ține-le separat. 
Topește-le separat. Păstrează un creuzet special pentru ele și 
fă potcoavele noi din fierul lor. Fă ce-i ști, dar nu pune fierul 
de la ele pe vreo altă ființă vie.“ 

De fapt, Jason oprise un rând din acele potcoave și le folo- 
sea la jocurile de aruncat la țintă, la târgurile din sat, și nu 
pierdea niciodată când le folosea. Câștiga atât de des că i se 
făcuse frică, şi acum potcoavele stăteau mai tot timpul agăţate 
într-un cui, după ușă. 

Din când în când, vântul zăngănea geamul în cercevea sau 
făcea jarul să trosnească. O serie de bufnituri și un cotcodac, 
chiar lângă casă, dădeau de înţeles că poiata găinilor fusese 
luată pe sus de vijelie. 

Stăpânul clientului își mai luă o ceașcă de ceai. 

Jason termină o copită și-i dădu drumul. Apoi întinse 
mâna. Calul se foi niţel și apoi ridică ultimul picior. 

Așa cal întâlneai unul la un milion. Poate și mai mult. 

Până la urmă, termină. Ciudată chestie! Niciodată nu 
părea să dureze prea mult. Jason n-avea ceas, ce să facă cu el, 
dar avea o bănuială că treaba asta, care dura aproape o oră, 


în același timp se termina în câteva minute. 

— Gata, zise el. Am terminat. 

— MULŢUMESC. TREBUIE SĂ RECUNOSC, BISCUIȚII 
ĂŞTIA SUNT FOARTE GUSTOȘI. CUM REUȘESC SĂ PUNĂ 
BUCĂȚELELE DE CIOCOLATĂ ÎNĂUNTRU? 

— Nu ştiu, boierule, zise Jason, privind fix basmaua pe care 
o avea pe ochi. 

- VREAU SĂ SPUN, CIOCOLATA AR TREBUI SĂ SE 
TOPEASCĂ LA COPT. CUM CREZI DUMNEATA CĂ REUȘESC? 

— Cred că e secret profesional, zise Jason. Nu pun io între- 
băn din astea. 

— FOARTE BINE. EȘTI ÎNŢELEPT. ACUM TREBUIE SĂ... 

Trebuia să-l întrebe, fie și numai ca să poată ține minte c-a 
întrebat: 

— Boierule? 

— DA, DOMNULE OGG? 

Jason își trecu limba peste buze. 

— Dacă aș... da Jos basmaua de la ochi, ce-aș vedea? 

Gata. O spusese. 

Se auzi un clinchetit pe podeaua de piatră și se simți o 
schimbare în mișcarea aerului care sugera că acum clientul lui 
Jason se afla chiar în fața lui. 

— EȘTI UN OM CREDINCIOS, DOMNULE OGG? 

Jason se gândi câteva clipe. N-aveau prea multe religii în 
Lancre. Erau Minunătorii de Nouă Zile și Offlienii de Strictă 
Observanţă, plus diverse altare a tot felul de zei mărunți, 
ascunse prin câte-un luminiş îndepărtat. Nu simțise niciodată 
cu adevărat nevoia lor, ca și piticii. Fierul era fier şi focul, foc — 
dacă te lași furat de metafizică ajungi să-ți aduni degetele de 
sub capul ciocanului. 

— ÎN CE ANUME CREZI CU ADEVĂRAT, ÎN CLIPA ASTA? 

„E la o şchioapă de mine, se gândi Jason. Aș putea întinde 
mâna, să-l ating...“ 

Se simţea un miros. Nu era neplăcut. Nu era mai nimic. 
Era mirosul aerului din încăperi vechi, uitate. Dacă secolele ar 
avea miros, atunci cele vechi de tot așa ar mirosi. 

— DOMNULE OGG? 

Jason înghiți în sec. 

— Păi, boierule... zise el, în clipa asta... am mare credință în 
basmaua mea. 

— FOARTE BINE. FOARTE BINE. ȘI ACUM... TREBUIE SĂ 
PLEC. 

Jason auzi clanţa țăcănind. Ușile se deschiseră cu o bufni- 
tură, împinse de vânt, și-apoi se auziră din nou copitele înain- 
tând pe pavaj. 

- MUNCA DUMITALE, CA ÎNTOTDEAUNA, E FĂRĂ 
CUSUR. 

— Mulţumesc, boierule. 

- NE VOM MAI ÎNTÂLNI. 

— Da, boierule. 

- CÂND VA MAI AVEA CALUL MEU NEVOIE DE 
POTCOAVE. 

— Da, boierule. 

Jason închise ușa și-o încuie, deși probabil, dacă stăteai să 
te gândeşti, nu ajuta la nimic. 

Dar asta era învoiala — potcoveai orice ți se aducea, orice, 
și plata era că putea potcovi orice. Întotdeauna existase un 
făurar în Lancre si toată lumea știa că faurul din Lancre era 
cu adevărat un faur puternic. 


Era o învoială străveche ȘI avea de-a face cu fierul. 


Vântul se domoli. Acum era doar o șoaptă de-a lungul 
orizontului, la vremea răsănitului. 
Aici era ținutul ierbii octarine. Ţinut fertil, mai ales 


pentru porumb. 

Și aici era un lan de porumb, care se unduia domol între 
gardurile vii. Nu era un lan mare. Și nici deosebit în vreun fel. 
Era doar un câmp cu porumb pe el, în afară, bineînţeles, de 
perioada de iarnă, când n-avea decât porumbei și ciori. 

Vântul se opri. 

Porumbul continua să se unduiască. Nu era mișcarea nor- 
mală, de la vânt. Mişcarea asta se întindea dinspre centru, ca 
vălurelele de la o piatră aruncată-n apă. 

Aerul sfărâia, plin de un bâzâit mânios. 

Și apoi, în centrul câmpului, foșnind pe măsură ce se aple- 
ca, porumbul fraged se culcă la pământ. 

Într-un cerc. 


Și în văzduh, albinele roiau și tălăzuiau, bâzâind mânioase. 


Mai erau câteva săptămâni până la Sânziene. Regatul 
Lancre moţăia, copleșit de căldura care făcea aerul să tremure 
deasupra câmpurilor și pădurilor. 

Trei puncte negre apărură pe cer. 

După o vreme, se putu vedea că era vorba despre trei 
siluete feminine, călare pe mături, care zburau într-o manieră 
ce te ducea cu gândul la trei rațe de ipsos. 

Să le privim cu atenție. 

Prima dintre ele — hai să-i spunem, conducătoarea — zboa- 
ră șezând dreaptă-băţ, făcând în ciudă rezistenţei la înaintare, 
și pare să câștige înfruntarea. Are trăsături care ar putea fi 
descrise drept interesante sau chiar atrăgătoare, dar nu ar 
putea fi considerată frumoasă, cel puțin nu de către cineva 
care nu-și doreşte să-i crească nasul cu trei coți. 

A doua e bondoacă și crăcănată, cu faţa ca un măr care-a 
fost lăsat în pod prea multă vreme și cu o expresie de cumse- 
cădenie aproape letală. Zdrăngăne la un banjo și, în lipsa unui 


cuvânt mai potrivit, cântă. E un cântec despre un arici. 

Spre deosebire de mătura primeia, care e mai mult sau 
mai puţin liberă de poveri, cu excepția unui sac sau doi, mătu- 
ra el e încărcată până la refuz cu lucruri cum ar fi, bunăoară, 
măgari mov de pluș, tirbușoane în formă de băieţei care fac 
pipi, sticle de vin în coșuri de papură și alte obiecte culturale 
internaționale. Cuibănt printre ele se află cel mai împuțit și 
răuvoitor motan din lume, care, pentru moment, doarme. 

A treia şi, fără îndoială, ultima zburătoare pe mătură este 
și cea mai tânără. Spre deosebire de celelalte două, care se 
îmbracă precum ciorile, ea poartă haine vesele, în culori des- 
chise, care nu i se potrivesc și probabil nu i s-ar fi potrivit nici 
cu zece ani în urmă. Chipul ei are o expresie oarecum opti- 
mistă și binevoitoare. În păr și-a pus flori, dar sunt cam ofilite, 
la fel ca ea. 

Cele trei vrăjitoare trecură granița regatului Lancre și, 
curând, ajunseră deasupra oraşului Lancre. Începură să 
coboare către dealunle pleşuve din spatele orașului și ateriza- 
ră, într-un târziu, lângă un menhir care, din întâmplare, mar- 
chează granița dintre teritoriile lor. 

S-au întors. 

ȘI toate cele sunt din nou în regulă. 


Preţ de vreo cinci minute. 


În privată era un bursuc. 

Buna Batevreme îl înghionti cu mătura până când jivina 
pricepu și-și luă tălpășița. Apoi scotoci după cheie, care era 
atârnată într-un cui, lângă Almanackul sau Carta Zilelor de anul 
trecut, și-o apucă pe potecă, spre căsuţa ei. 

O iarnă întreagă departe de casă! O să fie multă treabă de 
făcut. Să se ducă să ia caprele de la domnul Skindle, să scoată 
păianjenii din horn, să pescuiască broaștele din puț și-apoi să 


treacă înapoi la îndeletnicirea ei, de a-și băga nasul în treburile 

tuturor celorlalți, fiindcă nici cu gândul nu gândeai ce trebu- 
şoare le treceau prin minte oamenilor când n-aveau lângă ei 
o vrăjitoare... 

Dar putea să-și îngăduie o oră de răgaz, mai întâi. 

Colac peste pupăză, mai găsi și un cuib de măcăleandru 
în ceainicul cel mare. Păsările intraseră în casă printr-un 
geam spart. Ea scoase ceainicul afară, îl înțepeni cu grijă 
deasupra ușii, să nu-l ajungă dihorii, și-și fierse apă pentru ceai 
într-o cratiţă. 

Apoi întoarse ceasul. Vrăjitoarele n-aveau nevoie de cea- 
suri, dar îl păstra că-i plăcea ticăitul... mă rog, mai mult pen- 
tru asta. Dădea senzația că e casa locuită. Fusese al mamei ei, 
care-l întorsese în fiecare zi. 

Nu fusese surprinsă când îi murise mama, în primul rând 
fiindcă Esme Batevreme era vrăjitoare, și vrăjitoarele simt 
cum va fi viitorul, și în al doilea rând, fiindcă știa destulă 
medicină și observase semnele. Așa că avusese timp să se pre- 
gătească și nu plânsese deloc, până a doua zi, când ceasul se 
oprise chiar în timpul praznicului de după înmormântare. 
Scăpase din mâini o tavă cu sendvișuri cu şuncă și pe urmă 
trebuise să se-nchidă în privată, pentru o vreme, ca să n-o 
vadă nimeni. 

Acum e momentul să se gândească la lucrunle astea. 
E timpul să se gândească la trecut... 

Ceasul ticăia. Apa fierbea. Buna Batevreme pescui un plicu- 
leţ de ceai din modestul bagaj de pe mătură şi clăti ceainicul. 

Focul scăzu. Umezeala unei camere neîncălzite de luni 
întrega se risipi treptat. Umbrele se lungiră. 

Era timpul să se gândească la trecut. Vrăjitoarele pot simți 
viitorul. Și treaba de care va trebui în curând să se ocupe va fi 
a el... 


Și-apoi își aruncă ochii pe fereastră. 

Tața Ogg se urcă, atentă, pe un scăunel și-și trecu un deget 
pe deasupra dulapului. Apoi inspectă degetul. Era neprihănit. 

— Hm, zise ea. Se pare că-i oarecum curat. 

Nuronile se înfiorară de ușurare. 

— Până acum, adăugă aţa. 

Cele trei femei se strânseră laolaltă, copleșite de o groază 
nemărturisită. 

Relația ei cu nuronle era singura pată de pe caracterul, 
altfel cumsecade, al Țaţe: Ogg. Cu ginerii era altă treabă — le 
ținea minte numele, chiar și zilele de naştere, și-i adăuga fami- 
liei ca pe niște pui supradimensionaţi adunaţi sub aripile unei 
cloști mărunţele. Iar nepoții erau odoarele ei, fiecare în parte. 
Dar orice femeie îndeajuns de nechibzuită ca să se mărite cu 
un fiu Ogg n-avea decât să se resemneze cu o viaţă de tortură 
mentală și abjectă servitute domestică. 

Ţaţa Ogg nu făcea niciodată treburi domestice, ci era 
pricina treburilor domestice ale altora. 

Se dădu jos de pe scăunel și le zâmbi. 

— Ap păstrat casa curată, zise ea. Bravo! 

Apoi îi pieri zâmbetul. 

- Sub patul din odaia de oaspeţi, zise ea. Încă n-am con- 
trolat acolo, așa-i? 

Inchiziția ar fi dat-o afară pe Tața Ogg pe motiv că-i prea 
răutăcioasă. 

Ea se întoarse către alți membri ai familiei care tocmai îi 
intrau pe ușă și expresia 1 se schimbă în rânjetul înduioșat cu 
care-și întâmpina întotdeauna nepoții. 

Jason Ogg își împinse fiul cel mic înainte. Acesta era 
Pewsey Ogg, în vârstă de patru ani, și ţinea ceva în mâini. 

— Ce-ai acolo, ia să vedem? zise Ţaţa. la să vadă mamaia! 


Pewsey îi arătă. 

— Ia te uită, dar ce băieţel harnic ai... 


Și se întâmplă chiar acolo, chiar atunci, chiar în faţa ei. 


Și mai era și Magrat. 

Fusese plecată opt luni de zile. 

Și acum o apucase panica. Teoretic, era logodită cu 
Regele Verence al II-lea. Bine... nu chiar logodită, propriu-zis. 
Exista între ei, era aproape sigură, un acord tacit, la modul 
general, cum că logodna ar fi o opțiune valabilă. E adevărat 
că ea îi tot spunea că se consideră un spirit liber și nu vrea sub 
nicio formă să se simtă legată în niciun fel și bineînțeles că era 
adevărat, mai mult sau mai puţin, dar... dar... 

Dar... ce să zic... opt luni. Once se poate întâmpla în opt 
luni. Ar fi trebuit să se întoarcă direct acasă, de la Genua, dar 
celelalte două se distrau așa de bine! 

Șterse praful de pe oglindă și se examină critic. Nu prea 
aveai ce face cu așa înfățișare. Părului ei puteai să-i faci orice, 
că după trei minute se încurca singur la loc, ca un furtun de 
grădină lăsat în magazie!. Își cumpărase o rochie nouă, verde, 
dar ceea ce păruse atrăgător și șic pe un manechin de ipsos 
arăta ca o umbrelă strânsă, pe un trup ca al lui Magrat. 

Dar Verence domnea de opt luni. Sigur, regatul Lancre 
era atât de mic, că nici nu puteai să te-ntinzi cât ești de lung 
dacă n-aveai pașaportul în regulă, dar el era rege veritabil și 
un rege ventabil devenea foarte atrăgător pentru tinerele domni- 
șoare în căutarea unei cariere de succes în branșa reginelor. 

Se strădui să-și aranjeze rochia pe cât posibil și-și trecu un 
pieptene răzbunător prin păr. 

Apoi urcă la castel. 


! Care, oricât de atent ar fi făcut colac, se va desface peste noapte și va 


lega cositoarea de biciclete. 


24 TERRY PRATCHETT 


Garda la castel cădea în sarcina oricărui cetăţean care 
n-avea altă treabă pe moment. Azi era de jurnă fiul cel mic al 
Ţaţei Ogg, Shawn, gătit în zale croite pe măsura altuia. El luă 
ceea ce probabil i se părea lui a fi poziție de drepți când trecu 
Magrat pe lângă el, apoi lăsă lancea să cadă și-o luă fuguţa 
după ea. 

— Puteţi să mergeţi niţel mai încet, vă rog, domnişoară? 

Trecu repede pe lângă ea, urcă în fugă treptele până 
la poartă, înhăţă o trompetă care atârna de-o sfoară într-un 
cui și sună din ea câteva note aproximative. Apoi păru din 
nou panicat. 

— Aşteptaţi aici, domnişoară, nu mișcați... numărați pân-la 
cinci și pe urmă bateți la ușă, zise el, apoi se repezi înăuntru, 
trântind ușa după el. 

Magrat aşteptă, apoi bătu cu ciocănelul. 

După câteva clipe, Shawn deschise ușa. Era roșu la față 
și-avea pe cap o perucă pudrată, pusă de-a-ndoaselea. 

— Daaa? zise el, tărăgănat, încercând să facă pe majordomul. 

— Vezi că ţi-ai uitat coiful în cap, sub perucă, zise Magrat, 
binevoitoare. 

Shawn se dezumiflă și ridică ochu-n tavan. 

— Au plecat toți la făcut fân? întrebă Magrat. 

Shawn își scoase peruca, dădu coiful jos și și-o puse la loc. 
Pe urmă, își puse agitat coiful la loc deasupra perucii. 

— Da, și domnul Spnggins, majordomul, iar e la pat cu 
problema lui, zise Shawn. Nu-s decât eu aici, domnişoară. Plus 
că trebuie să pregătesc cina înainte să plec, că doamna Scorbic 
nu se simte bine. 

— Nu-i nevoie să mă conduci, zise Magrat. Știu drumul. 

— Nu, trebuie făcute toate după tipic, zise Shawn. Dumnea- 
voastră doar mergeţi încet, de restul mă ocup eu. Alergă 


înainte, trânti ușile duble de perete: Doomnişooaara Maagraaat 

Usturoooi! și-apoi o luă la fugă înainte spre următoarea pere- 
che de uși. 

La al treilea rând de uşi gâfâia deja, dar făcu un efort. 

— Doomnişooo... Maagraaa... Usturoooo... Maiestaateaaasa 
Reeee — Of, fir-ar, unde s-a dus acuma? 

Sala tronului era goală. 

Până la urmă, îl găsiră pe Verence al II-lea, Rege de 
Lancre, în curtea grajdului. 

Unu oameni aparțin prin naștere regalității. Alţi ajung la 
regalitate sau cel puţin Arhi-Generalisimitate-Părinte-Al-Pa- 
tnei-Sale. Dar lui Verence regalitatea îi fusese impusă. Nu fusese 
crescut pentru asta și nu ajunsese pe tron decât printr-una dintre 
acele complicate încurcături de fraternități și paternităţi atât 
de obişnuite în familiile regale. 

De fapt, fusese crescut să fie bufon, adică un om a cărui 
slujbă e să ţopăie şi să spună glume şi să i se toarne frişcă în 
pantaloni. Din care cauză căpătase o atitudine gravă și solemnă 
în faţa vieţii și o sumbră hotărâre de a nu mai râde de nimic 
niciodată, mai ales dacă exista frişcă prin împrejurimi. 

Își începuse, deci, rolul de conducător cu avantajul igno- 
ranţei. Nimeni nu-l învățase să fie rege, prin urmare, trebuia 
să-și dea seama singur ce și cum. Comandase cărți pe tema 
asta. Verence credea cu tărie în utilitatea cunoștințelor obținu- 
te din cărți. 

Ajunsese la convingerea rar întâlnită că rolul regelui era să 
facă din regatul lui un loc mai bun pentru traiul tuturor. 

Acum inspecta un utilaj complicat. Avea două hulube ca 
să se înhame un cal la el, iar în rest arăta ca o căruță plină 
cu mori de vânt. 

Ridică ochii şi zâmbi, în felul lui distrat. 

— A, bună, zise el. V-aţi întors cu bine? 


— Aă... începu Magrat. 

— Ăsta-i un rotator de culturi patentat, zise Verence, ciocă- 
nind mașinăna. Tocmai l-am primit din Ankh-Morpork. 
Asta-i viitorul, să ştii. Sunt foarte interesat de agricultură și de 
eficienţa exploatării solului, în ultima vreme. O să trebuiască 
să ne punem zdravăn pe treabă la sistemul ăsta nou de 
trei tarlale. 

Magrat era derutată. 

— Dar nu avem decât trei tarlale, observă ea, și prea mult 
sol nu se găsește în... 

— E foarte important să stabilim alternanţa corectă între 
cereale, leguminoase și rădăcinoase, explică Verence, ridicând 
vocea. Aș fi foarte interesat să aflu părerea ta! 

- AG... 

— Și cred că trebuie să rezolvăm cumva cu porcii! strigă 
Verence. Dungatul de Lancre! E foarte rezistent! Dar ar trebui 
să-l aducem la o greutate mai mare! Prin încrucişăn atent pro- 
gramate! Cu, de exemplu, Deşelatul de Sto! Am comandat un 
vier — Shawn, ai de gând să lași odată trompeta aia tâmpită?! 

Shawn cobori trompeta de la gură. 

— Dădeam onorul, Maiestate. 

— Da, da, dar nu-i nevoie s-o ţii tot așa! Două-trei note 
sunt mai mult decât suficiente. 

Verence adulmecă. 

— Și vezi că se arde ceva. 

— Of, fir-ar... sunt morcovii... 

Shawn dispăru în grabă. 

— Altă viață, zise Verence. Ce spuneam? 

— Ceva despre porci, cred, îi aminti Magrat, dar, de fapt, 
eu venisem... 

— Totul se reduce la sol, spuse Verence. Dacă ai grijă să fie 
solul în regulă, restul vine de la sine. Apropo, nunta am fixat-o 


pentru ziua de Sânziene. M-am gândit că o să-ți facă plăcere. 

Gura lui Magrat se rotunji ca un „O“. 

— Putem să schimbăm data, bineînțeles, dar nu cu mult, că 
vine secerișul, zise Verence. 

— Am trimis deja câteva invitaţii, la persoanele pe care 
suntem obligaţi să le poftim, zise Verence. 

— Și m-am gândit c-ar fi frumos să organizăm un fel de 
festival sau serbare înainte, zise Verence. 

— Și-am scris la Ankh-Morpork, la Boggi's, să trimită cea 
mai bună croitoreasă și nişte țesături potrivite, și una dintre 
cameriste are cam de statura ta, așa încât cred că o să-ți placă 
rezultatul, zise Verence. 

— Și domnul Ironfoundersson, piticul, a coborât speaal din 
munţi să-ți confecționeze coroana, zise Verence. 

— ȘI frate-miu şi trupa Vitoller nu pot veni fundcă se pare 
că-s în turneu în Klatch, dar Hwel făurarul de piese ne-a scris 
una specială pentru festivitățile nunţii, ceva ce să poată juca și 
țăranii, așa a spus, zise Verence. 

— Deci, totul e aranjat, atunci? zise Verence. 

În sfârșit, vocea lui Magrat reveni de pe la ce apogeu înde- 
părtat fusese, niţel răgușită. 

— Nu trebuia să mă întrebi și pe mine? dori ea să ştie. 

- Cum? Aă. De fapt, nu, zise Verence. Nu. Regii nu în- 
treabă. M-am documentat. Eu sunt regele, știi și tu, n-aş vrea 
să te supăr, dar eşti o supusă. Nu-i nevoie să te întreb. 

Gura lui Magrat se deschise pentru un zbieret de furie, 
dar, în sfârșit, creierul ei intră în funcțiune. 

Da, îi spunea acesta, bineînțeles că poți să țipi la el şi să pleci 
furioasă. Şi probabil că el va veni după tine. 

Foarte probabil. 

Poate nu chiar așa probabil. Fiindcă o fi el un omuleţ 
cumsecade cu ochi blânzi și lăcrimoși, dar e și rege, și s-a 
documentat. Dar, foarte probabil, aproape sigur. 

Dar... 

Vrei să-ți joci tot restul vieţii pe o carte? Nu asta voiai, de 
fapt? Nu asta sperai când ai venit aici? Cu adevărat? 

Verence o privea cu oarecare îngrijorare. 

- Vrăjitonia e problema? întrebă el. Nu-i nevoie să renunți 
de tot, bineînţeles. Am mare respect pentru vrăjitoare. Și poți 
să fii regină vrăjitoare, dacă vrei, deși cred că asta implică să 
porți haine foarte decoltate și să creşti pisici, și să dai oameni- 
lor mere otrăvite. Am citit asta undeva. E vrăjitoria, aşa-1? 

— Nu, bâigui Magrat, nu-i asta... ăă... ai zis ceva de o 
coroană? 

— Trebuie să ai coroană, zise Verence. Așa poartă reginele. 
Scne în carte. 

Creierul ei intră din nou pe fir. Regina Magrat, şopt el. 
Ce mai oglindă pentru imaginație... 

— Nu eşti supărată, nu? întrebă Verence. 

— Cum? A. Nu. Eu? Nu. 

- Bun. Atunci e totul aranjat. Cred că am lămurit totul, 
nu-l așa? 

-Ăă... 

Verence își frecă mâinile. 

— Am făcut nişte chestii grozave cu leguminoasele, zise el, 
de parcă n-ar fi dat adineauni peste cap viaţa lui Magrat, fără 
să-i ceară voie. Fasole, mazăre... știi tu. Fixatoare de azot. Și 
cu argilă și calcar, bineînţeles. Agronomie științifică. Vino niţel 
să vezi. Plecă înainte, entuziasmat și-n pas săltat. Şti, adăugă 
el, noi chiar am putea pune regatul ăsta pe roate. 


Magrat se ținu după el. 

Deci, era totul aranjat. Nu o cerere în căsătorie, ci doar o 
afirmație. Nu fusese ea sigură cum va fi momentul, nici char 
în întunericul nopții, dar avea ea o idee cum că ar putea inclu- 
de trandafiri, apusuri de soare și păsărele cântătoare. Infoiul 
nu ocupa un loc prea important. Fasolea și alte fixatoare de 
azot nu jucau un rol central. 

Pe de altă parte, Magrat era, în adâncul sufletului, mult 
mai practică decât credeau majoritatea oamenilor, care nu 
vedeau dincolo de zâmbetul ei pierdut și de colecția ei de peste 
trei sute de bijuterii oculte, din care nu funcționa niciuna. 

Deci așa ajungea: să te mănți cu un rege. Aranjau alții 
lucrunile. Fără cai albi. Trecutul se arunca direct în viitor și te 
antrena și pe tine. 

Poate așa era normal. Regii erau oameni ocupați. Expe- 
riența lui Magrat în materie de maniaje regale era limitată. 

— Unde mergem? întrebă ea. 

— În vechea grădină de trandafiri. 

Aha... ei bine, așa mai merge. 

Doar că nu văzu niciun trandafir. Grădina împrejmuită cu 
zid fusese văduvită de poteci şi pergole și acum era inundată 
de tulpini verzi cu flori albe, înalte până la brâu. Prin flori 
bâzâiau furios albinele. 

— Fasole? se miră Magrat. 

— Da! Un lot experimental. Mereu aduc pe-aici fermierii 
să le arăt, zise Verence şi suspină. Și ei dau din cap, mormăie 
și zâmbesc, dar tare mă tem că, de fapt, când se duc acasă, se 
țin tot de metodele lor vechi. 

— Știu, zise Magrat. La fel a fost și când am încercat să le 
dau oamenilor lecții de naștere naturală. 

Verence ridică dintr-o sprânceană. Chiar şi lui i se părea 
ușor ireală imaginea lui Magrat dând lecţii de naștere femeilor 


fecunde și impasibile din Lancre. 

— Senos? Și cum născuseră înainte? se interesă el. 

— O, aşa, la-ntâmplare, zise Magrat. 

Priviră la micul câmp de fasole, înflont și bâzâitor. 

— Bineînţeles, când vei fi regină, n-o să mai trebuiască să... 
începu Verence. 

Se întâmplă uşor, aproape ca un sărut, cu blândeţea atin- 
gerii soarelui. 

Nu era niciun fior de vânt, doar o nemișcare bruscă și 
grea, care-ţi făcea urechile să pocnească. 

Tulpinile se-ndoiră, se frânseră şi se culcară la pământ, în 


cerc. Albinele zbârnâiră gălăgios și zburară care-ncotro. 


Cele trei vrăjitoare ajunseră deodată la menhir. 

Nici măcar nu-și bătură capul cu explicaţiile. Unele 
lucruri le ști, pur și simplu. 

— În mijlocul afurisitelor mele de plante! exclamă Buna 
Batevreme. 

— În grădina palatului! zise Magrat. 

— Sărăcuţul de el! Și tocmai le ridica să mi le-arate! șopti 
Fața Ogg. 

Buna Batevreme se opri. 

— Ce tot spui acolo, Gytha Ogg? zise ea. 

— Pewsey al meu semănase nişte muștar și creson pe-o 
flanelă udă pentru mamaia lui, explică Tața Ogg, răbdătoare. 
Venea să mi le-arate și tocmai ce mă aplecam să văd, că trosc! 
Cerc de lanuni! 

— Treaba asta, zise Buna Batevreme, e serioasă. De ani de 
zile n-a fost așa rău. Știm cu toatele ce înseamnă, nu-i așa? 
Ce trebuie... 

— Aă, făcu Magrat. 

— ... Să facem acum e... 


— Scuzați-mă, le întrerupse Magrat. 

Unele lucruri trebuiau spuse. 

— Da? 

— Eu nu știu ce înseamnă, zise Magrat. Că, știți, Goodie 
Whemper a bătrână... 

— ... Odihneascăsenpace, rostiră vrăjitoarele mai bătrâne, 
în Cor. 

— ... Mi-a spus odată că sunt periculoase cercurile, dar nu 
mi-a spus niciodată motivul. 

Celelalte două vrăjitoare se pnviră. 

— Nu ţi-a spus niciodată despre Dansaton? se miră Buna 
Batevreme. 

— Nu ţi-a spus niciodată despre Omul Lung? zise Țața Ogg, 

— Care Dansatoni? Vreț să spuneți pietrele alea vechi de 
pe deal? 

— Tot ce ai nevoie să ştii tu acum, explică Buna Batevreme, 
e că trebuie să oprim Asta. 

— Care Asta? 

Buna radia inocenţă... 

— Cercunle, bineînţeles, zise ea. 

— A, nu, ripostă Magrat. Îmi dau seama după felul cum ai 
spus-o. Ai spus: „Asta“ de parc-ar fi fost un blestem. Nu era 
doar „asta“, era Asta cu A mare. 

Celelalte două păreau din nou stânjenite. 

— Și cine-i Omul Lung? zise Magrat. 

— Noi, mărturisi Buna, nu vorbim niciodată despre 
Omul Lung. 

— Dar nu strică să-i spunem despre Dansaton, oricum, 
mormă! aţa Ogg. 

— Da, dar... ştii tu... vreau să spun, asta-i Magrat, zise Buna. 

— ȘI ce vrei să spui cu asta? se răsti Magrat. 

— Că probabil n-o să ai aceeași părere despre Ei, asta-i tot, 


zise Buna. 

— Vorbeam despre... începu "aţa Ogg. 

— Nu le rosti numele! 

— Da, așa-i. Scuze! 

— Acuma, s-ar putea ca niciun cerc să nu nimerească 
Dansatorii, zise Buna. Ne mai rămâne o speranţă. Poate se fac 
la-ntâmplare. 

— Dar dacă se deschide unul înăuntru... interveni Țața Ogg. 

Magrat izbucni: 

— O faceți dinadins! Vorbiți cifrat tot timpul! La fel faceți 
mereu! Dar n-o să mai puteți când o să fiu regină! 

Asta le făcu să se oprească. 

aţa Ogg își lăsă capul pe-un umăr. 

— Hmm? Și-a făcut tânărul Verence curaj să te ceară? 

— Da! 

— Când are loc fericitul eveniment? întrebă glacială 
Buna Batevreme. 

— Peste două săptămâni, zise Magrat. De Sânziene. 

— Proastă alegere, proastă alegere, constată Țața Ogg. Cea 
mai scurtă noapte a anului... 

— Gytha Ogg! 

— Şi voi o să-mi fiți supuse, zise Magrat, nedându-i atenție. 
Si-o să fiți obligate să-mi faceți reverențe și-așa mai departe! 

Stiu de cum rosti cuvintele că era o prostie, dar mânia nu-i 
îngădui să tacă. 

Ochii Bunei Batevreme se îngustară. 

— Hmm, făcu ea. O să fim obligate, da? 

— Da, și dacă n-o faceți, zise Magrat, puteți să ajungeţi 
la închisoare. 

— Parol, spuse Buna. Va: de mine, și văleu! Asta nu mi-ar 
plăcea. Nu mi-ar plăcea deloc. 

Cu toatele știau că beciunile castelului, care de fapt nicio- 


dată nu fuseseră cea mai importantă parte a lui, erau în 


SENIORI ŞI DOAMNE 33 


prezent complet nefolosite. Verence al II-lea era cel mai prie- 
tenos monarh din istoria țării Lancre. Supuși lui îl tratau cu 
acel gen de dispreţ binevoitor pe care soarta-l rezervă tuturor 
celor care muncesc conștiincioși și nebăgați în seamă pentru 
binele public. În plus, Verence mai degrabă și-ar fi tăiat singur 
un picior decât să bage o vrăjitoare la închisoare, având în 
vedere că, până la urmă, așa e mai puțin deranj și probabil 
nici nu doare la fel de rău. 

— Regina Magrat, deci? zise Țaţa Ogg, încercând să des- 
tindă atmosfera. Muică! Ei, castelul ăla vechi avea nevoie să-l 
mai înveselească cineva... 

— Mda, o să-l umple de veselie, adăugă Buna. 

— Oricum, eu nu mai trebuie să-mi bat capul cu de-astea, 
zise Magrat. Indiferent despre ce e vorba. E treaba voastră. 
Eu nici n-o să mai am timp, sunt sigură. 

— Păi, poți să faci ce vrei, viitoare Maiestate, zise Buna 
Batevreme. 

— Ha! făcu Magrat. Exact! Și voi puteţi să găsiți — să găsiți 
naibii altă vrăjitoare pentru Lancre! Aţi înțeles? Altă fată blea- 
gă care să facă tot șmotrul și să nu-i spuneți niciodată nimic 
și să vorbiți peste capul ei tot timpul! Eu am ceva mai bun 
de făcut! 

— Mai bun decât să fii vrăjitoare? se miră Buna. 

Magrat căzu în capcană. 

— Da! 

— Vai de mine, șopti Țața. 

— A. Ei, atunci, presupun că o să vrei să pleci, zise 
Buna, cu vocea tăioasă ca un cuțit. Să te-ntorci la palatul tău, 
sunt sigură. 

— Da! 

Magrat își luă mătura. 


Mâna Bunei țâșni înainte și-o apucă de coadă. 

— O, nu, zise ea, nu așa. Reginele se plimbă în calești 
de aur și chestii de-astea. Fiecare cu ce-i al lui. Măturile-s pen- 
tru vrăntoare. 

— Ei, haideţi, nu vă certați, începu Tața Ogg, care avea 
vocație de mediatoare. Și oricum, poți să fii și regină, și... 

— Cui îi pasă? întrebă Magrat, lăsând mătura să cadă. Eu 
nu mai trebuie să-mi bat capul cu așa ceva. 

Se întoarse, își înhăță fustele-n pumni și-o luă la fugă. 
Curând, era o siluetă profilată în lumina apusului. 

— Esme, babă nebună ce ești, rosti Ţaţa Ogg. Îţi cade greu 
că se mărită fata. 

— Ştii ce-ar fi zis dacă-i spuneam, zise Buna Batevreme. Ar 
fi priceput totul pe dos. Cu Nobilimea. Și cercurile. Ar fi spus 
că e... drăguţ. Mai bine să nu fie amestecată. 

— N-au mișcat deloc, de ani de zile, ripostă Ţaţa. O să 
avem nevoie de ajutor. Vreau să zic... tu când ai mers ultima 
dată sus la Dansatori? 

— Stii cum e, zise Buna. Când e așa liniște... nu te mai 
gândești la ei. 

— Ar fi trebuit să-i curățăm din când în când. 

— Așa-. 

— Mai bine urcăm la ei mâine de cu zori, propuse Ţaţa Ogg 

— Da. 


— Să-ţi iei și o seceră. 


Prea multe locuri nu-s în regatul Lancre unde să poți pune 
o minge jos și să nu se rostogolească la vale. Sunt mai mult 
terenuri mlăștinoase și coaste abrupte, împădurite, până unde 
încep munții, atât de abrupți și zdrențuiți că nici troliu nu s-ar 
incumeta prin ei și văi atât de adânci încât lumina soarelui 


trebuie adusă pe ţeavă. 

O potecă îmburuienită urca spre dealul Dansatonilor, deși 
nu era decât la câteva mile de oraș. Ma: ajungea câte-un 
vânător până la e1, dar numai din greșeală. Nu că n-ar fi fost 
loc bun de vânătoare, dar, în fine... era din cauza menhirilor. 

Cercurile megalitice erau destul de răspândite, pretutin- 
deni prin munți. Le construiau druizii, pe post de computere 
meteo, și cum era oricum mai ieftin să construieşti un cerc nou 
de 33 megaliți decât să upgradezi unul vechi și lent, de obicei 
găseai o mulțime, din cele antice. 

Niciun druid nu se apropia vreodată de Dansatori. 

Pietrele erau nefinisate. Nici măcar nu erau aranjate în 
vreun fel semnificativ. Niciun schepsis din ăla cu raza răsăritu- 
lui care cade pe vreo piatră anume în ziua potrivită. Cineva 
târâse pur și simplu opt pietre mari într-un cerc aproximativ. 

Dar vremea era altfel. Lumea spunea că, dacă venea ploa- 
ia, picăturile începeau întotdeauna să cadă înăuntrul cercului 
cu câteva clipe după ce începuseră afară, ca și cum ploaia 
venea de mai departe. Dacă trecea un nor peste soare, mai 
dura câteva chpe până pălea lumina înăuntrul cercului. 

William Scrope o să moară în câteva minute. E adevărat 
că n-ar fi trebuit să vâneze cerbi în afara sezonului de vână- 
toare și mai ales cerbi din specia Roșcat-de-Munte, care e 
oficial pe cale de dispariție, deși nu chiar atât de pe cale de 
dispariție pe cât e, în clipa asta, William Scrope. 

Era în faţa lui, croindu-și drum prin feriga înaltă și făcând 
atâta zgomot, că și un orb i-ar fi putut lua urma. 

Scrope înotă printre buruieni după el. 

În jurul pietrelor stăruia ceața, nu ca o pătură, ci în lungi 
fâşii zdrenţuite. 

Cerbul ajunse la pietre și se opri. Tropăi de câteva ori 
înainte și-napoi, și pe urmă se uită la Scrope. 

Care ridică arbaleta. 

Cerbul se întoarse și sări printre menhiri. 

Mai departe n-au mai fost decât impresii confuze. Prima 
era de... 

.... Dhstanţă. Cercul n-avea decât câțiva yarzi diametru, 
n-ar fi trebuit să pară deodată plin cu atâta distanţă. 

Și următoarea era de... 

... Viteză. Ceva ieşea din cerc, un punct alb ce devenea din 
ce în ce mai mare. 

Stia că ochise. Dar arbaleta îi fu smulsă din mâini când îl 
lovi acel lucru și dintr-odată nu mai fu decât senzația de... 

„+ Pace, 

Si scurta amintire a durerii. 

William Scrope muri. 

William Scrope privi printre degete la ferigile strivite. Moti- 
vul pentru care erau strivite era că trupul lui zăcea deasupra. 

Ochii lui proaspăt morți examinară peisajul. 

Pentru morți nu există iluzii. Când mori e ca și cum te-ai 
trezi după o petrecere de pomină și ai avea o secundă sau 
două de libertate inocentă înainte să-ți amintești toate chestii- 
le pe care le-ai făcut cu o noapte în urmă și care păreau atât 
de logice și de hilare la vremea respectivă și apoi ţi-ai aduce 
aminte de chestia aia cu adevărat uluitoare pe care-a: făcut-o 
cu un abajur și două baloane, de s-au tăvălit toți pe Jos de râs, 
iar acum îți dai seama că o să trebuiască să priveşti o mulțime 
de oameni în ochi astăzi și acum ești treaz, la fel și ei, dar vă 
aduceți cu toții aminte. 

— Oh, zise el. 

Peisajul curgea pe lângă pietre. Era atât de evident acum, 
când vedeai asta din afară... 

Evident. Nu existau pereți, doar uși. Fără limite, doar 
colțuri... 

— WILLIAM SCROPE. 

— Da? 

— DACĂ EȘTI AMABIL SĂ VII ÎNCOACE. 

— Dumneata ești vânător? 

— ÎMI PLACE SĂ MĂ CONSIDER UN CULEGĂTOR DE 
MĂRUNȚIȘURI DESCONSIDERATE. 

Moarte rânji, cu speranţă. Fruntea post-fizică a lui Scrope 
se întunecă. 

— Cum? Adică... aţă, degetare... de-astea? 

Moarte suspină. Oamenii nu pricepeau deloc ce-i cu 
metaforele. Câteodată, avea impresia că nimeni nu-l lua 
în senos. 

— IAU VIEŢILE OAMENILOR, ASTA VREAU SĂ SPUN, 
zise el, arțăgos. 

— Și unde le pui? 

— ASTA O SĂ VEDEM ÎMPREUNĂ, NU? 

William Scrope pălea deja, contopindu-se cu ceața. 

— Chestia asta care m-a dat gata... 

— DA? 

— Credeam că au dispărut! 

— NU. DOAR AU PLECAT. 

— Unde? 

Moarte întinse un deget osos. 

— ACOLO 


Magrat nu intenționase inițial să se mute la castel înainte 
de nuntă, de frica bârfelor. E adevărat, la castel locuiau o 
duzină de oameni, că avea o sumedenie de camere, dar ar fi 
fost totuşi sub același acoperiș, ceea ce era la fel de bine. Sau la 
fel de rău. 

Asta fusese înainte. Acum îi dădea sângele-n clocot. N-au 


decât să bârfească. Oricum, cam știa ea care vor fi bârfitorii. 

Care persoană va fi. Din tagma vrăjitoarelor. Ha. N-au decât 
să clevetească oricât le-o place. 

Se trezi devreme ca să-și împacheteze lucrurile, câte avea. 
Casa nu era propriu-zis a ei și majoritatea mobilei era a casei. 
Vrăjitoarele veneau și plecau, dar casa vrăjitoarei rămânea 
aceeași pentru totdeauna, de obicei, cu același stuf pe acope- 
riş de la începuturi. 

Dar setul de cuțite magice era al a, și șnurunile mistice 
colorate, diversele potire și creuzete, plus o cutie plină cu inele, 
coliere și brățări încărcate de simbolurile ezoterice a vreo 
douăsprezece religii. Le răsturnă pe toate într-un sac. Și pe 
urmă erau cărțile. Goodie Whemper fusese un fel de șoarece 
de bibliotecă, pe lângă celelalte vrăjitoare. Erau aproape o 
duzină. Magrat ezită, dar până la urmă le lăsă la locul lor 
pe raftun. 

Ma: era și pălăria obligatorie, țuguiată. Oricum nu-i plă- 
cuse niciodată și n-o prea purtase. În sac cu ea. 

Se uită în jur, agitată, până observă ceaunul cel mic, în 
vatră. Bun şi ăla. În sac cu el, şi pe urmă îl legă la gură 
cu sfoară. 

Pe drum înapoi, către castel, trecu pe podul de peste defi- 
leul Lancre și aruncă sacul în râu. 

Pluti pentru o clipă, purtat de curentul vijelios, apoi 
se scufundă. 

Sperase în secret să apară niște balonașe multicolore sau 
măcar un sfârâit. Dar sacul doar se scufundase. Ca și cum n-ar 


fi fost cine știe ce. 


Altă lume, alt castel. 
Elful galopă peste șanțul înghețat, cu calul negru aburind, 


ca și lucrul pe care-l ducea pe greabăn. 

Urcă pe scări și intră în sala mare, unde Regina şedea, 
înconjurată de vise... 

— Milord Lankin? 

— Un cerb! 

Era încă viu. Elfu se pricepeau să țină funţele în viaţă, 
câteodată chiar săptămâni întregi. 

— Din afara cercului? 

— Da, Doamnă! 

— Slăbește. Nu v-am spus eu? 

— Cât mai e? Cât mai e? 

— Puțin. Puțin. Ce-a trecut în partea cealaltă? 

Elful încercă să-i evite privirea. 

— ... Favoritul tău, Doamnă. 

— N-o să se îndepărteze prea tare. Regina râse. Sunt sigură 


c-o să se distreze bine... 


Plouase puțin în zori. 

Nu există lucru mai neplăcut de traversat decât feriga udă, 
înaltă până la umăr. Bine, de fapt există. Există nenumărate 
lucruri mai neplăcute de traversat, mai ales dacă-s adânci 
până la umăr. Dar aici și acum, se gândea Țaţa Ogg, era greu 
să-ți vină în minte mai mult de unul sau două. 

Nu atenizaseră înăuntrul Dansatonilor, bineînţeles. Până și 
păsănle făceau un ocol mai curând decât să traverseze acel 
spațiu aerian. Păianjenii migratori, plutind pe funigei la o 
înălțime de o milă, luau o curbă şi-l ocoleau. Norii se despăr- 
teau în două și curgeau de-o parte și de alta. 

În jurul pietrelor stăruia ceața. Ceaţă umedă, lipicioasă. 

aţa atacă feriga cu secera, cam plictisită. 

— Eşti acolo, Esme? mormăi ea. 

Capul Bunei Batevreme se iți dintr-un desiș de ferigă, la 
doi pași. 

— Aici s-au întâmplat niște lucruri, zise ea, pe un ton rece 
și dezaprobator. 

— Ce lucruri? 

— Feriga și buruienile-s călcate pe lângă pietre. Eu zic că 
aici s-a dansat. 

Ţaţa Ogg reflectă asupra acestei informaţii cu același inte- 
res ca un specialist în fizică nucleară care tocmai aflase că cine- 
va izbea două bucăţi subcritice de uraniu ca să se-ncălzească. 

— Nu se poate să fi făcut asta, zise ea. 

— Ba au făcut-o. Și mai e ceva... 

Era greu de imaginat ce-ar mai fi putut fi, dar Ţaţa Ogg 
zise, oricum: 

— Da? 

— Cineva a fost omorât aici. 

— O, nu, gemu Țaţa Ogg. Nu înăuntrul cercului... 

— Nu. Nu fi căscată! A fost afară. Un bărbat înalt. Avea un 
picior mai lung și unul mai scurt. Și barbă. Cred că era vânător. 

— De unde știi toate astea? 

— Tocmai ce-am călcat pe el. 


Soarele se înălță dintre ceţuri. 


Primele raze ale dimineții dezmierdau deja străvechea 
piatră a Universității Nevăzute, cel dintâi colegiu al vrăjitori- 
mii, la cinci sute de mile distanță. 

Nu că și-ar fi dat seama mulți vrăjitori de asta. Pentru 
majoritatea vrăjitonlor Universității Nevăzute, prima masă a 
zilei era prânzul. Nu erau, în general, genul de oameni care să 
ia micul dejun. Arhicancelarul și Bibliotecarul erau singurii 
dintre ei care știau cum arată răsăritul privit din față și, în 
general, erau cam singuri în campus câteva ore bune. 
Bibliotecarul se trezea devreme și fiindcă era urangutan, și 


aceștia sunt matinali de la natură, deși, în acest caz particular, 

el nu-și începea ziua trăgând câteva răgete ca să gonească 
alți mascul de pe teritoriul lui. Doar deschidea Biblioteca și 
hrănea cărțile. 

Iar lui Mustrum Ridcully, actualul Arhicancelar, îi plăcea 
să hoinărească prin clădirile adormite, salutând din cap servi- 
torii și lăsând bileţele subordonaților, în general cu unicul scop 
de a-i face să înțeleagă pe deplin faptul că el era treaz și 
se ocupa de treburile zilei în vreme ce ei încă mai sforăiau 
în pati. 

Astăzi totuși altă problemă îi stătea pe creier. Mai mult sau 
mai puțin literal. 

Acel ceva era rotund. De jur împrejur, creșterea era sănă- 
toasă. Putea să jure că ieri nu fusese acolo. 

Își suci capul încolo și-ncoace, uitându-se chiorâș la reflexia 
în oglindă a celeilalte oglinzi pe care-o ținea deasupra capului. 

Următorul membru al staffului care se trezea, după 
Ridcully și Bibliotecar, era Trezonerul; nu fiindcă ar fi fost el 
matinal, ci fiindcă pe la ora zece, rezervele foarte limitate de 
răbdare ale Arhicancelarului se terminau, așa că se ducea la 
piciorul scărilor și începea să zbiere: 

— Trezoneeeer! 

„„„ Până apărea Irezonerul. 


| Asta se întâmplă mereu, peste tot în multivers, chiar și pe planetele 
îngheţate, inundate cu metan lichid. Nimeni nu știe de ce se întâmplă aşa, 
dar în fiecare grup de angajaţi singura persoană matinală de la natură e 
șeful de birou, care va lăsa întotdeauna mici bileţele dojenitoare (sau, după 
caz, cristale de heliu gravate) pe birourile subordonaţilor săi. De fapt, sin- 
gurul loc unde asta nu se întâmplă prea des e planeta Zyrix, şi asta numai 
din cauză că Zyrix are 18 sori şi nu e posibil să te trezești de dimineaţă 
decât o dată la 1789,6 ani, dar, o dată la 1789,6 ani, în rezonanţă cu vreun 
neştiut semnal universal, şefii meschini vin târându-se la birou, ținând în 
câte-o tentaculă un mănunchi de scoici frimpt gravate cu mesaje dojeni- 
toare, gata pregătite. 

De fapt, asta se întâmpla atât de des, încât Trezonerul, 
care era neurovor! de felul lui, deseori se pomenea că s-a 
ridicat din pat şi s-a îmbrăcat prin somn cu câteva minute 
înainte de zbieret. De data asta, era în picioare, complet îm- 
brăcat și aproape ajunsese la ușă înainte de a deschide ochii. 

— Da, domnule Arhicancelar? zise 'Trezonerul, abătut. 

Arhicancelarul își scoase pălăna. 

— Ce-i asta, hai? se răsti el. 

— Aă, ăă, ăă... ce domnule Arhicancelar? 

— Asta, omule! Asta! 

Trezonerul, din ce în ce mai panicat, se holbă la creștetul 
lui Ridcully. 

— Ce anume? A. Chela? 

— Eu nu am chele! 

- Ăă, păi... 

— Vreau să spun că ieri n-o aveam! 

- Aha. Păi. Âă... 

La un moment dat, în mintea Irezorierului ceva se rupea 
de fiecare dată și nu se mai putea opri. 

— Sigur, lucrurile astea se mai întâmplă, şi bunicul meu 
avea mare încredere în amestecul de miere și bălegar de cal, 
își dădea cu el în fiecare zi... 

— Eu nu chelesc! 

Pe fața Trezorierului începu să danseze un tic. Cuvintele 
prinseră să i se reverse de la sine, aparent fără intervenția 
creierului. 

— ... ȘI avea și aparatul ăsta cu o baghetă de sticlă și, și, 
trebuia s-o freci cu o bucată de mătase și... 

— E complet ndicol! Nimeni n-a chelt în familia mea, în 
afară de o mătușă! 


|! Îşi mânca singur nervii. 

— «+. ȘI, şi, şi aduna roua de dimineaţă și se spăla cu ea pe 
cap și, ȘI, Și... 

Ridcully renunţă. Nu era un om rău. 

— Ce medicamente iei, de moment? şopti el. 

— Broa, broa, broa... se bâlbâi Trezorierul. 

— A, pilule de broaște uscate, da? 

— D-d-d-d... 

— În buzunarul din stânga? 

— D-d-d-d-d. 

- OK. În regulă... înghite... 

Se priviră o chpă în ochi. 

Trezorierul se înmuie. 

— M-mă simt mult mai bine, domnule Arhicancelar. 
Mulţumesc. 

— Ceva nu-i în regulă, Trezorier. Simt eu în oase. 

~ Cum spuneți dumneavoastră, domnule Arhicancelar. 

— 'Trezonier? 

— Da, domnule Arhicancelar? 

— Nu eşti membru în vreo societate secretă sau așa ceva, nu? 

— Eu? Mu, domnule Arhicancelar! 

— Atunci, ar fi o idee a naibii de bună să-ți dai chiloţii jos 
din cap. 


— ÎI cunoşti? întrebă Buna Batevreme. 

aţa Ogg cunoştea pe toată lumea din Lancre, chiar și pe 
bietul trup părăsit printre ferigi. 

— E William Scrope, şade încolo, spre Curmătura, răspun- 
se ea. Mai are doi frați. E însurat cu fata aia Palhard, o ţii 
minte? Aia care are dinți cu răcire cu aer? 

— Sper că biata femeie are niște haine negre decente, zise 
Buna Batevreme. 


— Se pare că a fost înjunghiat, zise Țaţa. 


44 TERRY PRATCHETT 


Îl întoarse pe spate, blând, dar ferm. Cadavrele, în sine, 
n-o tulburau. Vrăjitoarele, în general, erau moașe, dar pregă- 
teau și morții pentru îngropăciune; erau mulți oameni în 
Lancre pentru care faţa Taței Ogg fusese și primul, și ultimul 
lucru pe care-l văzuseră în viață, ceea ce făcea probabil ca 
toată partea din mijloc să pară anostă, prin comparație. 

— Dintr-o parte-ntr-alta, constată ea. L-a străpuns de tot. 
Măiculiţă, cine-ar face așa ceva? 

Amândouă vrăjitoarele se întoarseră să se uite spre pietre. 

— Nu știu cine, dar știu de unde-a venit, zise Buna. 

Acum vedea și [aţa Ogg că fenga din jurul pietrelor era 
într-adevăr călcată în picioare și complet îngălbenită. 

— O să descurc eu povestea asta, zise Buna. 

— Să nu cumva să intri... 

— Știu exact unde tre’ să mă duc, foarte mulțumesc. 

Erau opt pietre în cercul Dansatorilor. Trei dintre ele 
aveau nume. Buna ocoli cercul până ajunse în dreptul pietrei 
numite Fluierașul. 

Își scoase din pălărie un ac, unul dintre multele care-i 
țintuiau pălăria de păr și-l ținu cam la șase inci de piatră. Apoi 
îi dădu drumul și privi ce se întâmplă. 

Se întoarse la 'Țaţa. 

— Mai au încă putere, zise ea. Nu prea multă, dar 
cercul rezistă. 

— Dar cine-ar fi destul de tâmpit ca să vină aici să danseze 
în jurul pietrelor? se miră '[aţa, apoi, un gând perfid îi trecu 
prin minte și adăugă: Magrat a fost plecată cu noi, tot timpul. 

— O să trebuiască să aflăm, zise Buna, cu un zâmbet sum- 
bru pe faţă. 

— Acum ajută-mă să-l ndic pe bietul om. 


Tața Ogg trecu la treabă. 

— Aoleu, e greu! Era bine dacă se afla și Magrat aici, ea 
e tânără. 

— Nu. E sentimentală, zise Buna Batevreme. Una-două își 
pierde capul. 

— E fată bună, totuși. 

— Dar bleagă. Își închipuie că se poate trăi ca și cum po- 
veștile cu zâne și cântecele populare ar fi adevărate, de-adevă- 
ratelea. Nu că nu i-aş don toată fericirea din lume. 

— Sper să se descurce ca regină, rosti 'Țaţa. 

— Noi am învăţat-o tot ce știe, zise Buna Batevreme. 

— Mda, răspunse Ţaţa Ogg, pe când se pierdeau printre 
ferigi. Crezi că... poate...? 

— Ce? 

— Crezi că poate-ar fi trebuit s-o învăţăm tot ce știm no? 

— Ar fi durat prea mult. 


— Da, aşa-l. 


Dura ceva până să ajungă o scrisoare la Arhicancelar. De 
obicei, corespondența o primea oricine se nimerea să treacă 
pe lângă poarta Universității și pe urmă era lăsată pe vreun 
raft la întâmplare sau o folosea cineva ca aprinzător de pipă, 
ca semn de carte sau, în cazul Bibliotecarului, ca așternut. 

Scrisoarea aceasta ajunsese la el în doar două zile şi era în 
stare perfectă, în afară de vreo două urme de pahar și o 
amprentă de deget cu miros de banane. Aterizase pe masă, 
impreună cu celelalte, pe când personalul didactic era la micul 
dejun. Decanul o deschisese cu coada lingurii. 

— Ştie cineva de-aici unde-i Lancre? se interesă el. 

— De ce? zise Ridcully, ndicându-și brusc privirea. 

— Cică se-nsoară un rege și vrea să mergem și noi. 

— Aoleu, cum așa?! se miră Lectorul de Rune Recente. Un 


regișor de doi bani se însoară și vrea să mergem noi la el? 


46 TERRY PRATCHETT 


— E sus în munţi, explică Arhicancelarul, încet. Se prind 
niște păstrăvi formidabili pe-acolo, din câte țin minte. Pe 
cuvântul meu! Lancre. Să nu-ţi vină să crezi. Nu m-am mai 
gândit la locul ăla de ani de zile. Ştiţi, au acolo lacuri glaci- 
are și peștii dinăuntru n-au văzut o undiţă în viaţa lor. 
Lancre. Da. 

— Și e mult prea departe, zise Lectorul de Rune Recente. 

Ridcully nu-l asculta. 

— Şi cerbi. Mii de cerbi. Și elani. E plină pădurea de lupi. 
Nu m-aș mira să fie și pume. Și-am auzit c-au fost văzuți din 
nou pe-acolo Vulturii Gheţunlor. Ochii îi străluceau. Și nu 
mai există decât șase din specia asta, adăugă el. 

Mustrum Ridcully avea o contribuție deosebită în privința 
speciilor rare. În primul rând, le menținea raritatea. 

- E la dracu-n praznic, zise Decanul. Nici n-are loc 
pe hartă. 

— Stăteam la unchiul meu, acolo, în vacanțe, povesti 
Ridcully, cu ochii împăienjeniți de amintiri. Frumoase zile am 
avut acolo! Minunate. Venile de-acolo... şi cerul e mai albastru 
acolo decât oriunde, e foarte... și iarba... și... 

Reveni brusc din peisajele memoriei. 

— Deci, trebuie să mergem, anunţă el. Chemarea datoriei. 
Un șef de stat se căsătorește. Ocazie importantă. Musai să fie 
câțiva vrăjitori acolo. Pentru protocol. Nobles oblzga. 

— Ei, eu nu merg, zise Decanul. Nu-i normal să stai la ţară. 
Mult prea mulți copaci. Niciodată n-am putut înghiți asta. 

— Trezonerului i-ar prinde bine o ieșire, fu de părere 
Ridcully. E cam agitat în ultima vreme, n-am idee de ce. Se 
aplecă să se uite de-a lungul mesei de onoare. Irezoneeeer! 


Trezonierul își scăpă lingura-n terci. 

— Vedeți despre ce vorbesc? zise Ridcully. E un pachet de 
nervi, tot timpul. SPUNEAM CĂ I-AR FACE BINE CEVA 
AER CURAT, TREZORIER! ÎI înghionti zdravăn pe Decan. 
Sper că n-o apucă pe câmpii, bietul om, adăugă el, în ceea ce 
își închipuia el că era șoaptă. Stă prea mult închis în casă, dacă 
mă-nţelegeț. 

Decanul, care ieșea la aer cam o dată pe lună, ridică 
din umeri. 

— PRESUPUN CĂ ȚI-AR PLACEA CÂTEVA ZILE DEPARTE 
DE UNIVERSITATE, NU? zise Arhicancelarul, dând din cap și 
rânjind ca un descreierat. Linişte și pace? Viaţă la țară, sănă- 
toasă? continuă el. 

— Ăă, ăă, așa ceva mi-ar plăcea foarte mult, domnule 
Arhicancelar, admise Trezonerul, cu speranţa crescându-i pe 
față precum ciupercile toamna. 

— Foarte bine. Foarte bine. Ai să vii cu mine, zise Ridcully, 
radios. 

Expresia Trezonerului îngheţă. 

— Ne mai trebuie delegaţi, zise Ridcully. Se oferă cineva? 

Vrăjitorii, orăşeni până la unul, se aplecară harnici 
asupra mâncării. Oricum s-ar fi aplecat cu hărnicie deasu- 
pra mâncării, dar de data asta o făceau ca să evite privirea 
lui Ridcully. 

— Ce zici de Biblotecar? propuse Lectorul de Rune 
Recente, dornic să le arunce leilor o victimă la-ntâmplare. 

Brusc, sala se umplu cu un murmur de încuviinţare 
ușurată. 

— Bună alegere, zise Decanul. Exact ce-i trebuie. E bine la 
țară. Sunt copaci. ȘI... șI... copaci. 


— Aer de munte, completă Lectorul de Rune Recente. 

— Da, a fost cam palid în ultima vreme, interveni Lectorul 
de Scrieri Invizibile!. 

— O să fie o distracție grozavă pentru el, zise Lectorul de 
Rune Recente. 

— O să se simtă ca acasă, presupun, zise Decanul. Cu 
copaci peste tot. 

Îl priviră cu toții pe Arhicancelar, să vadă ce spune. 

— Umblă dezbrăcat, zise Ridcully. Și face „uuk“ tot timpul. 

— Dar poartă halatul ăla vechi, verde, zise Decanul. 

— Numai când face baie. 

Ridcully se scărpină în bărbie. De fapt, îi era chiar simpa- 
tic Bibliotecarul, care nu-l contrazicea niciodată și se menţi- 
nea în formă, deși era o formă de pară, în cazul lui. Dar asta-i 
forma potrivită pentru un urangutan. 

Partea interesantă, în ce-l privea pe Bibliotecar, era că 
nimeni nu mai observa că e urangutan, decât dacă le atrăgea 
atenția vreun oaspete din afară. Și atunci, de obicei, cineva 
răspundea: „A, da. A fost un fel de accident magic, nu? Sunt 
aproape sigur că asta a fost. Era om și, deodată, s-a trezit pri- 
mată. Știi, e ciudat... nu-mi mai aduc aminte cum arăta îna- 
inte. Adică, sunt convins că o fi fost om, e logic. Dar mereu mi 
l-am imaginat ca antropoid. I se potriveşte mai bine“. 

Și cu adevărat fusese un accident, întâmplat printre puter- 
nicele cărți magice ale Bibliotecii Universităţii, care-i îmbrân- 
cise Bibliotecarului, cum s-ar zice, genomul jos din arborele 


! Studiul scrierilor invizibile era o nouă disciplină, care devenise posibilă 
datorită descoperirii naturii bi-direcţionale a Bibliospaţiului*. Ecuațiile 
thaumice sunt complexe, dar, în mare, ideea e că toate cărţile, din orice 
loc, influenţează toate celelalte cărţi. Ceea ce e evident: cărţile inspiră alte 
cărţi ce vor fi scrise în viitor şi citează cărţi ce au fost scrise în trecut. Dar 
Teoria Generală a Bibliospaţiului sugerează că, în orice caz, conținutul 
cărţilor încă nescrise poate fi dedus din cele care există deja. 

” Există și o Teorie Specială a Bibliospaţiului, dar nimeni nu-și prea bate 
capul cu ea fiindcă e la mintea cocoșului că nu face două parale. 

evoluției și înapoi în sus pe altă ramură, diferența semnificati- 
vă fiind că acum se putea agăța cu capu-n jos de crengi, 
cu picioarele. 

— Of, bine, zise Arhicancelarul. Dar trebuie să se-mbrace cu 
ceva în timpul ceremoniei, măcar de hatârul bietei mirese! 

Se auzi un scâncet dinspre Trezorier. 

Toţi vrăjitorii se întoarseră spre el. 

Lingura îi aterizase pe podea cu un ușor troncănit. Era 
de lemn. Vrăjitorii îi confiscaseră, cu blândeţe, tacâmunile de 
metal, după ceea ce era cunoscut drept Nefericitul Incident 
De La Cină. 

— A-a-a-a-a... făcu 'Irezorierul, încercând să se împingă 
cât mai departe de masă. 

— Pilulele de broaște uscate, zise Arhicancelarul. Să i le 
scoată careva din buzunar! 

Vrăjitorii nu se grăbiră s-o facă. Puteai da peste once în 
buzunarul unui vrăjitor — boabe de mazăre, lucruri ilogice cu 
multe picioare, mici universuri experimentale, orice... 

Lectorul de Scrieri Invizibile își lungi gâtul să vadă ce 
anume îl spenase pe colegul său. 

— Hei, ia uitați-vă la terciul lui, zise el. 

În fulgii de ovăz se vedea o adâncitură, perfect rotundă. 

— Vai de mine, alt cerc de lanuri, zise Decanul. 

Vrăjitorii se relaxară. 

— Afunsitele astea de chestii apar peste tot anul ăsta, obser- 
vă Arhicancelarul. 

Nu-și scosese pălăria când se așezase la masă, fiindcă o 
folosea ca să țină pe loc o compresă de miere cu bălegar de cal 
și un mic generator electrostatic pus în mișcare de un şoarece 
pe care i-l făcuseră tinerii ăia deștepți din Pavilionul Magiei de 
Înaltă Energie, deştepţi băieți erau aceştia, poate într-o zi avea 


să înţeleagă și el măcar jumătate din ce tot îndrugau el... 

Până una-alta, avea să-și țină pălăria pe cap. 

— Şi-s şi foarte puternice, zise Decanul. Mi-a spus ieri gră- 
dinarul că i-au făcut praf varza. 

— Credeam că apar doar în tarlale și locuri de-astea, inter- 
veni Ridcully. Un fenomen natural perfect normal. 

— Dacă nivelul de flux e suficient de înalt, presiunea inter- 
continuum poate probabil să contrabalanseze chiar și un 
procentaj bazal de realitate destul de ridicat, rosti Lectorul de 
Scrieri Invizibile. 

Conversaţia se opri. Toți se întoarseră să se uite la el, cel 
mai nefericit și mai recent învestit membru al staffului. 

Arhicancelarul se încruntă. 

— Nu vreau nici măcar să începi să explici ce-ai spus, zise el. 
Probabil ai să zici iar că universul e un cearșaf de cauciuc cu 
greutăţi pe el, aşa-i? 

— Nu chiar, nu... 

— Și cuvântul „cuantic“ se grăbeşte din nou să-ţi iasă de pe 
buze, zise Ridcully. 

— Păi, e... 

— Ca și „continuinuinuum“, mă gândesc, zise Ridcully. 

Lectorul de Scrieri Invizibile, un vrăjitor tânăr pe nume 
Ponder’ Stibbons, suspină din rărunchi. 

— Nu, domnule Arhicancelar, remarcam doar... 

— Sau sunt iar găurile de vierme? 

Stibbons se dădu bătut. Să foloseşti o metaforă de față cu 
un om atât de lipsit de imaginație ca Ridcully era ca și cum ai 
flutura o capă roșie în fața unui t — ca și cum ai pune ceva 
foarte enervant în faţa cuiva care se enerva din acea cauză. 

Era o viaţă grea să fii Lector de Scrieri Invizibile. 

— Mai bine vii și tu cu noi, zise Ridcully. 

— Eu, domnule Arhicancelar? 


l Ponder — a chibzui (n.tr.) 

— Nu pot să te las să bântui pe-aici și să inventezi milioane 
de universuri care-s prea mici ca să le vezi și toate celelalte 
chestii cu continuinuinuum, zise Ridcully. Și oricum, am 
nevoie de cineva să-mi care undițele și arba... Să-mi care 
lucrurile, se corectă el. 

Stibbons își privi fix farfuria. N-avea rost să se împotri- 
vească. Ceea ce-și dorea el cu adevărat în viață era să-și 
petreacă următoarea sută de ani în Universitate, mâncând 
zdravăn la fiecare masă și nefăcând prea multă mișcare în rest. 
Era un tânăr dolofan, cu tenul de culoarea unei făpturi care 
trăiește pe sub pietre. Lumea îi spunea mereu să pună mâna 
să ajungă ceva în viaţă, şi asta voia şi el. Îşi dorea să ajungă să 
stea toată viața-n pat. 

— Dar, domnule Arhicancelar, zise Lectorul de Rune 
Recente, tot e al naibii de departe. 

— Prostii, replică Ridcully. Acum e gata drumul cel nou 
tocmai până la Sto Helt. Sunt diligenţe în fiecare miercuri, 
regulat. Trezorieeeer! Of, să-i dea careva o pilulă de broaș- 
te uscate... Domnule Stibbons, dacă reușești să rămâi în 
universul nostru cinci minute, du-te și vezi de bilete. Gata. 


S-a rezolvat, nu? 


Magrat se trezi. 

Și știu că nu mai era vrăjitoare. Senzația 1 se furişă pur și 
simplu în trup, parte integrantă din procesul normal de evalu- 
are pe care-l face fiecare în primele secunde de la ieșirea din 
abisul viselor: braţe: 2, picioare: 2, angoasă existențială: 58%, 
vinovăție întâmplătoare: 94%, nivel de vrăjitone: 00,00. 

Problema era că nu-şi amintea să fi fost altceva vreodată. 
Mereu fusese vrăjitoare. Magrat Usturoi, a treia vrăjitoare, 


asta era ea. Cea fraieră. 

Stia că nu fusese niciodată prea grozavă. Sigur, putea să 
facă unele vrăji, și chiar bine, dar nu era vrăjitoare până-n 
măduva oaselor, ca alea bătrâne. Şi ele aveau grijă să i-o spună. 

Fi, o să trebuiască să-nveţe meseria de regină. Cel puțin în 
branşa asta era singura din Lancre. N-o să aibă cine să i se uite 
peste umăr tot timpul și să-i spună: „Nu așa se ține sceptrul“. 

Bun... 

Cineva îi furase hainele, în cursul nopții. 

Se dădu jos din pat, în cămașă de noapte și ţopăi pe 
podeaua de piatră rece către ușă. Era în mijlocul camerei 
când ușa se deschise singură. 

O știa pe fata mărunţică și oacheșă care intră, abia vizibi- 
lă de după un teanc de lenjerie. În general, oamenii din 
Lancre se cunoșteau. 

— Millie Chillum? 

Lenjeria făcu o reverență. 

— Da, coniţă? 

Magrat ridică o parte din teanc. 

— Sunt eu, Magrat, zise ea. Bună. 

- Da, coniţă. 

Altă reverență. 

— Ce-i cu tine, Millie? 

— Da, coniţă. 

Reverenţă, reverență. 

— Ți-am spus, sunt eu. Nu-i nevoie să te uiţi la mine așa. 

- Da, comţă. 

Reverenţele intimidate continuau. Magrat își dădu seama 
că propriii genunchi începuseră să se-ndoaie, prin simpatie, 
dar cam în contratimp, așa că în vreme ce ea o lua în Jos, se 
încrucișa cu fata care pornise-n sus. 

— Dacă mai zici „da, coniță“ încă o dată, n-o să-ți fie bine, 


reuși ea să spună, în trecere. 

— Da... în regulă, Maiestate, coniţă! 

Începea să se zărească o lumină. 

- Încă nu-s regină, Millie. Şi mă cunoști de douăzeci de 
ani, gâfâi Magrat, luând-o în sus. 

— Da, coniță. Dar o să fiți regină. Așa că mie mi-a spus 
mămica să fiu respectuoasă, zise Millie, ţinând-o întruna cu 
reverenţele. 

— A. Bine. În regulă atunci. Unde mi-s hainele? 

— Le am aici, pre-Maiestate. 

— Astea nu-s ale mele. Si, te rog, nu te mai fâţâi în sus și-n 
jos. M-ai amețit. 

— Pe astea le-a comandat regele special din Sto Helit, coniță. 

— Le-a comandat, senos? Acum cât timp? 

— Nu ştiu, coniță. 

„Știa că mă-ntorc acasă, gândi Magrat. De unde? Ce 
se-ntâmplă aici?“ 

Hainele aveau mult mai multă dantelă decât obișnuia 
Magrat, dar asta era doar, cum s-ar spune, cireașa de pe tort. 
Magrat purta, de regulă, o rochie simplă, fără mare lucru pe 
dedesubt afară de Magrat. La doamnele din lumea bună nu 
mergea așa. Millie primise un fel de diagramă tehnică, dar 
nu le ajută prea mult. 

O studiară cu atenție. 

— Și zici că ăsta-i costumul standard de regină? 

— Nu ştiu, coniță. Cred că Maiestatea Sa doar le-a trimis 
o groază de bani şi le-a spus să vă facă trusoul. 

Înșirară toate lucrurile pe podea. 

— Asta-i pompadourul? 

Afară pe metereze, se schimbă garda. Se schimbă în hai- 
nele de grădinărit, apoi se duse să sape fasolea. Înăuntru, 


aveau loc ample discuții sartoriale. 

— Cred că le-aţi pus de-a-ndoaselea, coniță. Care parte-i 
malacovul? 

— Scrie aici Inseră fâșiea A în despicăturia B. Nu găsesc 
despicăturia B. 

— Astea parcă-s cobun de șa. Eu așa ceva nu îmbrac. ȘI asta 
ce-i? 

— Jaboul, coniţă. Ää. Cică face furori în Sto Helit, așa zice 
frate-miu. 

— Adică, înfurie oamenii? Și asta ce-i? 

— Brocart, cred eu. 

— Parcă-i carton. Trebuie să port așa ceva în fiecare z1? 

— Nu ştiu, coniţă, de un’ să știu eu? 

— Dar Verence umblă mereu în nădragi de piele și într-o 
Jachetă veche! 

— A, dar dumneavoastră sunteți regină. Reginele nu pot 
umbla așa. Toată lumea știe asta. N-are nimic dacă un rege 
umblă cu fundul pe jumătate atârnându-i din nădra... 

Se plesni cu palma peste gură. 

— Nu-i nimic, zise Magrat. Sunt sigură că până și regii 
au... părți mai sus de coapse, ca toată lumea. Continuă 
ce spuneai. 

Millie se înroșise ca racul. 

— Ştiţi, ştiţi, știți, reginele tre” să se poarte ca niște doamne, 
se bâlbâi ea. Are regele cărți despre asta. Cu ietichetă și tre- 
buri d-astea. 

Magrat se examină critic în oglindă. 

— Vă stă bine, în-curând-Maiestate, zise Millie. 

Magrat se suci în dreapta și-n stânga. 

— Îmi stă rău părul, zise ea, după o vreme. 

— Iertare, coniţă, spunea regele că a trimis după un coafor 


tocmai din Ankh-Morpork, coniță. Pentru nuntă. 

Magrat își potrivi o șuviţă. Începea să-și dea seama că a fi 
regină presupunea un mod de viaţă cu totul nou. 

— Parol, zise ea. Și acum ce fac? 

— Nu știu, coniţă. 

— Regele ce face? 

— A, el a mâncat de dimineaţă și-a întins-o la Curmătura 
să-i arate lui moș Muckloe cum să crească porcii după carte. 

— Și-atunci eu ce fac? Care-i treaba mea? 

Millie arăta nedumerită, dar asta nu implica o schimbare 
prea mare a expresiei ei de bază. 

— Nu știu, coniţă. Domniţi, presupun. Vă plimbaţi prin 
grădină. Primiți curteni. Coaseţi goblenuri. Asta-i la mare 
modă la regine. Și pe urmă... ăă... mai târziu e și succesiu- 
nea regală... 

— Pentru moment, zise Magrat, ferm, să încercăm cu 


goblenul. 


Lui Ridcully Biblotecarul îi făcea greutăți. 

— Sunt, întâmplător, Arhicancelarul dumitale, domnule! 

— Uuk! 

— O să-ţi placă acolo! Aer curat! Grămezi de copaci! Sunt 
la păduri ce n-ai văzut! 

— Uuk! 

— Dă-te jos imediat! 

— Uuk! 

— Cărțile o să fie în deplină siguranță aici în timpul vacan- 
tei. Dă-o-ncolo de treabă, și-așa e destul de greu să-i faci pe 
studenți să vină aici... 

— Uuk! 

Ridcully se încruntă la Bibliotecar, care se ținea cu dege- 


tele de la picioare de raftul de sus din secțiunea Parazoologie, 
de la Ba la Mn. 

— În fine, zise el, cu o voce joasă și vicleană. Păcat totuși 
având în vedere situația. Am auzit că au o bibliotecă destul de 
mare la castel, în Lancre. Bine, dacă o poți numi bibliotecă — 
nu-i decât un morman de cărți vechi. Se pare că n-au fost 
catalogate niciodată. 

— Uuk? 

— Mii de cărți. Și unele-s incunabule, așa mi-a spus cineva. 
Mare păcat că nu vrei să le vezi! 

Puteai unge osii cu vocea lui Ridcully. 

— Uuk? 

— Dar îmi dau seama că te-ai hotărât deja. Aşa că o să 
plec. Rămâi cu bine! 

Ridcully ieși pe ușa Bibliotecii și începu să numere în 
șoaptă. Ajunsese la trei când Bibliotecarul ieși în mare viteză 
ȘI ajutându-se de mâini, atras de incunabule. 


— Deci, să luăm patru bilete, da? zise Ridcully. 


Buna Batevreme începu să investigheze ce anume se 
întâmplase în jurul pietrelor. Cu metoda ei specială. 

Lumea subestimează albinele. 

Dar Buna Batevreme nu. Ea avea vreo șase stupi şi ştia, de 
exemplu, că nu există ceea ce s-ar numi albina individuală. 
Dar există ființa roiului, ale cărei celule componente sunt ceva 
mai mobile decât, să zicem, cele ale melcului obișnuit. Roiurile 
văd totul și simt încă și mai multe, și țin minte ani în șir, deși 
memoria lor e mai mult externă și-i făcută din ceară. Fagurele 
e memoria stupului — dispunerea celulelor cu ouă, cu polen, 
botcile, celulele cu miere, diferitele feluri de miere, toate fac 
parte din structura memoriei. 

Și mai sunt și trântorii cei mari și grași. Lumea crede că ei 
nu fac decât să piardă vremea prin stup tot anul, în așteptarea 


acelor scurte momente când matca binevoieşte să le observe 

existența, dar asta nu explică de ce au mai multe organe de 
simţ decât acoperişul sediului CIA. 

Buna nu creștea, propriu-zis, albine. Le mai lua din ceara 
veche, în fiecare an, pentru lumânări, și din când în când 
câte-un borcan de miere de care credea ea că stupul se poate 
lipsi, dar le ținea mai mult ca să aibă cu cine vorbi. 

Pentru prima oară de când se întorsese, se duse la stupi. 

Și rămase cu ochii la ei. 

Albinele izbucneau din urdinișuri, ca apa în clocot. Bucata 
de grădină din spatele tufelor de zmeură, de obicei liniştită, 
era plină de zumzetul aripilor lor. Prin aer fulgerau mici tru- 
puri cafenii, ca o grindină orizontală. 

Tare-ar fi vrut să știe de ce! 

Albinele erau singurul ei eșec. Nu exista nicio minte în 
Lancre pe care să n-o poată Împrumuta. Putea chiar să vadă 
lumea prin ochii râmelor.! Dar un roi de albine, o minte făcu- 
tă din mii de părți mobile, asta o depășea. Era cel mai greu 
test dintre toate. Încercase de nenumărate ori să li se atașeze, 
să vadă lumea prin zece mii de perechi de ochi multifaţetați 
deodată și nu se alesese niciodată cu nimic, în afară de câte-o 
migrenă și de dorința de-a face amor cu florile. 

Dar puteai deduce o mulțime de lucruri, doar privindu-le. 
După activitatea lor, direcţia zborului, purtarea albinelor de 
pază de la urdiniș... 

După purtare, păreau extrem de îngryorate. 

Ca urmare, Buna se duse să-și facă siesta, aşa cum numai 


ea ştia. 


Ţaţa Ogg încercă altă metodă, care n-avea mare lucru 
de-a face cu vrăjitoria, dar avea de-a face în totalitate cu carac- 
terul intrinsec al neamului Ogg. 


l Era cam întunecată. 

Șezu o vreme în bucătăria ei imaculată, bând rom și 
fumând din pipa ei puturoasă și privind tablourile de pe 
pereți. Fuseseră pictate de nepoții ei cei mai tineri, în culori 
noroioase, vreo duzină de nuanţe şi reprezentau, majoritatea, 
siluete butucănoase, având cuvântul BUNI mâzgălit dedesubt, 
cu litere aproximative, de noroi. 

În fața ei, motanul Greebo, fericit că e din nou acasă, 
zăcea pe spate cu toate labele-n sus, executându-și faimosul 
rol de ceva-pescuit-de-prin-șanțuri. 

Într-un târziu, Tata Ogg se ridică și-o porni gânditoare 
spre fierăria lui Jason. 

Fierăna ocupa întotdeauna un rol central în once sat, 
ținea loc de cămin cultural, sală de conferințe și, în general, 
placă turnantă a tuturor bârfelor. Și acum pierdeau vremea 
pe-acolo vreo câțiva bărbați, care aveau câteva ceasuri libere 
de la ocupațiile tradiționale de prin Lancre, braconajul și pri- 
vitul femeilor care trebăluiau. 

— Jason Ogg, vreau să discut cu tine. 

Fierăna se goli ca prin farmec. Probabil din cauza tonului 
Țaţei. Dar "Țaţa întinse o mână și-l înhăță de braţ pe unul 
dintre oameni pe când încerca să se furișeze pe lângă ea, 
într-un fel de pasul-piticului împiedicat. 

— Mă bucur că te-am întâlnit, domnule Quarney, zise ea. 
Nu pleca așa repede! Merge bine magazinul? 

Unicul negustor din Lancre îi aruncă genul de privire pe 
care-o rezervă un șoarece cu trei picioare unei pisici atletice. 
Și agile, totuși. 

— Vai, tare greu, tare greu merg afacerile acum, doam- 
nă Ogg! 

— A, ca de obicei, deci? 

Expresia domnului Quarney era rugătoare. Stia că n-o să 


scape netaxat și acum voia doar să afle care va fi ponosul. 

— Păi, zise Ţaţa Ogg, o ştii pe văduva Scrope, de la 
Curmătura? 

Lui Quarney îi căzu falca. 

— Dar nu-i văduvă, zise el. E... 

— Pui pariu pe juma” de dolar? întrebă aţa. 

Quarney rămase cu gura deschisă și, în jurul ei, chipul i se 
rearanjă într-o expresie de groază fascinată. 

— Așa că, să-i dai pe datorie, auzi, până reușește să pună 
ferma pe picioare, rosti Ţaţa, în tăcerea care se lăsase. 

Quarney, mut, încuviință din cap. 

— Și asta-i valabil și pentru voi, restul, care ascultați la ușă, 
continuă 'Ţaţa, ridicând vocea. N-ar strica să-i lăsați niște 
carne pe prag din când în când, da? Și probabil c-o să aibă 
nevoie de ajutor la seceriș. Știu că mă pot baza pe voi toți. 
Hai, acum plecați... 

O rupseră la fugă, lăsând-o pe Țaţa Ogg triumfătoare 
pe prag. 

Jason Ogg o privi abătut, ditai omul de o sută de kile, dar 
în faţa ei părea tot de patru ani. 

— Jason? 

— Am asta de călit pentru moș... 

— Aşa deci, zise Ţaţa, nebăgându-l în seamă, ce s-a mai 
întâmplat pe-aici cât am lipsit eu, băiete? 

Jason scormonea, absent, cu un drug de fier în foc. 

— Păi, știi, a fost o tornadă zdravănă de Lăsata Porcului și 
una din găinile babei Peason a ouat același ou de trei on, 
și vaca lui moș Poorchick a fătat un șarpe cu șapte capete, și-a 
fost o ploaie de broaște la Curmătura... 

— A fost totul normal, deci, concluzionă Țața Ogg. 

Își umplu pipa cu nonșalanță. 

— Păi, da, a fost liniște, încuviință Jason. 

Scoase drugul din foc, îl puse pe nicovală și ridică barosul. 

— O să aflu până la urmă, să știi, zise Țața Ogg. 

Jason nu întoarse capul, dar barosul i se opri la mijlo- 
cul loviturii. 

— Aflu întotdeauna, știi asta, îl avertiză Ţaţa Ogg. 

Fierul se răci de la culoarea spicului de grâu la roșu-cireșiu. 

— Ştii că întotdeauna te simți mai bine după ce-i povesteşti 
bătrânei tale mame, zise aţa Ogg. 

Fierul se răci de la roșu la negru pârjolit. Dar Jason, care 
era obișnuit cu dogoarea forjei, începuse să arate de parcă-i 
era prea cald. 

— Eu aș bate fierul ăla până nu se răceşte, zise Țaţa Ogg. 

— N-a fost vina mea! Mami! Cum puteam eu să le opresc? 

aţa se lăsă pe spătarul scaunului, cu un zâmbet mulțumit 
pe față. 

— Pe cine anume, fiule? 

— Păi, Diamanda cea tinerică și Perdita, și fata aia cu părul 
roșu de la Curunsus și celelalte. I-am spus eu lui moș Peason, 
i-am spus că n-o să fn de acord, le-am spus că Jupâneasa 
Batevreme o să-și pună — o să fie sarcastică, la sigur, când o 
afla, zise Jason. Dar ele au râs. Au zis că pot să-nveţe vrăjitoria 
Și singure. 

Tața Ogg dădu din cap. De fapt, aveau perfectă dreptate. 
Puteai să te-nveți singură vrăjitoria. Dar atât profesoara, cât și 
eleva trebuiau să fie un anume gen de persoană. 

— Diamanda? zise ea. N-am mai auzit numele ăsta. 

— Păi, de fapt o cheamă Lucy Tockley, explică Jason. Dar 
spune că Diamanda e mai... mai vrăjitoresc. 

— Aha! Aia care poartă pălăria aia mare și pleoștită, 
de fetru? 

— Da, mami. 

— ȘI care-și vopseşte unghiile în negru? 


— Da, mami. 

— Moş Tockley a dat-o la școală, la oraș, nu? 

— Da, mami. S-a întors cât ai fost tu plecată. 

— Aha! 

Ţaţa Ogg își aprinse pipa de la focul forjei. Pălărie pleoş- 
ttă, unghii negre și educație. Vai de noi! 

— Și câte fete s-au apucat de de-asta? 

— Cam juma” de duzină. Dar se pricep, mami. 

— Mda? 

— Și, de fapt, nu fac nimica rău. 

Ţaţa Ogg privea gânditoare la jăratic. 

Tăcenile Ţaţei Ogg păreau fără sfârșit. Și mai aveau și o 
anume componentă direcțională. Lui Jason îi era foarte clar 
că tăcerea îi era adresată. 

De fiecare dată, se lăsa păcălit şi încerca s-o umple. 

— Și Diamanda aia are școală ca lumea, zise el. Știe niște 
cuvinte de mai mare dragul. 

Liniște. 

— Şi ştii că tu mereu spuneai că nu-s destule fete tinere care 
să vrea să se facă vrăjitoare, în ziua de azi, zise Jason. 

Scoase fierul încins din foc și-l lovi de câteva ori cu cioca- 
nul, de formă. 

În direcţia lui se mai revărsă puţină linişte. 

— Se duc de dansează sus în munți, de fiecare dată când e 
lună plină. 

Tața Ogg își scoase pipa din gură și-i studie cu atenție căușul. 

— Se spune, continuă Jason, conspirativ, că dansează cum 
le-a făcut mama lor. 

— Cum așa? 

— Ştii tu, mami. La nudu' gol. 

— Măi să fie! Ce chestie! Le-a văzut cineva unde se duc? 

— Neee! Ţesător, meşterul de acoperișuri, zice că mereu le 


pierde urma. 

— Jason? 
— Da, mami. 
— Au dansat în jurul pietrelor. 


Jason își dădu cu ciocanul peste degete. 


Existau destui zei prin munţi și pădurile regatului Lancre. 
Unul dintre ei era cunoscut drept Herne Hăituitul. Era un zeu 
al urmăririi și vânătorii. Mai mult sau mai puțin. 

Majoritatea zeilor sunt creați și hrăniți din credință și spe- 
ranță. Vânătorii dansează deghizați în blănuri de animale și 
creează zei ai vânătorii, care sunt de obicei gălăgioși și zdra- 
veni Și cu tot atâta tact cât un tsunami. Dar aceștia nu sunt 
singurii zei ai vânătorii. Și prada are o voce ocultă a ei, care 
glăsuiește când zvâcneşte sângele și latră copou. Herne era 
zeul celor vânați și prigoniți și al tuturor micilor animale al 
căror destin final e un chițăit subit și umed. 

Avea mai puțin de tre: picioare înălțime, urechi de iepure 
și niște corniţe foarte mititele. Dar viteză avea din belșug și și-o 
folosea pe toată în vreme ce alerga înnebunit prin pădure. 

— Vin! Vin! Se întorc! Se întorc cu toji! 


— Cine? întrebă Jason Ogg. 

Stătea cu degetul mare în albia cu apă. 

Țaţa Ogg suspină. 

— E, zise ea. Ştii tu. Æi. Nu suntem sigure, dar... 

— Care-s ăia, Ei? 

Ţaţa șovăi. Unele lucruri nu le puteai spune oamenilor 
obișnuiți. Pe de altă parte, Jason era fierar, așadar, nu era un om 
obișnuit. Făurari aveau secrete de păstrat. Și era din familie; 
Ţaţa Ogg avusese o tinereţe aventuroasă și nici la socotit nu se 


pricepea prea bine, dar părea destul de sigură că era fiul e. 

— Păi, ştiu, zise ea, fluturând absentă din mâini, pietrele 
alea... Dansatorii... știi, în vremuri străvechi... odată ca 
niciodată... 

Se opri, apoi încercă din nou să explice natura esențial- 
mente fractală a realității. 

— Cum să zic... unele locuri sunt mai subtiri decât altele, 
acolo unde erau porțile pe vremuri, bine, nu erau chiar porți, 
mai curând locuri unde lumea e mai subtire... Oricum, problema 
e că Dansatori... sunt un fel de gard... și noi, adică nu noi, că 
asta era acum niște mii de ani... adică, vreau să spun că alea 
nu-s doar niște pietre, sunt un fel de fier meteoric, dar... există 
ceva ca un fel de flux, dar nu cu apă, se-ntâmplă atunci când 
lumile se apropie între ele și mai că poți păși dintr-una 
într-alta... oricum, dacă s-au dus oameni pe la pietre și 
și-au făcut de cap pe-acolo... atunci Et o să se întoarcă, dacă 
n-avem grijă. 

— Care Ei? 

— Păi, asta-i problema, zise Ţaţa Ogg, abătută. Dacă-ţi 
spun, o să-nțelegi pe dos. Ei trăiesc de cealaltă parte a 
Dansatonilor. 

Fiul ei se holbă la ea. Apoi păru că înţelege și un zâmbet i 
se lăți pe față. 

— A, zise el. Pncep. Am auzit că vrăjitorii ăia din Ankh fac 
tot timpul câte-o gaură în țesătura aia a realității de-o au 
pe-acolo și dau buzna prin ea niște chestii oribile din 
Dimensiunile Subterane. Dihănii imense, cu zeci de ochi și 
mai multe picioare decât o ceată de călușari. 

Înșfăcă barosul lui nr. 5. 

— Nu-ţi face griji, mami! Dacă încep să apară pe-aici, ime- 
diat le... 

— Nu, nu-i asta, zise Țața. Aia sunt de-afară. Dar Ei tră- 


lesc... acolo. 

Jason părea complet nedumerit. 

Ţaţa ridică din umeri. Mai devreme sau mai târziu, o să 
trebuiască să spună cuiva. 

— Seniorii și Doamnele, zise ea. 

— știa cine-s? 

Țaţa privi în jur. Dar, în definitiv, era într-o fierărie. Aici 
fusese deja o fierărie cu mult înainte să existe castelul, ba chiar 
cu mult înainte să existe regatul. Erau potcoave peste tot. 
Pereţii erau îmbibați cu fier. Aici nu era doar un loc cu fier, era 
un loc unde fierul murea și renăștea. Dacă nu puteai rosti 
cuvântul aici, nu-l puteai rosti niciunde. 

Chiar și așa, nu-i convenea deloc. 

— Ștu tu, zise ea. Neamul Frumos. Boienmea. Cei Strălu- 
citoni. Poporul Stelelor. Sti tu. 

— Cine? 

Ţaţa puse mâna pe nicovală, pentru orice eventualitate, 
ȘI-I spuse cine. 

Fruntea încruntată a lui Jason se descreți lent, cam cu 
viteza răsăritului. 

— Ea» zise el. Dar nu sunt blânzi şi...? 


— Vezi? zise Ţaţa. Ți-am spus eu c-ai să înţelegi greșit! 
p] 3 p] 


— Cât?! exclamă Ridcully. 

Vizitiul ridică din umeri. 

— Dacă vă convine, zise el. 

— Îmi pare rău, domnule, zise Ponder Stibbons. E singu- 
ra dilgență. 

— Cincizeci de dolari de persoană e jaf ziua-n amiaza mare! 

— Nu, ripostă vizitiul cu răbdare. Jaf ziua-n amiaza mare, 
continuă el, cu tonul autoritar al celui cu experienţă, e când 
cineva îți iese-n cale cu o săgeată ațintită spre tine și pe urmă 
toți amicii lui sar de prin copaci și de după stânci și ne iau toți 

banu și lucrurile. Și mai e și jaful de noapte, care e ca ăla de 
zi, doar că dau foc și la diligenţă ca să aibă lumină. Acuma, 
jaful de amurg, în general... 

— Vrei să spui, zise Ridcully, că tâlhănia e inclusă în preț? 

— Prin Breasla Bandiţilor, explică vizitiul. E un fel de aran- 
jament preventiv. 

— ȘI ce se întâmplă dacă nu plătim? întrebă Ridcully. 

— Vă aranjează el. 

Vrăjitorii se strânseră grămadă. 

— Avem o sută cincizeci de doları, zise Ridcully. Nu putem 
scoate alți bani din seif fundcă 'Trezonierul a înghiţit ieri cheia. 

— Pot să propun o idee, domnule? zise Ponder. 

— Dă- drumul. 

Ponder îi zâmbi larg vizitiului. 

— Animalele de companie călătoresc gratuit? sugeră el. 


— Uuk? 


Mătura ȚŢaței Ogg trecu razant, la un metru deasupra 
cărărilor pădurii, luând curba atât de strâns că ghetele-i gre- 
blară frunzișul. Sări jos în fața căsuței Bunei Batevreme, atât 
de grăbită încât nici nu-și opri mătura, care își continuă zbo- 
rul până se opri în privată. 

Ușa era deschisă. 

— u-huu? 

aţa aruncă o privire în spălătorie, apoi urcă apăsat pe 
scările înguste. 

Buna Batevreme era întinsă pe pat, țeapănă. Faţa-i era 
cenușie, pielea — rece. 

Oamenii o mai găseau așa din când în când și întotdeauna 
se creau situaţii stânjenitoare. Astfel încât acum își liniștea 
musafirii și-și ispitea destinul prin aceea că ţinea în mâinile-i 


ţepene un carton, pe care scrisese: 

„NU-S MUARTĂ.“ 

Fereastra era proptită deschisă cu un băț. 

— Ah, zise aţa, mai mult pentru sine decât pentru altci- 
neva, văd că eşti plecată. O să, o să, păi, o să pun de ceai, bine, 
şi-o să te aştept să te-ntorci? 

Măiestria lui Esme la Împrumutat o neliniștea. Să intri în 
mintea animalelor și a altor jivine era în regulă, dar prea 
multe vrăjitoare nu se mai întorseseră. Ani de zile, Țața lăsase 
pe pervaz bucăți de slănină și șorici pentru un piţigoi de care 
era sigură că era bătrâna Buna Postalute, care plecase într-o zi 
la Împrumutat și nu se mai întorsese. În măsura în care o 
vrăjitoare poate considera ceva nefiresc, Ţaţa era de părere că 
ăsta-i un lucru nefiresc. 

Se întoarse în spălătorie și scoase o găleată de apă din puț, 
își aduse aminte la timp și pescui tntonu din apă înainte s-o 
pună la fiert. 

Pe urmă se așeză să privească pe geam. 

După o vreme, o creatură micuță traversă grădina și intră 
în casă pe fereastra de la etaj. 

Ţaţa turnă ceaiul în cești. Scoase cu atenţie o lingură de 
zahăr din zaharmiță, își răsturnă restul de zahăr în ceai, puse 
lingura de zahăr la loc în zaharniţă, așeză ambele cești pe o 
tavă şi urcă scările. 

Buna Batevreme stătea în capul oaselor pe pat. 

Țaţa privi în jur. 

De o grindă atârna un liliac mare, cu capul în jos. 

Buna Batevreme se frecă la urechi. 

— Împinge oala sub el, fii drăguță, Gytha, mormăi ea. Că 
una-două își fac nevoile pe covor. 

Ţaţa dezgropă cel mai sfios articol din vesela de dormitor 
a Bunei și-l împinse cu piciorul până la locul potrivit. 


— "Ți-am adus o ceaşcă de ceai, zise ea. 

— Tare bine! Am un gust de molii în gură, zise Buna. 

— Credeam că noaptea preferi bufniţele, rosti Ţ aţa. 

— Da, dar pe urmă zile-ntregi tot încerc să-mi sucesc fața 
la ceafă, zise Buna. Cel puțin liliecii se uită mereu în aceeași 
direcţie. Întâi am încercat cu iepurii, dar ştii câtă ținere de 
minte au. Şi, oricum, știi la ce se gândesc ei tot timpul. Că le-a 
mers buhul. 

— La iarbă. 

— Corect. 

— Ai aflat ceva? întrebă "Țaţa. 

— Au tot mers vreo șase inși acolo. La fiecare lună 
plină! răspunse Buna. Fete, după formă. Ca liliac, nu vezi 
decât conturul. 

— Ai făcut treabă bună, replică Țaţa, cu mare grijă. Crezi 
că-s fete de pe-aici? 

— Musai. Că nu vin pe mătuni. 

Ţaţa Ogg suspină. 

— E Agnes Nitt, fata lui moș Treiparale, zise ea. Și fata lu’ 
Tockley. Și încă vreo câteva. 

Buna Batevreme o privi, cu gura căscată. 

— L-am întrebat pe Jason al meu, explică ea. Scuze! 

Liliacul râgâi. Buna Batevreme își acoperi, bine-crescută, 
gura cu mâna. 

— Sunt o babă proastă, așa-i? zise ea, după o vreme. 

— Nu, nu, ripostă Țața. Împrumutatul e meșteșug înalt. Și 
tu te pricepi de minune. 

— Sunt trufașă, asta sunt. Cândva, m-aș fi gândit şi eu să 
întreb pe cineva, în loc să încerc să o fac pe liliacul. 

— Jason al meu nu ți-ar fi spus nimic ţie. Mie mi-a spus 
numai fiindcă dacă nu-mi spunea îi făceam viaţa un iad, zise 
Ţaţa Ogg. Că de-asta-i sunt mamă. 

— Îmi pierd îndemânarea, asta e. Îmbătrânesc, Gytha! 

— Omul are vârsta pe care și-o simte, eu așa cred. 

— Asta spuneam și eu. 

Ţaţa Ogg păru îngnjorată. 

— Dacă era și Magrat aici, zise Buna, m-ar fi văzut cum 
mă fac de râs. 

— Ei, ea e-n siguranță la castel, zise Țaţa. Învață să fie regină. 

— Cel puţin, în meseria asta de regină, fu de părere Buna, 
nu observă nimeni dacă nu faci ce trebuie. Musat să fie corect 
ce faci, fiindcă tu eşti cea care o face. 

— Ştii, e ciudat cu regalitatea asta, zise Ţaţa. E ca magia. 
lei o fată oarecare, cu fundul ca doi purcei într-un sac și cu 
capu-n nori, și, dacă se mărită cu un rege sau cu un prinţ sau 
așa ceva, deodată e o frumoasă și strălucitoare prinţesă de 
sânge regesc. E ciudată lumea asta! 

— Dar să ştii că n-am de gând să îngenunchez în faţa ei, 
zise Buna. 

— Păi, tu oricum nu îngenunchezi în fața nimănui, rosti 
Ţaţa Ogg, răbdătoare. Regelui ăl vechi nici măcar o plecăciu- 
ne nu-i făceai. Pe tânărul Verence abia dacă-l saluți din cap. 
Tu nu îngenunchezi în faţa nimănui, niciodată, oricum! 

— Exact! exclamă Buna. Asta face parte din a fi vrăjitoare, 
așa să ştii. 

aţa se mai relaxă. Buna în postură de babă îi dădea fiori. 
Buna în starea ei normală, de furie cu greu ținută sub control, 
era ceva mult mai firesc. 

Buna se ridică. 

— Fata lui moș Tockley, hai? 

— Da. 

— Maică-sa era o Keeble, nu? O femeie de ispravă, din 
câte-mi aduc aminte. 

— Da, dar când a murit, taică-su a trimis-o pe fată la școa- 
lă, la Sto Lat. 

— Nu-s de acord cu școlile, zise Buna Batevreme. Încurcă 
la educație. Toate cărțile alea. Cărți? La ce-ajută cărțile? Prea 
se citeşte mult în ziua de azi. Când eram eu tânără, n-aveam 
timp de citit, clar. 

— Eram prea ocupate să ne distrăm. 

— Păi, da. Haide — n-avem prea mult timp. 

— Ce vrei să spui? 

— Nu-s doar fetele alea. Mai e și altceva, hălăduind pe-afa- 
ră. Un fel de minte, și se plimbă. 

Buna se înfioră. O simţea, așa cum un vânător priceput, 
când umblă pe munte, simte prezenţa altui vânător prin preaj- 
mă — după tăcerea din locurile unde ar fi trebuit să fie zgomot, 
după o tulpină călcată, după mânia albinelor. Ţaţei Ogg nu-i 
plăcuse niciodată Împrumutatul, iar Magrat nici nu voise să 
încerce măcar. Vrăjitoarele mai bătrâne de pe cealaltă parte a 
munților aveau și-așa destule probleme cu experiențele neplă- 
cute intracorporale ca să le mai trebuiască și din cele extracor- 
porale. Așa că Buna era obișnuită să aibă întreaga dimensiune 
mentală doar pentru ea singură. 

Prin regat se plimba o minte, și Buna Batevreme nu reușea 
s-o înțeleagă. 

Ea Împrumuta. Trebuia să ai grijă. Era ca un drog. Puteai 
călăton în mințile animalelor și păsănlor, dar nu și într-ale 
albinelor, le cârmeai bimșor, vedeai prin ochii lor. Buna 
Batevreme trecea deseori în revistă diferitele canale de 
conștiență din jurul ei. Pentru ea, asta făcea parte din însăși 
esenţa vrăjitonei. Să vezi prin alți ochi... 

„„ Prin ochii musculţelor, să vezi ritmurile leneșe ale 
timpului în tiparul rapid al une: zile, cu minţile lor, iuți 
ca fulgerul... 

... Să asculți prin trupul unui gândac, așa încât lumea e o 
țesătură tridimensională de vibrații... 

„„„ Să vezi cu nasul unui câine toate mirosurile deveni- 
te culori... 

Dar exista un preţ. Nimeni nu ţi-l cerea, dar însăși absen- 
ţa cererii era o obligație morală. Te fereai să strivești gângănii. 
Săpai cu milă. Hrăneai câinele. Plăteai. Îţi păsa; nu pentru că 
așa e frumos sau bine, ci pentru că așa e drept. Nu lăsai în 
urmă decât amintiri, nu luai cu tine decât experiență. 

Dar această altă inteligență călătoare... asta intră şi iese 
din alte minți ca o drujbă și ia, ia, ia. Îi putea vedea forma, 
formă de prădător, toată numai cruzime și nepăsare rece; o 
minte plină de inteligenţă, care folosește alte minți și le răneşște 
fiindcă o amuză. 


Șua ce nume poartă o asemenea minte. 


Ef 


Sus, în copaci, ramurile foşneau. 

Buna și Țața pășeau apăsat prin pădure. Adică, Buna 
pășea apăsat; Ţaţa fugea mărunţel. 

— Seniori și Doamnele încearcă să-și croiască drum, zise 
Buna. Și mai e un clenci. A trecut deja ceva încoace. Vreun soi 
de animal, de dincolo. Scrope a urmărit un cerb până a intrat 
în cerc și fiinţa aia trebuie să fi fost acolo, şi ştii că mereu s-a 
spus că, dacă ceva trece încolo, altceva poate trece încoace... 

— Ce ființă? 

— Ştii cum vede un liliac. Tot ce-a văzut e ceva mare. Ceva 
l-a ucis pe moș Scrope. Și e tot pe-aici. Nu un... nu unul dintre 
Seniori și Doamne, zise Buna, ci altceva din El... de-acolo. 

Ţaţa privi la umbre. Sunt multe umbre noaptea-n pădure. 

— Nu ţi-e frică? întrebă ea. 

Buna își trosni degetele. 


— Nu. Dar sper că lui îi e. 

— Oo, e adevărat ce se zice. Eşti trufașă, Esmerelda 
Batevreme! 

— Cine zice? 

— Păi, tu ai zis. Adineaori! 

— Nu mă simţeam bine. 

Altcineva ar fi spus: nu eram eu însămi. Dar Buna 
Batevreme n-avea cine altcineva să fie. 

Cele două vrăjitoare înaintară grăbite prin furtună. 

De la adăpostul unui desiș de spini, unicornul le privea 


cum se îndepărtează. 


Diamanda Tockley purta, într-adevăr, o pălărie neagră, 
moale, de catifea. Avea și voaletă. 

Perdita Nitt, care fusese o simplă Agnes Nitt, înainte să se 
apuce de vrăjitorie, purta și ea o pălăne neagră cu voaletă, 
fiindcă așa purta Diamanda. Amândouă aveau șaptesprezece 
ani. ȘI și-ar fi dorit să fie slabă de la natură, ca Diamanda, dar 
dacă nu poți să fu slabă, cel puţin poți arăta bolnăvicios. Așa 
încât ea își dăduse cu atâta fond de ten gros și alb, ca să-și 
ascundă pielea trandafinie, că, dacă ar fi făcut stânga-mprejur 
mai brusc, i s-ar fi mutat probabil faţa la ceafă. 

Săvârșiseră deja Ridicarea Conului Puterii, și ceva magie 
cu lumânări, și ceva divinație. Acum Diamanda le arăta cum 
să ghicească-n cărți. 

Le spusese că în cărți se află înţelepciunea distilată a Celor 
Vechi. Perdita se pomenise întrebându-se perfid cine erau Cei 
Vechi — e clar că nu puteau fi același lucru cu bătrânu, care 
erau proşti, spunea Diamanda, dar tot nu-i era limpede de ce 
erau ei mai înţelepţi decât, să zicem, lumea modernă. 

Unde mai pui că nu înţelegea ce-i aia Principiu Feminin. 

ȘI nici treaba asta cu Sinele Lăuntric nu-i era prea clară. 
Începea să suspecteze că ea nu poseda așa ceva. 

Și şi-ar fi dorit să-și poată face ochi ca Diamanda. 

Și şi-ar fi dorit să poată purta tocuri ca Diamanda. 

Amanita De Vice îi povestise că Diamanda dormea 
într-un sicriu adevărat. 

Și-ar fi dorit să aibă curajul să-și facă și ea un tatuaj cu 
craniu și pumnal pe braţ ca Amanita, chiar dacă al ei era doar 
desenat cu cerneală obișnuită și era obligată să și-l spele în 
fiecare seară, ca să nu-l vadă maică-sa. 

O voce mică şi afurisită dinspre Sinele Lăuntnic al Perditei 
insinuă că Amanita nu e o alegere bună, ca nume. 

Și nici Perdita, de fapt. 

Și mai spuse că poate Perdita n-ar trebui să se amestece în 
ce nu înţelege. 

Problema era, ştia ea bine, că asta însemna aproape orice. 

Si-ar fi dorit să poată purta dantelă neagră ca Diamanda. 

Diamanda avea rezultate. 

Perdita n-ar fi crezut niciodată. Știuse de vrăjitoare, bine- 
înțeles. Erau niște babe care se îmbrăcau precum ciorile, în 
afară de Magrat Usturoi, care era de-a dreptul sărută și arăta 
mereu de parc-ar fi gata să izbucnească în lacrimi. 

Perdita își amintea când Magrat venise cu o chitară la o 
petrecere de Lăsata Porcului și cântase cântece populare, tre- 
murătoare, cu ochii închiși și într-un fel care sugera că ea chiar 
credea în ele. Nu-i ieşea cântatul la chitară, dar era în regulă 
fiindcă nici din gură nu ştia să cânte. Oamenii o aplaudaseră, 
păi, ce altceva puteai să faci? 

Dar Diamanda citise cărți. Ştia multe lucruri. Concentrarea 
magiei, sus la pietre, de pildă. Chiar funchonase. 

Acum le arăta cărțile. 

Vântul se întețise din nou în noaptea asta. Scutura obloa- 
nele şi făcea să cadă funingine pe horn. Perditei i se părea că 


suflase toate umbrele și le-adunase într-un colţ... 

— Eşti atentă, soră? întrebă cu răceală Diamanda. 

Asta era încă ceva. Trebuia să le spui celorlalte „soră“, pe 
motiv de fraternitate. 

— Da, Diamanda, zise ea, supusă. 

— Asta e Luna, repetă Diamanda, pentru cele care n-au 
fost atente. 

Arătă cartea. 

— Şi ce vedem noi aici — tu, Muscara? 

— Ăă... are un desen cu luna pe ea? zise Muscara (née Susan), 
cu speranţă în glas. 

— Bineînţeles că nu e luna. E o convenție nonmimetică, 
neatașată niciunui sistem de referință convențional în realitate, 
explică Diamanda. 

— Aha! 

O pală de vânt lovi casa. Ușa se trânti de perete, permi- 
țându-le să întrezărească o bucată de cer bântuit de nori pe 
care o convențe nonmimetică era în primul pătrar. 

Diamanda flutură din mână. Se văzu o scurtă sclipire de 
lumină octannă. Ușa se închise brusc. Diamanda zâmbi 
într-un fel care Perditei i se păru rece și știutor. 

Și puse o carte pe catifeaua neagră din faţa ei. 

Perdita o privi mohorâtă. Era un joc drăguţ, cărțile erau 
colorate ca niște mici giuvaiere de mucava și aveau nume inte- 
resante. Dar acea mică voce perfidă șoptea: Cum naiba pot ele 
să ştie ce ascunde viitorul? Cartonul nu e prea deştept. 

Pe de altă parte, soborul lor ajuta lumea... mai mult sau 
mai puțin. Concentrarea magiei și chestii de-astea. Aoleu, ce 
mă fac dacă mă întreabă pe mine? 

Perdita își dădu seama că era îngrijorată. Ceva nu era 
bine. Ceva tocmai devenise greșit. Nu ştia ce, dar tocmai 
se-ntâmplase. Ridică ochii. 


— Binecuvântată fie această casă, rosti Buna Batevreme. 

Cam cu tonul cu care altcineva ar fi spus: „Înghite plumbi, 
Kincaid“, sau: „După toată distracţia aia, presupun că te 
întrebi dacă mi-au mai rămas baloane și abajuruni“. 

Diamandei îi căzu falca. 

— Ia stai, vezi că nu faci bine. Nu strica mâna aia, zise 
Ţaţa Ogg, săritoare, uitându-i-se peste umăr. Ai o Dublă 
Ceapă acolo! 

— Tu cine eşti? 

Brusc, fuseseră acolo. Perdita se gândea: adineaori, erau 
doar umbre și deodată ele erau acolo, în carne și oase. 

— Ce-i cu creta asta de pe podea, aici? întrebă Tața Ogg. 
E scris cu cretă pe jos. Cu scris păgânesc. Nu că aș avea ceva 
împotriva păgânilor, adăugă ea. 

Păru să chibzuiască. 

— Practic, asta sunt şi eu, mai spuse ea, dar nu scriu pe 
duşumea. Ce v-a trebuit să scrieți pe dușumea? 

O înghionti pe Perdita. 

- N-o să mai scoateţi creta cât îi hăul, zise ea, că intră 
direct în fibra lemnului. 

— Âă, e un cerc magic, zise Perdita. Áă, bună ziua, doam- 
nă Ogg. Äă. E ca să îndepărteze influențele negative... 

Buna Batevreme se aplecă ușor în față. 

— Spune-mi, dragă, i se adresă ea Diamandei, crezi că 
funcționează? 

Diamanda se trase în spate. 

Apoi, încet, reveni în față. 

Ajunseră nas în nas. 

— Cine-i asta? întrebă Diamanda, cu colțul guri. 

— Ăă, e Buna Batevreme, zise Perdita. Âă, e vrăjitoare, ăă... 

— Ce nivel? zise Diamanda. 

Tața Ogg privi în jur, căutând ceva după care să se ascun- 


dă. Sprânceana Bunei tresăni. 

— Niveluri, ai? răspunse ea. Păi, cred că sunt nivelul unu. 

— Deci, începătoare? zise Diamanda. 

— Aoleu! Uite ce, îi șopti Țața Perditei, dacă răsturnăm masa, 
ne putem probabil piti amândouă după ea, fără probleme. 

Dar în sinea ei se gândea: Esme n-a putut niciodată să 
reziste unei provocări. Niciuna din noi nu poate. Nu ești vră- 
jitoare dacă nu ai încredere în tine. Dar nu mai suntem tinere. 
Să fii o vrăjitoare de vârf e ca și cum ai fi spadasin plătit. Crezi 
că ești bună, dar ştii că trebuie să fie pe undeva una mai tână- 
ră, care exersează zilnic, își șlefuieşte meșteșugul și, într-o 
bună zi, umbli pe uliţă și te trezeşti că auzi vocea asta în spa- 
tele tău, spunându-ți: Scoate broasca din teacă sau așa ceva. 

Chiar și pentru Esme. Odată și-odată, o să-ntâlnească și 
ea pe una mai iute cu vraja decât ea. 

— O, da, zise Buna, cu voce joasă. Începătoare. În fiecare 
zi, încep din nou. 

Ţaţa Ogg gândi: Dar nu va fi azi. 

— Babă proastă ce eşti, zise Diamanda. Nu mi-e frică de 
tine. O, da. Vă ştiu eu pe voi, astea bătrâne, cum speriați ţăra- 
nii superstițioși, în realitate. Bombăniţi și vă chiombiţi. Ține de 
imaginație. Simplă psihologie. Nu vrăjitorie adevărată. 

— Eu o să, ăă, mă duc la spălătorie să, ăă, să văd dacă nu 
pot umple niște găleți cu apă, bine? zise Țața Ogg, fără să se 
adreseze cuiva anume. 

— Mă gândesc că tu ştii totul despre vrăjitorie, zise Buna 
Batevreme. 

— Studiez, da, recunoscu Diamanda. 

aţa Ogg observă că-și scosese pălăria și-o mușca, panica- 
tă, de bor. 

— Mă gândesc că eşti foarte bună la asta, continuă 
Buna Batevreme. 

— Destul de bună, zise Diamanda. 

— Arată-mu 

„Chiar e bună, gândi Ţaţa Ogg. O pnveşte-n ochi pe 
Esme de peste un minut. Până și șerpu se dau de obicei bătuți 
după un minut.“ 

Dacă ar fi trecut o muscă-n zbor prin cei câțiva centimetri 
de spațiu dintre ochii lor, ar fi izbucnit în flăcări. 

— Eu am învăţat meșteșugul meu de la Nanny Gripes, zise 
Buna Batevreme, care l-a învăţat de la Goody Heggety, care 
l-a învăţat de la Nanna Plumb, care-a fost ucenica lui Aliss cea 
Neagră, care... 

— Deci, ce vrei să spu, zise Diamanda, încărcând cuvintele 
în propoziţie precum cartușele pe ţeavă, e că, în realitate, niciuna 
n-a învăţat nimic nou? 

Tăcerea care urmă fu întreruptă de vocea Taţei Ogg 
spunând: 

— La naiba, am găurit borul cu dinţii. L-am găurit de tot! 

— Așa deci, zise Buna Batevreme. 

— Uite, zise Ţaţa Ogg, agitată, dându-i un cot Perditei, care 
tremura, uite, am găurit și căptușeala. Pe pălăria asta am dat doi 
dolari şi i-am vindecat omului și porcul pe deasupra. Ăştia-s 
doi dolari şi-un tratament de porc duşi pe apa sâmbetai. 

— Așa că poți să pleci, babo, zise Diamanda. 

— Dar ar trebui să ne întâlnim din nou, zise Buna 
Batevreme. 

Vrăjitoarea bătrână și cea tânără se cântănră din ochi. 

— La miezul nopții? întrebă Diamanda. 

— Miezul nopții? Ce-i așa deosebit la miezul nopții? 
Practic, oricine poate să fie vrăjitoare la miezul nopții, zise 
Buna Batevreme. Ce zici de amiază? 

— Nicio problemă! Pentru ce ne luptăm? zise Diamanda. 

— Să ne luptăm? Nu ne luptăm. Doar ne arătăm una alteia 


ce știm să facem. Așa, pneteneşte, zise Buna Batevreme. 

Se ridică în picioare. Ar trebui să plec. Noi, bătrânii, avem 
nevoie de somn, știi cum e. 

— Și ce primeşte câștigătoarea? întrebă Diamanda. 

În vocea ei se auzea acum doar o umbră de nesiguranţă. 
Era foarte palidă, pe scara Richter a îndoielii nu depășea 
probabil efectul unei cești de plastic care cade de pe măsuţă 
pe covor la cinci mile depărtare, dar era acolo. 

— A, câştigătoarea primește faptul c-a câștigat, zise Buna 
Batevreme. Asta-i tot şpilul. Nu te obosi să mă conduci. Nu tu 
ne-ai deschis ușa. 

Ușa se trânti de perete. 

— Simplă psihokinezie, comentă Diamanda. 

— A, bine. Atunci e în regulă, zise Buna Batevreme, dispă- 


rând în noapte. Asta explică totul, evident. 


Erau așa simple direcţiile, pe vremea când nu se inventa- 
seră universurile paralele — Sus și Jos, Dreapta și Stânga, 
Înainte și Înapoi, Trecut şi Viitor... 

Dar direcțiile normale nu funcționează în multivers, care 
are mult prea multe dimensiuni ca să-și poată cineva găsi dru- 
mul, aşa că trebuie inventate unele noi ca, astfel, drumul să 
poată fi găsit. 

Ca de pildă: La răsănt de Soare și la apus de Lună. 

Sau: Îndărătul Vântului de Miazănoapte. 

Sau: Dinapoi de Dincolo. 

Sau: Până Acolo şi Înapoi. 

Sau: Dincolo de Câmpunle Cunoscute. 

Și câteodată există o scurtătură. O ușă sau o portiţă. Nişte 
menhiri, un copac despicat de fulger, un fișet vechi. 

Sau poate doar un loc anume pe vreun deal pleșuv... 


Un loc unde acolo e aproape chiar auz. 

Aproape, dar nu chiar. Există destule scurgeri cât să pună 
un pendul-două în mișcare și să dea dureri zdravene de cap 
unui medium, să aducă unei case faima de a fi bântuită, să 
facă din când în când câte-o oală să zboare prin cameră. Sunt 
destule scurgeri ca să facă trântorii să zboare în formație 
de pază. 

O, da. Trântorii. 

Există ceea ce se cheamă reuniuni de trântori. Câteodată, 
în zilele frumoase de vară, trântonii din toți stupii de pe o rază 
de multe mile se adună în câte-un loc și zboară în cerc prin 
aer, bâzâind ca niște minuscule sisteme de avertizare precoce, 
ceea ce și sunt. 

Albinele sunt ființe cu bun-simt. Asta-i un cuvânt ome- 
nesc. Dar albinele sunt ființe ale ordinii și, programată în 
înseși genele lor, se află ura faţă de haos. 

Dacă unii oameni ar ști unde se află un asemenea loc, 
dacă ar ști din experienţă ce se-ntâmplă când aici şi acolo se 
amestecă, atunci ar putea — dacă ar şti cum — să marcheze acel 
loc cu nişte pietre anume. 

În speranţa ca alți tâmpiţi nechibzuiţi să le considere o 
avertizare şi să nu calce pe-acolo. 


— Ei, ce părere ai? întrebă Buna, pe când se grăbeau 
către casă. 

— Ala mică, grasă şi tăcută are ceva talent natural, răspun- 
se Ţaţa Ogg. Am simțit-o. Celelalte s-au băgat în povestea asta 
doar pentru distracție, zic eu. Se joacă de-a vrăjitoarele. Știi 
tu, cu planşe de ui-ja şi cărți de joc și purtat mănuși negre de 
dantelă, fără degete, și iezaminarea celor oculte. 

— Nu-s de acord cu iezaminarea celor oculte, ripostă Buna 
ferm. Când începi să iezaminezi ocultu”, începi să crezi în 


spirite, și când începi să crezi în spirite, începi să crezi şi-n 

demoni, și pe urmă odată te trezești că deja crezi în zei. Şi 
atunci, ai încurcat-o. 

— Dar toate astea există, zise Ţaţa Ogg. 

— Asta nu-i o scuză ca să crezi în ele. Așa nu faci decât să 
le încurajezi. 

Buna Batevreme își încetini mersul la pas de voie. 

— Dar de ea ce zici? se interesă. 

— Ce anume despre ea? 

— Ai simțit puterea de-acolo? 

— O, da. Mi s-a făcut părul măciucă! 

— Cineva i-a dat-o și știu cine. O fătucă, acolo, cu capul 
plin cu idei neghioabe de prin cărți și, dintr-odată, are putere 
și nu știe ce să facă cu ea. Cărţi! Lumânăni! Asta nu-i vrăjito- 
nie, astea-s jocuri de societate. lezaminarea ocultului. Ai văzut 
că avea unghiile negre? 

— Păi, ma ale mele nu-s așa curate... 

— Vopsite, vreau să spun. 

— Când eram tânără, îmi vopseam unghiile de la picioare 
cu roșu, zise Țaţa, nostalgică. 

— La picioare e altceva. La fel și cu roșul. Și oricum, zise 
Buna, tu o făceai doar ca să atragi bărbații. 

— Şi funcționa, să știi. 

— Ha! 

Merseră o vreme în liniște. 

— Am simțit foarte multă putere acolo, zise Ţaţa Ogg, 
într-un târziu. 

— Da. Ştiu. 

— Foarte multă. 

— Da. 

— Nu spun că n-ai putea s-o baţi, adăugă 'Țaţa, repede. Nu 
spun asta. Dar nu cred că eu aș putea și chiar și pe tine te-ar 
cam trece transpiraţiile, cred. Va trebui s-o rănești ca s-o înving. 

- Îmi pierd dreapta judecată, nu-i aşa? 

- O, nu... 

— M-a înfuriat, Gytha! Nu m-am putut stăpâni. Acum am 
pe cap un duel cu o fetișcană de șapteșpe ani și, dacă înving, 
sunt o vrăjitoare bătrână și tiranică, și dacă pierd... 

Dădu un șut într-o grămadă de frunze moarte. 

— Nu mă pot opri, asta-i problema mea. 

aţa Ogg tăcu. 

— Și mă enervez din once fleac... 

— Da, dar... 

— Nu terminasem de vorbit. 

— Scuze, Esme! 

Un liliac zbură pe lângă ele. Buna îl salută din cap. 

— Ai auzit ceva despre Magrat, cum se descurcă? întrebă ea, 
cu un ton încătușat în nonşalanţă forțată ca într-un corset. 

— Se acomodează bine, aşa zice Shawn. 

— Bun. 

Ajunseră la o răspântie; praful alb al drumului lucea slab 
în lumina lunii. Un drum ducea în orașul Lancre, unde ședea 
aţa Ogg. Celălalt ducea în pădure, devenea o potecă, apoi o 
cărare, și până la urmă ajungea la casa Bunei Batevreme. 

— Când ne-om mai întâlni noi... două? întrebă Tața Ogg. 

— Ia ascultă, zise Buna Batevreme. Mai: bine că nu-i ames- 
tecată în asta, auzi? O să fie mult mai fericită ca regină! 

— Eu n-am spus nimic, rosti Ţaţa Ogg cu blândeţe. 

— Ştiu că n-ai spus! Te-am auzit cum nu spuneai nimic! Ai 
tăcerile cele mai asurzitoare pe care le-am auzit de la cineva 
care nu-i mort! 

— Ne vedem pe la unsprezece, atunci? 

— Bun așa! 

Vântul se înteți din nou pe când Buna urca poteca spre 


căsuţa el. 

Stia că era prea agitată. Avea mult prea multe pe cap. Pe 
Magrat o aranjase, iar Ţaţa se descurca bine și singură, dar 
Seniorii și Doamnele... pe ei nu-i pusese la socoteală. 

Problema era... 

Problema era că Buna Batevreme avea impresia că o să 


moară. ȘI asta începea s-o cam enerveze. 


A-ţi cunoaște vremea morții e unul dintre acele avantaje 
stranii de care beneficiază adevărați mânuitori ai magiei. Şi, 
una peste alta, este un avantaj. 

Mulți sunt vrăjitorii care și-au dat duhul, fericiți, în timp 
ce-și beau ultima sticlă din cramă și, întâmplător, datorând 
foarte mari sume de bani. 

Buna Batevreme se intrebase dintotdeauna cum va fi, ce 
anume vezi deodată că se apropie. Și, când colo, era absenţa. 

Oamenii cred că-și trăiesc viaţa ca un punct în mișcare, 
călătorind dinspre Trecut spre Viitor, cu amintirile desfășu- 
rându-se în urmă ca un fel de coadă de cometă mentală. Dar 
memoria se întinde și înainte, nu doar în urmă. Numai că 
majoritatea oamenilor nu pot înţelege asta, așa că dintr-acolo 
le vin doar premoniţii, temeri, intuiții şi ghiceli. Dar vrăjitoa- 
rele înțeleg și atunci când, deodată, o vrăjitoare se trezește că 
nu găsește nimic acolo unde ar trebui să fie aceşti lăstari ai 
viitorului, se simte cam ca un pilot de linie când iese dintr-un 
nor și se pomenește cu o echipă de șerpași că se uită de sus 
la el. 

Mai avea câteva zile în faţă și gata. Întotdeauna se gândise 
că va avea ceva timp la dispoziție, să aranjeze grădina, să facă 
o curăţenie ca lumea în casă, ca următoarea vrăjitoare care va 
veni acolo să n-o creadă o îngălată, să aleagă un loc frumos de 


înmormântare și pe urmă să stea o vreme în balansoar, fără să 

facă nimic altceva decât să se uite la copaci și să reflecteze la 
trecut. Dar acum... nicio șansă. 

Și se mai întâmplau și alte lucruri. Memoria îi făcea figuri. 
Poate așa era la toți. Poate că, spre sfârșit, te goleai pur și sim- 
plu, ca bătrâna Taţa Gripes, care ajunsese să pună pisica pe 
plită şi să dea ceainicul afară noaptea. 

Buna închise ușa în urma ei și aprinse o lumânare. 

În sertarul scrinului era o casetă. O deschise pe masa din 
bucătărie și scoase de-acolo o foaie de hârtie, atent împătunită. 

Mai erau acolo și-o pană și cerneală. 


Se gândi o vreme, apoi continuă să scrie de unde rămăsese: 


... şi prietenei mele Gytha Ogg îi lăs patul și covorașiul 
de mi la făcut făurariul din Curunsus, și setul asortat de cara- 
fă, lighian şi cumi:ispune de ia făcut cu ochiul dintotdeuna, și 
mătura mea care osă Meargă de Minune după ceva 
reparaţiuni. 

Lui Magrat Usturoi îi lăs restul Conţinutului aiestei cutii, 
serviciul mieu de ceai din argint cu cana de lapte în forma de 
vacă caraghioază, carei Moș Tenire, și Ornicul de a fost al 
mamei, dar o leg să-l ție mereu întors, căci când Ornicul 


se opreşte. .. 


De afară se auzi un zgomot. 

Dac-ar mai fi fost cineva în cameră cu Buna Batevreme, 
ea ar fi deschis ușa larg și cu îndrăzneală. Dar era singură, așa 
că luă cu multă gnjă vătraiul, se duse în deplină liniște până 
la ușă, fapt surprinzător având în vedere natura ghetelor ei, și 
ascultă cu atenţie. 

În grădină era ceva. 

Nu era cine știe ce grădină. Erau Plantele, apoi arbuști 


fructiferi, o bucăţică de peluză și bineînţeles, stupii. Dinspre 

pădure era neîngrădită. Sălbăticiunile locului aveau atâta 
minte cât să nu intre în grădina unei vrăjitoare. 

Buna deschise ușa, cu prudenţă. 

Luna apunea. Lumina ei palidă dezvăluia o lume 
monocromă. 

Pe peluză era un unicorn. Putoarea lui o izbi în plin. 

Buna înaintă, ţinând vătraiul întins în faţa ei. Unicornul se 
dădu îndărăt, scurmând pământul cu copita. 

Buna văzu limpede viitorul. Deja știa când. Acum începea 
să înţeleagă cum. 

— Așa deci, zise ea, încet. Ştiu de unde-ai venit tu!’ Și poți 
să te duci naibii înapoi acolo. 

Creatura dădu să se repeadă la ea, dar vătraiul o ținu 
la distanţă. 

— Nu suporţi fierul, hai? Ei, dă-i drumul atunci înapoi la 
stăpână-ta și spune-i că știm totul despre fier, aici în Lancre. Și 
eu știu totul despre ea. Să se țină deoparte, s-a-nţeles? Locul 
ăsta e al meu! 


Atunci fusese lumină de lună. Acum era ziuă. 

În ceea ce ținea loc de piaţă centrală a orașului Lancre se 
adunase o mulțime măncică. Nu se întâmpla mare lucru 
pe-aici, oricum, și un duel între vrăjitoare era ceva ce 
merita văzut. 

Buna Batevreme sosi la douăsprezece fără un sfert. aţa 
Ogg o aştepta pe o bancă, în faţa cârciumii. Avea un prosop pe 
după gât și ținea o găleată cu apă în care plutea un burete. 

— Pentru ce-i asta? întrebă Buna. 

— Pentru pauză. Şi ţi-am pregătit și o farfurie cu portocale. 

Îi arătă farfuria. Buna pufni. 

— Arăți ca și cum ţi-ar prinde bine ceva de mâncare, ori- 


cum, zise aţa. După cum arăţi, parcă n-ai mâncat azi... 

Aruncă o privire la ghetele Bunei și la tivul murdar al 
rochiei ei lungi și negre. Se vedeau niște fire de fenigă și iar- 
bă-neagră agățate acolo. 

— Babă nebună ce ești! șuieră ea. Ce-ai făcut! 

— A trebuit să... 

— Ai fost sus la pietre, acolo ai fost! Să ți piept Nobilhmii! 

— Bineînţeles, zise Buna. 

Vocea ei nu era stinsă. Nu se clătina. Dar vocea nu-i era 
stinsă şi ea nu se clătina, vedea Țaţa Ogg foarte bine, pentru 
că trupul Bunei Batevreme era în puterea minţii Bunei 
Batevreme. 

— Cineva trebuie s-o facă, adăugă ea. 

— Puteai să vii și să mă trimiți pe mine! 

— M-ai fi convins să renunţ. 

aţa Ogg se aplecă spre ea. 

— Te simți bine, Esme? 

— Da! Sunt în regulă! N-am nicio problemă, bine? 

— Ai dormit măcar un pic? zise ea. 

— Păi... 

— N-ai dormit, nu-i așa? Și-acum îți închipui că poți să vii 
aici în pas de plimbare și s-o învingi pe fata asta, bătând 
din palme? 

— Nu știu, zise Buna Batevreme. 

TŢaţa Ogg o privi cercetător. 

— Nu știi, aşa-i? șopti ea, cu vocea îmblânzită. Ei, în fine... 
șezi mai bine aici, până nu te prăbușești. Mănâncă o portoca- 
lă. Acuși o s-apară. 

— Ba nu, zise Buna. Ea o să-ntârzie. 

— De unde știi? 

— N-are niciun chichirez să-ți faci intrarea dacă nu e toată 


lumea acolo să te vadă, nu? Chestie de mintologie. 

De fapt, tânărul sobor apăru la douăsprezece și douăzeci, 
ȘI-ȘI ocupă locul pe treptele pentagonului unde se ținea târgul, 
în cealaltă latură a pieţei. 

— Io-te la ele, zise Buna Batevreme. În negru din cap 
până-n picioare, din nou. 

— Păi, şi noi purtăm negru, observă Țața Ogg cea rezonabilă. 

— Numai fiindcă e practic şi respectabil, zise Buna, moho- 
râtă. Nu fiindcă e romantic. Ha! La cum se poartă astea, ai 
zice că-s deja aici Seniorii și Doamnele. 

După ce se priviră în ochi o vreme, Ţaţa Ogg traversă 
agale piața și se-ntâlni cu Perdita în centru. Tânăra vrăjitoare 
aspirantă părea îngrijorată, sub machiajul ei gros. În mâini 
ținea o batistă de dantelă neagră și-o răsucea agitată. 

— Bună dimineaţa, doamnă Ogg, salută ea. 

— E după-amiază, Agnes. 

— Aă! Ce facem acum? 

Ţaţa Ogg își scoase pipa din gură și se scărpină cu ea 
după ureche. 

— Nu ştiu. Ce vreți voi, cred. 

— Diamanda întreabă de ce trebuie să fie aici și acum? 

— Ca să vadă toată lumea, zise Ţaţa Ogg. Asta-i ideea, nu? 
Să nu fie nimic pe-ascuns. Toți trebuie să știe cine-i cea mai 
bună la vrăjitorie. Tot orașul. Toată lumea o vede pe câştigă- 
toare câștigând și pe cealaltă pierzând. Așa n-o să mai fie 
discuții, nu? 

Perdita aruncă o privire spre cârciumă. Buna Batevreme 
ațipise. 

— Se vede ce încrezătoare e, zise Țaţa Ogg, ținând degete- 
le încrucișate la spate. 


— Aă, ce se-ntâmplă cu învinsa? întrebă Perdita. 

— Păi, nimic, de fapt, zise Țața Ogg. De obicei, pleacă 
în altă parte. Nu poți să fii vrăjitoare dacă te-au văzut oame- 
nii pierzând. 

— Diamanda spune că nu vrea s-o facă pe doamna bătrână 
să sufere prea tare, zise Perdita. Doar s-o înveţe minte. 

— Drăguţ din partea ei! Esme învaţă repede. 

- Ăă. Îmi pare rău că se întâmplă asta, doamnă Ogg. 

— Drăguţ din partea ta! 

— Diamanda spune că Jupâneasa Batevreme are o privire 
foarte impresionantă, doamnă Ogg. 

— Drăguţ din partea ei! 

— Aşa că încercarea e... privirea fixă, doamnă Ogg. 

— Vrei să spui, vechea provocare cu prima-care-întoarce- 
ochii-pierde? 

— Âă, da! 

— Bun. 

Ţaţa chibzui niţel, apoi ridică din umeri. 

— Bine. Dar mai înainte ar trebui să facem un cerc magic. 
Nu vrem să fie rănit nimeni altcineva, nu? 

— Vreți să folosiți Rune Skorhiene sau Octograma Triplei 
Invocaţii? zise Perdita. 

Ţaţa Ogg își lăsă capul pe-un umăr. 

— N-am auzit io de astea, dragă, zise ea. Eu fac întotdeau- 
na cercul magic așa... 

Și-o porni ca racul, îndepărtându-se de fata cea grasă și 
târând vârful ghete: prin praf. Merse așa căznit, târând ghea- 
ta și descriind un fel de cerc cu diametrul de vreo cincispreze- 
ce picioare, până dădu cu spatele peste Perdita. 

— Scuze! Gata. L-am făcut. 

— Asta-i un cerc magic? 

— Păi, da. Altfel iese cu bucluc. Zboară tot felul de farmece 


care-ncotro, când se luptă vrăjitoarele. 

— Dar n-ai rostit nicio incantație, nimic! 

— Nu? 

— Musai să fie și-o incantaţie, nu-i așa? 

— Nu ştiu. Eu n-am făcut niciodată vreuna. 

— Ah! 

— Dar pot să-ți cânt un cântec comic, dacă vrei, zise aţa 
Ogg, săritoare. 

— Âă, nu. Aă. 

Perdita n-o auzise niciodată pe aţa cântând, dar 
lumea vorbește. 

— Îmi place batista ta asta neagră, zise Ţaţa, deloc Jenată. 
E bună, nu se văd mucii pe ea. 

Perdita se holba la cerc, ca hipnotizată. 

— Ăă. Să mergem, atunci? 

— Bine. 

aţa Ogg veni fuguţa înapoi și-i dădu un cot în coaste Bunei. 

— Trezește-te! 

Buna deschise un ochi. 

— Nu dormeam. Doar îmi odihneam ochii! 

— Tot ce ai de făcut e să-i învingi privirea! 

— Ei, cel puțin știe cât de importantă e privirea, atunci. Ha! 
Cine se crede asta? Privesc oamenii-n ochi de-o viaţă întreagă! 

— Da, asta mă și îngrijorează — aaah... cine-i băieţelul lu” 
mamaia, mmm? 

Sosise și restul clanului Ogg. 

Personal, Bunei îi displăcea tânărul Pewsey. Îi displăceau 
toți copiii mici şi de aceea se înțelegea atât de bine cu ei. În 
cazul lui Pewsey, ea considera că nimănui n-ar trebui să i se 
permită să umble prin lume numai în maiou, chiar dacă are 
doar patru ani. În plus, copilului îi curgea permanent nasul şi 
ar fi trebuit să fie prevăzut cu o batistă sau, ca ultim resort, cu 


un dop. 

aţa Ogg, pe de altă parte, era instantaneu la cheremul 
oricărui nepot, chiar și al unuia atât de lipicios ca Pewsey. 

— Vleau bobo, zise Pewsey, cu acea voce surprinzător de 
groasă pe care-o au unii copii. 

— Imediat, drăguţul meu, acum vorbesc cu tanti asta, ciri- 
pi Țaţa Ogg. 

— Vleau bobo acum. 

— Dispari, scumpete, mamaia are treabă acum. 

— Acum bobo acum! 

Buna Batevreme se aplecă până când nasul ei impresio- 
nant ajunse la același nivel cu cel șiroind al lui Pewsey. 

— Dacă nu pleci, zise ea cu gravitate, am să-ți smulg eu 
însămi capul și-am să-l umplu cu șerpi. 

— Poftim! zise Ţaţa Ogg. Sunt o mulțime de copii sărmani 
în Klatch care-ar fi fencfi să aibă parte de așa un blestem. 

După o chpă-două de nehotărâre, pe fețișoara lui Pewsey 
se lăți un rânjet încântat. 

— Tanti caraghioasa, zise el. 

— Uite ce, rosti 'Ţaţa, mângâindu-l pe Pewsey pe cap și apoi 
ștergându-și mecanic mâna pe rochie, le vezi pe domnișoarele 
alea tinere de partea cealaltă a pieţei? Au o multime de bobo. 

Pewsey se împletici într-acolo. 

— Asta-i război biologic, să ştii, zise Buna Batevreme. 

— Haide, făcu Țaţa. Jason al meu a pus două scaune în 
cerc. Eşti sigură că te simţi bine? 

— Mă descurc. 

Perdita Nitt venea din nou spre ele. 

— Aă... doamnă Ogg? 

— Da, dragă. 

- Aă. Diamanda spune că n-aţi înțeles, spune că n-o să-și 


înfrunte privirea... 


SENIORI ŞI DOAMNE 89 


Magrat se plictisea. Nu fusese niciodată plictisită cât fusese 
vrăjitoare. Perplexă și muncită non-stop, da, dar nu plictasită. 

Își tot spunea că probabil va fi mai bine când va fi cu ade- 
vărat regină, deși nu prea vedea cum. 

Pentru moment, rătăcea fără țintă prin numeroasele încă- 
peri ale castelului, foșnetul rochiei pierzându-i-se, înăbușit 
aproape de urletul de fond al turbinelor monotoniei: 

— plictasplictisplictisplictis — 

Toată dimineaţa, se chinuise să-nveţe să coasă goblen, 
fiindcă Millie o asigurase că asta fac reginele, și peticul de 
etamină cu al lu: mesaj cusut „Zeii să Binecuvânteze Această 
Casă“ încă mai zăcea, părăsit, pe fotoliul ei. 

În Galeria Lungă atârnau goblenuri imense înfățișând 
bătălii de demult, cusute de înaintașele ei regale și plictisite; 
era uluitor cum putuseră fi convinși luptătorii să stea locului 
atâta, să pozeze. Și văzuse multe, multe portrete ale reginelor, 
toate frumoase, toate îmbrăcate cu dichis, după moda timpu- 
lui, și toate aduse la disperare de plictiseală. 

Până la urmă, se întoarse în solar. Acesta era o încăpere 
mare, în vârful turnului principal. Teoretic, era acolo ca să 
primească soarele. Și-l primea. Mai primea şi vântul și ploaia. 
Era un fel de năvod, care prindea tot ce binevoia văzduhul 
să-i arunce. 

Trase de cordonul sonerie: care, teoretic, chema un servi- 
tor. Nu se întâmplă nimic. Mai trase de câteva on, apoi, bucu- 
roasă în sinea ei că avea ocazia să facă mișcare, cobori la 
bucătărie. l-ar fi plăcut să poată sta mai mult pe-acolo. Acolo 
era mereu cald și în general aveai cu cine vorbi. Dar noblies 
oblijei — reginele trebuiau să trăiască în Încăperile Din Faţă. 

În Încăperile Din Dos nu se afla decât Shawn Ogg, care 
curăța cuptorul imensei sobe de gătit din fier, gândindu-se că 


treaba asta nu era de demnitatea unui militar. 

— Unde-a plecat toată lumea? 

Shawn sări în sus şi se lovi la cap de marginea sobei. 

— Au! Scuze, domnişoară! Aă! Au plecat toți în piață, dom- 
nişoară. Eu am rămas numai pentru că doamna Scorbic a zis 
că-mi pune pielea pe băț dacă nu curăţ toată mizeria. 

— Bine, dar ce se întâmplă în piață, atunci? 

— Cică-s două vrăjitoare care s-au luat serios la harță. 

— Cum? Doar nu mama ta și Buna Batevreme! 

— O, nu, domnişoară. E o vrăjitoare nouă. 

— În Lancre? O vrăjitoare nouă? 

— Cred că așa a zis mami. 

— Mă duc să văd. 

— O, nu cred că e o idee bună, domnişoară, zise Shawn. 

Magrat se îndreptă de spate, foarte regal. 

— Se întâmplă să fiu Regină, zise ea. Aproape. Așa că să 
nu-ți permiţi a ne spune să nu facem un lucru sau altul, sau 
vei fi pus să cureți privatele! 

— Dar dga curăţ privatele, zise Shawn, pe un ton rezonabil. 
Și chiar și garderobul... 

— lar ăla va trebui să dispară, în primul rând, zise Magrat, 
cutremurându-se. Noi am văzut cum e. 

— Mie-mi convine, domnișoară, așa o să am după-amiezi- 
le de miercuri libere, zise Shawn, dar de fapt voiam doar să 
spun că tre’ să m-așteptaţi o clipă, până mă duc la sala de 
arme, să-mi iau trompeta pentru onor. 

— Nu avem nevoie de onor, foarte mulțumesc. 

— Dar trebuie să vi se dea onorul, domnișoară! 

— Dacă dorim trompete, îmi iau singură, mersi! 

— Da, domnişoară. 

— Domnișoară și mai cum? 

— Domnişoară regină! 


— Vezi să nu mai uiţi! 

Magrat sosi, mișcându-se cât putu de repede în costumul 
ei de regină, care ar fi trebuit să fie prevăzut cu rotile. 

Găsi acolo mai multe sute de oameni adunați roată și, mai 
la margine, pe Ţaţa Ogg, adâncită în gânduri. 

— Ce se-ntâmplă, Ţaţă? 

Ţaţa se întoarse. 

— Hopa, scuze! N-am auzit onorul, zise ea. Ți-aș face o 
reverență, dar mă dor picioarele. 

Magrat privi pe lângă ea la cele două siluete așezate din cerc. 

— Ce fac acolo? 

— Concurs de privit. 

— Dar se uită la cer! 

— A naibii să fie fata aia, Diamanda! A făcut-o pe Esme să 
se-ntreacă la privit în soare, zise aţa Ogg. Fără întors ochii, 
fără clipit. 

— De când stau așa? 

— De vreo oră, zise Ţaţa Ogg, abătută. 

— Asta-i groaznic! 

— E o tâmpenie, asta e, zise Ţaţa. Nu pot să-nţeleg ce-o fi 
în capul lui Esme. De parcă vrăjitoria nu înseamnă decât 
putere! Doar ştie asta. Vrăjitoria nu înseamnă putere, ci ce faci 
cu ea! 

Deasupra cercului stăruia un abur palid, auriu, de la con- 
taminarea magică. 

— O să fie obligate să se oprească la apus, fu de părere 
Magrat. 

— Esme n-o să reziste până la apus, zise aţa. Uită-te la ea! 
S-a cocoșat de tot. 

— Presupun că n-ai putea face o vrajă ca să... începu Magrat. 

— Nu vorbi prostii, zise Ţaţa. Dacă află Esme, mă aleargă 
în tot regatul. Plus c-ar observa și celelalte. 


92 TERRY PRATCHETT 


— Poate am putea crea un norișor sau așa ceva? propu- 
se Magrat. 

— Nu! Ar însemna să trişez! 

— Păi, tu mereu tmşezi! 

— Tnşez pentru mine. Nu poți trișa pentru alții. 

Buna Batevreme se cocoșă și mai tare. 

— Le-aș putea porunci să se oprească, zise Magrat. 

— Ţi-ai face-o dușmancă pe toată viața. 

— Credeam că Buna îmi e duşmancă pe toată viaţa. 

— Dacă asta crezi, fata mea, atunci n-ai înţelegere, zise 
aţa. Într-o bună zi ai să-ţi dai seama că Esme Batevreme e 
cea mai bună prietenă pe care-ai avut-o vreodată. 

— Dar trebuie să facem ceva! N-ai nicio idee? 

Tața Ogg privi, gânditoare, la cerc. Din când în când, 
câte-un firişor de fum îi ieșea din pipă. 


Ulterior, duelul magic fu descris în cartea lui Birdwhistle, 
Legende și Antiguiteh din Vârfu Berbecelu, după cum urmează: 


Când duelul era înaintat de nouă zeci minute, un băiet 
nevârstnic veni în fugă pe nepusă masă și păși îneuntrul cer- 
cului magic, îndată căzând el jos cu grozav țipet și fulgerare. 
Vrejitoaria cea betrână întoarse capul, se sculă din locul seu, 
ridică băietul și-l duse bunicei sale, apoi se întoarse la locul 
ei, iar vrejitoaria cea tinerică între aceste nu clintise ochii sei 
de la Soarie. Dar vrejitoarele tinere, soaţele ei, opriră duelul, 
căci ziceau: lată, Diamanda a biruitu, pricina fund că 
Batevreme feritu-și-a ochii. Atuncea însă bunica băietului 
cu glas mare grăi aceste: O, da? Să spuneţi mutului. Aiastă 
întrecere nu puterea se cere s-o arate, fete proaste ce sunteți, 
ci vrejitoria, oare nu știți barim cât negru sub unghie ce 
însemnează o vrejitoarie? Este oare vrejitoaria cineva care 
întoarce capul seu la țipetul unui prunc? 

Iar târgoveții dedură respuns: Daaa! 

— A fost minunat, zise doamna Quarney, nevasta negustoru- 
lui. Tot orașul a aclamat. A fost ceva de-a dreptul mitic. 

Erau în odaia din spate a cârciumii. Buna Batevreme era 
întinsă pe-o bancă, cu un prosop ud pe faţă. 

— Da, exact așa a fost, nu? zise Magrat. 

— Fata aia s-a făcut de poveste, toată lumea zice. 

— Da, încuviinţă Magrat. 

— Praf a făcut-o, de râsul curcilor, cum s-ar spune. 

— Da, zise Magrat. 

— Copilul n-a pățit nimic? 

Îl priviră toate pe Pewsey, care şedea pe Jos în colţ, într-o 
baltă suspectă, cu o pungă de bomboane și un inel lipicios în 
jurul gurii. 

— E bun-zdravăn, zise Țațta Ogg. Doar un pic pârlit, ca de 
la soare. El așa urlă, ca din gură de șarpe, de la orice fleac, 
mânca-l-ar mama, zise ea, mândră, de parc-ar fi fost vorba de 
cine știe ce talent deosebit. 

— Gytha? strigă Buna de sub prosop. 

— Da? 

— Stii că în mod normal nu pun gura pe tărie, dar te-am 
auzit vorbind despre rachiu medicinal. 

— Îndată. 

Buna ridică prosopul și-și aținti un ochi asupra lui Magrat. 

— Bună ziua, pre-Maiestate, salută ea. Ai venit să mă ono- 
rezi cu bunăvoința, hmmm? 

— Felicitări, zise Magrat, cu răceală. Putem schimba o 
vorbă cu dumneata, Ta... doamnă Ogg? Afară? 

— Păi, cum nu, Reginimea-Voastră, zise "aţa Ogg. 

Afară, pe alee, Magrat se întoarse pe călcâie, cu gura 
deschisă. 

— Ai... 

Tața ridică o mână. 

— Știu ce vrei să spui, zise ea. Dar nu era niciun pericol 
pentru pnchindel. 

— Dar tu... 

— Eu? zise Ţaţa. Eu n-am făcut mai nimic. Ele n-aveau cum 
să ştie c-o să intre el în cerc, așa-i? Amândouă au reacționat așa 
cum ar fi făcut-o în mod normal, nu? Hai, recunoaște! 

— Păi, da, într-un fel, dar... 

— N-a trişat nimeni, zise Ţaţa. 

Magrat tăcu, învinsă. Ţaţa o bătu pe umăr. 

— Aşa că, n-ai să spui nimănui că m-ai văzut fluturând 
punga cu bomboane spre el, da? zise ea. 

— Nu, Ţaţă. 

— Ce aproape-regină cuminte! 

— Ţaţă? 

— Da, dragă? 

Magrat trase adânc aer în piept. 

— De unde știa Verence când ne-ntoarcem? 

Lui Magrat i se păru că aţa se gândește o clpă-două 
prea mult. 

— N-aș putea spune, rosti ea într-un târziu. Acuma, regii 
au ceva magie şi ei, ştii. Pot vindeca mătreaţa și chestii de-as- 
tea. Probabil, s-o fi trezit într-o dimineaţă și l-o fi furnicat 
prerogativa regală. 

Problema cu Țaţa Ogg era că, după față, tot timpul ți se 
părea că minte. Tața Ogg avea o atitudine pragmatică față de 
adevăr: îl spunea dacă-i convenea şi dacă n-avea chef să 
inventeze ceva mai interesant. 

— Și cum e, ai învăţat rostul pe-acolo? zise ea. 

— Ne merge prea bine, mulţumesc, zise Magrat, cu ceea ce 
spera ea să fie supenontate de regină. 


— Căreia din voi? zise Țaţa. 

— Mie! 

— Păi, trebuia să spui, zise Tata, impasibilă ca un jucător 
de poker. Tu să-ți faci treaba, asta-i important. 

- Ela stiut că ne întoarcem, zise Magrat, ferm. Comandase 
şi invitațiile. A, apropo... ai și tu una... 

— Ştiu, ne-a sosit una azi-dimineață, zise Ţaţa. Are și margini 
de-alea ronțăite dichisit, și aur, și de toate. Cine-i Ruservup? 

Magrat pricepuse de mult cam care era viziunea despre 
lume a '[aţei. 

- RSVP zise ea. Înseamnă că trebuie să spui dacă ai de 
gând să vii. 

— A, o să venim la sigur, n-ai să ne prinzi că nu venim, zise 
aţa. Dar Jason al nostru v-a trimis deja invităția lu? Nici nu 
m-așteptam. Nu prea le are cu scrisul, Jason al nostru. 

— Invitaţie la ce? zise Magrat. 

Se cam săturase de pluralul maiestăţii. 

— Nu v-a spus Verence? zise Ţaţa. E o piesă specială, a fost 
scrisă special pentru voi. 

— A, da, zise Magrat. Spectacolul de gală. 


— Aşa, zise Ţaţa. O să-l dea în ajun de Sânziene. 


— Musai să iasă ceva aparte, pentru ajunul Sânzienelor, 
zise Jason Ogg. 

La ușa fierănei fusese pus zăvorul. Inăuntru se aflau cei 
opt membri ai Cetei de Călușari! din Lancre, de șase ori câş- 
tigăton ai Campionatului de Căluş al Celor Cincisprezece 
! În original, Morris Men — dansul Morris este un dans tradițional engle- 
zesc în care dansatorii poartă costume albe, cu panglici colorate la pălărie 
şi zurgălăi la pantaloni, și mânuiesc toiege în timpul dansului. Trupa are 
de obicei șase dansatori, doi muzicanți şi un „bufon“, care face diverse 
giumbușlucuri fie în jurul lor, în public, fie se amestecă printre dansatori, 


la intervale neregulate. Prin tradiţie, e un dans de primăvară, face parte 
din obiceiurile de | mai. (n.tr.) 

Munți, Deschis Tuturor Participanţilori, care se confruntau 
acum cu o nouă formă de artă. 

— Mă simt ca un idiot, recunoscu Bestiahtate Căruţaș, 
singurul brutar din Lancre. Să mă-mbrac în rochie! Tot ce pot 
să sper e să nu mă vadă nevastă-mea! 

— Scne aici, zise Jason Ogg, cu arătătorul lui enorm 
înaintând șovăielnic pe hârtie, că asta-i o fru-mo-asă poveste 
despre iubirea dintre Regina Zânelor — adică tu, Bestiali- 
tate — și un muritor. Plus un in-ter-lu-diu umo-ristic cu Arti- 
zanii Comici’... 

— Ce-i aia artizan? întrebă "Țesător, meşterul de acoperișuri. 

— Nu ştiu. Un fel de puț, cred. 

Jason se scărpină în cap. 

— Da. Nişte puțuri de pe la câmpie. Am reparat odată o 
pompă pentru unul de-ăsta. Puţ artizan. 

— Și de ce-s comice? 

— Poate e amuzant când cade cineva în ele? 

— Da” de ce nu putem juca un căluș, ca de obicei? întrebă 
Obidiah Lemnaru, croitorul. 

— Călușul e de toată ziua, zise Jason. Acu” tre’ să facem 
ceva cultural. Piesa asta vine tocmai din Ankh-Morpork. 

— Am putea dansa Băţul și Găleata, propuse Brutar, ţesătorul. 

— Ba nu mai dansăm Băţul și Găleata niciodată, zise Jason. 
Moș Thrum încă mai șchiopătează, și-au trecut trei luni! 

Ţesător, meşterul de acopenșuri, se uita chiorâș la exem- 
plarul lui din piesă. 

l! De trei ori din prima, o dată după unsprezece ore de prelungiri și de 
două ori fiindcă restul finaliştilor au rupt-o la fugă. 

2 Trupa de târgoveţi — călușari și spectacolul lor prezintă numeroase ase- 
mănări cu meșteșugarii atenieni din piesa Visul unei nopți de vară, de William 
Shakespeare, care şi ei pregătesc un spectacol care va fi amuzant prin inep- 
titudinea sa. Trimiterile la Visul une: nopți de vară abundă, în întreaga carte. 


(n.tr.) 
Care mai era şi braconier general, vidanjor şi dulgher aproximativ. 

— Cine-i ăsta, Exeunt Omnes!? întrebă el. 

— lo nu-s mulţumit de partea mea, zise Lemnaru, e 
prea mică. 

— Mie de biată nevastă-sa mi-e milă, zise "Țesător, automat. 

— De ce? zise Jason?. 

— Și de ce tre’ să fie și un leu? întrebă Brutaru, ţesătorul. 

— Pen’ că-i o piesă! zise Jason. N-ar veni nimeni să vadă 
piesa dacă n-ar avea decât un... un măgar în ea! Ce să zic, îi și 
văd venind la o piesă fiindcă e cu un măgar. Piesa asta-i scrisă 
de un faur de piese adevărat! Îl și văd pe un faur de piese 
adevărat să pună măgari în piesă! Să ştiţi c-a spus că e tare 
interesat să afle cum ne descurcăm! Și acum tăceți cu toții 
din gură! 

— Nu mă simt ca o Regină a Zânelor, gemu Bestialitate 


— O să te-nveți, zise Ţesător. 
— Sper că nu!? 
— Și tre” să repetați, zise Jason. 


— N-avem loc, ripostă Stufaru, căruţașul. 


» Dacă-i trânteşti vreo două cuie, ţine.“ Indicaţie regizorală în latină, cu 
sensul „toţi părăsesc scena“. (n.tr.) 
2 Chestia cu prelucrarea fierului e că, în general, nu se cere să gândeşti 
repede. 
3 Păi, să vedeţi... Căruţașşii ăi bătrâni erau o familie liniştită şi respecta- 
bilă din Lancre, care se cam încurcau când venea vorba să-și boteze copiii. 
Mai întâi au avut patru fiice şi le-au numit Speranţa, Castitate, Prudenţa şi 
Caritate, fiindcă e o tradiţie veche și banală să botezi fetele cu nume de 
virtuţi. Pe urmă li s-a născut primul fiu și, înțelegând ei cam pe dos treaba 
asta cu numele, l-au botezat Mânie Căruţaș, și lui i-au urmat Gelozie 
Căruţaș, Bestialitate Căruţaş și Invidie Căruţaş. Viaţa fiind așa cum e, 
Speranţa Căruţaș s-a dovedit a fi depresivă, Castitate se bucură de viaţă în 
calitate de doamnă cu afecţiune negociabilă în Ankh-Morpork, Prudenţa 
are treisprezece copii și Caritate n-ar lăsa să treacă de la ea nicio coajă de 
pâine în vreme ce băieţii, crescând, s-au făcut cumsecade și binevoitori, şi 
Bestialitate Căruţaș, de pildă, e foarte blând cu animalele. 
t În engleză, fairy (zână) ȘI Queen (regină) sunt eufemisme pentru „homosexual“. 
(n.tr.) 

— Eu, unu”, nu repet asta într-un loc unde mă poate vedea 
careva, zise Bestialitate. Chiar dacă ne ducem undeva în 
pădure, la sigur ne vede vreunul. Auzi, eu cu rochie! 

— N-o să te recunoască, sub atâta machiaj, zise Țesător. 

— Machiaj?! 

— Da, și cu perucă, zise Croitoru, celălalt țesător. 

— Da” să ştii că are dreptate, zise Ţesător. Dacă tot o să ne 
facem de râs, nu vreau să mă vadă nimeni până nu-mi iese 
la perfectie. 

— Să găsim un loc neumblat, deci, zise Stufaru, căruțașul. 

— În sălbăticie, zise Tinichigiu, tinichigiul. 

— Unde nu se duce nimeni, zise Căruţaș. 

Jason își scărpină bărbia ca o răzătoare. Nu se putea să nu 
găsească el un loc. 

— Și pe Exeunt Omnes cine-l joacă? întrebă "Țesător. 


— Nu prea are replici, nu vi se pare? 


Diligenţa hurducăia de-a lungul câmpiei monotone. 
Pământurile dintre Ankh-Morpork și munţii Vârfu” Berbecelui 
erau fertile, bine cultivate și plicticoase, plicticoase, plicticoase. 
Călătoriile lărgesc mintea. Peisajul acesta îți lărgea mintea 
fiindcă aici mintea ți se scurgea pur și simplu prin urechi ca 
terciul. Era genul de peisaj în care, dacă vedeai la onzont pe 
cineva culegând verze, te tot uitai la el până se pierdea în 
depărtare, pentru că nu exista nimic altceva pe care să ți se 
oprească ochii. 

— Văd, zise Trezonerul, cu ochişorul meu, ceva care înce- 
pe cu... O. 

— Uuk. 

— Nu! 

— Orizont, ghici Ponder. 

— Ai ghicit! 

— Evident c-am ghicit. Asta se și cere. S-a spus C de la cer, 
V de la varză, U de la... Uuk, şi altceva nu există. 

— Nu mă mai joc dacă ai de gând să ghicești tot timpul. 

Trezonerul își trase pălăria peste urechi și încercă să se 
facă covrig pe bancheta tare. 

— Las” că o să fie destule de văzut în Lancre, zise Arhican- 
celarul. Singura porțiune de teren plat pe care-o au pe-acolo 
e într-un muzeu. 

Ponder tăcu. 

— Stăteam pe-acolo toată vara, pe vremuri, zise Ridcully, 
Și suspină. Știți... totul ar fi putut fi complet diferit. 

Ridcully privi în jur. Când ai de gând să povestești 
ceva intim din istoria ta personală, vrei să te asiguri că te 
ascultă cineva. 

Bibliotecarul privea pe geam la peisajul zgâlţâitor. Era 
îmbufnat. În mare parte din cauza zgărzii celei noi, albastre, 
pe care-o purta la gât și pe care scria „PONGO“. Cineva va 
trebui să sufere pentru asta. 

Trezonerul încerca să se folosească de pălărie ca melcul 
de cochilie. 

— Era o fată. 

Ponder Stibbons, ales de soarta cea crudă să fie singurul 
care ascultă, păru surprins. Era conştient că, teoretic, chiar și 
Arhicancelarul fusese cândva tânăr. În fond, era doar o ches- 
tune de timp. Bunul-simţ îi sugera că vrăjitorii nu apăreau 
brusc pe lume la vârsta de șaptezeci de ani și cântărind o sută 
treizeci de kile. Dar bunul-simţ avea nevoie de un impuls. 

Simţea că s-ar cădea să spună ceva. 


— Era frumoasă, nu, domnule? zise el. 

— Nu. Nu, n-aş putea spune că era. Frapantă. Da, ăsta-i 
cuvântul. Înaltă. Cu părul atât de blond încât era aproape alb. 
Și cu ochii ca sfredelul!, pe cuvântul meu. 

Ponder se cam încurcase. 

— Vreţi să spuneți, ca piticul acela care ține băcănia de 
pe... începu el. 

— Vreau să spun că îţi dădea întotdeauna impresia că vede 
direct prin tine, explică Ridcully, puţin mai răstit decât inten- 
ționase. Și ce mai ştia să alerge... 

Și tăcu din nou, privind la jurnalele de ştiri ale memoriei. 

— M-aș fi însurat cu ea, să știi, zise el. 

Ponder tăcu. Atunci când ești un dop plutind în fluxul 
conștienţei altuia, tot ce poți să faci e să te-nvârț după cum te 
duc curenții. 

— Ce mai vară! murmură Ridcully. Foarte asemănătoare 
cu asta, de fapt. Apăreau peste tot cercuri de lanuni, precum 
ciupercile după ploaie. Și... în fine, aveam îndoieli, ştii cum e. 
Magia parcă nu-mi era suficientă. Eram cam... pierdut. Aș fi 
renunţat la toate pentru ea. La toate nenorocitele de octogra- 
me și formule magice. Fără să privesc înapoi. Ştii cum se 
spune, „avea un râs ca un pârâu de munte“? 

— Eu personal nu, zise Ponder, dar am citit poezii unde... 

— O grămadă de prostii, poeziile, zise Ridcully, Eu am 
ascultat pâraiele de munte și fac doar clip, pleosc, plici. Și 
găseşti nişte chestii în ele, ştii, ca insectele, cu niște... în fine. 
Dar nu sună deloc ca râsul, asta vreau să spun. Poeţii mereu 
nimeresc pe de lătun. Ca în vorba aia, „avea buze precum 
cireşele“. Adică mici, rotunde și cu sâmbure la mijloc? Ha! 

Închise ochii. După o vreme, Ponder întrebă: 

— ȘI ce s-a întâmplat, domnule? 

— Cum? 


!  Sfredel — în engleză Gimlet — este și un nume piticesc. (n-tr.) 


SENIORI ŞI DOAMNE 101 


— Cu fata despre care-mi spuneați. 

— Care fată? 

— Fata aceea. 

— A, fata aceea. O, m-a refuzat. A zis că are nişte treburi 
de făcut. A zis că avem destul timp. 

Urmă încă o pauză. 

— ȘI ce s-a întâmplat pe urmă? întrebă Ponder. 

— Să se întâmple? Tu ce crezi că s-a întâmplat? Am plecat 
la studii. A început semestrul. I-am scris o grămadă de scri- 
sori, dar nu mi-a răspuns niciodată. Probabil, nici nu le-a 
primit, probabil ăia mănâncă scrisorile, pin pustietățile alea. 
Anul următor am avut de învăţat toată vara și n-am mai avut 
timp să mă întorc. Cu examenele și celelalte. Presupun că o fi 
deja moartă acum sau o fi vreo bunicuţă grasă cu o duzină de 
copii. Aș fi luat-o de nevastă într-o clipă. Într-o clipă. 

Ridcully se scărpină în cap. 

— Ha... tare-aș vrea să-mi aduc aminte cum o chema... 

Se întinse, punându-și picioarele pe Trezoner. 

— Caraghioasă chestie, zise el. Nici măcar nu-mi amintesc 
cum o chema. Ha! Alerga mai repede decât calul... 

— În genunchi și dă-ncoace! 

Dihgenţa se opri, hurducăind. 

Ridcully deschise un ochi. 

— Ce-a fost asta? întrebă el. 

Ponder se trezi din revenia lui cu buze ca pâraiele de 
munte şi privi pe geam. 


— Cred, zise el, că e un tâlhar foarte mic. 


Vizitiul privi în jos la insul care le ieșise-n cale. Mare lucru 
nu vedea din el din unghiul ăsta, din cauza trupului mărunt 
și-a pălănei mari. Parcă te-ai fi uitat la o ciupercă foarte ele- 


gantă, cu pană în ea. 

— Scuzele mele, spuse tâlharul cel mic. Știu că vă iau 
din scurt. 

Vizitiul oftă și lăsă hățunle jos. Atacurile bine puse la 
punct ale Bresle: Bandiţilor erau altceva, dar naiba să-l ia dacă 
avea de gând să se lase ameninţat de-un infractor care-i ajun- 
gea până la brâu şi nici măcar n-avea arbaletă. 

— Ticălos mic ce eşti, zise el. Las” că-ţi arăt eu ţie! ÎI privi 
mai bine. Ce-i aia din spatele tău? O cocoașă? 

— A, ai observat scănța, zise minitâlharul. Permite-mi să 
demonstrez... 

- Ce se-ntâmplă? întrebă Ridcully din diligenţă. 

-- Aă, un pitic tocmai s-a urcat pe o scăriță și l-a zburat pe 
vizitiu de pe capră cu lovituri de picior, zise Ponder. 

— Ei, așa ceva nu vezi în fiecare zi, ripostă Ridcully. 

Părea încântat. Până atunci, călătona fusese tare monotonă. 

— Și-acum vine spre noi. 

— Ce bine! 

Tâlharul păși peste vizitiul care gemea pe Jos şi-o porni 
spre ușa diligenţei, târându-și scănța după el. 

Deschise uşa. 

— Banii sau, regret să spun, vi... 

O izbucnire de flăcări octarine îi zbură pălăria de pe cap. 
Expresia piticului nu se modifică. 

-~ Mă întreb dacă-mi permiteţi să reformulez cererea? 

Ridcully îl examină pe străinul cel dichisit de sus până jos 
sau, mai bine-zis, de jos până şi mai Jos. 

— Nu arăţi a pitic, zise el — în afară de înălțime, adică. 

— Nu arăt a pitic în afară de înălțime? 

— Vreau să spun, al carenţe la capitolul coif şi cizme de 
fier, de pildă, explică Ridcully. 

Piticul făcu o plecăciune și scoase un pătrățel de carton 


dintr-o mânecă murdară, dar încărcată de dantele. 


SENIORI ȘI DOAMNE 103 


— Cartea mea de vizită, zise el. 
Scria: 


AL DOILEA MARE SEDUCĂTOR AL LUMII 


„MNu ormim Moiodata 


EXCELENT SPADASIN SOLDAT AL NOROCULUI 
MINCINOS NEÎNTRECUT REPARĂM SCĂRIȚE 


Ponder citi peste umărul lui Ridcully. 

— Chiar ești un mincinos neîntrecut? 

— Nu. 

— Păi, şi de ce încerci să Jefuieşti diligenţe? 

— Mă tem că am fost atacat de bandiți. 

— Dar scrie aici, zise Ridcully, că eşti un excelent spadasin! 

— Am fost depășit numeric! 

— Da” câţi bandiți te-au atacat? 

— Trei milioane. 

— Urcă aici, îl invită Ridcully. 

Casanunda își aruncă scărița în diligenţă și privi în întune- 
ricul dinăuntru. 

— Acolo e o primată care doarme? 

— Da. 

Bibhotecarul deschise un ochi. 

— Păi, şi mirosul? 

— Nu-l deranjează. 

— N-ar trebui să-i ceri scuze vizitiului? zise Ponder. 

— Nu, dar pot să-l pocnesc mai tare, dacă vrea. 

— Şi ăsta-i Trezorierul, zise Ridcully, arătând spre Expo- 
natul nr. 2, care dormea somnul celor aproape-mortal drogați 

cu pilule de broaște uscate. Hei, Trezonier? Trezorieeer! Nu, e 
complet inconștient. Îndeasă-l sub banchetă. Ştii să joci 
Popa-Ceapa? 

— Nu foarte bine. 

— Colosal! 

Jumătate de oră mai târziu, Ridcully îi datora piticului opt 
mii de dolari. 

~ Dar am scris pe cartea de vizită, îi atrase atenția 
Casa-nunda. Mincinos neîntrecut. Uite, scrie aici. 

— Da, dar am crezut că e o minciună! 

Ridcully suspină și, spre uluirea lui Ponder, scoase o pungă 
cu monede de prin adâncurile robei. Erau monede mari, sus- 
pect de aurii și adevărate. 

Casanunda o fi fost el de meserie soldat lbidinos al noro- 
cului, dar după genetică era pitic, şi unele lucruri piticii le știu 
din instinct. 

— Hmm, zise el. Nu scrie „mincinos neîntrecut“ și pe car- 
tea dumneavoastră de vizită, din întâmplare? 

— Nu, ripostă Ridcully, vehement. 

— Că, știți, sunt în stare să recunosc niște bani de ciocolată 
când îi văd. 

— Ştiţi, zise Ponder, în vreme ce diligența intra, hurducă- 
ind, într-un canion, asta-mi aduce aminte de o celebră 
enigmă logică. 

— Ce enigmă logică? zise Arhicancelarul. 

— Păi, explică Ponder, mulțumit că i se acordă atenție, se 
pare că era un om, nu, care cică trebuia să aleagă una din 
două uși prin care să treacă, știți, și paznicul unei uși spunea 
mereu adevărul, iar paznicul celeilalte spunea mereu minciuni, 
și chestia era că în spatele uneia din uși îl aștepta moartea sigu- 


ră, iar în spatele celeilalte — libertatea, și el nu știa care din 

paznici era mincinosul, și nu avea voie să le pună decât o 
întrebare și deci: ce-a întrebat? 

Diligenţa se zdruncină, trecând peste o groapă. Biblio- 
tecarul se răsuci în somn. 

— Asta-i una de-a Lordului Hargon cel Psihotic din Quirm, 
părerea mea, zise Ridcully, după o vreme. 

— Aşa-i, zise Casanunda. Ce-i mai plăceau soiul ăsta de 
glume! Câţi studenţi poți să îndeși într-o Fecioară de Fier și 
chestii de-astea. 

— Deci, asta a fost la el la castel, da? zise Ridcully. 

— Ce? De un’ să știu eu? întrebă Ponder. 

— Păi, de ce nu? Că văd că ştii totul despre povestea asta! 

— Nu cred că a fost nacăzen. E o emgmă. 

— Ia stai, zise Casanunda. Cred că i-am dat de cap. O sin- 
gură întrebare, da? 

— Da, zise Ponder, ușurat. 

— ȘI poate să-ntrebe pe cine vrea el? 

— Da. 

— A, bun. Păi, atunci se duce la paznicul mai firav şi-i zice: 
„Spune-mi care-i ușa către libertate dacă nu vrei să-ți vezi 
rinichii cum arată și, apropo, tu treci înaintea mea, așa că, 
dacă vrei să faci pe deșteptul, ai grijă să ţii minte cine intră 
primul pe ușa aia“. 

— Nu, nu, nu! 

~ Mie mi se pare perfect logic, zise Ridcully. Bine gândit! 

— Dar n-ai nicio armă! 

— Ba am. Am smuls-o de la santinelă cât a stat să se gân- 
dească, zise Casanunda. 

— Deşteaptă mișcare, zise Ridcully. Uite, domnule Stibbons, 
asta-i gândire logică. Ai avea multe de învăţat de la omul ăsta... 

~... Piticul... 

— ... Scuze, de la piticul ăsta. El n-o ține una și bună cu 
universunile parazite. 

— Paralele! se răsti Ponder, care începuse serios să creadă 
că Ridcully greşea intenționat. 

— Și-atunci, care-s alea parazite? 

— Nu există! Vreau să spun, nu există, domnule Arhican- 
celar!! Eu am spus, universuri paralele. Universuri în care 
lucrurile nu se întâmplă ca în... Ezită. Păi, ştiţi, fata aceea? 

— Care fată? 

— Fata cu care voiaţi să vă însurați. 

— Da” de unde știi? 

— Aţi povestit despre ea, azi după prânz. 

— Senos? Prost am fost! Și ce-i cu ea? 

— Păi... într-un fel, chiar v-aţi însurat cu ea, zise Ponder. 

Ridcully scutură din cap că nu. 

— Nu. Sunt destul de sigur. Mi-aș fi amintit așa ceva. 

— A, dar n-a fost în universul ăsta... 

Bibhotecarul deschise un ochi. 

— Ce vrei să spui, c-am dat o fugă în alt univers ca să 
mă-nsor? se miră Ridcully. 

— Nu! Vreau să spun, în universul acela v-aţi însurat, dar 
in ăsta nu, zise Ponder. 

— Așa am făcut? Cum? O ceremonie adevărată și toa- 
te cele? 

— Da! 

— Hmm! Ridcully își mângâie barba. Eşti sigur? 

— Absolut, domnule Arhicancelar. 

— Parol! Și eu habar n-aveam! 

Ponder simţea că începe să obțină rezultate. 

— Și-atunci... 


— Da? 


! Aici Ponder greşea sută la sută. 

— De ce nu-mi aduc aminte? 

Ponder anticipase întrebarea. 

— Pentru că în acel univers dumneavoastră sunteți o indi- 
vidualitate diferită, zise el. Un alt dumneavoastră a fost cel 
care s-a însurat. E probabil așezat la casa lui, pe undeva. 
Probabil e deja străbunic. 

— Nu-mi scrie niciodată, asta-i clar, zise Ridcully. Şi neno- 
rocitul nici măcar nu m-a invitat la nuntă. 

— Cine? 

— Acela. 

— Dar el e dumneavoastră! 

— Senos? Ha! Te-ai aștepta ca eu să nu mă trec pe mine cu 
vederea, nu? Ce nesimțit! 

* 

Nu că Ridcully ar fi fost prost. Vrăjitorii cu adevărat proşti 
n-au şanse de supravieţuire nici cât un ciocan de sticlă. 
Intelectul lui era cu adevărat puternic, dar puternic în felul 
unei locomotive, care merge pe șine și din această cauză e 
aproape imposibil de cârmit. Există, într-adevăr, universuri 
paralele, deşi paralel nu e tocmai cuvântul potrivit — universu- 
rile se încolăcesc și se-nfășoară unul în jurul celuilalt ca un soi 
de mașină de tricotat ieșită din minţi sau ca un escadron de 
vânătoare cu probleme la urechea internă. Plus că se ramifică. 
Dar, şi asta e important, nu mereu. Nu prea-i pasă universului 
dacă un fluture e călcat în picioare. Mai sunt destui fluturi. 
Poate că zeii observă într-adevăr căderea fiecărei vrăbii, dar 
nu se străduiesc s-o prindă. Să împușşti dictatorul ca să previi 
războiul? Dar el nu e decât vârful acelui ditamai buboi plin cu 
puroi social din care se nasc dictatorii; împușşti unul și în cinci 
minute iese altul la iveală. Să-l împușşti şi pe acela? Atunci, de 
ce să nu-i împuști pe toți și să invadezi Polonia? Peste cincizeci 


de ani sau treizeci, sau zece, lumea se va fi întors oricum 

înapoi cam pe linia pe care mergea înainte. Istoria dispune 
întotdeauna de o foarte mare inerție. 

Aproape întotdeauna... 

La vremea cercurilor, când pereții dintre asta și altceva 
sunt mai subțiri, când apar tot felul de scurgen straniu... Ah, 
atunci se fac alegerile, atunci universul poate fi împins la vale, 
de-a berbeleacul, pe alt crac al bine cunoscuților Pantaloni 
al Timpului. 

Dar există și bălți stagnante, universuri izolate, fără legă- 
tură cu trecutul și viitorul. Acelea trebuie să fure câte-un tre- 
cut sau viitor de la alte universun; singura lor speranţă e să se 
cramponeze de vreun univers dinamic la trecerea prin perioa- 
da fragilă, ca un peşte remora care se-agață din mers de 
un rechin. 

Acestea sunt universunile parazite și, când explodează 
pretutindeni cercurile de lanuri ca picăturile de ploaie, atunci 


e șansa lor... 


Castelul Lancre era cu mult mai mare decât ar fi fost 
nevoie. Că doar ţara n-avea cum să fie vreodată mai mare 
decât în prezent, din trei părți era înconjurată de munţi neos- 
pitalien și o prăpastie mai mult sau mai puţin verticală ocupa 
locul unde ar fi fost a patra latură, dacă n-ar fi fost prăpastia 
acolo. Din câte se ştia, munţii nu erau ai nimănui. Frau 
doar munți. 

Castelul se întindea în toate direcţiile. Nimeni nu ştia 
măcar cât de adânc coboară pivnițele. 

Zilele astea, toți locuitorii stăteau în încăperile și turnurile 
de lângă poartă. 

— Păi, uită-te numai la creneluri, zise Magrat. 


— Poftim, coniță? 

— Părțile alea decupate din susul zidurilor. Ai putea să tii 
în șah o armată întreagă, aici. 

— Păi, nu pentru asta-i un castel, coniță? 

Magrat suspină. 

— Şi poți să n-o mai ţii una și bună cu „coniță'? Parc-ai 
fi papagal. 

— Pardon, coniță? 

— Păi, zi şi tu, cu cine poți să te lupți, aici? Nici măcar 
trolii nu pot trece munții ăștia și oricine ar veni încoace pe 
drum, ţi-e foarte la-ndemână să-i dai cu pietre-n cap. Și tot 
ce ai de făcut ca să-l opreşti e să dărâmi podul de peste defileul 
Lancre. 

— Nu știu, coniță. Regii tre’ să aibă castele, mă gândesc. 

— Tu nu-ți put întrebări niciodată, fată proastă ce eşti? 

— La ce mi-ar servi, coniţă? 

„Am făcut-o fată proastă, se gândi Magrat. Mă molipsesc 
de regalitate.“ 

— Ea, în fine, zise ea. Unde ajunseserăm? 

— O să avem nevoie de două mii de yarzi din cretonul 
acela albastru cu floncele albe, îi aminti Millie. 

— ȘI nici n-am măsurat încă decât jumătate din ferestre, zise 
Magrat, strângând ruleta de croitone. 

Pnvi de-a lungul Galeriei Lungi. Ceea ce era remarcabil 
la ea, primul lucru pe care-l observa oricine, era lungimea ei. 
Avea în comun anumite trăsături distinctive cu Marea Sală și 
Beciul Adânc. Numele ei era o descriere absolut corectă. 
În plus, ar fi fost, vorba 'TȚaţei Ogg, lucrul dracului să-i 
pui mochetă. 

— De ce? De ce un castel în Lancre? zise ea, vorbind mai 
mult cu ea însăși, căci de fapt, să vorbești cu Millie era ca și 
cum ai fi vorbit singură. N-am avut niciodată războaie. Decât 


în fața cârciumi, sâmbătă seara. 

— Nu ştiu eu așa ceva, coniță, zise Millie. 

Magrat suspină. 

— Unde-i regele azi? 

— Inaugurează Parlamentul, coniță. 

— Ha! Parlament! 

Asta fusese altă idee de-a lui Verence. Îşi băgase-n cap să 
introducă în Lancre democraţia ephebiană și dăduse drept de 
vot tuturor sau cel puţin tuturor „cetățenilor cu bună reputațiune și 
de parte bărbătească și în etate de patru zeci ani şi apropitari ai unei căși! 
ce prețuiaşte mai mult de trei capre şi jumătate pe fiece an“, fiindcă 
n-are niciun rost să fii nechibzuit și să dai drept de vot celor 
care erau săraci sau infractori, sau femei, care n-ar fi făcut 
decât să voteze aiurea. Și funcționa, mai mult sau mai puțin, 
deşi Deputaţii Parlamentului veneau la ședințe doar când 
aveau ei chef și în orice caz nimeni nu lua notițe și, în plus, 
nimeni nu-l contrazicea vreodată pe Verence, fundcă el era 
Regele. Ce rost are să ţii un rege, gândeau ei, dacă pe urmă 
trebuie să te guvernezi singur? la să pună mâna și să-și facă 
treaba de Rege, ce dacă nu ştie să scrie ca lumea! Ce, pe el îl 
pune cineva să repare acoperișuri sau să mulgă caprele? 

— Sunt phctisită, Millie. Plctisită, plictisită, plictisită. Mă 
duc să mă plimb prin grădină. 

— Să-l chem pe Shawn cu trompeta? 

— Nu dacă ţi-e dragă viaţa! 

Nu toate grădinile fuseseră devastate pentru experimente 
agricole. Mai era, de pildă, grădina de plante. Pentru ochiul 
expert al lui Magrat, era o grădină de ierbuni tare săracă, 
fiindcă nu conținea decât ierburi care se pun în mâncare. Și, 
în plus, repertoriul de mirodenii al doamnei Scorbic se oprea 
la mentă și salvie. Nu găseai nici fir de verbină sau coada şon- 


celului, sau Ițarii Moșului, pe nicăieri. Și mai era acolo și 


Verence și Magrat aveau, de fapt, foarte multe în comun. 

faimosul labirint, sau, cel puțin, ceea ce va deveni faimosul 
labirint. Îl plantase Verence, fiindcă auzise el că toate castelele 
regale ar trebui să aibă câte-un labirint în grădină şi toată 
lumea fusese de acord că, după ce-or mai crește gardurile vii, 
care erau acum de-o șchioapă, labirintul va fi cu adevărat 
unul faimos, în care te vei putea rătăci și fără să fie nevoie să 
închizi ochii și să te lași pe vine. 

Magrat se plimba abătută pe potecile de pietriș, pe care 
rochia ei lată, enormă, lăsa în urmă o fâșie netezită. 

Din cealaltă parte a gardului viu se auzi un urlet, dar 
Magrat recunoscu vocea. Unele tradiţii ale castelului Lancre 
le cunoștea deja. 

— Bună dimineaţa, Hodgesaaargh, zise ea. 

Șoimarul castelului dădu colțul și ieși la iveală, tamponân- 
du-şi fața cu o batistă. Pe celălalt braţ, cu ghearele strângân- 
du-l ca un instrument de tortură, avea o pasăre. Ochii ei roșii 
și malefici o fixară pe Magrat, pe deasupra ciocului ascuțit 
ca bnciul. 

— Am o pasăre nouă, zise Hodgesaaargh, cu mândne. E 
un hultan de Lancre. Soiul ăsta n-a mai fost îmblânzit până 
acum. Îl îmblânzesc eu. Deja l-am făcut să nu mă mai muşte 
deeeaaaaauu... 

Izbi disperat hultanul de-un zid până când pasărea își 
descleştă ciocul de pe nasul lui. 

De fapt, Hodgesaaargh nu era propriu-zis numele lui. Pe de 
altă parte, dacă numele adevărat al cuiva e cel pe care-l auzi 
când se prezintă, atunci categoric îl chema Hodgesaaargh. 

Și asta pentru că șoimii și ulii adăpostiţi în șoproanele 
castelului erau cu toții păsări de baștină din Lancre și, drept 
urmare, aveau o anume mentalitate independentă și disprețui- 
toare faţă de autoritate. După multă muncă şi răbdare, selecție 
și dresaj, Hodgesaaargh reușise să le-nveţe să-și ia zborul de pe 


112 TERRY PRATCHETT 


braţul cuiva, și acum se străduia să le dreseze ca să nu mai 
atace violent persoana care tocmai le ținuse și care era, 
invanabil, Hodgesaaargh. Cu toate acestea, era un om deose- 
bit de blând și optimist, care trăia pentru ziua în care șoimii 
lui vor fi cei mai grozavi din lume. Șoimii trăiau pentru ziua 
când îi vor putea mânca și cealaltă ureche. 

— Văd că te descurci foarte bine, zise Magrat. Nu crezi 
oare că ar reacționa mai bine dacă ai folosi cruzimea? 

— O, nu, domnişoară, ripostă Hodgesaaargh, trebuie să fii 
blând cu ei. Ştiţi, trebuie să le câştigi încrederea. Dacă nu au 
încredere în tine, te aaaaghh... 

— Păi, să te las să-ți faci treaba atunci, da? zise Magrat, 
printre penele care zburau. 

Magrat aflase cu neplăcere, dar fără surprindere, că exista 
o ierarhie precisă, după sex şi poziție socială, în vânătoarea cu 
șoimi — Verence, ca rege, avea dreptul să folosească un hultan, 
ce-o fi fost și ăla, once duci se vor fi găsit prin preajmă 
puteau vâna cu șoimi peregrini, iar preoților li se permitea 
șoimul-rândunelelor. Oameni de rând n-aveau dreptul la 
altceva afară de-un băț cu care să arunce!. Magrat se trezi 
întrebându-se ce anume i s-ar fi îngăduit Țaţei Ogg să folo- 
sească — un pui de găină pe arcuni, probabil. 

Nu exista o pasăre anume pentru vrăjitoare, dar, ca regi- 
nă, regulile din Lancre îi permiteau să vâneze cu un vindereu 
sau Ciuf Cap-de-Baset. Era o pasăre mică și mioapă, care 
prefera să se deplaseze pe jos. Când vedea sânge, leşina. Cam 
douăzeci de vinderei puteau ucide un porumbel, dacă porum- 
belul era bolnav. Se plimbase jumătate de oră cu un vindereu 
pe braţ. Pasărea hârâsse spre ea și, până la urmă, adormise cu 
capu-n Jos. 


! Cu condiţia să nu fie un băț mare. 

Dar Hodgesaaargh, cel puţin, avea o treabă a lui de făcut. 
Întregul castel era plin de oameni ocupați. Toţi aveau ceva 
folositor de făcut, cu excepția lui Magrat. Ea nu trebuia decât 
să existe. Bineînţeles, toată lumea vorbea cu ea, cu condiția să 
li se adreseze ea prima. Dar de fiecare dată îi întrerupea de la 
ceva important. În afară de a asigura succesiunea regală, ȘI 
Verence comandase o carte pe tema asta, ea... 

— Stai deoparte acolo, fato! N-o să-ți pară bine dacă te 
apropii, zise o voce. 

Magrat se burzului. 

— Fato? Din întâmplare, suntem aproape de sânge regal 
prin alianţă! 

— Oi fi, dar albinele nu ştiu asta, zise vocea. 

Magrat se opn. 

Trecuse dincolo de limita grădinilor privite din punctul de 
vedere al familiei regale și intrase în ceea ce erau grădinile din 
punctul de vedere al tuturor celorlalți — dincolo de gardun vii 
și de straturi de flori și tufe de mirodenii, în lumea șoproanelor 
vechi, a stivelor de ghivece și, în colțul ăsta, a stupilor. 

Unul dintre stupi avea capacul scos. Lângă el, în centrul 
unui nor cafeniu, fumând din pipa lui specială de stupănit, era 
domnul Brooks. 

— O, zise ea, dumneata ești, domnule Brooks. 

Teoretic, domnul Brooks era Stuparul Regelui. Dar relația 
cu el era una prudentă. În primul rând, deși majoritatea ser- 
vitorilor erau stngați doar pe numele de familie, domnul 
Brooks împărțea cu majordomul și cu bucătăreasa privilegiul 
unui titlu onorific. Fiindcă domnul Brooks avea puteri neştiu- 
te. Știa totul despre flonle care dau miere și despre împereche- 
rea mătcilor. Ştia despre roiuri și cum se distrug cuiburile de 
viespi. I se acorda respectul nediferenţiat pe care-l primesc cei 
care, la fel ca vrăjitoarele și fierani, au responsabilități care nu 

tin doar de lumea cotidianului și banalităţi — de fapt, oamenii 
care ştiu lucruri pe care alții nu le știu despre lucruri pe care 
alții nu le înţeleg. ȘI-l găseai, în general, făcând chestii migă- 
loase pe lângă stupi sau plimbându-se prin regat pe urma unui 
roi, sau fumând pipă în șopronul lui secret, care mirosea a 
miere și a otravă pentru viespi. Pe domnul Brooks nu-l călcai 
pe bătătun, dacă nu voiai să te trezești cu un roi în privată, în 
vreme ce el şedea la el în șopron și râdea de tine. 

Omul puse cu grijă capacul la loc pe stup și se îndepărtă. 
Câteva albine îi scăpară prin găunle enorme din vălul de stupar. 

— "Nă ziua, Înălțimea Ta, zise el, mărinimos. 

— Bună ziua, domnule Brooks. Ce făceai adineaun? 

Domnul Brooks deschise ușa șopronului său secret și sco- 
toci înăuntru. 

— Au întârziat cu roirea, zise stuparul. Voiam să văd ce-i 
cu ele, asta-i tot. Vrei o ceașcă de ceai, fato? 

Nu puteai să ţii la protocol, cu domnul Brooks. El îi trata 
pe toți ca pe egalii lui sau, de cele mai multe ori, ca și cum i-ar 
fi fost ușor inferiori; i se trăgea probabil de la faptul că stăpâ- 
nea peste mii de suflete, în fiecare zi. Și, cel puțin, cu el putea 
vorbi. Mereu i se păruse că domnul Brooks era cel mai apro- 
piat echivalent al unei vrăjitoare la care putea ajunge cineva, 
rămânând, totuși, bărbat. 

Șopronul era plin cu bucăți de stup, instrumente misteri- 
oase de tortură pentru extras mierea, borcane vechi și o sobiță 
pe care un ceainic jegos fierbea alături de o cratiţă imensă. 

Omul îi luă tăcerea drept încuviinţare și turnă două căni 
de ceai. 

— E din plante? întrebă Magrat, timidă. 

- Dracu' să mă ia dacă ştiu. Îs doar nişte frunze uscate 


dintr-o cutie. 


SENIORI ŞI DOAMNE 115 


Magrat privi, nesigură, într-o cană colorată în maro de un 
strat de tanin pur. Dar își făcu puţin curaj. Unul dintre lucru- 
rile pe care le aveai de făcut ca regină, ştia ea, era să Faci 
Supușii Să Se Simtă În Largul Lor. Își bătu capul să găsească 
ceva simțitor de spus. 

— Trebuie să fie foarte interesant să fii stupar, zise ea. 

— Da. Este. 

— Ne-am întrebat deseon... 

— Ce? 

— Cum se mulg albinele, de fapt? 


Unicornul rătăcea prin pădure. Se simțea orbit și nelalo- 
cul lui. Locul ăsta nu era un tărâm obișnuit. Cerul era 
albastru, nu strălucind în toate culorile aurorei. Și trecea tim- 
pul. Pentru o ființă care nu-i supusă timpului, de când se știa, 
senzația era asemănătoare cu o cădere. 

În plus, își simțea stăpâna în minte. Asta era mai rău și 
decât trecerea timpului. 


Pe scurt, înnebunise. 


Magrat ședea cu gura căscată. 

— Credeam că mătcile se nasc, zise ea. 

— O, nu, zise domnul Brooks. Nu există ouă de matcă. 
Albinele se hotărăsc să hrănească un pui ca matcă, asta-i tot. 
Îi dau lăptişor de matcă. 

— Și dacă nu-i dau? 

— Atunci iese o simplă lucrătoare, Înălțimea Ta, zise 
Brooks, cu un rânjet suspect de republican. 

„Ce noroc pe ea“, se gândi Magrat. 

— Și deci acum au o regină nouă, şi-atunci ce se întâmplă 


cu cea veche? 

— De obicei, a bătrână roiește, zise domnul Brooks. Pleacă 
din stup și ia o parte din colonie cu ea. Am văzut vreo mie de 
roiuri la viaţa mea. Dar un Roi Regal n-am văzut, totuși. 

— Ce-i aia Roi Regal? 

— Sigur n-aș ști să spun. Dar scne în cărțile vechi de albi- 
nănt. E un roi al roiurilor. Cică mentă să vezi așa ceva! 

Pe faţa bătrânului stupar trecu, o clipă, umbra unui dor 
neîmplinit. 

— Sigur, continuă el, îndreptându-se de spate, adevărata 
distracţie începe dacă-i vremea rea și matca bătrână nu poate 
să roiască, știi? 

Mimă cu mâna un mers furişat, în cerc. 

— Că atunci, ce se-ntâmplă e că ăle două mătci — că o ai pe 
a veche, da? și pe a nouă — cele două mătci încep și se urmă- 
resc una pe alta printre faguni, și ploaia duruie pe capacul 
stupului, și toate treburile roiului continuă de jur împrejur — 
domnul Brooks mima foarte sugestiv și Magrat se aplecă îna- 
inte, fascinată — peste tot pe faguri, și trântonii toți zumzăie, și 
ele se simt una pe cealaltă, și se caută, și-odată se-ntâlnesc, 
și-atunci... 

— Da? Da? zise Magrat, aplecându-se și mai aproape. 

— Muşcă! Ucide! 

Magrat se lovi la cap de zidul colibei. 

— Nu poţi avea mai mult de-o matcă într-un stup, conchise 
domnul Brooks, calm. 

Magrat privi afară, la stupi. Îi plăcuseră întotdeauna, 
până acum. 

— De multe on am găsit câte-o matcă moartă în faţa stu- 
pului, după o ploaie bună, zise domnul Brooks, mulțumit. Nu 
suferă altă regină în stup cu ea, vezi tu. Și-i o bătălie în toată 
regula. Regina a veche e mai vicleană. Dar matca nouă, ea 


chiar că are pentru ce să lupte. 

— Pardon? 

— Dacă vrea să se împerecheze. 

— Ah! 

— Dar toamna e și mai interesant, continuă domnul Brooks. 
Stupul n-are nevoie de guri în plus de hrănit peste iarnă, înțe- 
legi, și-s toți trântonii ăia care pierd vremea și nu fac nimic, aşa 
că lucrătoarele îi târăsc afară la urdiniș, știi, și le mușcă... 

— Opreșşte-te! E groaznic! exclamă Magrat. Credeam că 
stupănitul e, mă rog, drăguţ! 

— Sigur, asta se-ntâmplă în acea perioadă din an când 
albinele își pierd puterea, zise domnul Brooks. Că, știi, ce 
se-ntâmplă e că albina obișnuită, de obicei, munceşte până nu 
mai poate, și-ai să vezi o mulțime de lucrătoare bătrâne cum 
se târăsc prin faţa stupului fiindcă... 

— Taci! Pe cuvânt, asta-i prea mult. Și eu sunt regină, știi. 
Aproape. 

— Scuze, don'şoară, zise domnul Brooks. Credeam că vrei 
să afli câte ceva despre stupănt. 

— Da, dar nu asta! 

Magrat ieși, înţepată. 

— Ei, ce să zic, zise domnul Brooks. Îţi face bine să te apro- 
pii de Natură. 

Scutură din cap, vesel, privind-o cum dispărea printre 
gardurile vii. 

— Nu poți avea mai mult de o regină într-un stup, zise el. 
Muscă! Ucide! Hehehe! 

De undeva din depărtare se auzi țipătul lui Hodgesaaargh, 
de care se apropiase natura. 


Cercurile de lanuri se deschideau pretutindeni. 
Si acum se aliniau universurile. Își încetau dansul ca de 
spaghete-n în clocot și, ca să treacă prin strâmtoarea istoriei, 

se repezeau înainte umăr la umăr în cursa lor de-a lungul 
cearşafului de cauciuc al Timpului incontinent. 

Și în astfel de vremuri, după cum simţea nedeslușit Ponder 
Stibbons, se înrâureau unul pe altul — sulițe de realitate fulge- 
rau înainte și-napoi, când universunile se-nghionteau unul pe 
altul pentru o poziție mai bună. 

Dacă erai o persoană care-și antrenase mintea ca să fie cel 
mai fin post de recepție cu putinţă și-o folosea momentan cu 
butonul de amplitudine dat la maximum, până se rupe, se 
putea întâmpla să prinzi nişte semnale teribil de stranii... 


Ceasul ticăia. 

Buna Batevreme şedea cu o casetă deschisă în faţă și citea. 
Din când în când se oprea, închidea ochii şi se ciupea de nas. 

Era destul de rău că nu putea vedea viitorul, dar măcar 
știa de ce. Dar acum începuse să aibă fulgerăni de dă vu. Așa 
o ținuse toată săptămâna. Dar nu erau dà vu-unle a. Erau, 
cum s-ar spune, unele pe care le vedea pentru prima oară — 
frânturi de amintin pe care nu le putea avea. Nu se putea să fi 
existat. Ea era Esme Batevreme, zdravănă ca o cărămidă, ca 
întotdeauna, nu fusese niciodată... 

Cineva bătu la uşă. 

Fa clipi, bucuroasă să scape de acele gânduri. Avu nevoie 
o secundă sau două ca să revină în prezent. Apoi împătun 
hârtia pe care o ținea în mână, o puse înapoi în plic, băgă 
plicul din nou în pachetul din care-l luase, pachetul în casetă, 
încuie caseta cu o cheiță pe care-o atârnă apoi deasupra cămi- 
nului și se duse la ușă. Mai făcu o ultimă verificare, ca nu 
cumva, din neatenţie, să se fi dezbrăcat la piele, și deschise. 

— "Seara, salută aţa Ogg, întinzându-i un castron acope- 
rit cu o cârpă, ţi-am adus niște... 


Dar Buna Batevreme privea peste umărul ei. 

— Cine-s astea? întrebă ea. 

Cele trei fete păreau ruşinate. 

— Păi, şti, au venit la mine și mi-au spus... începu aţa Ogg 

— Nu-mi spune. Lasă-mă să ghicesc, zise Buna. 

leşi, înţepată, să le inspecteze pe cele trei. 

— Măi, măi, măi, zise ea. Parol. Ca să vezi. Trei fete care 
vor să se facă vrăjitoare, așa-i? Se maimuţăni, subțiindu-și 
vocea: „Vai, vă rugăm, doamnă Ogg, ne dăm seama că am 
greșit, vrem să învăţăm vrăjitorie cumsecade“. Așa-i? 

— Da. Cam așa ceva, admise Ţaţa Ogg. Dar... 

— Vorbim de vrăjitone, zise Buna Batevreme. Nu de... nu 
de un joc de arșice. Vai de mine și de mine! 

Se plimbă de-a lungul scurtului şir de fete tremurânde. 

— Cum te cheamă, fato? 

— Magenta! Frottidge, doamnă. 

— Paniez că nu așa te strigă maică-ta. 

Magenta își privi picioarele. 

— Mă strigă Violeta, doamnă. 

— Păi, asta-i o culoare mai faină decât magenta, zise Buna. 
Vrei să fii niţel misterioasă, hai? Să faci lumea să creadă că te 
pricepi la ocultisme? Ştii să faci vrăji? Ai învăţat câte ceva de 
la prietena ta, ai? Dă-mi pălăria jos. 

— Poftim, doamnă? 

Buna Batevreme se dădu un pas înapoi şi se-ntoarse 
cu spatele. 

— Dă-o jos! Nu încerc să te opresc. Haide! 

Magenta-cu-nuanţe-de- Violet viră spre roz. 

- Ăă... nu mi-a ieşit niciodată psiho-cum îi zice... 

— Vai-vai! Bine, hai să vă vedem pe voi celelalte... Tu cine 
eşti, fato? 

— Amanita, doamnă. 


! Magenta — nuanță de mov (n-tr.) 

— Ce nume drăguţ. la să vedem ce știi să faci. 

Amanita privi în jur, intimidată. 

— Eu, ăă, nu cred că pot dacă vă uitaţi la mine... începu ea. 

— Ce păcat! Dar tu, asta din capăt? 

— Agnes Nitt, zise Agnes, care, mai deşteaptă decât celelal- 
te două, pricepuse că n-are rost să insiste cu Perdita. 

— Hai, atunci. Încearcă. 

Agnes se concentră. 

— Vai de mine și de mine, zise Buna. Și pălăria mea e tot 
pe cap. Gytha, arată-le. 

Ţaţa Ogg suspină, ridică o creangă de pe jos și-o aruncă 
spre pălăria Bunei. Buna o prinse din zbor. 

— Dar... dar ai spus să folosim magia... începu Amanita. 

— Ba n-am spus, ripostă Buna. 

— Dar oricine ar fi putut face asta, zise Magenta. 

— Da, dar nu asta-i ideea, zise Buna. Ideea e că tu n-ai 
făcut-o. Zâmbi, ceea ce nu-i stătea în fire. Uitaţi ce e, nu vreau 
să fiu rea cu voi. Sunteţi tinere. E plină lumea de lucruri pe 
care le-aţi putea face. N-aţi vrea să vă faceți vrăjitoare. Nu 
dac-ați ști ce înseamnă asta. Și-acum plecaţi de-aici. Mergeţi 
acasă. Nu încercați paranormalul până nu ştiţi ce-i normal. 
Haideţi! Valea! 

— Dar asta-i doar o șmecherie! Așa a zis și Diamanda! 
Folosești doar vorbe și șmecherii... protestă Magenta. 

Buna ridică o mână. În copaci, păsările amuţiră. 

— Gytha? 

aţa Ogg se apucă, defensiv, de borunle pălănei sale. 

— Esme, uite ce, doi dolan am dat pe pălăna asta... 

Bubuitura trimise ecouri prin păduri. 

Fragmente de căptuşeală plutiră blând prin văzduh. 


Buna întinse un deget spre fete și ele se dădură în spate. 


SENIORI ȘI DOAMNE 121 


— Acum, zise ea, ce-ar fi să vă duceți să vă vizitaţi priete- 
na? A fost învinsă. Probabil, nu e prea fericită. Nu-i frumos să 
părăseşti omul când e la necaz. 

Ele continuau să se holbeze la ea. Părea să le fascine- 
ze degetul. 

— V-am rugat adineaori să plecați acasă. Pe un ton perfect 
rezonabil. Vreț să hp? 

Ele se-ntoarseră și-o rupseră la fugă. 

Ţaţa Ogg își băgă, mohorâtă, mâna prin gaura pălă- 
riei răpuse. 

— O veșnicie mi-a luat să fac tratamentu’ ăla de porc, 
bombăni ea. Ai nevoie de opt feluri de frunze. Frunze de 
salvie, frunze de scrântitoare, frunze de lțani Moșului... o zi 
întreagă am adunat la ele. Ce, frunzele cresc în pom...? 

Buna Batevreme se uita după fetele fugare. 

Ţaţa Ogg tăcu. Apoi zise: 

— Așa-i că-ți aduc aminte de tinereţe? "Ţin minte, aveam 
cinşpe ani și stăteam drepți în fața Coanei Spective a bătrână 
și, când a zis ea, cu vocea aia a ei: „Ce vrei să te faci?“, așa 
m-am speriat că aproape am făcut pe mi... 

— Eu n-am stat drepți în faţa nimănui, zise Buna Batevreme, 
distantă. M-am instalat în grădina Ţaţei Gripes și nu m-am 
dat dusă până nu mi-a făgăduit să-mi spună tot ce ştia. Ha. 
O săptămână i-a luat cu totul și to! mi-au rămas după-amiezi- 
le libere. 

— Vrei să spui că n-ai fost Aleasă? 

— Eu? Nu. Am ales eu, zise Buna. 

Chipul pe care-l întoarse spre aţa Ogg purta o expresie 
pe care [aţa n-avea s-o poată uita ușor, deși avea să-ncerce. 

— Eu am ales, Gytha Ogg! Şi vreau să știi asta, de-acum 
înainte. Once s-ar întâmpla. N-am regretat nicio clipă. N-am 


regretat niciodată nimic. Bine? 

— Dacă spui tu, Esme. 


Ce e magia? 

Există definiția vrăjitorilor, care se prezintă sub două 
forme, în funcție de vârsta respondentului. Vrăjitorii în etate 
vorbesc despre lumânări, cercuri, planete, stele, banane, des- 
cântece, rune și importanţa celor patru mese sățioase în fieca- 
re zi. Vrăjitorii tineri, mai ales aceia palizi, care-și fac veacul 
în Pavilionul Magiei de Înaltă Energie!, o ţin una și bună cu 
fluxurile naturii morfice a universului, caracterul esențialmen- 
te nepermanent chiar și al celei mai aparent rigide structuri 
spațiu-timp, implauzibilitatea realității, și aşa mai departe; de 
fapt, asta înseamnă că au dat peste ceva super și-i inventează 


ȘI ei fizica din mers. 


Fra aproape miezul nopți. Diamanda alerga la deal spre 
Dansatori, cu ferigile și măceşii locului sfășiindu-i poala rochiei. 

Umilinţa îi rcoșa încoace și-ncolo prin cap. Babele alea 
proaste și rele! Și oamenu ăia tâmpiţi! Ea câștigase. După reguli, 
ea câștigase! Dar râseseră cu toţii de ea. 

Asta o durea. Amintirea tuturor acelor chipun idioate, 
rânjind la ea. Și cum le sprijiniseră toți pe babele alea oribile, 
care n-aveau nici cea mai mică idee despre vrăjitorie și ce 
poate ea să devină. 

O să le arate ea! 

În faţa ei, Dansatorii se înălțau, negri pe fundalul norilor 


luminați de lună. 


! Acela a fost locul unde s-a demonstrat că thaumul, care fusese până 


atunci considerat a fi cea mai mică particulă de magie posibilă, este de fapt 
compus din resoni*, sau fragmente de realitate. Cercetările actuale suge- 
rează că fiecare reson este, la rândul său, compus dintr-o combinaţie de cel 
puţin cinci „arome“, cunoscute ca „sus“, „jos“, „lăturiş“, „sex-appeal“ şi 
„izmă creaţă“. * Literal: „lucruşoare“. 

aţa Ogg controlă sub pat, să nu fie vreun bărbat ascuns 
acolo. Că, mai ştii norocul? 

Voia să se culce devreme. Avusese o zi grea. 

Lângă pat ținea un borcan cu acadele și o sticlă cu pereți 
groși, plină cu un lichid incolor, produs în complicatul ei alam- 
bic din dosul magaziei de lemne. Nu era tocmai whisky și nu 
era tocmai gin, dar avea taman 90 de grade tărie și era o mare 
mângâiere în acele clipe îngrijorătoare care mai apar, pe la 
ora trei dimineaţa, când te trezești din somn și nu mai știi cine 
ești. După un păhărel de lichid incolor, tot nu-ți aduceai 
aminte cine eşti, dar nu mai era o problemă, că deja erai alt- 
cineva, oricum. 

Își afână cele patru perne, își aruncă papucii pufoși într-un 
colț și-și trase păturile peste cap, închipuind dedesubt o peşte- 
ră caldă, mică și cam duhnitoare. Sugea o acadea; Ţaţa mai 
avea un singur dinte-n gură, care rezistase la tot ce-i făcuse 
aţa vreme de mulți ani, așa că o acadea înainte de culcare 
n-avea să-i dea cine ştie ce motive de îngrijorare. 

După câteva clipe, o apăsare în regiunea tălpilor o înștiin- 
tă că Greebo, motanul, își ocupase locul obișnuit, la picioarele 
patului. Greebo dormea întotdeauna pe patul Țaţei; felul 
afectuos în care încerca să-ți scoată ochii cu ghearele diminea- 
ţa era la fel de util ca un ceas deșteptător. Dar aţa lăsa întot- 
deauna o fereastră deschisă, peste noapte, că poate vrea să 
lasă să eviscereze vreo jivină, mânca-l-ar mama. 

Măi să fie. Elfi. (Nu te pot auzi dacă rosteşti cuvântul în 
gând, oricum. Cel puțin, nu dacă sunt cât de cât la distanță.) 
Nu crezuse c-o să mai apară vreodată. Cât timp trecuse, în 
fond? Cel puţin niște sute de ani, poate mii. Vrăjitoarelor nu 
le plăcea să vorbească despre ei, fiindcă făcuseră o mare gre- 
şeală în legătură cu elfii. Până la urmă se duminiseră ce le 

putea pielea nenorociţilor, bineînţeles, dar fusese la mustață. 
Și pe-atunci existau multe vrăjitoare. Fuseseră în stare să-i 
oprească la fiecare mișcare, să le facă viaţa prea grea în aceas- 
tă lume. Luptaseră împotriva lor cu fier. Nimic din cele elfeşti 
nu putea suporta fierul. Îi orbea sau așa ceva. Îi orbea din cap 
până-n picioare. 

Nu mai erau multe vrăjitoare în ziua de azi. Nu vrăjitoare 
în adevăratul sens al cuvântului. Dar problema cea mai mare 
totuși era că oamenii parcă nu mai păreau în stare să-și aducă 
aminte cum era pe vremea când trăiau elfii pe-aici. Viaţa putea 
fi categoric mai interesantă pe atunci, în primul rând fiindcă 
era scurtă. Și era și mai colorată, dacă-ți plăcea culoarea sân- 
gelui. Situația se înrăutățise atât de mult, încât oamenii nici nu 
mai îndrăzneau să vorbească deschis despre ticăloșii ăia. 

Spunea: Cei Străluciton. Sau: Poporul Frumos. Și apoi 
scuipai și atingeai fier. Dar, după multe generaţii, lumea uitase 
de partea cu fierul și cu scuipatul, și uitase de ce foloseau alte 
nume pentru ei, și nu-și mai amintea decât că erau frumoși. 

Da, existau o mulțime de vrăjitoare pe vremea aia. Prea 
multe femei își găsiseră leagănul gol sau nu li se mai întorsese- 
ră bărbații de la vânătoare. Fiindcă et fuseseră cei vânaţi. 

Elfi! Nenorociţii... și totuși... și totuși... într-un fel sau altul, 
da, îţi schimbau memoria. 

Tata Ogg se răsuci în pat. Greebo mârâi, protestând. 

Uite, trolii și piticii, de pildă. Oamenii spuneau: O, nu te 
poți încrede în ăștia, mă rog, trolii, treacă-meargă, cu condiţia 
să fii cu ochii pe ei, şi unii dintre ei sunt cumsecade, în felul 
lor, dar sunt proști și fricoși, și cât despre pitici, ăia-s lacomi și 
vicleni, bine, de acord, câteodată mai dai peste câte-un ticălos 
de-ăsta mic și deştept care-i de treabă, dar, una peste alta, nici 
ei nu-s mai buni decât trolii, de fapt... 


„.. Sunt exact ca noi. 

Dar nu-s cine știe ce arătoși și n-au stil. lar noi suntem 
proști, și memoria ne joacă feste, și ne amintim de elfi pentru 
frumuseţea lor şi pentru grația cu care se mișcă, și uităm ceea 
ce erau. Suntem ca nişte șoareci care ar spune: „Poți să zici ce 
vrei, dar pisicile chiar au clasă“. 

Oamenii n-au tremurat niciodată în propriul pat de teama 
piticilor. Nu s-au ascuns niciodată sub scăn de frica trolilor. 
Poate că i-au mai gonit câteodată din cotețul găinilor, 
dar troliu și piticii n-au fost niciodată mai mult decât o sâcâia- 
lă afurisită. 

Ne amintim doar că elfi cântau. Dar nu mai știm despre 
ce era cântecul. 

Tata Ogg se mai răsuci o dată. Dinspre picioarele patului 
se auzi un zgomot târșâit și-apoi un miorlăit înfundat, când 
Greebo ateriză pe podea. 

Și Ţaţa se ridică în capul oaselor. 

— Pregăteşte-ți labele, flăcăule! Ieşim la plimbare. 

Când trecu prin bucătăria întunecată, [aţa luă un ditamai 
fierul de călcat, negru de funingine, de lângă foc și-l legă de o 
bucată de frânghie de rufe. 

Aproape toată viaţa umblase noaptea prin Lancre fără să-i 
treacă prin minte să poarte vreo armă, de once fel. Sigur, în 
majoritatea acestor ani putuse fi recunoscută ca vrăjitoare şi 
orice atacator inoportun ar fi sfârșit prin a-și duce acasă păr- 
tile esenţiale într-o pungă de băcănie, dar și acest lucru era 
valabil, în linii mari, cam pentru orice femeie din Lancre. Sau 
bărbat, de fapt. 

Dar acum își putea simți propria teamă. 


Elfii se întorceau, e clar, și-și trimiseseră umbrele înainte. 


Diamanda ajunse în vârful dealului. 

Se opri o clipă. Baba aia, Batevreme, ar fi fost în stare s-o 
urmărească. Era sigură că se ținuse ceva după ea în pădure. 

Nu era nimeni. 

Se întoarse. 

— "Nă seara, don'şoară. 

— Tu? Deci chiar m-ai urmărit! 

Buna se ridică în picioare, din umbra Fluierașului, unde 
şezuse complet invizibilă în întuneric. 

— Asta am învăţat-o de la tata, zise ea. El mergea la vână- 
toare. Mereu spunea că un vânător prost urmărește, un 
vânător bun așteaptă. 

— Da? Deci acuma mă vânezi? 

— Nu. Doar aştept. Stiam c-ai să vii aici. N-ai unde altunde- 
va să te duci. Ai venit s-o chemi, nu-i așa? Ia să-ți văd mâinile. 

Nu era o cerere, era o poruncă. Diamanda se trezi că 
mâinile i se mișcă de la sine. Înainte să apuce să le retragă, 
baba i le înșfăcase și le ținea bine; avea o piele aspră, ca pânza 
de sac. 

— N-ai muncit din greu nicio zi în viaţa ta, așa-i? întrebă 
cu blândeţe Buna. N-ai cules niciodată varză cu gheaţă pe ea, 
nici n-ai săpat un mormânt, n-ai muls o vacă, n-ai îmbrăcat 
un mort. 

— Nu-i nevoie să faci toate astea ca să fii vrăjitoare! se răsti 
Diamanda. 

— Am zis eu asta? Și să-ți mai spun ceva. Despre femei fru- 
moase, îmbrăcate în roșu și cu stele în păr. Sau poate şi cu luni, 
mai știi. Și voci în capul tău, când dormi. Și putere, când vii 
aici. Ţi-a oferit multă putere, cred eu. Câtă voiai. Pe gratis. 

Diamanda tăcea. 

— Că s-a mai întâmplat și înainte. Mereu se găseşte cineva 
care s-o asculte. 


Ochii Bunei păreau să nu mai focalizeze. 

— Când ești singură și oamenii din jurul tău sunt așa proști 
că te-apucă disperarea, și lumea e plină de secrete pe care 
nimeni nu vrea să ţi le spună... 

- Îmi citeşti gândurile? 

— Ale tale? 

Atenţia Bunei reveni în prezent, vocea ei își pierdu timbrul 
îndepărtat: 

— Ha! Flori și chestii de-astea. Să dansezi fără izmene. Să 
faci scamatorii cu cărți și bucățele de sfoară. Și-ţi mergea, io 
așa zic. Ţi-a dat ea putere, o vreme. O, ce-o mai fi râs de tine! 
Si pe urmă ai mai puțină putere, dar preţul e mai mare. Și 
apoi puterea se duce de tot, dar plătești în fiecare zi. Ei întot- 
deauna îți iau mai mult decât îți dau. Și ce-ţi dau e fără valoare. 
Și, până la urmă, îți iau tot. Ce le place să ia de la noi e teama 
noastră. Ce-și doresc mai mult decât orice de la noi e credința. 
Dacă-i chemi, vor veni. Dacă îi chemi, aici, la vremea cercu- 
rilor, când lumea e destul de subțire ca să te audă, le oferi un 
culoar. Puterea Dansatorilor e și-așa destul de slăbită. Și eu nu 
accept... Seniorii și Doamnele înapoi. 

Diamanda deschise gura. 

— N-am terminat încă. Eşti o fată deşteaptă. Poţi să faci 
orice în viață. Dar nu vrei să fii vrăjitoare. Nu-i o viață ușoară. 
— Babă nebună, n-ai înţeles nimic! Elfu nu sunt așa... 

— Nu rost cuvântul! Nu rost cuvântul! Vin când îi chemi! 

— Bun! Elf, elf, elf! Elf... 

Buna îi trase o palmă răsunătoare. 

— Până şi tu știi că asta-i o prostie și o copilărie, zise ea. 
Acum ascultă-mă! Dacă rămâi aici, nu mai ai voie să faci 
chestii de-astea. Sau poți să pleci în altă parte și să-ţi faci un 
viitor, să fii o mare doamnă, ai destulă minte pentru asta. 
Si poate peste zece ani ai să te-ntorci, încărcată de bijuterii și 


chestii și-ai să fii mare șefă peste noi toți ăștia de-am stat acasă, 

şi asta-i în regulă. Dar dacă stai aici și mai încerci să-i chemi 
pe... pe Seniori şi pe Doamne, atunci ai să dai din nou de 
mine. Și nu ca să jucăm jocuri stupide la lumina zilei, ci vrăji- 
torie adevărată. Nu prosteală cu luni și cercuri, ci magie reală, 
care vine din sânge și din oase, și din minte. Iar despre asta 
habar n-ai. Da? Și acolo nu e loc de îndurare. 

Diamanda își ridică privirea. Avea fața roșie, acolo unde 
încasase palma. 

— Să plec? întrebă ea. 

Buna reacționă o clipă prea târziu. 

Diamanda ţâșnise printre pietre. 

— Copilă proastă! Nu într-acolo! 

Silueta ei părea deja mai mică, deși, aparent, nu era decât 
la câțiva metri depărtare. 

— Of, fir-ar! 

Buna se aruncă după ea și-și auzi fusta cum se sfâșie când 
1 se smulse buzunarul. Vătraiul pe care-l luase cu ea zbură 
zbârnâind și se lipi de unul dintre Dansatori, cu un zăngănit. 

Simţi o serie de smucituni însoțite de clinchete când îi 
săriră cuiele din ghete şi zburară spre pietre. Fierul nu putea 
trece de pietre, niciun pic de fier. 

Buna alerga deja de partea cealaltă când își dădu seama 
ce făcuse. Dar nu conta. Făcuse o alegere. 

Ceva părea să se miște, totul dansa şi se amesteca în jur. 
Apoi se trezi că avea zăpadă sub picioare. Era albă. Trebuia 
să fie albă, doar era zăpadă. Dar pe suprafaţa ei se mișcau 
modele colorate, reflectând dansul sălbatic al veșnice: aurore 
de pe cer. 

Diamanda pășea cu greutate. Încălțările ei abia dacă 
erau potrivite pentru o zi de vară în oraș și categoric nu 


făceau faţă în zăpada de două șchioape. În vreme ce ghetele 

Bunei, chiar și fără cuie, ar fi supravieţuit și unui sprint pe 
lavă fierbinte. 

Dar chiar și așa, mușchii care le puneau în mișcare făcu- 
seră asta prea multă vreme. Diamanda câștiga teren. 

Din cerul noptatic continua să se cearnă ninsoare. La 
oarecare distanţă de pietre aștepta un rând de călăreți, cu 
Regina puțin mai în faţă. Fiecare vrăjitoare îi cunoștea înfăţi- 
șarea sau măcar forma. 

Diamanda se împiedică și căzu, apoi reuși să se salte 
în genunchi. 

Buna se opn. 

Calul Reginei necheză. 

— Îngenunchează înaintea Reginei tale, tu de colo, strigă 
femeia elf. 

Era îmbrăcată în roșu și avea o coroană de cupru în păr. 

— Ba nu. Nu vreau, zise Buna Batevreme. 

— Eşti în regatul meu, femeie, zise Regina. Aici nu intri și 
nu ieși fără învoirea mea. Vei îngenunchea! 

— Eu intru și ies fără să cer voie nimănu, ripostă Buna 
Batevreme. N-am făcut-o niciodată și n-o să încep acum. 

Puse o mână pe umărul Diamandei. 

— Uite-ţi elfii, zise ea. Sunt frumoși, ce zici? 

Războinicii trebuie să fi avut mai mult de doi metri înălți- 
me. Ceea ce purtau nu erau propriu-zis haine, ci mai mult 
lucruri legate laolaltă — bucăți de blană, plăci de bronz, șira- 
guri de pene sclipitor colorate. Aproape toată pielea aflată la 
vedere le era acoperită cu tatuaje albastre și verzi. Mai mulți 
dintre ei aveau arcurile încordate și urmăreau fiecare mișcare 
a Bunei cu vârful săgeților. 

Aveau părul pomădat din greu și strâns în jurul capului, ca 
un halou. Și, deși feţele lor într-adevăr erau cele mai frumoase 


pe care le văzuse Diamanda vreodată, începea s-o cuprindă 

senzaţia că era ceva subtil greșit la ele, vreun detaliu al expre- 
siei care nu se potrivea cu restul. 

— Singurul motiv pentru care mai suntem încă în viaţă e 
că îi distrăm mai bine vii decât moarte, zise vocea Bunei, din 
spatele «i. 

— Ştii că nu trebuie s-o asculți pe baba asta ranchiunoasă, 
rosti Regina. Ce-ţi poate oferi ea? 

— Mai mult decât zăpadă la vreme de vară, zise Buna. 
Priveşte-le ochii! Prveşte-le ochii! 

Regina descălecă. 

— la-mă de mână, copilă! o îndemnă ea. 

Diamanda întinse o mână, prudentă. 

Era ceva în neregulă cu ochii lor. Nu forma sau culoarea. 
Nu se vedea nicio lucire malefică. Dar era... 

„.. O privire. Era genul de privire pe care-ar putea-o întâlni 
un microb dacă ar fi în stare să se uite-n sus, de sub obiectivul 
microscopului. Își spunea: Eşti un nimic. Spunea: Eşti plin de 
defecte, fără valoare. Spunea: Eşti un animal. Spunea: Ai 
putea fi o jucărie sau poate o pradă. Spunea: Și nu tu alegi. 

Încercă să-și retragă mâna. 

— leşi din mintea ei, babo! 

Bunei îi șiroia sudoarea pe față. 

— Nu-s în mintea ei, elfo! Te împiedic pe tine să intri. 

Regina zâmbi. Era cel mai frumos zâmbet pe care-l văzu- 
se Diamanda vreodată. 

— Și ai și ceva putere, în plus. Uluitor! Niciodată n-am 
crezut că o să se aleagă ceva de capul tău, Esmerelda Bate- 
vreme. Dar, aici, tot n-o să-ți ajute. Ucideţi-le pe amândouă. 
Dar nu deodată. Lăsaţi-o pe cealaltă să privească. 

Încălecă din nou, întoarse calul și plecă în galop. 

Do: dintre elfi descălecară, scoțându-și de la cingătoare 


pumnale subțiri de bronz. 

— Ei, cam asta ar fi atunci, zise Buna Batevreme, pe când 
războinicii se apropiau. Apoi continuă în șoaptă: Când vine 
clipa, fugi. 

— Ce clipă? 

— Ai să-ți dai seama. 

Buna căzu în genunchi când ajunseră elfu lângă ea. 

— Aolică, vai de mine, aoleu cruţaţi-mi viaţa, sunt și iO o 
babă bătrână, acolo, și slabă, piele și os, zise ea. Văleu, cruțați-mi 
viaţa, conașilor! Vai, văleleu! 

Se făcu ghem, suspinând. Diamanda rămăsese cu gura 
căscată și cu ochii la ea, uluită, nu în ultimul rând de ideea 
că-și putea închipui cineva că poți păcăli lumea chiar așa. 

Elfii nu mai văzuseră oameni de mult. Primul dintre ei se 
aplecă, o apucă de umeri s-o ridice şi se alese cu o lovitură 
zdravănă, executată de doi pumni osoși într-o zonă de care 
Ţaţa Ogg ar fi fost uluită să afle că Buna știa. 

Diamanda alerga deja. Buna îi arse celuilalt elf un cot în 
piept şi-o rupse la fugă după ea. 

În spatele ei, auzea râsul vesel al elfilor. 

Diamanda fusese surprinsă de rolul de babă jucat de 
Buna. Fu și mai surprinsă când Buna o ajunse din urmă. Dar 
Buna avea mai multe motive să fugă. 

— Au cai! 

Buna încuviinţă. Și, deşi e adevărat că un cal aleargă mai 
repede decât omul, lumea nu-și dă în general seama că acest 
lucru nu e valabil decât de la o oarecare distanţă în sus. Pe 
distanţe scurte, un om hotărât poate scăpa cu fuga de un cal, 
fiindcă are un număr de două ori mai mic de picioare 
de descurcat. 

Buna întinse mâna și-o înhăţă pe Diamanda de braţ. 

— la-o spre spațiul dintre Fluieraş și Toboșar! 

— Care-s ăia? 

— Nu ştii nici măcar asta? 

Oamenii pot, într-adevăr, scăpa cu fuga din fața unui cal. 
Dar mintea Bunei era chinuită de gândul că nu poți scăpa cu 
fuga de o săgeată. 

Ceva îi șuieră pe la ureche. 

Cercul de pietre părea la fel de îndepărtat ca la început. 

N-avea altă soluție. N-ar trebui să se poată. Nu mai încer- 
case asta niciodată, la modul serios, decât culcată sau măcar 
sprijinită de ceva. 

Dar încercă acum... 

Le urmăreau patru elfi. Nic: măcar nu se obosi să priveas- 
că în mințile lor. Dar caii... ah, caii... 

Erau carnivori, cu minți ca vârful de săgeată. 

Regulile Împrumutatului erau: nu-i rănești, doar călăto- 
rești în capetele lor, nu implici gazda în niciun fel... 

Ei, de fapt, nu era chiar o regulă, mai mult un fel de indi- 
cație generală. 

O săgeată cu vârf de piatră îi străpunse pălăna. 

Nici măcar o indicație fermă, în fond. 

Ca să fim sinceri, nici măcar... 

Of, fir-ar. 

Se năpusti în mintea primului cal, străpungând stratunile 
de nebunie abia controlată care există chiar și în creierul cai- 
lor normali. Pentru o clipă, privi prin ochii lui injectaț la 
propria siluetă, împleticindu-se prin zăpadă. Preţ de o clipă, 
se trezi încercând să controleze șase picioare deodată, două 
dintre ele pe alt corp. 

Ca dificultate, să cânți o melodie la un instrument muzical 
în vreme ce din gură cânți una total diferită! era, prin compa- 
rație, floare la ureche. 


! Aici nu vorbim de Ţaţa Ogg, care făcea asta tot timpul, deși nu dinadins. 

Șua că nu putea face asta mai mult de câteva secunde, 
înainte ca mintea și trupul să-i fie copleşite de confuzie totală. 
Dar o secundă era tot ce avea nevoie. Lăsă dezonentarea să 
apară, o aruncă în întregime în mintea calului și se retrase 
rapid, reluându-și controlul asupra propriului trup tocmai 
când acesta începea să cedeze. 

În capul calului, clipa fu oribilă. 

Nu-și dădea seama ce este sau cum ajunsese acolo. Și, mai 
grav, nu ştia câte picioare are. Variantele posibile erau două, 
patru sau poate chiar șase. Făcu un compromis și alese trei. 

Buna îl auzi cum zbiară și se prăbușește cu zgomot, luând 
cu el încă vreo doi, după sunet. 

— Ha! 

Ruscă să arunce o privire în lătuni, la Diamanda. 

Care nu era acolo. 

Zăcea în zăpadă, câțiva pași mai în urmă, chinuin- 
du-se să se ridice. Chipul pe care-l întoarse spre Buna era 
alb ca hârtia. 

Din umăr îi ieșea o săgeată. 

Buna se repezi îndărăt, înșfăcă fata şi-o ridică în picioare. 

— Haide! Aproape am ajuns! 

— Nu po... tt... frrrggggg.... 

Diamanda dădu să cadă în nas. Buna o prinse din zbor și, 
cu un icnet de efort, o aburcă pe umăr. 

Câțiva pași încă, și tot ce avea de făcut era să cadă în fa... 

O mână cu gheare o înhăţă de rochie... 

ȘI trei siluete căzură, rostogolindu-se în toate direcțiile, 
prin feniga verii. 

Elful se ridică primul, privind în jur amețit și triumfător. 


Deja ținea în mână un cuțit lung, de aramă. 

Puse ochi pe Buna, care aterizase pe spate. Ea îi și simțea 
mirosul, cum se repezea cu cuțitul ridicat și căută, disperată, 
o cale de intrare în capul lui... 

Ceva îi fulgeră prin faţă. 

Fiful avea o frânghie în jurul gâtului și aceasta se întinse 
când ceva vâjâi prin aer. Creatura privi cu oroare cum un fier 
de călcat îi trecu, zbârnâind, la vreun metru prin faţa ochilor 
și coti pe lângă urechea lui, înfășurându-se cu viteză crescân- 
dă, dar cu o rază orbitală în continuă scădere, până luă brutal 
contact cu ceafa elfului, iar impactul îl ridică de la pământ şi-l 
izbi, greoi, în iarba pajiştii. 

Ţaţa Ogg își făcu apariția în câmpul vizual al Bunei. 

— Muică, da” ce mai pute, nu? zise ea. Poţi să adulmeci un 
elf de la o milă distanță! 

Buna se adună de pe jos. 

În cercul de pietre nu era decât iarbă. Nici zăpadă, 
nici elfi. 

Se întoarse spre Diamanda. La fel și Tata. Fata zăcea 
fără simțre. 

— Săgeată elfească, zise Buna. 

— Of, drace! 

— Vârful e încă înăuntru. 

aţa se scărpină în cap. 

— Nu-i mare brânză să 1-l scot, nu asta-i problema, explică 
ea, dar otrava... am putea să-i punem un garou în jurul 
părții bolnave... 

— Ha! Atunci gâtul ar fi cea mai bună alegere! 

Buna se așeză, cu bărbia în mâini. O dureau umerii. 

— Tre” să-mi trag sufletul, zise ea. 

Prin minte îi înotau imagini. lar o apucase. Știa că există 
viitoruri alternative, în fond, ăsta era sensul viitorului. Dar de 


trecuturi alternative nu mai auzise. Işi amintea că tocmai 

trecuse printre pietre, dacă se concentra. Dar își mai amintea 
și alte lucruri. Îşi amintea cum stătea în pat la ea acasă, dar 
aici era problema, era o casă adevărată, nu o colibă, dar era 
tot ea, erau amintirile et... avea o senzație sâcâitoare că, în 
chiar această clipă, se află în pat și doarme... 

Încercă, ameţită, să se concentreze asupra Țaţei Ogg. 
Avea 'Țaţa Ogg ceva solid și liniştitor. 

aţa scosese un briceag. 

— Ce naiba faci? 

— O să-i scurtez suferinţa, Esme. 

— Nu mi se pare că suferă. 

Ochii Țaței Ogg sclipiră. 

— Asta se poate aranja, Esme. 

— Nu te-apuca să-l torturezi doar fiindcă e la pământ, Gytha. 

— Naiba să mă ia dacă am de gând s-aștept până se ridi- 
că, Esme! 

— Gytha. 

— Păi, ştii că furau copii. N-am să mai îngădui asta. 
Numai când mă gândesc că l-ar putea fura cineva pe Pewsey 
al nostru... 

— Nici elfii nu-s atât de nebuni. În viaţa mea n-am văzut 
copil mai lipicios. 

Buna îi ridică pleoapa Diamandei cu blândeţe. 

— E dusă, zise ea. La plimbare cu zânele. 

Ridică fata în braţe. 

— Haide. Eu o car pe ea, tu adu-l pe domnu” Tinkerbell. 

— Tare vitează ai fost, cum ai purtat-o pe umăr, zise 'Țaţa. 
Și mai trăgeau și elfii cu săgeți după voi. 

— Unde mai pui că așa scădeau șansele să mă nimerească 
pe mine, adăugă Buna. 

Tața Ogg era șocată. 

— Cum? Doar nu te-ai gândit la asta, nu? 

— Păi, o răniseră deja. Dacă mă loveau și pe mine n-am 
mai fi ieşit nici una de acolo, zise Buna, simplu. 

— Dar — dar asta-i cam hpsit de inimă, Esme. 

— Lipsit de inimă o fi, dar nu-i lipsit de cap. N-am spus 
niciodată c-aș fi cumsecade, dar am bun-simţ. Nu-i nevoie să 
faci fața aia. Hai, ai de gând să vii sau vrei să stai acolo până 
diseară, cu gura deschisă? 

aţa închise gura și-apoi o deschise din nou. 

— Ce vrei să faci acum? 

— Păi, tu ştii cum s-o vindeci? 

— Eu? Nu! 

— Păi da! Nici eu. Dar știu pe cineva care s-ar putea să ştie, 
zise ea. lar pe el putem să-l băgăm la beci, deocamdată. Acolo-s 
o mulțime de gratii de fier. Asta ar trebui să-l potolească. 

— Cum a intrat? 

— Se ţinea de mine. Nu știu cum funcționează asta. Poate... 
forța pietrelor se deschide și lasă oamenii să treacă sau așa 
ceva. Pe mine altceva nu mă interesează, decât să-i țină pe 
amicii lui înăuntru. 

aţa îl săltă pe umăr pe elful inconştient, fără prea 
mare efort!. 

— Pute mai ceva ca așternutul caprelor, la partea de jos, 
zise ea. Tre’ să fac baie când ajung acasă. 


— Aoleu, făcu Buna. Din ce în ce mai rău, așa-i? 


Ce e magia? 

Și mai e și definiţia vrăjitoarelor, care are două variante, 
în funcție de vârsta vrăjitoarei. Cele mai bătrâne nici n-o prea 
pun în cuvinte, dar unele dintre ele au o bănuială, în sinea lor, 


|! Aşa cum s-a arătat mai devreme în cronicile Lumii Disc, există econo- 


mii agricole naţionale bazate exclusiv pe forța de ridicare a băbuţelor în 
rochii negre. 

că universul, de fapt, habar n-are ce naiba se întâmplă și 
consistă de fapt dintr-un ixilion de trilioane de bilioane de 
posibilități și poate deveni oricare din acestea dacă o minte 
antrenată, ngidizată cu certitudine cuantică, e introdusă în 
fisură și răsucită; că, dacă-i musai să-i faci cuiva pălăria să 
explodeze, tot ce ai de făcut e să răsuceși și să găseşti acel uni- 
vers în care un mare număr de molecule de pălăne decid, 
unanim și simultan, să ricoşeze în direcții diferite. 

Vrăjitoarele tinere, pe de altă parte, vorbesc despre magie 
tot timpul și au credinţa că e nevoie de cristale, forțe mistice, 
și dansat pe-afară fără izmene pe tine. 

E posibil ca toată lumea să aibă dreptate, în același timp. 


Asta-i chestia cu cuantica. 


Era dis-de-dimineaţă. Shawn Ogg făcea de gardă pe 
crenelurile castelului: Lancre, el fiind tot ce stătea între cei ai 
casei și orice groaznică hoardă barbară care s-ar fi abătut 
pe-acolo. 

Lui îi plăcea viaţa de soldat. Câteodată chiar își dorea să-i 
atace o hoardă mai mică, doar ca să poată el Salva Situația. 
Visa cu ochii deschişi cum ar conduce el o armată în bătălie, 
și tare-și dorea ca regele să-i ia una. 

Un țipăt scurt îl înștiință că Hodgesaaargh le dădea prote- 
jaților săi degetul de dimineaţă. 

Shawn ignoră zgomotul. Făcea parte din murmurul de 
fond al castelului. El își omora timpul încercând să vadă cât 
de mult își putea ţine răsuflarea. 

Avea o grămadă de metode pentru omorât timpul, căci, 
când faci de gardă în Lancre, ai timp berechet. Era, în primul 
rând, Curăţirea Jemencă a Nărilor, asta era tare bună. Sau 
Melodii din Vânturi. Sau Statul Într-un Picior. Ținutul 

Răsuflării cu Numărătoare era soluția de rezervă, pentru când 
nu-i venea altă idee și nu mâncase prea mulți carbohidrați. 

Dinspre ciocănelul de pe ușă, mult sub el, se auziră două 
scârțâituri sonore. Ciocănelul era atât de ruginit zilele astea, 
încât singurul mod în care îl puteai convinge să scoată vreun 
sunet era să-l ridici, ceea ce-l făcea să scârțâie și-apoi să-l 
împingi cu putere în Jos, ceea ce producea un alt scârțâit și, 
dacă musafirul avea noroc, o vagă bufnitură. 

Shawn trase adânc aer în piept și se aplecă peste creneluri. 

— Stai! Cine Pasă Acolo? strigă el. 

De dedesubt se înălță o voce răsunătoare. 

— Io sunt, Shawn. Maică-ta. 

— A, bună, mami. Bună ziua, Jupâneasă Batevreme. 

— Dă-ne drumul, fu băiat bun. 

— Prieten sau Dușman? 

— Ce? 

— Asta tre” să zic, mami. Așa e oficial. Și tu tre’ să zici 
Pneten. 

— Sunt matcă-ta. 

— Tre’ să fie după tipic, mami, zise Shawn, cu exasperarea 
celui care ştia că, indiferent ce ar face, tot avea să piardă. Că, 
altfel, ce rost mai are? 

— O să fie Duşman din clipă-n clipă, flăcău! 

— Aăăăăuuuu, mam! 

— Of, bine. Prieten, na. 

— Da, dar poate că spui doar așa... 

— Dă-mi drumul în chpa asta, Shawn Ogg! 

Shawn salută și fu la un pas să se facă singur K.O. cu 
coada suliței. 

— Cum să nu, Jupâneasă Bateveme! 

Faţa lu: rotundă și cinstită dispăru din câmpul lor vizual. 


După câteva clipe, auziră podul mobil cum scârțâte. 

— Cum ai făcut asta? întrebă Tața Ogg. 

— Simplu, zise Buna. Ştie că tu nu i-ai face capul ăla zăpă- 
cit să explodeze. 

— Păi, eu una ştiu că nici tu n-ai face-o. 


— Ba deloc. Tot ce ştii e că n-am făcut-o până acum. 


Magrat crezuse că era doar o glumă, dar era adevărat. 
Sala Mare a castelului avea o masă lungă, foarte lungă, pentru 
dineuri, iar ea și Verence ședeau la cele două capete ale ei. 

Fra o chestiune de etichetă. 

Regele trebuia să stea în capul mesei, evident. Dar dacă ea 
stătea într-o latură, le era incomod amândurora, fiindcă 
trebuiau să se-ntoarcă mereu ca să poată vorbi. La cele două 
capete și zbierând, asta era singura soluție. 

Si mai era și logistica servirii. Din nou, opțiunea cea mai 
ușoară — să te duci și să-ți iei ce vrei de pe bufet — ieșea din 
discuție. Dacă regii s-ar apuca să-și pună singuri mâncarea-n 
farfurie, întregul sistem monarhic s-ar prăbuși. 

Din nefericire, asta însemna că servirea se realiza prin 
intermediul domnului Spriggins, majordomul, care avea 
memorie slabă, un tremur nervos și-un genunchi de cauciuc, 
și al unui soi de ascensor medieval care făcea legătura cu 
bucătăria, hurducăind ca o căruţă veche. Puţul liftului aspira 
căldura. Mâncarea fierbinte ajungea sus rece. Felunle reci se 
răceau și mai tare. Nimeni nu știa ce s-ar fi întâmplat cu 
înghețata, dar, probabil, ar fi necesitat rescrierea câtorva legi 
ale termodinamicii. 

În plus, bucătăreasa nu pricepea deloc cum vine treaba 
cu vegetananismul. Bucătăria tradițională de palat abunda 
în felun arterial-obturante, atât de bogate în grăsimi satura- 
te, încât dădeau pe dinafară, în picături man, gelatinoase. 


Legumele erau prezente ca material absorbant pentru sosuri 


140 TERRY PRATCHETT 


șI, oricum, de obicei erau fierte până căpătau toate cam 
aceeași nuanță de galben. Magrat încercase să-i explice 
doamnei Scorbic, bucătăreasa, cum trebuie procedat, dar 
cele trei bărbii ale femeii bâțâiau atât de ameninţător la 
cuvinte ca „vitamine“, încât găsise ea o scuză și se retrăsese 
din bucătăne. 

Pentru moment, se mulțumea cu un măr. Doamna Scorbic 
se pricepea la mere. Erau adică niște chestii mari, făinoase și 
rumenite, scobite pe dinăuntru și umplute cu frişcă și stafide. 
Așa că Magrat n-avusese încotro și furase un măr crud din 
pod. Pentru viitorul apropiat, complota să afle unde erau păs- 
trați morcovii. 

În depărtare, în spatele sfeșnicelor de argint și al unui 
teanc de registre de cheltuieli, putea fi deslușit Verence. 

Din când în când, ridicau ochii și-și zâmbeau unul altuia, 
Adică, păreau a fi zâmbete, dar, de la distanţa asta, era cam 
greu să fu sigur. 

Se părea că Verence spusese ceva. 

Magrat își făcu mâinile pâlnie la ureche. 

— Poftim? 

— Ne trebuie un... 

— Pardon? 

— Ce? 

— Cum? 

Până la urmă, Magrat se ridică în picioare și așteptă 
până când Spniggins, vânăt la față de efort, îi mută scaunul 
lângă Verence. Ar fi putut face asta și singură, dar nu așa 
procedau reginele. 

— Ne-ar trebui un Poet Laureat, zise Verence, punând un 
semn de carte în registru. Orice regat trebuie să aibă unul. Ca 
să scrie poezii pentru ocazii speciale. 


— Da? 

— M-am gândit că poate doamna Ogg ar fi potrivită? Am 
auzit că este o autoare de cântece tare amuzante. 

Magrat păstră o expresie sobră. 

— Eu... ăă... cred că ştie foarte multe rime pentru anumite 
cuvinte, zise ea. 

— Pe câte se pare, salariul uzual e patru bănuți pe an și un 
fund de sac, zise Verence, încruntându-se la pagină. Sau o fi 
un sac de fund? 

— Și care i-ar fi însărcinănle, mai exact? întrebă Magrat. 

— Scrie aici că rolul Poetului Laureat e să recite poezii la 
ocazii de stat, răspunse Verence. 

Magrat asistase la unele dintre recitările umoristice ale 
Țaţei, mai ales la cele însoţite de gesturi. Încuviinţă din cap, 
cu gravitate. 

— Cu condiţia, zise ea, şi vreau să fiu absolut sigură că mă 
fac înțeleasă în această privință, cu condiția să-și ia postul în 
primire după nuntă. 

— Da, dragă? Eşti sigură? 

— După nuntă. 

— Ah! 

— Mergi pe mâna mea. 

— Ei, sigur, dacă așa vrei tu... 

Se auzi tărăboi în spatele ușilor duble, apoi acestea fură 
deschise. Ţaţa Ogg și Buna Batevreme dădură buzna înăun- 
tru, iar Shawn Ogg tot încerca să le depășească. 

— Aaaăăăă, mami! Eu tre’ să intru primul și să anunţ cine e! 

— Las’ că le spunem noi cine suntem. Sal'tare, Maiestăţilor, 
zise Tața. 

— Binecuvântat fie acest castel, zise Buna. Magrat, e nevo- 
ie de doftonceală. Aici. 

Buna mătură un sfeșnic și niște vase de pe masă, trântin- 


du-le la podea cu un gest dramatic și-o întinse pe Diamanda 

acolo. De fapt, mai erau câteva hectare de masă complet lip- 
site de orice obstrucție, dar ce sens are să-ți faci așa o intrare 
dacă nu ești dispus să faci și mizerie. 

— Dar credeam că s-a luptat cu tine ien! exclamă Magrat. 

— Ce contează, zise Buna. "Neaţa, Maiestate! 

Regele Verence o salută dând din cap. Alţi regi ar fi strigat 
după gărzi, la acel punct din conversație, dar nu și Verence, 
fiindcă el era rezonabil, o cunoștea pe Buna Batevreme și, 
oricum, singura gardă disponibilă era Shawn Ogg, care se 
chinuia să-și îndrepte trompeta. 

Tața Ogg migrase lângă bufet. Nu din proastă creştere, 
dar muncise din greu în ultimele ore și acolo era expus un mic 
dejun somptuos căruia nimeni nu părea să-i dea atenție. 

— Ce-a păţit? întrebă Magrat, cercetând fata cu atenție. 

Buna privi în Jur. Armuni pe lângă pereți, scuturi agățate 
de zid, săbii și lănci ruginite... probabil era destul fier 
pe-acolo... 

— A tras un elf în ea... 

— Dar... rostiră Magrat şi Verence simultan. 

— Nu puneţi întrebări acum, nu e timp. A tras un elf, cu 
săgețile alea oribile ale lor. Fac mintea s-o ia razna, de una 
singură. Deci — poți s-o ajuţi în vreun fel? 

În pofida sufletului ei bun, Magrat simți scânteia mâniei 
îndreptățite. 

— Aha, deci dintr-odată sunt din nou vrăjitoare, acum că al... 

Buna Batevreme suspină. 

— Nici pentru asta nu-i timp, zise ea. Eu doar întreb. Tot ce 
ai de făcut e să spui nu. Şi eu o s-o iau de aici și n-o să te mai 
deranjez altă dată. 

Calmul din vocea ei era atât de neașteptat încât Magrat se 
împiedică de propria mânie și încercă să se echilibreze. 

— N-am spus că n-o fac, doar... 

— Bun. 

Se auziră zăngăneli, Ţaţa Ogg ridica de pe farfurii capa- 
cele de argint. 

— Hei, au trei feluri de ouă! 

— Păi, n-are febră, constată Magrat. Pulsul e lent. Ochii 
inceţoșaţi. Shawn? 

— Da, domnişoară Regină? 

— Fierte, prăjite și scrob. Asta zic și eu lux. 

— Du-te fuga la căsuţa mea și adu-mi toate cărțile pe care le 
găseşti. Sunt sigură că am citit odată despre asta, Buno. Shawn? 

Shawn se opri, la jumătatea drumului spre ușă. 

— Da, domnişoară Regină? 

— În drum, treci pe la bucătărie și spune-le să fiarbă apă, 
multă apă. Pentru început, putem măcar să curățăm rana. 
Dar, uite ce, elfu... 

— Atunci te las să-ţi vezi de treabă, zise Buna, întorcân- 
du-se să plece. Pot schimba o vorbă cu tine, Maiestate? Am 
lăsat Jos ceva ce trebuie să vezi. 

— O să am nevoie de ajutor, zise Magrat. 

— Te ajută aţa. 

— Adică 10, zise aţa, cam înfundat, împroșcând firimituni. 

— Ce mănânci acolo? 

— Sendviș cu ou ochi și ketchup, zise 'Țaţa, încântată. 

— Mai bine-o punem pe bucătăreasă să te fiarbă și pe tine, 
zise Magrat, ndicându-și mânecile. Du-te şi vorbeşte cu ea. 

Pnvi rana mai de-aproape. 


— Și vezi dacă n-are și nişte pâine mucegăită... 


Unitatea de bază a vrăjitonei masculine este Ordinul sau 


Colegiul sau, bineînţeles, Universitatea. 

Unitatea de bază a vrăjitoriei feminine e vrăjitoarea, dar 
unitatea permanentă de bază, așa cum s-a arătat mai înainte, 
e căsuţa. 

O căsuţă de vrăjitoare este un obiect arhitectural cu totul 
aparte. Nu e propriu-zis construită, ci mai curând se asam- 
blează de-a lungul anilor, pe măsură ce zonele de reparații se 
unesc, ca o șosetă alcătuită în întregime din cârpeli. Coșul e 
răsucit ca un tirbușon. Acoperişul e din stuf atât de vechi încât 
în el cresc copăcei mici, dar viguroși, podelele sunt vălunite, 
noaptea scârțâie ca o corabie de marfă pe furtună. Dacă cel 
puţin doi pereţi nu sunt proptiţi cu bârne, să nu se prăbușeas- 
că, atunci nu e o căsuţă de vrăjitoare, ci doar casa unei 
babe fără o doagă, care ghicește-n zaț de cafea și vorbeşte 
cu pisica. 

Căsuţele tind să atragă vrăjitoare cam de același fel. Așa-i 
firesc. Fiecare vrăjitoare instruiește, de-a lungul vieții, una sau 
două ucenice mai tinere și când, la momentul fatal, căsuţa 
devine liberă, nimic nu-i mai firesc decât ca una dintre ele să 
se mute acolo. 

Căsuţa lui Magrat adăpostea, prin tradiție, vrăjitoare 
meditative, care observau diverse lucrun și le notau. Ce ier- 
buni sunt mai bune decât altele pentru duren de cap, fragmen- 
te de istorii vechi, mărunțișuri de-astea. 

Se găseau acolo vreo duzină de registre pline cu scris 
mărunt şi cu desene și ici-colo cu câte-o floare neobișnuită sau 
o broască interesantă presate cu grijă între pagini. 

Era o căsuţă de vrăjitoare cu sete de cunoaştere, de vrăji- 
toare studioase. Ochi de ce fel de triton? Ce specie de rechin 
vărgat de apă sărată? Dacă la o poțiune e nevoie de Dragoste 
din inerție, de acord, dar de care anume dintre cele treizeci 
Și șapte de plante larg răspândite și cunoscute sub acest nume 
e vorba, de fapt? 

Motivul pentru care Buna Batevreme era o vrăjitoare mai 
bună decât Magrat era că ea știa că, în vrăjitone, n-avea 
importanță pe care dintre ele o foloseşti, ba chiar puteai să pui 
și o mână de iarbă. 

Motivul pentru care Magrat era o doctoriță mai bună 
decât Buna era că ea credea că avea importanţă. 


Dihgenţa încetini și opri în fața unei baricade ridicate în 
mijlocul drumului. 

Șeful bandiţilor își potrivi peticul peste ochi. Avea ambii 
ochi sănătoși, dar oamenii respectă uniforma. Apoi se-ndreptă 
agale spre diligenţă. 

— "Neaţa, Jim. Ce-avem noi aici, azi? 

- Ăă. S-ar putea să fie cam greu, zise vizitiul. Ăă, sunt 
câțiva vrăjitori. Și un pitic. Și o primată. 

Se frecă pe cap şi se strâmbă. 

— Da. Categonc o primată. Nu, și cred că trebuie să insist 
asupra acestui aspect, vreun alt fel de fiinţă în formă de om și 
cu blană. 

— Te simți bine, Jim? 

— Am venit cu ăștia tocmai de la Ankh-Morpork. Să n-aud 
de pilule de broaște uscate! 

Banditul-şef ridică din sprâncene. 

— Bine. Fie ca tine. 

Bătu la ușa diligenţei. Sticla geamului se lăsă-n jos. 

— N-aș vrea să vă gândiţi la momentu’ ăsta ca la un jaf, zise 
banditul. Luaţi-o mai curând ca pe o anecdotă plină de culoa- 
re, pe care-o să vă facă plăcere s-o povestiți nepoților. 

Dinăuntru se auzi o voce: 

— Ăsta e! El mi-a furat calul! 

Pe fereastră se iți un toiag de vrăjitor. Ochii şefului se opri- 
ră pe măciulia din vârf. 

— Ei, hai, rosti el, amabil. Ştiu şi eu regulile. Vrăjitorii n-au 
voie să folosească magia împotriva civililor decât în situaţii cu 
adevărat amenințătoare de via... 

O izbucnire de lumină octannă. 

— De fapt, nu e o regulă, zise Ridcully, E mai mult o 
recomandare. 

Se întoarse spre Ponder Stibbons. 

— O aplicare interesantă a Rezonatorului Morfic al lui 
Stacklady, adineaon, sper că ai observat? 

Ponder privi în pământ. 

Șeful fusese transformat într-un dovleac însă, în conformi- 
tate cu legile umorului universal, purta încă pălăne. 

— Şi acum, zise Ridcully, aș fi recunoscător dacă voi toți, 
băieţii ăia ascunși pe după bolovani ați ieși în drum, să vă pot 
vedea. Foarte bine. Domnule Stibbons, dumneata și Bibliote- 
carul treceţi pe la fiecare cu pălăria, vă rog! 

— Dar ăsta-i jaf! zise vizitiul. Și l-ai transformat într-un fruct! 

— O legumă, îl corectă Ridcully. Și, oncum, în câteva ore 
îi trece. 

— lar mie-mi datorează un cal, zise Casanunda. 

Bandiţii se executară, dându-i cu regret bani lui Ponder, 
iar Bibliotecarului dându-i bani cu regret și foarte repede. 

— Sunt aici aproape trei sute de dolari, domnule, esti- 
mă Ponder. 

— Şi un cal, nu uitaţi. De fapt, au fost doi cai. Uitasem de 
al doilea, dar mi-am amintit adineaon. 

— Excelent! Acum avem bani de drum. Aşa că, dacă acești 
domni au bunăvoința să dea la o parte bancada, putem 
să plecăm. 

— De fapt, mai era și-al treilea cal, acum îmi aduc aminte. 

— Dar nu așa trebuie să faceţi! Tre’ să vă lăsați jefuiţi! zbie- 


ră vizitiul. 

Ridcully ii făcu vânt de pe capră. 

— Suntem în vacanţă, zise el. 

Diligenţa porni hodorogind. În urma ei se mai auzi un 
strigăt îndepărtat: „Și patru cai, să nu uitaţi“, înainte să dispa- 
ră după colț. 

Dovleacului îi crescu o gură. 

— Au plecat? 

— Da, șefu”. 

— Dă-mă de-a dura undeva la umbră, bine? Și să nu 
pomenească nimeni despre treaba asta, niciodată. Are cineva 


niște pilule de broaște uscate? 


Verence al II-lea respecta vrăjitoarele. Ele îl puseseră 
pe tron. De asta era destul de sigur, deși nu prea pricepea 
cum se-ntâmplase. lar pentru Buna Batevreme avea respect 
și admiraţie. 

O urmă, supus, către beciun, grăbindu-se ca să țină ritmul 
cu paşii man ai Bunei. 

— Ce se-ntâmplă, Jupâneasă Batevreme? 

— Am ceva să-ți arăt. 

— Ai spus ceva despre elfi. 

— Exact. 

— Credeam că-s doar basme. 

— Şi? 

— Adică... ştii dumneata... basme de-a! lu’ mam'mare? 

— Şi ce? 

Buna Batevreme părea să genereze un fel de câmp 
giroscopic — dacă începeai pe picior greșit, avea ea grijă să 
rămâi așa. 

Încercă din nou. 


— Adică nu există, asta voiam să spun. 

Buna ajunsese la ușa beciului. Era din stejar înnegrit de 
vreme, în cea mai mare parte, dar jumătatea de sus era ocu- 
pată parțial de o deschizătură zăbrelită. 

— Acolo. 

Verence privi înăuntru. 

— Văleleu! 

— L-am pus pe Shawn să descuie beciul. Nu cred că ne-a 
mai văzut altcineva intrând. Nu spune nimănui. Dacă află 
piticii sau troliu de el, o să dărâme zidurile ca să-l scoată 
de aici. 

— De ce? Ca să-l ucidă? 

— Bineînţeles. Ei au mai multă ținere de minte decât oamenii. 

— Şi eu ce să fac cu el? 

— Doar ține-l închis. De un’ să știu eu? Trebuie să mă 
gândesc! 

Verence mai aruncă o pnvire elfului. Zăcea pe podea, 
făcut covrig. 

— Ala-i un elf? Dar e doar... doar un om lung și slăbănog, 
cu faţa ca de vulpe. Mai mult sau mai puţin. Credeam că elfi 
sunt frumoși. 

— A, sunt, când sunt conștienți, zise Buna, dând vag din- 
tr-o mână. Că proiectează o... o... când îi privesc oamenii, văd 
frumuseţe, văd ceva căruia vor să-i facă pe plac. Pot să arate 
oricum doreşti tu să arate. Îi zice glamour. Poţi să-ţi dai seama 
când sunt elfi prin preajmă. Oamenii se poartă ciudat. Nu mai 
gândesc limpede. Chiar nu știi nimic? 

— Credeam... că elfu sunt doar poveşti... ca Zâna Măseluţă... 

— Nu-i nimic de râs la Zâna Măseluţă, zise Buna. O 
femeie foarte muncitoare. N-am să înţeleg niciodată cum se 
descurcă, cu scara și celelalte. Nu. Elfu sunt reali. Of, 
fir-ar... Ascultă aici. Se întoarse, ridicând un deget. Sistemul 


feudal, da? 

— Ce? 

— Sistemul feudal! Fii niţel atent! Sistem feudal. Regele în 
vârf, pe urmă baroni şi ce-or mai fi, pe urmă toți ceilalți... 
vrăjitoarele niţel mai la o parte, adăugă Buna, cu diplomație. 
Își împreună degetele, cu vârfurile-n sus. Sistemul feudal. 
Ca la clădirile alea ţuguiate în care se-ngroapă regii ăi 
păgâni. Înţelegi? 

— Da. 

— Bine. Aşa văd elfii lucrurile, da? Când intră ei într-o 
lume, toți ceilalți sunt la bază. Sclavi. Mai rău decât sclavi. 
Mai rău decât animalele. Ei iau ce doresc, și ei doresc totul. 
Dar cel mai rău, partea cea mai rea e... îți citesc mintea. Aud 
ce gândești și, ca să te aperi, gândeşti ce vor ei. Glamour. Şi 
atunci ai ferestre bancadate peste noapte, și pui hrană afară 
pentru zâne, și te-ntorci pe călcâi de trei on înainte să vorbeşti 
despre ei, și pui potcoave deasupra ușii. 

— Credeam că astea-s, știi tu, — regele rânji slab — folclor? 

— Sigur că-s folclor, om prost ce eşti! 

— Eu sunt rege, întâmplător, ripostă Verence, cu reproș 
în glas. 

— Rege prost ce eşti, Maiestate! 

— Mulţumesc. 

— Vreau să spun că asta nu-nseamnă că nu-i adevărat! Poate 
Că s-a mai încâlcit, cu trecerea anilor, oamenii uită amănuntele, 
uită de ce fac ceea ce fac. Ca la chestia cu potcoavele. 

— Stiu că bunica ținea o potcoavă deasupra ușii, zise regele. 

— Ea, vezi. N-are nimic de-a face cu forma ei. Dar dacă stai 
într-o cocioabă veche și eşti sărac, probabil o potcoavă e cel 
mai la-ndemână lucru de fier şi cu găuri în el. 

— Ah! 

— Chestia cu elfui e că n-au... începe cu M, zise Buna, poc- 
nind nervos din degete. 

— Maniere? 

— Ha! Așa e, dar nu-i asta. 

— Muşchi? Mucus? Mister? 

- Nu. Nu. Nu. Înseamnă... să vezi punctul de vedere 
al ăluilalt. 

Verence încercă să vadă lumea dintr-o perspectivă tip 
Buna Batevreme și-l cuprinse o bănuială. 

— Empatie? 

— Păi, da. N-au deloc. Până și un vânător, dacă-i priceput, 
are simțire pentru animal. Că de-aia poate fi vânător bun. 
Flfu nu-s așa. Sunt cruzi de dragul distracţiei și nu înțeleg 
lucruri precum îndurarea. Nu înţeleg că și altceva în afară de 
ei înșiși poate avea simțăminte. Le place să râdă, mai ales când 
au prins un om singur sau un pitic, sau trol. Or fi trolii făcuți 
din piatră, Maiestate, dar îți spun eu, un trol ţi-e frate, în com- 
parație cu elfii. La minte, vreau să spun. 

— Dar de ce nu ştiu şi eu asta? 

— Glamour. Elfu sunt frumoşi. Au — Buna scuipă cuvântul — 
stil. Frumuseţe. Graţie. Asta contează. Dacă pisicile ar arăta ca 
broaștele, ne-am da seama ce ticăloase mici, rele și crude sunt. 
Stil. Asta-și amintesc oamenii. Își amintesc strălucirea. Tot 
restul, tot adevărul, devine... un basm de-a” lu’ mam'mare. 

— Magrat nu mi-a vorbit niciodată despre el. 

Buna ezită. 

— Magrat nu știe mare lucru despre elfi, explică ea. Ha! Ea 
nu-i nici măritată încă, mai va pân’ la mam'mare. Nu prea se 
mai vorbeşte despre asta în ziua de azi. Nu-i bine să vorbeşti 
despre ei. Mai bine i-ar uita toată lumea. Ei... vin când îi 
chemi. Nu să-i strigi: „lu-huuu“; când îi chemi, în capul tău. 
Ajunge ca oamenii să-și dorească să fie ei aici. 

Verence scutura din mâini. 

— Încă mai învăţ cum e cu monarhia, zise el. Nu înţeleg 
chestiile astea. 

— Nu-i nevoie să înţelegi. Eşti rege. Ascultă. Ştii despre 
locurile fragile ale lumii? Unde se-ntâlnește cu alte lumi? 

— Nu. 

— E unul sus pe deal. De-aia au fost ridicați Dansatorii 
împrejurul lui. Sunt un fel de zid. 

— Aha. 

— Dar câteodată pereții dintre lumi sunt slăbiți, înţelegi? 
E ca la flux. La vremea cercurilor. 

— Aha. 

— Și dacă oamenii fac prostii atunci, nici Dansatori n-o să 
poată ține poarta închisă. Că atunci când e lumea subțire, 
chiar şi-un gând greşit poate face legătura. 

— Aha. 

Verence simţea că se-ntorsese conversaţia într-o zonă în 
care putea contribui și el. 

— Prostii? se miră el. 

— Îi cheamă. Îi atrag. 

— Aha. Și eu ce să fac? 

— Tu domneşte înainte. Cred că suntem în siguranță. Nu 
pot să intre. Pe fete le-am oprit, așa că n-o să le mai fie nimeni 
canal. Tu ține-l pe ăsta de-aici bine sub cheie și nu-i spune lui 
Magrat. N-are niciun rost să-și facă griji, nu-i așa? A intrat ceva 
aici, dar îl țin sub supraveghere. 

Buna își frecă mâinile, cu satisfacție amară. 

— Cred c-am rezolvat-o, zise ea. 

Apoi clipi. 

Își ciupi rădăcina nasului. 

— Ce-am spus adineaori? zise ea. 

— Ăă. Ai spus că tu crezi că ai rezolvat-o, îi aminti regele. 

Buna Batevreme clipi. 

— Aşa-i, încuviinţă ea. Asta am spus. Da. Și sunt în castel, 
nu-i așa? Da. 

— Te simți bine, Jupâneasă Batevreme? întrebă regele, cu 
voce îngrijorată. 

- Da, bine. Bine. În castel. Şi copiii sunt şi ei bine, da? 

— Pardon? 

Ea clipi din nou. 

— Ce? 

— Nu arăţi bine... 

Buna se încruntă fioros și-și scutură capul. 

— Da. Castelul. Eu sunt eu, tu eşti tu, Gytha e sus cu 
Magrat. Așa-i. 

Își aținti privirea spre rege. 

— Doar un pic de... de suprasolicitare, asta-i tot. Niciun 
motiv de îngrijorare. Niciun motiv. 


Țaţa privea cu îndoială preparatul făcut de Magrat. 

— O cataplasmă cu pâine mucegăită me nu mi se pare 
foarte magică, zise ea. 

— Goodie Whemper spunea că-i cea mai bună. Dar nu știu 
ce ne facem cu coma asta. 

Magrat căuta, neobosită, printre paginile fragile. Strămoa- 
șele ei vrăjitoare notaseră lucruri acolo cam în ordinea în care 
le trecuseră prin minte, așa că descântece și observaţii de mare 
importanţă se găseau presărate printre cugetări despre starea 
bătătunlor lor. 

— Scrie aici: „Micele pietre ascuţite can sunt aflate la res- 
timpuri se numescu 'Ţeapa Elfilor, fundu ele vârfuri de săgeți 
elfeşti de Odinioara“. Asta-i tot ce-am găsit. Şi e și un desen. 
Dar și eu am văzut pietre de-astea pe-aici. 

— A, sunt cu grămada, zise aţa, bandajând umărul 
Diamandei. Mereu le găsesc, când sap prin grădină. 

— Dar elfu nu trag în oameni! Elfii sunt bum! 

— Păi, probabil or fi tras în Esme și în fată așa, în glumă? 


— Dar... 

— Uite ce, dragă, tu o să fii regină. E o slujbă importantă. 
Tu ai grijă de rege de-acuma și lasă-ne pe mine și pe Esme să 
ne ocupăm de... alte trebun. 

— Să fiu Regină? Asta înseamnă doar goblen și ieșit la 
plimbare în rochii incomode! O știu eu pe Buna. Ea nu supor- 
tă nimic din ce... din ce are grație și stil. E atât de acră! 

— Are motivele ei, eu așa cred, zise aţa, pe un ton amical. 
Ei, cu fata am rezolvat deocamdată. Ce facem cu ea, acum? 

— Sunt aici zeci de odăi nefolosite, zise Magrat, și toate au 
fost pregătite pentru invitați. Putem s-o culcăm în una din ele. 
Ää. Ţaţă? 

- Da? 

— Ai vrea să fii domnişoară de onoare? 

— Nu prea, dragă. Sunt cam bătrână pentru asta. 

Țaţei nu-i venea să plece. 

— Dar tu n-ai cumva niște întrebări să-mi pui? 

— Ce vrei să spui? 

— Că, de, mamă-ta e moartă și rude de parte femeiască 
neavând... 

Magrat părea nedumentă. 

— Cum vine treaba după nuntă, la asta făceam aluzie, 
zise aţa. 

- A, asta era. Nu, firma de catering rezolvă mai tot. 
Bucătăreasa de-aici nu prea se pricepe la tartine sau pateun. 

aţa privea cu multă gnjă-n tavan. 

— Și pe urmă, ce faceţi? zise ea. Dacă mă-nţelegi. 

— Am chemat destule fete, să strângă după recepție. Uite 
ce e, nu-ți face griji! M-am gândit la toate. Mi-aș dori ca tu și 
Buna să nu mă mai trataţi ca și cum n-aş ști mmic. 

aţa tuși. 

— Bărbatu-tău, zise ea. E om de lume, mă gândesc? A ieșit 
cu zeci de fete, fără îndoială? 

— De ce spui asta? Nu prea cred. Bufonii nu prea au viață 
personală și, bineînţeles, de când e rege a fost tare ocupat. 
E cam timid cu fetele. 

aţa renunţă. 

— Ei, în fine, zise ea. Sunt sigură că o să vă descurcaţi voi 
din mers... 

Buna și regele se întoarseră în sală. 

— Cum mai e fata? întrebă Buna. 

— Măcar am scos săgeata și-am curăţat rana, zise Magrat. 
Dar nu se trezește. Cel mai bine e să rămână aici. 

— Eşti sigură? întrebă Buna. Are nevoie de supraveghere 
strictă. Eu am o odaie liberă acasă. 

— Nu poate fi mutată, npostă ferm Magrat. 

— Au însemnat-o, zise Buna. Ești sigură că te descurci cu 
așa ceva? 

— Știu că e o rană foarte urâtă, zise Magrat, ferm. 

— Nu la rană mă gândeam, de fapt, zise Buna. A fost atin- 
să de ei, asta vreau să spun. E... 

— Sunt sigură că știu cum să mă port cu o persoană bolna- 
vă, zise Magrat. Nu sunt complet idioată, să știi. 

— Nu trebuie lăsată singură, insistă Buna. 

— O să fie destulă lume pnimprejur, interveni Verence. De 
mâine încep să vină invitații. 

— Să fii singură nu e același lucru cu să nu ai lume prim- 
prejur, zise Buna. 

— Aici e un castel, Buno. 

— Bine. În regulă. Ei atunci, nu vă mai reținem, zise Buna. 
Haide, Gytha! 

Tata Ogg mai luă un cotlet de miel cam prea prăjit de 
sub unul dintre capacele de argint și-l flutură, distrată, spre 
perechea regală. 


— Distraţi-vă bine, zise ea. În măsura în care e posibil. 

— Vin, vin. 


Elfi sunt uluiton. Provoacă uluire. 

Elfii sunt minunați. Cauzează minuni. 

Elfii sunt fantastici. Creează fantezii. 

Elfi sunt străluciton. Proiectează strălucire. 

Flfii sunt fermecăton. Ţes farmece. 

Elfi sunt teribili. Nasc teroare. 

Problema cu cuvintele e că înțelesurile lor se pot răsuci ca 
nişte șerpi, iar dacă vrei să găseşti un șarpe, caută-l în spatele 
cuvintelor care și-au schimbat înţelesul. 

Nimeni n-a spus vreodată că elfii sunt cumsecade. 

Elfu sunt răz. 


— Ei, cam asta e! exclamă Ţaţa Ogg, pe când ieşeau din 
castel, peste podul mobil. Bravo, Esme! 

— Nu s-a terminat, zise Buna Batevreme. 

— Dar tu singură ai spus că n-au cum să intre. Nimeni 
altcineva de pe-aici n-o să încerce să facă vrăji sus la pietre, 
asta-i clar. 

— Da, dar vremea cercurilor mai ţine încă o zi sau cam 
pe-acolo. Se poate întâmpla orice. 

— Fata aia, Diamanda, e scoasă din joc şi pe celelalte le-ai 
speriat, zise Ţ aţa Ogg, aruncând osul de miel în șanțul secat de 
sub pod. Și nimeni altcineva n-o să-i cheme, asta știu sigur. 

— Dar mai e și ăla din beci. 

— Vrei să scapi de el? ÎI trimit pe Shawn al meu la Regele 
Ironfoundersson, sus, la Capul de Aramă, dacă vrei. Sau pot 
să mă urc și eu pe mătură şi să dau o fugă să-i spun Regelui 
Muntelui. Troli sau piticii ne-ar scăpa de el într-o clipită. 
Gata cu problema! 

Buna o ignoră. 

— Mai e ceva, zise ea. Ceva ce-am trecut cu vederea. Ea 
tot o să mai caute o cale. 

Ajunseseră deja în piața orașului. Buna privi împrejur. 
Bineînţeles, Verence era rege și așa se și cuvenea, iar ăsta era 
regatul lui și, din nou, așa se cuvenea. Dar, într-un sens mai 
profund, regatul îi aparținea ei. Și Gythei Ogg, bineînţeles. 
Dreptul lui Verence se referea doar la ceea ce făceau oamenii; 
nici măcar piticii şi trolii nu-l recunoșteau de rege, deși într-un 
mod politicos. Dar când venea vorba de copaci, de stânci, de 
pământ, pe acestea Buna le vedea ca fiind ale a. Și era sensi- 
bilă la stările lor de spinit. 

Ţara era încă supravegheată. Simţea acea atenție. O obser- 
vare îndeajuns de amănunțită preschimbă lucrul observat, și 
ceea ce era observat era întregul regat. Întreaga țară era ținta 
atacului, și e1, poftim, 1 se destrăma mintea... 

— E nostim, zise Taţa, fără să se adreseze cuiva anume. 
Azi-dimineaţă, când stăteam acolo sus, la Dansaton, m-am 
gândit, e nostim... 

— Despre ce tot pălăvrăgeșu? 

— Mi-aduc aminte, când eram tânără, era o fată ca 
Diamanda. Supărăcioasă, nerăbdătoare, talentată și o mare 
pacoste pe capul vrăjitoarelor mai bătrâne. Nu știu dacă ţi-o 
mai amintești cumva, din întâmplare? 

Trecură de fierăna lui Jason, care răsuna de zgomotul 
barosului lui. 

— N-am uitat-o niciodată, zise Buna, încet. 

— E nostim, cum se repetă istoria... 

— Ba deloc, zise Buna Batevreme, hotărâtă. Eu n-am fost 
ca ea. Şti cum erau vrăjitoarele bătrâne de pe-aici. Se țineau 
de obiceiunle lor. O grămadă de babe care descântă de negi, 
nimic mai mult. Și nu m-am purtat urât cu ele. Am fost doar... 


fermă. Categorică. Mi-am apărat punctul de vedere. O parte 

din a fi vrăjitoare asta înseamnă, să-ți aperi punctul de vedere — 
acum rânyeșt. 

— Am doar gaze, te asigur. 

— Cu ea e cu totul altceva. Nimeni n-a putut niciodată zice 
că eu nu-s deschisă ideilor noi. 

— Sigur, ești bine-cunoscută pentru cât de deschisă ești 
ideilor noi, zise Ţaţa Ogg. Eu mereu spun, Esme Batevreme 
asta, mereu e deschisă pentru idei noi. 

— Corect. 

Buna Batevreme ridică ochii spre dealurile împădurite din 
jurul orașului și se-ncruntă. 

— Chestia e, zise ea, că fetele din ziua de azi nu știu să-și 
păstreze mintea limpede când gândesc. Tre’ să ai gândirea 
clară și să nu te lași derutată. Uite, Magrat tot timpul se lasă 
derutată. Asta te face să nu faci ce trebuie. Se opri. O simt, 
Gytha Ogg. Pe Regina Zânelor. Ea poate să-și treacă mintea 
printre pietre. Fir-ar fata aia să fie! Acum poate să intre. 
E peste tot. Peste tot unde-mi îndrept mintea, îi simt mirosul. 

— O să iasă totul cu bine, zise Ţaţa, bătând-o pe umăr. 
O să vezi. 

— Caută o cale, repetă Buna. 


— Ziua bună, fârtauilor, şi încotrova îndrepta-ne-vom oare 
în astă veselă zi? zise Căruţaș, brutarul. 

Ceilalți Călușan din Lancre îl priviră. 

— Ai luat niște leacuri sau ce? întrebă Lesător, meşterul de 
acoperișuri. 

— Încerc şi eu să intru în spiritul chestiei, zise Căruţaş. Așa 
vorbesc meșterii neciopliți. 

— Care-s meşterii ăia neciopliti? vru să știe Brutaru, ţesătorul. 

— Adică tot Artizanii Comici, mi se pare, zise Căruţaș, 
brutarul. 

— Am întrebat-o pe mami ce-i aia artizani, interveni Jason. 

— Daa? 

— Cică noi suntem. 

— Și tot noi suntem și Meşterii Neciopliţi? întrebă Brutaru, 
ţesătorul. 

— Cred că da. 

— Curu”! 

— Păi, noi e clar că nu vorbim ca tâmpiţii ăștia de care 
scrie, zise Căruţaș, brutarul. Io n-am spus „ma-ra-fet“ în viaţa 
mea. Și nu înțeleg nicio glumă. 

— Nu tre’ să înţelegi tu glumele, că de-aia-i presă, zise Jason. 

— Izmene! strigă Brutaru, țesătorul. 

— la mai taci! Și-mpinge aicea la căruţă. 

— Nu văd de ce nu putem să jucăm Băţul și Găleata... 
mormăi Croitoru, celălalt țesător. 

— Nu jucăm Băţul și Găleata! Nu mai vreau să aud în viaţa 
mea de Băţul și Găleata! Încă mă mai înjunghie genunchiul! 
Așa că tăceți din gură cu Băţul și Găleata! 

— Burtă! zbieră Brutaru, care când prindea o idee o 
ținea bine. 

Căruţa cu recuzita patina și se zgâlțâia prin șleaunle 
drumului. 

Călușul, Jason se vedea obligat să recunoască, era mai 
ușor decât să joci teatru. Când jucai călușul, nu veneau oame- 
nii să stea în jurul tău și să chicotească. Nu râdeau țâncu de 
tine, privindu-te de sus. Deja Ţesător și Stufaru aproape că se 
răzvrătiseră pe față, și-și mormăiau replicile. Serile lor deveni- 
seră o neîncetată căutare a unui loc unde să țină repetiţia. 

Nici măcar în pădure n-aveau pace. Era uluitor cum 
apăreau tot felul de oameni, trecând cu totul întâmplător 
pe acolo. 

Țesător se opri din împins și se șterse pe frunte. 

— "Ţi-ai fi închipuit că la Stejarul Fulgerat o să fim în sigu- 
ranţă, zise el. Nu-i nicio potecă pe o rază de o jumătate de 

milă, dar dracu’ să mă ia dacă după cinci minute mai aveai loc 
de atâţia cărbunari, sihaștri, ursari, pădurari, vânători, troli, 
păsărari, tăietori de lemne, porcari, culegători de ciuperci, 
pitici, căutăton de miere și ipochimeni suspecți cu mantale 
uriaşe. Mă mir că mai era loc în pădure pentru nenorociţii de 
copaci. Unde mergem acum? 

Ajunseseră la o răspântie, dacă puteai să-i spui așa. 

— Nu-mi amintesc de locul ăsta, zise Lemnaru, braconie- 
rul. Credeam că știu toate potecile de pe-aici. 

— Asta-i din cauză că tu le vezi doar pe-ntuneric, expli- 
că Jason. 

— Păi da, toată lumea știe că-i a ta-ncântare pe-o noapte 
strălucitoare, zise Stufaru, căruțașul. 

— E a sa-ncântare și-ntr-o noapte oarecare, zise Jason. 

— Hei, făcu Brutaru, țesătorul, am început să ne pricepem la 
meștereala asta necioplită, nu-i așa? 

— Hai s-o luăm la dreapta, propuse Jason. 

— Neee, pe-acolo e plin de spini și măceși. 

— Bine, atunci la stânga. 

— Cărarea aia-i prea întortocheată, zise Ţesător. 

— Ce ziceţi de poteca din mijloc? întrebă Căruțaș. 

Jason privi înainte. 

Exista și o potecă de mijloc, cu puţin mai mult decât o 
cărăruie de animale, care șerpuia pe sub copacii umbroși. Pe 
lângă ea creșteau ferigi stufoase. Avea aspectul general verde, 
bogat și întunecat, sugerat de cuvântul „hățiș“!. 

Simţunle sale de făurar se ndicară-n picioare să urle. 

— Nu pe-acolo, strigă el. 

— Ei, kaide, zise Ţesător. Și ce-are poteca aia? 

— Păi, poteca aia duce sus la Dansatori, explică Jason. Mie 
mi-a spus mama că să nu se ducă nimeni la Dansaton, din 
cauza fetelor ălora de dansează pe-acolo la nudu' gol. 


! Adică loc cu haţ. 

— Da, dar le-au oprit, zise Stufaru. Buna Batevreme a 
bătrână a pus zdravăn picioru-n prag și le-a obligat să-și 
pună izmene. 

— Și nici nu mai au voie să se ducă acolo, adăugă Căruțaș. 
Așa că o să fie liniște și pace pentru repetiție. 

— Mama mea a zis că să nu se ducă nimeni, zise Jason, 
cam nehotărât. 

— Da, dar probabil voia să spună... știi tu... cu intenții 
magice, zise Căruţaș. Nu-i nimic magic la ţopăitul cu peruci 
pe cap și chestii de-astea. 

— Corect, zise Stufaru. Plus că o să fim în fine singun. 

— Plus, zise Țesător, că, dacă îi vine vreunei fete ideea să se 
furișeze acolo ca să danseze fără izmene, o vedem la sigur. 

Urmă o clipă de tăcere absolută, introspectivă. 

— Eu cred, zise Stufaru, dând glas opiniei nerostite a 
aproape tuturor celorlalți, că datorăm asta comunității. 

— Pă-ăi, zise Jason, mie mi-a spus mama... 

— Și, oricum, bine-i şade maică-tii să vorbească, se oțări 
Ţesător. Mi-a spus mie tata că, în tinereţe, maică-ta aproape 
niciodată n-avea... 

— Of, bine, se învoi Jason, depășit de situație. Nu văd cu 
ce-o să strice. Doar jucăm teatru. E doar... doar prefăcătorie. 
Nu-i ca și cum ar fi real. Dar nimeni n-are voie să danseze. ȘI, 
mai ales, și vreau să înţelegeți cât se poate de clar cu toții, nu 
Băţul și Găleata. 

— Păi da, jucăm teatru, sigur, zise 'Țesător. Și facem și de 
pază, bineînţeles. 

— E datoria noastră față de comunitate, zise Stufaru, 
din nou. 

— E în regulă dacă doar ne prefacem, sunt sigur, zise 
Jason, șovăind. 


Clang binng clang ding... 

Zgomotul reverbera de-a latul țării Lancre. 

Bărbaţi în toată firea, care săpau în grădină, aruncară caz- 
malele la pământ și se grăbiră să se pună la adăpost în casă... 

Clang binnng ginng ding... 

Femei ieșiră în ușă și-ncepură să răcnească, disperate, 
după copii să intre în casă imediat... 

BANG la dracu’ Dong binng... 

Obloane se închiseră cu zgomot. Câţiva bărbați, sub ochii 
familiilor îngrijorate, turnară apă peste foc și se străduiră să 
înfunde coșul cu saci vechi... 

aţa Ogg locuia singură, fiindcă, spunea ea, persoanele în 
vârstă au nevoie de independenţă ca să-și păstreze demnita- 
tea. În plus, Jason şedea alături, și el sau soţia lui, Cumocheamă, 
puteau fi alertați cu ușurință cu ajutorul unei ghete trântite 
zdravăn de perete, iar în partea cealaltă locuia Shawn, pe care 
aţa îl pusese să instaleze o sfoară lungă cu nişte conserve 
goale atârnate la capăt, în caz că era necesară prezenţa lua. 
Dar asta era doar pentru urgente, ca, de pildă, când aţa voia 
o ceașcă de ceai sau avea un atac de plictiseală. 


Bong fir-ar clang... 

Țaţa Ogg n-avea baie-n casă, dar avea o albie de tablă, care 
de obicei atârna de-un cui, în spatele pnvatei. Acum o târa în 
casă. Aproape ajunsese la capătul grădinii, după ce-o lovise de 
diverși copaci, zidun și pitici de grădină în cursul operațiunii. 

La gura șemineului abureau trei ceainice man, negre. 
Alături, se aflau o jumătate de duzină de prosoape, lufa, piatra 
ponce, săpunul, săpunul pentru atunci când pierde primul 
săpun, linguroiul pentru pescuit păianjeni din baie, rața de 
cauciuc umflată de apă și cu piuitoarea căzută, dalta de mon- 
tun, peria cea mare, peria cea mică, peria cu coadă pentru 
locuri dificile, banjoul, chestia aia cu ţevi și robinete căreia 
nimeni nu-i cunoștea cu adevărat întrebuințarea, și o sticlă cu 

esență de baie Nopți Klatchiene, din care o singură picătură 
decapa vopseaua. 

Bong clang slam... 

Toată populația din Lancre învățase să recunoască activi- 
tăule pre-ablutive ale TȚaței, în scop de autoapărare. 

— Dar nu-i aprilie! își spuseră vecinii unii altora, în timp ce 
trăgeau perdelele. 

Într-o casă puţin mai sus pe deal de a Taței, doamna 
Skindle înșfăcă braţul soţului ei. 

— Am uitat capra afară! 

— Ai înnebunit? Eu nu ies din casă! Nu acum! 

— Ştii cum a fost data trecută! Trei zile a fost paralizată 
de-o latură, omule, și n-am putut s-o dăm jos de pe acoperiș! 

Domnul Skindle scoase capul pe ușă. Se făcuse liniște. 
Prea linişte. 

- Probabil toarnă apa-n albie acum, zise el. 

— Ai un minut sau două, zise nevasta. Du-te repede sau 
săptămâni întregi o să bem iaurt! 

Domnul Skindle luă un căpăstru de după ușă și se furișă 
până la locul unde era legată capra, lângă gardul viu. Învăţase 
și ea să recunoască ritualul băii și era încremenită de groază. 

N-avea rost să încerce s-o urnească. Până la urmă, o luă 
pe sus. 

Se auzi un îndepărtat, dar insistent chpocit, și-apoi dan- 
gătul unei pietre ponce plutitoare, care se lovește de pere- 
tii albiei. 

Domnul Skindle o luă la fugă. 

Apoi din depărtare se auzi clnchetul unui banjo pe care 
cineva îl acordează. 

Lumea își tinu răsuflarea. 

Si-apoi, năpustindu-se ca o tornadă ce lovește câmpia: 


— AAAAaaaeeeeeee... 


SENIORI ŞI DOAMNE 163 


Lângă uşă, trei ghivece plesniră, unul după altul. Schijele 
șuierară pe lângă urechea domnului Skindle. 

— ... bastooonuul vrăăățitooooruluuui are-o biilăă-n vââârf, 
are-o bmlăă-n vââârf... 

Omul făcu vânt caprei pe ușă și se aruncă după ea. 
Nevastă-sa, care aștepta, trânti ușa în spatele lui. 

Întreaga familie, cu tot cu capră, se băgă sub masă. 

Nu că [aţa Ogg ar fi cântat prost. Doar că reușea să ia 
note care, amplificate fund de o albie de tablă pe jumătate 
plină cu apă, încetau să fie sunet şi deveneau un soi de prezen- 
tă invazivă. 

Existaseră multe cântărețe ale căror note acute puteau 
sparge un pahar, dar un do de sus al Tatei putea să-l șlefuiască. 


Călușarui din Lancre şedeau mohorâţi pe pajiște, trecân- 
du-și un urcior de lut. Nu fusese o repetiție reușită. 

— Nu merge, așa-i? întrebă Stufaru. 

— Nu-i amuzant, asta-i clar, zise "Țesător. Nu-l văd deloc pe 
rege să se prăpădească de râs când o să jucăm noi pe niște 
artizani mecanici cărora nu le iese să joace o piesă. 

— Nu vă pnicepețţi, asta-i, fu de părere Jason. 

— Asta se Și cere, să nu ne pricepem, zise Ţesător. 

— Da, dar tu nu ești în stare să joci pe unul de nu-i în stare 
să joace, observă Tinichigiu. Nu știu cum, dar nu poți. Nu 
cred eu că toți seniorii și doamnele ălea faine... 

Peste deal trecu o boare, cu miros de gheaţă în miezul verii. 

— ... O să se-amuze dacă nu suntem în stare să nu fim în 
stare să jucăm. 

— Eu nu văd ce-i așa amuzant la nişte artizani neciopliți 
care-ncearcă să facă o piesă, oricum, zise Ţesător. 

Jason ndică din umen. 

— Cică toată nobilimea... 

Un miros anume al vântului, gustul metalic al zăpezi... 

— ... Din Ankh-Morpork a râs la piesa asta săptămâni la 
rând. Cică s-a jucat pe Broad Way! trei luni de zile. 

— Ce-i aia Broad Way? 

— Strada unde-s toate teatrele. Dyskul, Trupa Lordului 
Wynkin, Groapa cu Urși... 

— Păi, ăia de-acolo-s în stare să râdă la orice, zise Țesător. 
Și oricum, ei își închipuie că noi, pe-aici, suntem proști gră- 
madă. Că rămânem cu gura căscată la orice şi cântăm prostii 
de-alea populare şi avem câte trei neuroni zgribuliți de căciu- 
lă, din cauză că bem scârbavniţă toată ziua. 

— Păi, da. la dă-ncoace urciorul! 

— Ai dracu” orășeni sclifosiți! 

— Ce ştiu ei cum e să fii cu braţul până-n umăr în dosul 
unei vaci, noaptea pe ninsoare! Ha! 

— Și unul nu găsești să — ce tot spui acolo? Tu n-ai vacă! 

— N-am, dar știu cum e. 

— Habar n-au ei cum e când îți rămâne-o cizmă înfunda- 
tă-n mocirlă, într-un ţarc de vite plin cu mizerie, și clipa aia 
oribilă, când stai cu picioru-n aer și știi că oriunde calci, tot o 
să străpungi crusta! 

Urciorul de lut clipocea blând, trecând dintr-o mână nesi- 
gură în alta. 

— Adevărat. Foarte adevărat. Şi i-ai văzut vreodată jucând 
căluşul? Îi destul ca să te facă să te lași! 

— Cum, călușul, la oraș? 

— Păi, cel puţin la Sto Helit, da. Îs o șleahtă de vrăjitori 
blegi și de negustori. O oră-am stat și m-am uitat la ei și n-am 
văzut măcar un fault. 

— Ai dracu” orășeni sclifosiți! Vine aici, ne ia slujbele... 

— Nu fi tâmpit! Aia nu știu ce-i aia muncă. 

Urciorul gâlgâi; dar cu un sunet mai adânc, ce sugera că 
acum conţinea foarte mult gol. 


! Broad Way — Calea Lată (n.tr.) 

— La sigur că e n-au avut vreodată braţul până-n umăr... 

— Chestia e. Chestia e Chestia. Chestia e. Ha. Așa râd ăia 
de nişte artizani neciopliți cumsecade? Adică. Adică. Adică. 
Care-i șpilu'? Adică. Adică. Adică. Piesa e toată despre nişte... 
niște ăia neciopliți mecanici care le iese de rahat o piesă des- 
pre o gașcă de seniori și doamne... 

Frigul din aer, ascuţit ca ţurțurii... 

— Îi mai trebuie ceva. 

— Păi, da. Păi, da. 

— Un element mitic. 

— Păi, da. Așa jiceam și io. Asta-i. Asta-i. E nevoie de-o 
intrigă de s-o poată fluiera în drum spre casă. Ezact. 

— Aşa că ar trebui s-o jucăm aici, în aer liber. Cu vedere la 
cer și la dealuri. 

Fruntea lui Jason se încreți. Se încreţea ea destul de des, de 
câte ori se confrunta cu complexitățile lumii. Doar când venea 
vorba de fier, atunci știa el exact ce era de făcut. Dar acum 
ridică un deget șovăielnic și încercă să-și numere colegii dim- 
preună slujitori ai Thaliei. Având în vedere urciorul, acum 
gol, fu nevoie de un oarecare efort. În medie, păreau să fie de 
față încă șapte persoane. Dar avea o senzaţie vagă, nelinişti- 
toare, că totuși ceva nu era în regulă. 

— Aici afară, zise el, nesigur. 

— Bună idee, zise "Țesător. 

— N-a fost deea ta? întrebă Jason. 

— Credeam că tu ai spus-o. 

— Eu credeam că tu. 

— Cui îi pasă cine-a spus-o?! exclamă Stufaru. E o 'dee 
bună. Pare... potrivit. 

— Și cum era cu chestia mitică? 

— Ce-i aia Mitică? 

— Ceva ce tre’ să ai, explică Tesător, expert în teatru. 
Foarte importanţi, miticii. 

— Mama a zis că nu-i voie să meargă nimeni... începu Jason. 

— Păi, n-o să dansăm sau altceva, zise Căruţaș. Că nu-i 
bine să se furișeze oamenii pe-acilea făcând vrăji, asta înțeleg, 
Dar n-are cum să strice dacă vine toată lumea. Adică, și cu 
regele și toți. Și maică-ta. Ha, să mai încerce vreo fată fără 
izmene să treacă de ea! 

— Nu cred că-i vorba doar... începu iar Jason. 

— Și-o să fie de față și ailaltă, zise Ţesător. 

Se gândiră cu toții la Buna Batevreme. 

— Aoleu, aia mă bagă-n spenieți, zise Stufaru, până la urmă. 
Cum se uită de parcă te străpunge cu ochii. Acuma n-aş spune 
o vorbă împotriva ei, e o femeie de toată isprava, adăugă el, 
tare, după care continuă, mult mai încet: dar se spune că se 
furişează pe-afară, noaptea, sub chip de iepure sau liliac, sau 
altceva. Cică se preschimbă. Nu că aș crede vreo vorbă — ridică 
el din nou vocea, apoi șopti —, dar moş Weezen de la Curmătura 
mi-a povestit că, odată, într-o noapte, a săgetat un 1epure-n 
picior și a doua zi, când s-a întâlnit cu ea pe uliţă, ea a zis: „Au!“ 
și 1-a tras o scatoalcă zdravănă după ceafă. 

— Mie mi-a spus tata, zise Tesător, că într-o zi ducea vaca 
noastră a bătrână la târg și vacii i s-a făcut rău şi-a căzut gră- 
madă chiar lângă casa ei, și el n-a mai putut-o ridica de jos, 
aşa că s-a dus și-a bătut la ea la ușă, și ea a deschis și, înainte 
ca el să poată scoate vreo vorbă, i-a zis: „Vaca ta-i bolnavă, 
Ţesător“... Să-mi saie ochii... Și pe urmă a spus... 

— Vrei să spui, vaca aia bălțată de-o avea taică-tu? între- 
bă Căruţaș. 

— Nu, aia bălțată era a lui unchi-miu, a noastră era aia cu 
cornul îndoit, explică Ţesător. Oricum... 

— Puteam să jur că era bălțată, zise Căruţaș. Mi-aduc 
aminte de tata într-o zi cum se uita la ea peste gard și zicea: 


„Frumos e bălţată vaca aia, nu se mai văd aşa bălțate în ziua 

de azi“. Asta era când aveați tarlaua aia veche de lângă Puţul 
lui Cabb. 

— Tarlaua aia n-a fost a noastră, a fost a lui văr-miu, îl 
lămuri Ţesător. Să vă spun... 

— Eşti sigur? 

— Dea, zise Ţesător, ea i-a spus lu” tata: „Aşteaptă aici, îţi 
dau eu ceva pentru asta“ și s-a dus în spatele bucătănei și s-a 
întors cu două pilule mari și roșii, și... 

— Dg’ cornul cum s-a îndoit, atunci? întrebă Căruțaș. 

=... ȘI atunci ea i-a dat una din pilule și i-a spus: „Uite cum 
faci, ndici coada vacii și-i bagi pilula asta unde n-o vede soa- 
rele, și în juma” de minut o să se ridice și-o s-o ia la fugă cât o 
putea de repede“, și el i-a mulțumit şi, chiar când era să iasă 
pe ușă, s-a întors și-a întrebat-o: „Da cealaltă pilulă pentru ce 
e?“, şi ea s-a uitat la el, știți voi cum, şi i-a spus: „Păi, îți doresti 
s-o prinzi, nu?“ 

— Asta tre’ să fie râpa aia adâncă de lângă Curmătura, 
zise Căruţaș. 

Îl priviră cu toții. 

— Despre ce vorbeşti, mai exact? întrebă 'Țesător. 

— E chiar în spatele muntelui, zise Căruţaș, dând cu înţe- 
lepciune din cap. Foarte umbroasă. La asta se gândea, cred 
eu. Locul unde n-o vede soarele. Un drum cam lung de făcut 
doar pentru o pilulă, dar aşa o fi la vrăjitoare, știu eu? 

Ţesător le făcu cu ochiul celorlalți. 

— Ascultă-aici, zise el, era vorba de... mă rog, locul unde 
și-a băgat maimuța nuca. 

Căruţaș scutură din cap. 

— Nu-s maimute la Curmătura, zise el. Apoi faţa i se lumi- 
nă treptat de-un zâmbet. A, am priceput! Era nebună! 

— Aștia din Ankh de scriu piese, zise Brutaru, da’ ce bine 


știu ei cum e pe la noi. Dă-ncoace urciorul! 

Jason se tot uita peste umăr. Se simțea din ce în ce mai 
neliniștit. Mâinile lui, care toată ziua erau în contact cu fierul, 
incepuseră să-l mănânce. 

— Ar cam trebui să plecăm acasă acum, băieți, reuși el 
să spună. 

— E noapte f'umoasă, zise Brutaru, fără să se urnească din 
loc. le-te ce sclipesc stelele. 

— Da' s-a făcut cam frig, constată Jason. 

— Și miroase-a zăpadă, adăugă Căruţaș. 

— A, daa, zise Brutaru. Așa-i. Zăpadă în miezul verii. Asta 
se-ntâmplă acolo unde nu te vede soarele. 

— Tăceţi din gură, tăceți din gură, tăceți, zise Jason. 

— Da” ce-ţi veni? 

— Nu-i bine! N-ar trebui să fim aici! Voi nu simfifi? 

— la, stai jos şi las-o baltă, zise Ţesător. Nu-i nicio proble- 
mă. Eu nu simt decât aerul din jur. Și mai e scârbavniţă 
în urcior. 

Brutaru se lăsă pe spate. 

— Mi-aduc aminte de-o poveste veche despre locul 
ăsta, zise el. Cică a adormit odată un om aici, când se dusese 
la vânătoare. 

Urciorul gâlgâi, în lumina amurgului. 

— Și ce? Asta pot și eu, zise Căruţaș. Adorm în fiecare 
seară, la fix. 

— A, dar ăsta, cică atunci când s-a trezit și s-a dus acasă, 
nevastă-sa se încurcase cu altul și toți copiii îi erau mari și nu-l 
mai cunoșteau! 

— Da, și eu păţesc asta mai tot timpul, mărturisi 'Țesător, 
mohorât. 

Brutaru adulmecă. 

— Ştiţi ceva, parcă chiar miroase miţel a zăpadă. Nu vi se 
pare? Mirosul ăla ascuțit? 

Stufaru se lăsă pe spate şi-şi puse capul pe un braț. 

— În ce mă priveşte, zise el, eu dac-aș ști că nevastă-mea 
s-ar mărita cu altul și haidamacii ăia de copii ai mei ar pleca 
de-acasă și nu mi-ar mai mânca și urechile în fiecare zi, aş 
veni aicea cu pătura-n spinare cât ai zice peşte. La cine-i 
urciorul ăla? 

Jason luă și el un gât, să-i mai treacă presimținile și descoperi 
că îi era mai bine, acum că-i dizolvase alcoolul sinapsele. 

Dar mai făcu un efort. 

— Ha, băieți, îngăimă el, mai am un urcior de-ăsta, la ră- 
cit, în albia cu apă din fierărie, ce ziceți? Am putea chiar acum 
să ne ducem cu toții acolo. Băieți? Băieți? 

Îi răspunse un sforăit uşor. 

— Of, băzeh. 

Jason se ridică. 

Stelele se dădură peste cap. 

Jason se prăbuși, cu înceuinitorul. Urciorul i se rostogol 
din mâini și ajunse în iarbă. 


Stelele sclipeau, vântul era rece şi mirosea a zăpadă... 


Regele cina singur, adică, de fapt el cina la un capăt al 
mesei celei lungi și Magrat la celălalt. 

Dar reușeau să se-ntâlnească totuși ca să bea un ultim 
pahar de vin la gura focului. 

Mereu le era dificil să găsească ceva de spus, în asemenea 
clipe. Niciunul din ei nu era obișnuit să petreacă ceea ce s-ar 
putea numi momente de calitate în compania altei persoane. 
Conversaţia tindea să fie cnptică. 

Și, în principal, vorbeau despre nuntă. Altfel merg lucru- 
rile la regi. În primul rând, ai deja tot ce-ţi trebuie prin casă. 
Lista tradițională de daruri de nuntă, cu setul complet de 
casolete de alimente și serviciul de masă de douăsprezece per- 
soane, e cam nelalocul ei, când ai deja un castel cu atâtea 


camere mobilate care au stat nefolosite atâta amar de vreme, 

încât păianjenii din ele au ajuns să fie specu diferite, în strictă 
conformitate cu principiile evoluționiste. Și nu poți pur și sim- 
plu să înmulțeşti totul cu zece şi să ceri O Armată pe Roșu cu 
Alb, ca să se asorteze cu tapetul din bucătărie. Regii, când se 
insoară, fie primesc daruri foarte mici, ca de pildă ouă-ceasornic, 
minunat migălte, fie lucruri mari și voluminoase, ca de 
pildă ducese. 

Și mai e și lista de invitați. E destul de greu chiar și la o 
nuntă obişnuită, ba cu rudele în etate, care înjură și le curg 
balele, cu frați care se iau la bătaie după ce beau un păhărel, 
plus diverși indivizi care Nu Vorbesc cu alții din cauza a Ce A 
Spus Despre Sharon A Noastră. Dar regii trebuie să se descur- 
ce cu {äri întregi care sar la bătaie după ce beau un păhărel, și 
regate întregi care Au Rupt Relatiile Diplomauce după ce A 
Spus Prințul Moștenitor Despre Sharon A Noastră. Verence 
aproape că rezolvase toate problemele, dar mai era și chestiu- 
nea speciei. În Lancre, piticii şi trolii se împăcau bine, datorită 
simple: metode de a nu avea nimic de-a face unii cu alții, dar 
adună prea mulți din ăştia sub același acoperiș, mai ales dacă 
mai curgea și băutura-n valuri, şi cu atât mai mult dacă curgea 
în direcția piticilor, și-ai să ai persoane care Frâng Braţele 
Altora din cauza a, mai mult sau mai puțin, Ce Au Spus Stră- 
moșii Lor Despre Sharon A Noastră. 

Si mai sunt și altele... 

— Ce mai face fata pe care-au adus-o? 

— l-am spus lui Millie să fie cu ochii pe ea. Dar ele ce pun 
la cale, astea două? 

— Nu ştiu. 

— Eşti rege sau nu? 

Verence se foi, stânjenit. 

— Dar ele sunt vrăjitoare. Nu vreau să le pun întrebăn. 

— De ce nu? 

— Ar putea să-mi dea răspunsuri. Și atunci ce mă fac? 

— Ce-a avut Buna de vorbit cu tine? 

— Ei... ştii tu... chestii... 

— Nu era despre... sex, nu? 

Verence căpătă dintr-odată expresia unui om care se aş- 
teptase la un atac frontal și se pomeneşte deodată că se întâm- 
plă lucruri neplăcute în spatele lui. 

— Nu! De ce? 

— Ţaţa a încercat să-mi dea poveţe materne. Abia m-am 
abținut să nu râd. Pe cuvânt, mă tratează amândouă de parc-aș 
fi un copil mare. 

— O, nu. Nimic de felul ăsta. 

Ședeau de-o parte și de alta a șemineului enorm, roșii ca 
focul la faţă de stânjeneală. 

Apoi Magrat spuse: 

— Aă... ai dat comandă pentru cartea aia, nu? Ştii tu... cea 
cu gravuri? 

— A, da. Da, am dat. 

— Ar fi trebuit să sosească deja. 

— Păi, dihgenţa cu poșta nu vine decât o dată pe săptămâ- 
nă. Presupun că o să sosească mâine. M-am plictisit să tot dau 
fuga pân-acolo în fiecare săptămână, ca să nu ajungă Shawn 
acolo primul. 

— Dar ești regele. Ai putea să-i interzici. 

— Nu prea vreau, de fapt. E așa de zelos! 

Un buștean mare pârâi în foc şi se frânse în două. 

— Și chiar există cărți despre... asta? 

— Există cărți despre orce. 

Amândoi priveau în foc. Verence gândea: nu-i place să fie 
regină, se vede de la o poştă, dar asta eşti când te mănți cu un 
rege, aşa scrie în toate cărțile... 

lar Magrat gândea: era mult mai simpatic când era doar 


un om cu zurgălăi de argint la pălărie și dormea în fiecare 


172 TERRY PRATCHETT 


noapte pe Jos, în fața ușii stăpânului lui. Atunci puteam vorbi 
cu el... 

Verence bătu scurt din palme. 

— Ei, cam asta ar fi, atunci. Mâine avem zi grea, cu toți 
oaspeţii care ne vin și celelalte. 

— Da. O să fie o zi lungă. 

— Chiar cea mai lungă zi, practic. Ha-ha! 

— Da. 

— Presupun că ne-au pus deja tigăile cu jăratic în paturi. 

— S-a lămunit Shawn cum să procedeze cu ele? 

— Așa sper. Nu-mi pot permite să cumpăr iar saltele. 

Sala era chiar mare. Prin colțuri se adunau umbre și 
se-ngrămădeau la ambele capete. 

— Nu cred, zise Magrat, tărăgănat, pe când priveau amân- 
doi în foc, că s-au văzut prea multe cărți pe-aici prin Lancre. 
Până acum. 

— Ștunţa de carte e un lucru important. 

— S-au descurcat și fără, mă gândesc eu. 

— Da, dar nu bine. Uite, în agricultură, sunt niște gospo- 
dari foarte primitivi. 

Magrat privea flăcările. „Nici gospodinele nu-s cine știe 
ce“, gândea ea. 

— Păi, mai bine ne ducem la culcare, ce zici? 

— Așa cred. 

Verence luă două sfeşnice de argint și aprinse lumânările 
de la foc. Îi dădu unul lui Magrat. 

— Atunci, noapte bună. 

— Noapte bună. 

Se sărutară și-apoi își întoarseră spatele, îndreptându-se 
fiecare spre camera lui. 

În patul lui Magrat, cearșafurile de-abia începeau să se 
pârlească. Ea scoase tigaia cu jăratic din pat și-o aruncă pe 
fereastră. 

Apoi se-ncruntă la garderob. Magrat era, probabil, singu- 
ra persoană din Lancre care-și făcea griji pentru lucrurile 
biodegradabile. Toți concetăţenii ei nădăjduiau doar să fie 
trainice, căci știau ei prea bine că de aproape once lucru 
putrezea dacă îl lăsai destul timp. 

Acasă — pardon, la căsuţa unde /ocuzse înainte — exista o 
privată în fundul grădinii. Magrat o considera un lucru bun. 
Cu o găleată de cenușă din când în când, un exemplar din 
Almanahul de anul trecut, pus într-un cui, și cu un decupaj în 
ușă, în formă de ciorchine de struguri, funcționa ireproșabil. 
Cam o dată la câteva luni, era nevoie să sape o groapă mare, 
și-apoi chema pe cineva s-o ajute să mute acolo ghereta pro- 
priu-zisă. 

Garderobul arăta după cum urmează: un fel de cămăruță 
mică, zidită în perete, cu un scaun găurit, de lemn, construit 
deasupra unui puț mare, pătrat, care cobora până la poalele 
zidului castelului, mult mai jos, unde se afla o deschidere prin 
care biodegradabilitatea se producea o dată pe săptămână 
prin intermediul unui proces organo-dinamic cunoscut ca 
Shawn Ogg și roaba sa. Până aici, Magrat înţelegea. Se 
potrivea destul de bine cu întregul concept de regalitate și 
comunitate. Ceea ce o şoca erau cârhgele. 

Scopul lor era păstrarea hainelor în garderob. Millie îi 
explicase că blănunle și hainele mai scumpe se țineau acolo. 
Astfel erau ferite de molii, pe care le gonea curentul provenit 
din gaură și... mirosul!. 

Cu privire la asta, cel puțin, Magrat pusese picioru-n prag. 

Acum stătea culcată-n pat și privea în tavan. 

Sigur că dorea să se mărite cu Verence, cu toată bărbia lui 
cam mică și ochii lui lăcrimoși. În bezna nopții, Magrat ştia că 
nu-și putea permite să fie năzuroasă, și să pui mâna pe un 
rege, în situația ei, era un mare noroc. 


! Complet adevărat. De aceea se dau oamenii la o parte din calea regilor. 

Doar că îl plăcuse mult ma: mult ca Bufon. Parcă te atrage 
un bărbat care scoate clinchete ușoare când se mişcă. 

Doar că vedea profilându-se un viitor plin cu goblenuri 
proaste și ședere nostalgică la fereastră. 

Doar că se săturase până peste cap de cărțile de etichetă și 
genealogie, și de Anuarul Twurp al Nobilimu celor Cincisprezece 
Munţi şi Câmpiei Sto. 

Și pe astea trebuia să le știi, când erai regină. Erau volu- 
me-ntregi despre asta în Galena Lungă şi nici măcar n-o 
explorase până la capăt. Cum să te adresezi vărului de-al trei- 
lea al unui conte. Ce însemnau desenele de pe scuturi, toți leii 
ăia passant și regardant. lar în ceea ce priveşte hainele, era din 
ce în ce mai rău. Magrat refuzase categoric marama, și nici de 
pălăria aceea lungă, ascuţită și cu eșarfă atârnând din vârf nu 
era prea încântată. Probabil îi stătea minunat lui Lady of 
Shallot, dar pe Magrat arăta de parcă-i aruncase cineva o 
înghețată mare-n cap. 


aţa Ogg şedea în halat, la gura focului, fumându-și pipa 
și tăindu-și, în dorul leli, unghiile de la picioare. Din când în 
când, din colțurile îndepărtate ale încăperii, se mai auzea 
câte-un șuierat şi-un ricoșeu, și un mic clinchet când se sparse 
o lămpiţă pe ulei. 


Buna Batevreme zăcea pe pat, nemișcată și rece. În mâi- 
nile ei cu vine albăstrii, cuvintele: „NU-S MUARTĂ...“ 

Mintea ei plutea deasupra pădurii, căutând, căutând... 

Problema era că nu se putea duce acolo unde nu erau ochi 
să vadă sau urechi să audă. 

Așa că nu observă văioaga de lângă pietre, unde opt băr- 
baţi dormeau. 

ȘI visau... 

Lancre e separat de restul pământunlor omenirii 
printr-un pod deasupra Defileului Lancre, prin care curge acel 
râu nu foarte adânc, dar ucigător de rapid și înșelător, anume 
Râul Lancre!. 

Diligenţa se opri înainte de pod. 

De-a curmezișul drumului era o bârnă, neglijent vopsită 
în roşu, negru și alb. 

Omul de pe capră sună din corn. 

— Ce-i? întrebă Ridcully, aplecându-se pe fereastră. 

— Pod cu trol?. 

— Aoleu! 

După o vreme, se auzi bubuind de sub pod, şi un trol se 
cățără peste parapet. Era cam impopoţonat, pentru un trol. În 
afară de cârpa obligatone peste vintre, purta și un coif. E ade- 
vărat, coiful fusese făcut pentru un cap omenesc și era atașat 
capului, mult mai mare, al trolului cu o sfoară, dar probabil 
tot „purta“ e cuvântul cel mai potnvit. 

— Ce-i? zise Lrezonerul, trezit din somn. 

— E un trol pe pod, explică Ridcully, dar e sub un coif, așa 
că probabil e oficial și o să aibă probleme serioase dacă 
mănâncă oameni”. Nu vă faceți griji! 

Trezorierul chicoti, căci se găsea momentan pe curba 
ascendentă a oricărei serpentine o fi fost cea pe care îi circula 
mintea în acea clipă. 

Trolul se iți la fereastra diligenţei. 


— *Nă ziua, Inălțimile Voastre, zise el. Inspecţie vamală“. 
|! Lancrastienii nu considerau geografia ca o ştiinţă foarte originală. 
? În original, „troll bridge“ — joc de cuvinte. Toll bridge înseamnă pod cu 
taxă. (n.tr.) 
3 'Trolii, o formă de viață pe bază de siliciu, nu carbon, nu pot de fapt 
digera oameni. Dar întotdeauna se găseşte câte cineva dispus să încerce. 
* În original, „customs inspection“ — se mai poate traduce și „inspecţie a 
obiceiurilor“. (n.tr.) 

— Nu cred că avem așa ceva, bâigui Trezorierul, vesel. 
Adică, era pe vremun o tradiție, să dăm ouă fierte de-a dura 
la vale în Marţea Prăjituri de Suflet, dar... 

— Adică, zise trolul, aveți la bord bere, spirtoase, vinuri, 
lichioruri, plante halucinogene sau cărți licențioase sau 
destrăbălate? 

Ridcully îl trase pe Trezonier de la fereastră. 

- Nu, zise el. 

— Nu? 

— Nu. 

— Sigur? 

— Da. 

— Şi aţi vrea? 

- N-avem nici măcar, zise 'Lrezorierul, în pofida eforturi- 
lor lui Ridcully de a i se așeza pe cap, vreun fap. 

Sunt unii oameni care ar fi în stare să fluiere Yankee Doodle 
într-un bar aglomerat din Atlanta. 

Dar chiar și aceştia ar considera lipsit de tact să rosteşti 
cuvântul „țap“ de faţă cu un trol. 

Expresia trolului se schimbă foarte lent, ca un ghețar erodând 
juma” de munte. Ponder încercă să se bage sub banchetă. 

— Așa că, acum o să plecăm pâș-pâș, ce zici? spuse Trezo- 
rierul, și acum vocea îi suna cam înfundat. 

— Nu vorbește serios, zise Arhicancelarul, repede. Vorbeşte 
broasca uscată în el. 

— Nu vrei să mă mănânci pe mine, zise Trezorierul. Mai 
bine mănâncă-l pe frate-muu, e mult mai mfmfph mfmfph... 

— Uite ce, zise trolul, mi se pare că... 

Îl observă pe Casanunda. 

— Ah-ha, zise el, contrabandă cu pitici, hai? 

— Nu fi ndicol, omule, zise Ridcully, nu există contrabandă 
cu pitici! 

— Da? Şi ăsta ce-i? 

— Sunt un uriaş, zise Casanunda. 

— Uriaşii sunt mult mai mari! 

— Am fost bolnav. 

Trolul păru nedument. Asta era gândire de nivel postuni- 
versitar, pentru un trol. Dar acum căuta nod în papură. ȘI-I 
găsi pe acoperişul diligenței, unde făcea plajă Bibliotecarul. 

— Ce-i în sacul ăla de-acolo? 

— Ăla nu-i sac. E Bibliotecarul. 

Trolul înghionti mormanul de păr roșu. 

— Uuk... 

— Ce? O maimuță? 

— Uuk? 

Câteva minute mai târziu, călătorii se aplecau peste para- 
pet și priveau, gânditori, în râul de dedesubt. 

— Se întâmplă des, chestia asta? întrebă Casanunda. 

— Nu prea des, în ultima vreme, zise Ridcully. E de la — cum 
se zice, Stbbons? Când te-nmulţești și transmiţi lucruri copiilor? 

— Evoluție, zise Ponder. 

Încă se mai loveau valurile de maluri. 

— Aşa. Ca atunci când, să zicem, tata a avut o vestă 
brodată cu păuni și mi-a lăsat-o mie, şi acum e a mea. Îi zice 
eredititate... 

— Nu, asta nu-i... începu Ponder, fără să spere în vreun fel 
ca Ridcully să-l asculte. 

— ... Așa că, în fine, majoritatea ălora de pe-acasă știu deja 
care-i diferența între maimuțe și antropoizi, zise Ridcully. 
Adică evoluție. Că e greu să te-nmulţești dacă ai migrene de 
la prea mult dat cu capul de pavaj. 

Valurile se potohseră. 

— Trolii știu să înoate, ce credeți? întrebă Casanunda. 

— Nu. Doar se scufundă și-o iau pe jos spre mal, zise 
Ridcully. Se întoarse și se sprijini de parapet cu coatele. Știți, 
tare mi-aduc aminte de tinerețe locurile astea! Bătrânul Râu 

Lancre. Sunt pe-aici păstrăvi în stare să-ți rupă brațul 
din umăr. 

— Și nu doar păstrăvi, zise Ponder, privind un coif care 
ieşea din apă. 

— ȘI iazuri limpezi, mai în amonte, zise Ridcully. Pline de, 
de... de limpezime, treburi de-astea. Și poți să faci baie gol și 
nu te vede nimeni. Și lunci de apă pline cu... apă, știți voi, 
și flori, și chestii. Suspină. Ştți, chiar pe podul ăsta eram când 
mi-a spus ea... 

— A ieşit din râu, zise Ponder. 

Dar trolul nu se mişca prea repede, căci Bibhotecarul toc- 
mai smulgea, nonșalant, un pietroi mare din parapet. 

— Chiar pe acest pod i-am cerut... 

— Ce ciomag mare are! zise Casanunda. 

— Pe acest pod, aş putea spune, a fost cât pe ce... 

— N-ai putea să nu mai ţii bolovanul ăla într-un mod atât 
de provocator? zise Ponder. 

— Uuk. 

— Ar ajuta. 

— Chiar podul, dacă interesează pe cineva, pe care întrea- 
ga mea viaţă a luat o altă... 

— De ce nu plecăm mai departe? zise Ponder. Are un 
povârniș abrupt de urcat. 

— Are noroc că n-a ajuns aici, sus, nu crezi? zise Casanunda. 

Ponder îl întoarse pe Bibliotecar cu de-a sila și-l împinse 
în dihgenţă. 

— Acesta e podul, de fapt, unde... 

Ridcully se întoarse. 

— Vii cu noi sau nu? zise Casanunda, cu hățunle-n mână. 

— Eu tocmai treceam printr-un moment de rememorare 
nostalgică și sentimentală, zise Ridcully. Nu c-ar fi observat 
vreunul dintre căscații de voi, evident. 

Ponder ținea ușa deschisă. 

— Păi, ştiţi cum se spune. Nu poţi traversa acelaşi râu de 
două ori, domnule Arhicancelar, zise el. 

Ridcully îl privi fix. 

— De ce nu? Asta-i un pod. 


Pe acoperișul diligenţei, Bibhotecarul luă cornul, îi muşcă 
gânditor muştiucul — că de, mai știi? — și-apoi suflă în el atât 
de tare, că-l îndreptă. 

Era dis-de-dimineaţă și Oraşul Lancre era mai mult sau 
mai puțin pustiu. Fermierii se treziseră de ceasuri bune, să 
bodogăne și să-njure, și să arunce cu o găleată-n vaci, și apoi 
se culcaseră la loc. 

Glasul cornului ncoșă de pereții caselor. 

Ridcully sări din diligență și trase aer în piept, adânc 
și teatral. 

- Simţiţi mirosul? întrebă el. Asta-i aer de munte adevărat, 
proaspăt, aşa să știți! 

Și se plesni peste piept. 

— Tocmai am călcat în ceva rural, constată Ponder. Unde 
e castelul, domnule? 

— S-ar putea să fie chestia aia imensă, neagră și cu turnuri, 
care domină orașul, zise Casanunda. 

Arhicancelarul stătea în mijlocul pieţei și se răsucea încet 
pe loc, cu braţele larg deschise. 

— Vedeţi cârciuma aia? zise el. Ha! Dac-aș avea câte-un 
bănuţ pentru fiecare dată când m-au dat afară de-acolo, aş 
avea... cinci dolari și treizeci și opt de pence. Și acolo-i fierăria 
cea veche, și dincolo casa doamnei Persifleur, unde stăteam în 
gazdă. Vedeţi piscul ăla de colo? Ăla-i Capul de Aramă, aşa să 
știți. L-am urcat până sus, într-o zi, cu nea Carbonifer, trolul. 
O, ce zile, ce zile frumoase! Și vedeți păduricea aia, acolo? 
E pădurea unde ea, într-o zi... Vocea îi deveni un mormăit 
neclar. Pe cuvântul meu. Mi-am amintit de toate... Ce mai 

vară a fost aceea. Nu se mai fac veni ca ata. Suspină. Știți ceva, 
zise el, aş da once ca să mă mai plimb o dată prin pădure 
cu ea. Au fost atâtea lucruri pe care niciodată — ei, ce să 
mai... Haideţi. 

Ponder privi în jur, la Lancre. El fusese născut și crescut în 
Ankh-Morpork. În ceea ce-l privea, viața la ţară era ceva ce se 
întâmpla altora și în general celor cu patru picioare. Din 
punctul lui de vedere, zona rurală era cam ca haosul primor- 
dial care exista înainte ca universul, respectiv ceva cu pavele și 
ziduri, ceva cwilizat, să fie creat. 

— Şi asta-i capitala? întrebă el. 

— Mai mult sau mai puțin, răspunse Casanunda, care avea 
cam aceleași sentimente despre spațiile nepavate. 

— Panez că n-au nici măcar o pizzerie pe-aici, zise Ponder. 

~ Iar berea de-aici, continuă Ridcully, berea de-aici... păi, 
să faceți bine s-o gustaţi, berea! Și mai au ceva care se cheamă 
scârbavniță, se face din mere și... și naiba să mă ia dacă știu 
din mai ce, dar dac-o pui în căni de metal, e de rău. Ar trebui 
s-o încerci, domnule Stibbons. O să-ți crească păr pe piept de 
la ea. Și ție la fel — se întoarse el către următorul pasager care 
cobora din diligență, și care se dovedi a fi Bibliotecarul. 

— Uuk? 

— Ei, ăă, hm, tu poţi să bei ce-ţi face plăcere, în cazul tău, 
zise Ridcully. 

Dădu jos sacul de poștă de pe acoperiș. 

— Cu ăsta ce facem? întrebă el. 

Din spatele lui se auziră nişte paşi târșâiți, și el se întoarse 
și se pomeni faţă-n față cu un tânăr scundac, cu fața roșie și 
îmbrăcat într-un costum de zale cu câteva numere mai mare, 
ceea ce-l făcea să arate ca o șopârlă uriașă, care a slăbit foarte 
mult în ultima vreme. 

— Unde-i vizitiul? întrebă Shawn Ogg. 

— E bolnav, zise Ridcully. A avut un atac subit de bandiți. 
Ce facem cu poşta? 

— Eu iau ce-i pentru castel, iar sacul îl lăsăm de obicei 
într-un cui, la ușa cârciumii, și oamenii vin şi-şi iau ce-i al lor, 
zise Shawn. 

— Nu-i cam periculos? întrebă Ponder. 

— Nu cred. E un cui solid, zise Shawn, scotocind prin sac. 

— Vreau să spun, nu fură nimeni scrisorile? 

— O, nu, n-ar face nimeni așa ceva. Că, dacă fură, se duce 
una din vrăjitoare și se uită urât la ei. 

Shawn îşi îndesă câteva pachete la subsuoară și atârnă 
sacul de cuiul sus-menționat. 

— A, asta-i altă chestie de-o aveau pe-aici! zise Ridcully. 
Vrăjitoare! Păi, să vă spun eu despre vrăjitoarele de prin par- 
tea locului... 

— Mama mea e vrăjitoare, zise Shawn relaxat, cotrobăind 
prin sac. 

— Aşa un grup de femei capabile n-am mai văzut nicăieri, 
continuă Ridcully, aproape fără să-și trădeze schimbarea 
mentală de macaz. Și nu-s deloc o șleahtă de babe băgăcioase 
și ahtiate după putere, indiferent ce-or zice unii și alții. 

— Aţi venit pentru nuntă? 

— Exact. Eu sunt Arhicancelarul Universității Nevăzute, 
dânsul e domnul Stibbons, un vrăjitor, acesta — unde ești? A, 
aici erai — acesta e domnul Casanunda... 

— Contele, zise Casanunda. Sunt Conte. 

— Senos? Nu mi-ai spus. 

— Păi, nu se face, nu? Nu e primul lucru pe care-l spui. 

Ochi lu: Ridcully se îngustară. 

— Dar credeam că la pitici nu se dau titluri, zise el. 

— I-am făcut odată un mic serviciu Reginei Agantia din 
Skund, răspunse Casanunda. 

— Senos? Parol. Cât de mic? 

— Nu așa mic. 

— Parol. Și acela e 'Trezorierul, iar ăsta e Biblotecarul. 

Ridcully făcu un pas în spate, flutură energic din mâini și 
mimă din buze: „Nu Spune Maimuţă“. 

— Încântat de cunoştinţă, zise Shawn, politicos. 

Ridcully se simți îndemnat să investigheze. 

— Bibliotecarul, repetă el. 

— Da. Aţi mai spus. 

Shawn salută din cap urangutanul. 

— Ce mai faceţi? 

— Uuk. 

— Poate te întrebi de ce arată așa? insistă Ridcully. 

— Nu, domnule. 

— Nu? 

— Mama mea spune că nimeni dintre noi nu-i răspunzător 
de cum e făcut, zise Shawn. 

— Ce femeie remarcabilă! Și cum o cheamă? zise Ridcully. 

— Doamna Ogg, domnule. 

— Ogg? Ogg? Mi-aduc aminte de numele ăsta. E rudă cu 
Sobnietate Ogg? 

— E tatăl meu, domnule. 

— Nu mai spune! Eşti fiul lui moș Sobrietate? Și ce mai 
face, ticălosul bătrân? 

— Nu ştiu, domnule, că e mort. 

— Vai de mine! De când? 

— De treizeci de ani, zise Shawn. 

— Dar tu nu pari să ai mai mult de douăze... începu Ponder. 

Ridcully îi trase un cot rapid în coaste. 

— Aici e la ţară, șuieră el. Aici altfel se fac lucrurile. Și 
mai! des. 

Se întoarse înapoi la Shawn, cel cu chipul roz și serviabil. 

— Se pare că începe să se trezească lumea, zise el, și, 
într-adevăr, de jur împrejurul pieţei se deschideau obloanele. 

— O să mergem la cârciumă să luăm micul dejun. Se 
mânca tare bine aici, pe vremuri. 

Adulmecă din nou și zâmbi larg. 

— En, asta, zise el, e ceea ce numesc eu aer curat. 

Shawn privi în jur, cu atenţie. 

— Da, domnule, zise el. Așa-i spunem şi noi. 

Se auziră niște pași în galop disperat, apoi o pauză, și de 
după colț apăru Regele Verence al II-lea, mergând încet şi 
calm, cu fața foarte roșie. 

— E clar că le dă oamenilor culoare sănătoasă-n obraji, 
remarcă Ridcully, vesel. 

— E regele! șuieră Shawn. Și eu n-am trompeta la mine! 

— Âă, zise Verence. A venit poșta, Shawn? 

— O, da, sire! zise Shawn, aproape la fel de încurcat ca 
regele. Am totul aici. Nu vă faceți dumneavoastră griji! O să 
le deschid eu pe toate și le aveţi pe birou într-un minut, sire! 

- Âă. 

— E vreo problemă, sire? 

Shawn deja rupea ambalajele. 

— Uitaţi cartea despre etichetă pe care-o așteptați, sire, și 
cea cu pedigriunle de porci, și... asta ce-i? 

Verence încercă s-o înhațe. Shawn, instinctiv, o strânse 
mai tare. Ambalajul se sfâșie, şi cartea, care era grea și volumi- 
noasă, căzu cu o bufnitură pe caldarâm. Paginile ei fluturânde 
își jucau gravurile-n vânt. 

Priviră cu toții în jos. 

— Uau! făcu Shawn. 

— Parol, zise Ridcully. 

— Ăă, zise Regele. 

— Uuk? 

Shawn ridică de pe jos cartea, cu foarte multă atenţie şi 


intoarse câteva pagini. 

— Hei, ia uitați-vă la ăsta! Uite ce face cu picioarele! Nu 
știam că poți s-o faci și cu picioarele! 

Îi dădu un cot lui Ponder Stibbons. 

— Ia uitaţi, domnule! 

Ridcully Îl privea insistent pe rege. 

— Vă simţiți bine, Maiestate? zise el. 

Verence se foi. 

- AG... 

— Şi, uite, aici e una unde o fac amândoi cu niște bețe... 

— Cum? întrebă Verence. 

— Uau, zise Shawn. Mulţumesc mult, sire. Asta o să fie de 
mare ajutor, vă spun eu. Vreau să zic, mai știam eu câte ceva, 
de ici-de colo, dar... 

Verence smulse cartea din mâinile lui Shawn și privi la 
pagina de titlu. 

— „Arte Marţiale“? Arte Martiale. Dar eram sigur c-am 
scris Manta... 

— Sire? 

Urmă o clipă inefabilă, în care în Verence se dădu o luptă 
pentru echilibru mental, dar câştigă. 

- Ah. Da. Corect. Aă. Păi. Ei, da. Aă. Bineînțeles. Da. Păi, 
vezi tu, o armată bine antrenată e... e esențială pentru sigu- 
ranţa oricărui regat. Așa-i. Corect. Bun. Eu și Magrat ne-am 
gândit... da. E pentru tine, Shawn. 

— O să încep antrenamentele numaidecât, sire! 

— Aă. Bine. 


Jason Ogg se trezi şi regretă mediat. 

Să ne înţelegem. Multe autorități în materie au încercat să 
descrie mahmureala. Deseori se folosesc în acest scop elefanții 
dansatori și alte imagini. Aceste descrieri nu sunt niciodată 


corecte. Au întotdeauna o tentă de, hă-hă, ce ziceți, flăcăi, ce 

macho e să fii mahmur, hă-hă, ospătar, încă nouășpe beri la 
băiatu', băi, am băut aseară o chestie, hă-hă... 

Și, oricum, o mahmureală de scârbavniţă n-o poți descrie. 
Senzaţia că ți s-au dizolvat dinții și ți-au precipitat pe limbă e 
partea cea mai bună. 

Până la urmă, fierarul se ndică în capul oaselor și deschi- 
se ochii’. 

Hainele îi erau ude de rouă. 

Capul și-l simţea plin de cețuri și șoapte. 

Se holbă la pietre. 

Urciorul de scârbavniță zăcea în buruieni. După o clipă 
sau două, îl ridică și încercă să bea. Era gol. 

Îl înghionti pe Țesător în coaste cu vârful ghetei. 

— Scoală-te, ticălos bătrân! Am stat aici toată noaptea! 

Unul câte unul, Călușani din Lancre parcurseră scurtul, 
dar durerosul drum către conştienţă. 

— Ce-o s-o mai încasez de la Eva, când ajung acasă, 
gemu Căruțaș. 

— Poate că nu, zise Ţesător, care era în patru labe și-și 
căuta pălănia. Poate când ajungi tu acasă, ea o să fie măritată 
cu altu”, ce zici? 

— Poate că vor fi trecut o sută de ani, zise Căruţaș, cu spe- 
ranță în glas. 

— Aoleu, ar fi bine, zise Ţesător, luminându-se la faţă. Eu 
am șapte parale investite la Banca de Economii, în târgul 
Ohulan. Dacă socotești dobânda complicată înseamnă că aș fi 
milionar. Aș fi bogat precum Creozot! 

— Cine-i Creozot? 

— Unu” celebru de bogat, zise Brutaru, pescuindu-și o 
gheată dintr-o mlaștină. Unu” străin. 

l 


Puteţi insera aici descrierea uzuală „ca nişte bile incandescente, date cu 
piper“, dacă doriți. 

— Nu-i ăla de se transformau toate în aur când punea el 
mâna? zise Căruțaş. 

— Nee, ăla era altul. Un rege sau așa ceva. Asta pățești prin 
străinătăți. Acu” eşti om întreg, acu” te trezeşti că tot ce atingi 
se preschimbă-n aur. Asta era blestemu' lui. 

Căruţaș păru nedumerit. 

— Da” cum făcea când trebuia să se ducă... 

— Asta să-ți fie învățătură de minte, tinere Căruţaş, zise 
Brutaru. Să stai acilea, unde e lumea cu bun-simţ, nu să pleci 
vântură-lume pe aiurea, unde poți să te pomenești dintr-odată 
că ai o avere-n mână, dar n-ai pe ce s-o cheltuiești. 

— Am dormit aicea toată noaptea, zise Jason, şovăind. 
Asta-i periculos, așa să știți. 

— Aici ai dreptate, domnule Ogg, încuviință Căruţaș. Cred 
că şi-a făcut o goangă nevoile la mine-n ureche. 

— Voiam să spun că-ţi pot intra lucruri necurate în cap. 

— Asta voiam să spun și eu. 

Jason clipi. Era sigur că visase. Își amintea că visase. Dar 
nu-și putea aminti despre ce fusese visul. Cu toate astea, încă 
mai avea în cap senzaţia unor voci care-i vorbeau, dar păreau 
prea îndepărtate ca să le înțeleagă. 

— Ei, în fine, zise el, reuşind să se ridice copăcel, la a treia 
încercare, probabil, nu s-a întâmplat nimic. Haideţi acasă, să 
vedem ce secol e! 

— Dar în ce secol suntem, știe cineva? 

— Secolul Vulpu Zburătoare, nu? zise Brutaru. 

— Poate că nu mai e, rosti Căruţaș, cu speranţă în glas. 

Se dovedi că era, într-adevăr, Secolul Vulpii Zburătoare. 
Ţara Lancre nu prea avea ce tace cu unitățile de timp mai 
mari decât anul sau mai mici decât ora, dar se vedea cu ochiul 
liber că oamenii împodobeau orașul, și câțiva bărbați ridica- 


seră Stâlpul de Armindeni. Cineva prindea pe un zid un 

portret extrem de nereușit al lui Verence cu Magrat, sub care 
trona mesajul: „Zeii Se Binecvantezie Pe Majestiile Loru“. 


Un iepure țopăi prin ceața dimineţii până ajunse la căsuţa 
cea strâmbă și străveche, în luminișul ei din pădure. 

Ajunse la o buturugă, între privată și Plante. Majoritatea 
animalelor pădurii ocoleau cu grijă Plantele. Asta se datora 
faptului că acele animale care nu le ocoliseră, în ultimii 
cincizeci de ani, nu avuseseră, în general, descendenți. 
Câteva mlădiţe fluturau în vânt, ceea ce era ciudat, căci nu 
sufla vântul. 

Iepurele se așeză pe buturugă. 

Apoi se produse o senzaţie de mișcare. Ceva părăsi iepu- 
rele și pluti prin aer până la o fereastră deschisă, de la etaj. Era 
ceva invizibil, cel puțin pentru vederea normală. 

Iepurele se schimbase. Înainte, mersul lui avea direcție. 
Acum, se trânti pe jos și începu să-și spele urechile. 

După o vreme, ușa din dos se deschise și Buna Batevreme 
ieși, cam țeapănă, ținând un castron cu pâine înmuiată-n 
lapte. Îl puse jos lângă prag, întoarse spatele, fără o privire, şi 
închise din nou ușa în urma ei. 

Iepurele se apropie, țopăind. 

E greu să-ţi dai seama dacă animalele înţeleg ce-i aceea 
o obligație sau natura tranzacţiilor. Dar nu contează. E ceva 
esenţial, în vrăjitorie. Dacă vrei să superi cu adevărat o 
vrăjitoare, fă-i o favoare pe care ea n-are cum să ţi-o răsplă- 
tească. Obligația neîndeplinită o s-o sâcâie mai ceva ca o 
unghie încarnată. 

Buna Batevreme călărise în mintea iepurelui toată noap- 
tea. Acum îi datora ceva. ȘI-o să-i lase afară pâine şi lapte, 
câteva zile. 

Trebuie să răsplăteşti totul, fie rău, fie bine. Obligaţiile 
erau de mai multe feluri. Oamenii n-au înţeles niciodată asta 

cum trebuie, își spuse ea, pe când se întorcea în bucătărie. 
Magrat nu înţelesese, și nici fata cealaltă. Lucrurile trebuiau 
echilibrate. Nu putea: să-ţi pui în cap să fii o vrăjitoare bună 
sau una rea. Nu funcționa niciodată multă vreme. Tot ce 
puteai face era să fii vrăjitoare, din toate puterile. 

Se așeză lângă vatra rece, rezistând tentației de a-și piep- 
tăna urechile. 

Ei reușiseră să intre, pe undeva. O simțea în copaci, în 
mințile animalelor. Ea punea ceva la cale. Ceva avea să se 
întâmple, curând. Sigur, din punct de vedere ocult ziua de 
Sânziene n-avea nimic deosebit, dar, în mintea oamenilor, 
avea. Și exact în mintea oamenilor, acolo erau elfi puternici. 

Buna ştia că, mai devreme sau mai târziu, va trebui să țină 
piept Reginei. Nu lu: Magrat, adevăratei Regine. 

Și va pierde. 

Toată viaţa, se străduise să-şi controleze interiorul pro- 
priulu: cap. Și se mândrea că era cea mai bună la asta. 

Dar asta ținea de trecut. Tocmai când avea nevoie de 
întreaga ei stăpânire de sine, nu se mai putea baza pe mintea 
ei. Simţea cum încearcă Regina să pătrundă — își amintea de 
senzația acelei minți, de atunci, din tinereţe. Și se părea că la 
Împrumutat se pricepe la fel de bine ca de obicei. Dar când 
venea vorba de ea însăși — dacă nu şi-ar fi lăsat sieşi bileţele, ca 
să-și amintească, ar fi fost complet pierdută. Să fu vrăjitoare 
insemna să știi exact cine ești și unde ești, iar ea începea să 
piardă legătura cu amândouă. Aseară, se trezise punând masa 
pentru două persoane. Și încercase să intre într-o cameră 
pe care n-o avea. ȘI, cât de curând, va trebui să se lupte cu 
un elf. 

Dacă te luptai cu un elf și pierdeai... atunci, dacă aveai 


noroc, erai ucis. 

Micul dejun îi fu adus lu: Magrat la pat de către Millie 
Chillum, care nu mai înceta cu chicotelile. 

— Au început să sosească oaspeții, coniță. ȘI în piaţă au pus 
şi steaguri, și de toate! Plus că Shawn a găsit caleașca pentru 
încoronări! 

— Cum poți să pierzi o caleașcă? întrebă Magrat. 

— Era încuiată într-unul din grajdurile vechi, coniță. Şi-i 
mai dă o mână de vopsea aurie chiar acum. 

— Dar o să ne căsătonm aus, zise Magrat. N-o să fie nevo- 
ie să mergem nicăieri! 

— Regele a zis că poate-ar fi bine să dați o tură prin împre- 
jurimi. Poate chiar până la Curunsus, așa a zis. Îl luați și pe 
Shawn Ogg, ca escortă militară. Și pe urmă vă întoarceți 
la castel. 

Magrat își puse halatul și se duse la fereastră. De aici, din 
turn, se vedea, pe deasupra zidurilor castelului, până-n piața 
orașului Lancre, care era deja plină cu popor. Azi ar fi fost 
oricum zi de târg, dar acum oamenii construiau tribune, iar 
stâlpul de Armindeni fusese deja ridicat. Erau acolo până și 
câțiva pitici și troli, care păstrau o distanță politicoasă unii față 
de ceilalți. 

— "Tocmai a traversat piața o maimuţă, zise Magrat. 

— Întreaga lume a venit în Lancre! exclamă Mille, care, 
odată, fusese tocmai până-n Curmătura. 

Ochi lui Magrat căzură pe indepărtatul tablou cu ea 
și logodnicul ei. 

— Ce tâmpenie, zise ea, pentru sine, dar Millie o auzi și 
fu şocată. 

— Ce oare vreți să spuneți, coniță? 

Magrat se răsuci spre ea. 

— Toate astea! Pentru mine! 


Millie dădu îndărăt, dintr-odată speriată. 

— Sunt doar Magrat Usturoi. Regii ar trebui să se-nsoare 
cu prințese, ducese și alte fete de-astea! Care sunt obişnuite cu 
așa ceva! Nu vreau s-aud lumea că strigă: „Ura“ doar fiindcă 
trec eu într-o caleașcă! Și mai ales nu persoane care mă 
cunosc de când m-am născut! Toate astea — toate... — gesturile 
e! frenetice includeau detestatul garderob, imensul pat cu bal- 
dachin și șifonierul plin de haine ţepene și scumpe, — toate 
chestie astea... nu sunt pentru mine! Sunt pentru un soi de idee. 
N-ai avut niciodată jucării din alea decupate, păpuși de car- 
ton, ştii tu, când erai mică... siluete pe care le decupai și aveai 
tot felul de haine decupate și alea din hârtie? Și puteai să le 
aranjezi cum voiai? Asta sunt eu! E... E ca la albine! Mă fac 
regină, fie că sunt de acord sau nu! Asta mi se-ntâmplă! 

— Sunt sigură că regele v-a cumpărat toate hainele astea 
frumoase fiindcă... 

— Nu mă refer doar la haine. Vreau să spun că lumea ar 
striga: „Ura“ chiar dacă — dacă oricine ar trece în caleașcă! 

— Dar dumneavoastră ați fost cea care s-a îndrăgostit de 
rege, coniţă, îndrăzni Millie. 

Magrat ezită o clipă. Sentimentul acesta nu-l analizase 
niciodată cum trebuie. Până la urmă, spuse: 

— Nu. Atunci nu era rege. Nimeni nu ştia că va ajunge 
rege. Era doar un omuleț trist și cumsecade, cu o tichie cu 
zurgălăi, pe care nimeni nu-l băga în seamă. 

Millie ma: dădu un pas îndărăt. 

— Aveţi emoții, mă gândesc, coniţă, turui ea. Toată lumea 
are emoții în ajunul nunţii. Vreți să... vreți să vă fac nişte ceai 
de plan... 

— Nu am emoții! Și pot să-mi fac singură ceai de plante 
când oi vrea așa ceva! 

— Bucătăresei nu-i place să intre lumea în grădina ei de 


plante, coniță, zise Millie. 

— Am văzut eu grădina ei de plante! Are doar salvie rășchi- 
rată și pătrunjel îngălbenit! Nu consideră plantă decât ce poți 
îndesa în fundul unui pui! Și oricum... cine e regina prin păr- 
tile astea? 

— Credeam că nu vreți să fiți dumneavoastră, coniță? 

Magrat se holbă la ea. Pentru o clipă, păru că se ceartă cu 
ea însăși. 

Millie n-o fi fost ea cea mai bine informată fată din lume, 
dar proastă nu era. Ajunse la ușă și ieși din cameră exact când 


tava cu micul dejun se sfărâmă de perete. 


Magrat şedea pe pat, cu capul în mâini. 

Nu voia să fie regină. A fi regină era ca și cum al fi actriță, 
și Magrat nu se pricepuse niciodată să joace teatru. De fapt, 
nu prea se pricepea ea nici să fie Magrat. 

Din oraș răzbăteau agitația pregătirilor de nuntă. Vor fi 
dansun populare, evident — nu părea să existe nicio cale de a 
le împiedica — și probabil și muzică populară. Și o să mai fie 
și urși dansatori, jongleri comici și concursul de cățărat pe 
stâlpul uns cu seu, care era întotdeauna câștigat de Tața Ogg, 
dintr-un motiv sau altul. Și bowling-cu-godacul. Și butoiul cu 
tărâţe, de care se ocupa de obicei Ţața Ogg; trebuia să ai curaj 
ca să-ți bagi braţul într-un butoi cu tărâţe şi surprize, pregătit 
de o vrăjitoare cu mult simţ al umorului. Lu: Magrat îi plăcu- 
seră întotdeauna târgunle. Până acum. 

Fi, mai erau lucruri pe care le putea face. 

Se îmbrăcă pentru ultima dată în hainele e: de om de rând 
și cobori pe scările din dos până la turnul din partea opusă 
rotinilor de Disc și intră în camera în care zăcea Diamanda. 

Magrat îl pusese pe Shawn să aibă grijă să ardă un foc 
zdravăn în vatră, iar Diamanda dormea încă, în pace, somnul 


cel fără trezire. 

Magrat nu putu să nu observe cât de chipeşă era fata, și 
mai auzise și că fusese destul de curajoasă ca să-i țină piept 
Bune: Batevreme. Abia aștepta s-o vadă vindecată, ca s-o 
poată invidia cum se cuvine. 

Rana se vindeca, se pare, foarte bine, dar păreau să fie... 
Magrat se duse glonţ la cordonul soneriei, în colțul camerei, și 
trase zdravăn de el. 

După un minut sau două sosi Shawn Ogg, gâfâind. Era 
murdar de vopsea aurie pe mâini. 

— Ce întrebă Magrat, sunt lucrurile astea? 

- Aă. N-aş vrea să spun, coniţă... 

— Suntem, din întâmplare... aproape de tot... regină, 
zise Magrat. 

— Da, dar regele a spus — mă rog, Buna a spus... 

— Buna Batevreme, din întâmplare, nu conduce regatul, 
zise Magrat. 

Își purta pică sieşi când vorbea așa, dar părea să aibă efect. 

— Și, oricum, nu e aici. Dar noi suntem totuși aici și dacă nu 
ne spui ce se petrece o să am grijă să fii pus la toate treburile 
murdare de la palat. 


— Dar eu fac deja toate trebunle murdare, zise Shawn. 

— O să am eu grijă să găsesc unele și mai murdare! 

Magrat ridică una din boccele. Era făcută din fâșii de 
cearșaf, înfășurate în jurul a ceea ce se dovedi a fi o bară 
de fier. 

— Sunt de jur împrejurul ei, zise ea. De ce? 

Shawn își privi picioarele. Și pe ghete avea vopsea aurie. 

— Păi, mama a zis... 

— Da? 

— Mama a zis că să am grijă să fie fier împrejurul ei. Așa 
că, eu şi Millie am adus niște bare de la fierărie și le-am înfă- 
șurat cum le vedeți și le-am pus în jurul ei. 

— De ce? 

— Ca s-o ferim de... de Seniori şi Doamne, coniță. 

— Ce? Astea-s doar superstiții băbeşt! Și, oricum, toată lumea 
ştie că elfi sunt buni, indiferent ce-ar spune Buna Batevreme. 

În spatele ei, Shawn strânse din ochi. Magrat adună bucă- 
tile de fier înfășat de pe pat și le aruncă într-un colţ. 

— N-avem nevoie aici de basme de-a? lu’ mam'mare, 
mulțumesc frumos. S-a mai întâmplat ceva ce lumea nu-mi 
spune, cumva? 

Shawn scutură din cap, gândindu-se, vinovat, la creatura 
din beci. 

— Ha! Ei, du-te atunci. Verence își doreşte un regat mo- 
dern și eficient, și asta înseamnă fără potcoave și alte chestii 
pe-aici. Haide, pleacă! 

— Da, domnişoară Regină. 

Cel puțin, pot aduce o contribuție pozitivă în privinţa asta, 
își spuse Magrat. 

Da. Fii rezonabilă. Du-te să-l vezi. Să vorbiți. Magrat se 
agăța de ideea că aproape orice se poate rezolva dacă oamenii 
discută unii cu alții. 

— Shawn? 

— Da, coniţă? 

— Regele s-a dus deja în Marea Sală? 

- Cred că încă se îmbracă, domnişoară Regină. În orice 
caz, încă nu m-a sunat să vin cu trompeta. 

De fapt, Verence, căruia nu-i plăcea să umble mereu pre- 
cedat de ce credea Shawn că ar fi onorul, coborâse deja incog- 
nito. Dar Magrat dădu fuga până la dormitorul lui și bătu 
la ușă. 

De ce s-ar ruşina? De mâine încolo, va fi și dormitorul e, 
nu? Apăsă pe clanță. Se deschise. Fără să vrea cu adevărat s-o 


facă, Magrat intră. 

Oricum, camerele din castel nu se putea spune că aparți- 
neau, cu adevărat, ocupanților. Se perindară prea mulți, de-a 
lungul secolelor. Însăși atmosfera odăilor era într-un fel echi- 
valentul acelor pereţi plini de găuri de piuneze, unde 
locatarul de anul trecut pusese afişe cu trupe rock de mult 
dispărute. Pe piatra aceea nu-ți puteai pune amprenta. Mai 
degrabă și-o punea ea pe tine. 

Pentru Magrat, a intra în dormitorul unui bărbat era ca și 
intrarea pe acea parte a hărții pe care scrie Aicea Sunt 
Dragoni!, pentru un explorator. 

Și nu era chiar ce-ar fi trebuit să fie. 

Verence ajunsese la ideea de dormitor la o vârstă destul de 
înaintată. În copilăria lui, întreaga familie dormea în fân, în 
podul casei. Ca ucenic la Breasla Saltimbancilor, dormea 
pe-un pat de paie, într-o imensă sală înțesată cu alți tineri trişti 
şi oropsiţi, ca el. Când ajunsese Bufon cu diplomă, dormise, 
conform tradiţiei, făcut covrig pe podea, în faţa ușii stăpânului 
său. Și apoi, dintr-odată, la o vârstă mult mai înaintată decât 
de obicei, aflase noțiunea de saltea moale. 

Iar acum Magrat aflase marele secret. 

Lui nu-i plăcuse. 

Acolo, în cameră, era Marele Pat Regal din Lancre, în 
care se spunea că pot dormi douăsprezece persoane deodată, 
deși în care anume circumstanţe istorice și de ce fusese necesar 
aşa ceva nu fusese explicat niciodată. Era imens și confecţio- 
nat din lemn de stejar. 

Și mai era, în mod evident, nefolosit. 

Magrat dădu cuvertura la o parte și simți mirosul de in 
pârlit. Dar mai mirosea și a închis, ca și când nimeni nu dor- 
mise acolo. 

În cazul Hărţii a-Q a Străzilor din Ankh-Morpork, locul respectiv ar fi 
Căminul Rază-de-Soare pentru Dragoni Bolnavi, din strada Morfic, Vă 


Rugăm Lăsaţi Donaţii în Cărbune Lângă Intrarea Laterală. Atenţie, Un 
Dragon E Pentru Toată Viaţa, Nu Doar Pentru Ziua de Lăsata Porcului. 

Căută cu ochii prin cameră până când privirea i se opri 
asupra unei mici naturi moarte, lângă ușă. Erau acolo o căma- 
șă de noapte împăturită, un sfeșnic şi o perniţă mică. 

În ceea ce-l privea pe Verence, coroana nu făcuse decât să 
schimbe de care parte a uși dormea. 

O, zei! Întotdeauna dormise în fața ușii stăpânului său. Şi 
acum, că era rege, dormea în fața uşii regatului. 

Magrat simți cum 1 se umplu ochiu de lacrimi. 

Nu puteai să nu iubești pe cineva atât de sentimental. 

Fascinată şi conștientă că era într-un loc în care, teoretic, 
n-ar fi trebuit să fie, Magrat îşi suflă nasul și exploră mai 
departe. O grămadă de haine aruncate lângă pat sugera că 
Verence stăpânea arta de a-și îngriji îmbrăcămintea după 
metoda practicată de cel puțin jumătate din populația lumu, 
și că, de asemenea, avea dificultăți cu complexele manevre 
topologice necesare pentru întoarcerea şosetelor pe față. 

Mai era şi-o minusculă măsuţă de toaletă şi-o oglindă. În 
rama oglinzii era îndesată o floare uscată și decolorată care 
semăna, după părerea lui Magrat, foarte mult cu cele pe care 
obișnuia ea să le poarte în păr. 

N-ar fi trebuit să caute mai departe. Recunoscu asta în 
sinea ei, mai târziu. Dar parcă nu se putuse opri. 

În mijlocul măsuţei de toaletă se afla un castron de lemn, 
plin cu monede, bucățele de sfoară și deșeurile obişnuite pe 
care ţi le scoţi seara de prin buzunare. 

Și o hârtie împăturită. Împăturită mărunt, ca şi cum ar fi 
sălășluit în sus-menționatele buzunare mai multă vreme. 

O luă în mână și-o despături. 


Peste tot, pe pantele Rotaţionale ale munților Vârfu' 
Berbecului, erau presărate mici regate. Fiecare vale îngustă, 
fiecare pripor destul de lat ca să-ncapă acolo ceva mai mare 
decât o capră, era un regat. Erau pe-acolo regate atât de mici 

încât, dacă vreunul dintre ele ar fi fost devastat de un dragon, 
și acel dragon ar fi fost ucis de un tânăr erou, iar regele i-ar fi 
dat eroului jumătate din împărăție şi fata de soție, conform 
prevederilor Secţiuni Trei a Codului Eroilor, atunci n-ar mai 
fi rămas niciun fel de regat. Se văzuseră prin zonă războaie de 
cotropire care duraseră ani de zile, doar fundcă avea cineva 
nevoie de un spațiu unde să țină cărbunii. 

Lancre era unul dintre regatele cele mai man. Atât de 
mare, încât îşi permitea să aibă o armată permanentă). 

Regi, regine şi diferite alte subspecii ale aristocrației se 
revărsau deja peste podul Lancre, supravegheați fiind de un 
trol morocănos și ud fleașcă, și care se dăduse bătut la păzit 
podul, pe ziua de azi. 

Uşile Marii Săli erau date de perete. Prin mulțime se fâțâiau 
jongleri şi înghițiton de flăcări. Sus, în galeria menestrelilor, o 
mică orchestră cânta la scripca de Lancre, cu o singură coardă, 
și la faimosul cimpoi de Vârfu' Berbecului, dar, din fericire, 
zgomotul mulțimii o acoperea, mai mult sau mai puțin. 

Taţa Ogg și Buna Batevreme se plimbau și ele prin mulți- 
mea menționată. Având în vedere ocazia festivă, Ţaţa Ogg își 
schimbase pălăria neagră şi țuguiată pe care-o purta de obicei 
cu una de aceeași formă, dar roșie și decorată cu cireşe 
de ceară. 

— A venit tot hailaifu”, observă aţa, luând un pahar cu 
băutură de pe-o tavă care circula. Până şi nişte vrăjitori din 
Ankh-Morpork, așa mi-a spus Shawn. Unu” din ei a zis de 
mine că am un trup frumos, cică. De azi-dimineaţă tot încerc 
să-mi aduc aminte care din e: o fi fost. 

— Păi, da, că ţi-o fi greu, zise Buna, dar era o răutate făcu- 
tă din obișnuință, fără patıimă adevărată. 

Asta o îngnijora pe Tata Ogg. Prietena ei avea ceva pe suflet. 


! Shawn Ogg. Mai puţin când dormea. 

— Mai e ceva nobilime pe care nu vrem s-o vedem pe aici, 
zise Buna. N-o să fiu liniştită până nu s-o termina cu asta. 

Ţaţa Ogg lungi gâtul, încercând să privească peste capul 
unui împărat mărunţel. 

— N-o văd pe Magrat prin preajmă, zise ea. Uite-l pe 
Verence, stă de vorbă cu alți regi, dar pe Magrat a noastră n-o 
văd nicãen. Shawn al meu şi Millie Chillum spuneau că de 
dimineaţă era un pachet de nervi. 

— Toți ăștia cu sânge albastru, zise Buna privind în jur, la 
capetele încoronate. Mă simt ca un peşte scos afară din apă. 

— Ei, după cum văd eu lucrurile, mai bine să-ți faci propria 
apă, dacă vrei, zise Țaţa Ogg, luând un copan de pui fript, de 
pe bufet și băgându-și-l în mânecă. 

— Să nu te-mbeţi. Trebuie să fim vigilente, Gytha! Ţine 
minte ce-ţi spun! Nu te lăsa zăpăcută... 

— Să fie aceasta încântătoarea doamnă Ogg, oare? 

aţa se întoarse. 

În spatele ei nu era nimeni. 

— Aici, Jos, o atenționă o voce. 

Ea privi în jos și întâlni un zâmbet larg. 

— O, la naiba, zise ea. 

— Sunt eu, Casanunda, zise Casanunda, ce părea și mai 
mic, copleșit cum era de-o enormă! perucă pudrată. Vă adu- 
ceți aminte? Am dansat împreună toată noaptea, în Genua? 

— Ba nici vorbă. 

— Nu, dar am fi putut! 

— Ce chestie, să apari aici, rosti cu glas slab aţa. 

! Dar nu uriașă, dac-o comparăm cu alte peruci. Au existat, în cursul 
istoriei decadente, multe peruci masive, unele având tot felul de farafastâ- 
curi montate în ele, să nu se uite omul numai la păr, că se plictiseşte. Unele 
erau atât de mari încât aveau în ele cuști cu șoareci dresați sau figu- 
rine-ceasornic. Doamna Cupidor, amanta regelui Supă al II-lea cel Nebun, 
purta una care conţinea o colivie, dar pentru ocazii speciale, de stat, avea 


una împodobită cu un calendar perpetuu, un ceas floral și un magazin de 
spaghete la pachet. 

Ceea ce-l caracteriza pe Casanunda, își amintea ea acum, 
era că degeaba încercai să-i faci vânt, cu cât îl respingea: mai 
mult, cu atât mai iute se repezea înapoi, şi de multe ori într-o 
direcție cu totul neașteptată. 

— Stelele noastre sunt îngemănate, zise Casanunda. Sun- 
tem sortiui unul altuia. Îţi doresc trupul, doamnă Ogg! 

— Îmi mai trebuie. 

Și, deși avea bănuiala, foarte întemeiată, că aceasta era 
abordarea standard pe care o folosea al doilea mare seducător 
al lumii cu orice părea a avea vagi caractere feminine, Ţaţa 
Ogg — trebuia să recunoască — se simțea măgulită. În tinereţe, 
avusese mulți admiratori, dar trecerea timpului o lăsase cu un 
trup care nu putea fi numit altfel decât confortabil și cu o față 
ca Domnul Stafidă, Strugurele Vesel. Din focun de mult ador- 
mite se înălță oleacă de fum. 

În plus, chiar îl plăcea pe Casanunda. Majoritatea bărbați- 
lor încercau să te păcălească, dar atacul direct al lui Casanunda 
era înviorător. 

— N-o să meargă, zise ea. Suntem fundamental incom- 
patibili. Când eu o să am un metru şaizeci, tu o să fu tot 
de trei şchioape. Și, oricum, sunt destul de bătrână ca să-ţi 
fiu mamă. 

— Imposibil. Mama are aproape trei sute de ani şi o barbă 
mult mai: lungă decât a ta! 

Și, sigur, ăsta era alt criteriu. După standardele piticilor, 
Ţaţa Ogg de-abia dacă era adolescentă. 

— Vai, domnule, zise ea, dându-i, în joacă, o pălmuţă 
care-i făcu urechile să țiuie, bine te mai pricepi să sucești capul 
unei biete fete de la țară! 

Casanunda se adună de pe jos și-și aranjă, vesel, peruca. 

— Ce-mi plac fetele focoase! replică el. Ce zici de-un mic 


tête-à-tête, noi doi, după ce se termină petrecerea asta? 

Ţaţei îi pieri expresia de pe chip. Cosmopolita stăpânire a 
limbilor străine o trădase. 

— Scuză-mă o clipă, zise ea. 

Lăsă paharul jos pe capul piticului și-și făcu loc prin mul- 
time până dădu de o ducesă mai acătării, și-o împunse cu 
degetul pe lângă turnură. 

- Hei, Înălțimea Ta, ce-i aia tetă tet? 

— Pardon? 

— Ce-i ala tetă tet? Se face cu hainele pe tine sau cum? 

— Înseamnă întâlnire intimă, mătușă. 

— Asta-i tot? Aha! Sal'tare. 

TŢaţa Ogg îşi croi din nou drum cu coatele până lângă 
piticul care vibra de emoție. 

— S-a făcut, zise ea. 

— Mă gândeam c-am putea lua o cină intimă, doar noi doi, 
zise Casanunda. În vreo cârciumioară? 

Niciodată, într-o viață amoroasă lungă, nu fusese Ţaţa 
invitată la o cină intimă. lubinile ei fuseseră remarcabile mai 
mult prin cantitate decât prin calitate. 

— OK, fu singurul răspuns care-i veni în minte. 

— Fă-i vânt dădacei tale și ne întâlnim la ora șase? 

Ţaţa Ogg aruncă o ocheadă către Buna Batevreme, care-i 
privea dezaprobator, de la o oarecare distanţă. 

— Nu e dă... începu ea. 

Apoi își dădu seama că era imposibil să fi crezut Casanunda 
cu adevărat că Buna Batevreme era dădaca ei. 

Complimentele și linguşeala jucaseră, de asemenea, un rol 
cu totul minor în arsenalul aventurilor Țaței Ogg. 

— Da, bine, zise ea. 

— Și acum o să circul, ca nu cumva oamenii să bârfească 
şi să-ți strice reputația, zise Casanunda, făcând o plecăciune și 


sărutându-i mâna Țaţai. 

Fi îi căzu falca. Nici mâna nu 1-0 sărutase nimeni vreoda- 
tă şi în mod cert nimeni nu-și făcuse griji pentru reputația ei, 
aţa cel mai puțin dintre toți. 

Și, în vreme ce al doilea mare seducător al lumii o pornea 
fuguţa să acosteze o contesă, Buna Batevreme, care-i privise 
de la o distanță discretă!, rosti, prietenoasă: 

— N-ai virtute nici cât o pisică, Gytha Ogg! 

— Ei, Esme, ştii că asta nu-i adevărat. 

— Bine. Ai virtute cât o pisică, atunci. 

— Așa mai merge. 

Ţaţa Ogg își pipăi claia de bucle albe, întrebându-se dacă 
n-ar fi cazul să se ducă acasă și să-și pună corsetul. 

— Trebuie să fim vigilente, Gytha. 

— Da, da. 

— Nu putem să lăsăm alte lucruri să ne distragă atenția. 

— Nu, nu. 

— N-ai ascultat niciun cuvânt din ce-am spus, aşa-i? 

— Ce? 

— Ai putea măcar să vezi de ce nu-i Magrat aici! 

— Bine. 

aţa Ogg plecă, visătoare. 

Buna Batevreme se întoarse... 

.. Ar fi trebuit să se audă zvon de viori. Murmurul mulți- 
mii ar fi trebuit să se șteargă, și mulțimea însăși ar fi trebuit să 
se despartă, cu o mişcare întru totul naturală, lăsând o cărare 
liberă între ea și Ridcully. 

Ar fi trebuit să se audă viori. Sau măcar ceva. 

N-ar fi trebuit să fie doar Bibhotecarul, călcând-o din gre- 
șeală pe bombeu cu pumnul, în drum spre bufet, dar, de fapt, 
asta se întâmplase. 

Ea abia dacă observă. 


| Adică, destul de departe ca să nu pară că se bagă în conversaţie, dar 


suficient de aproape ca să-și facă o idee despre ce se petrece. 

— Esme? zise Ridcully. 

— Mustrum? șopti Buna Batevreme. 

Ţaţa Ogg se grăbea spre ai. 

— Esme, m-am întâlnit cu Millie Chillum și mi-a spus... 

Un cot feroce de-al Bunei între coaste îi tăie răsuflarea. 
aţa observă scena. 

— Ah, zise ea. Fu o să... o să... o să plec, atunci. 

Pnivinile lor se întâlniră din nou. 

Bibliotecarul trecu din nou pe lângă ei cu o întreagă expo- 
ziție de fructe. 

Buna Batevreme nu-i dădu nicio atenţie. 

Trezonerul, care se afla momentan în partea mediană a 
ciclului său, îl bătu pe Ridcully pe umăr. 

— Sup, domnule Arhicancelar, ouăle astea de prepeliță 
sunt excepțio... 

— CAZI MORT. Domnule Stibbons, vezi unde-s pilulele 
de broaște uscate și ai grijă să nu pună mâna pe vreun cuțit, 
te rog! 

Privirile li se întâlniră din nou. 

— Măi, măi, făcu Buna, după vreun an sau cam pe-acolo. 

— Asta trebuie să fie o seară magică, zise Ridcully. 

— Da. Exact de asta mi-e frică. 

— Eşti chiar lu, nu-i așa? 

— Sunt chiar eu, încuviinţă Buna. 

— Nu te-ai schimbat deloc, Esme. 

— Păi atunci, nici tu. Tot nu știi să minți, Mustrum Ridcully. 

Se îndreptară unul spre celălalt. Biblhotecarul trecu printre 
ei, cu o tavă de bezele. În spatele lor, Ponder Stibbons se tăvă- 
lea pe jos, încercând să adune pilulele de broască uscată, căci 
se răsturnase flaconul. 

— Măi să fie, zise Ridcully. 

— Cine-ar fi crezut! 

— Ce mică-i lumea! 

— Chiar așa. 

— Tu eşti tu și eu sunt eu. Uluitor. Și suntem aici și acum. 

— Da, dar atunci a fost atunci. 

— "Ți-am scris o grămadă de scrisori, zise Ridcully. 

— N-am primit niciuna. 

În ochii lui Ridcully apăru o sclipire. 

— Ce ciudat! Și eu care-am pus toate vrăjile alea de desti- 
nație sigură pe ele, adăugă el. 

O privi cnc, de sus până jos. 

— Câte kilograme ai, Esme? Niciun gram în plus pe tine, 
sunt convins! 

— Da” ce zor ai să ştii? 

— Fă-i o plăcere unui om bătrân! 

— Bine, șaizeci de kile, atunci. 

- Hmm... cam așa ar fi... trei mile spre Miez... o să simți 
o ușoară oscilație spre stânga, o nimica toată... 

Cu o mișcare iute ca fulgerul, o apucă de mână. Se simţea 
tânăr și parcă plutea. Vrăjitorii de-acasă, de la Universitate, ar 
fi fost uluiți să-l vadă. 

— Lasă-mă să te scap de toate astea. 

Și pocni din degete. 

Conservarea masei trebuie respectată, cel puțin cu aproxi- 
maţie. E o regulă magică fundamentală. Dacă deplasezi ceva 
din punctul A în punctul B, ceva care se afla în B trebuie să se 
trezească deodată în A. 

Și mai e și inerția. Deși Discul se rotește lent, diversele 
puncte de pe raza lui au viteze diferite față de Miez, și un 
vrăjitor care se proiectează cu o distanţă oarecare mai spre 
Margine ar fi bine să fie gata să aterizeze alergând. 

Cele trei mile până la Podul Lancre nu cauzau însă decât 
un slab impuls, pentru care Ridcully era pregătit, aşa că 
se trezi rezemat de parapetul podului, cu Esme Batevreme 
în braţe. 

Trolul de la vamă, care până cu o fracțiune de secundă în 
urmă șezuse acolo, nimeri în Marea Sală, trântit pe burtă, și, 
din întâmplare, exact peste Trezorier. 

Buna Batevreme privi apa vijeloasă și apoi întoarse ochii 
spre Ridcully. 

— Du-mă înapoi în chpa asta, tună ea. N-ai niciun drept să 
faci așa ceva! 

— Vai de mine, se pare că am rămas fără energie. Nu înțeleg 
cum s-a întâmplat, ce stânjenitor, mi s-au blegit degetele de tot, 
se scuză Ridcully. Sigur, am putea să ne întoarcem pe Jos. E o 
seară minunată. Pe aici întotdeauna serile au fost frumoase. 

— Asta era acum cincizeci—șaizeci de ani! zise Buna. Nu 
poți să dai buzna pur și simplu și să te prefaci că n-au trecut 
toți anii ăștia! 

— Ei, ştiu că au trecut, fii liniștită, zise Ridcully. Acum sunt 
vrăjitorul-șef. Nu trebuie decât să dau un ordin și o mie de 
vrăjitori vor... dă... vor face invers, dacă stau să mă gândesc, 
sau vor spune: „Cum adică?“ și vor începe să se certe. Dar 
sunt obligați să mă bage-n seamă. 

— Am fost de câteva ori la Universitate, zise Buna. O gră- 
madă de moși grași, cu bărbi. 

- Așa-i! Aia suntem! 

- Mulți dintre ei sunt de baștină din Vârfu' Berbecului, zise 
Buna. Cunosc câțiva băieţi din Lancre care-au ajuns vrăjiton. 

- O regiune foarte magică, încuvunță Ridcully. E ceva 
în aer. 

Dedesubtul lor, apele negre şi reci goneau, dansând mereu 
pe muzica gravitației, niciodată la deal. 

— A existat chiar şi-un Arhicancelar Batevreme, acum 
niște ani, zise Ridcully. 

— Așa am auzit și eu. Un văr îndepărtat. Nu l-am cunos- 


cut, zise Buna. 

Pnwră amândoi în josul râului, pentru o clipă. Din 
când în când, câte-o rămurică se răsucea pe apă, purtată 
de curent. 

— Îți aminteşti... 

— Am o memorie foarte bună, mulțumesc. 

— Nu te-ntrebi niciodată cum ar fi fost viața, dacă ai fi 
spus: „Da“? zise Ridcully. 

— Nu. 

— Presupun că ne-am fi așezat la casa noastră, am fi făcut 
copii, nepoți, chestii de-astea... 

Buna ridică din umeri. Ăsta era genul de lucruri pe care 
le spuneau idioţi romantici. Dar plutea ceva în aer, în 
seara aceea... 

— Dar incendiul? întrebă ea. 

— Care incendiu? 

— În care ne-a ars casa, imediat după nuntă. Am murit 
amândoi. 

— Care incendiu? Nu ştiu nimic despre niciun incendiu! 

Buna se întoarse. 

— Bineînţeles că nu! Nici nu s-a întâmplat. Dar ideea e, ar 
fi putut să se întâmple. Nu poti să spui: „Dacă asta n-ar fi avut 
loc, atunci s-ar fi întâmplat asta“, fiindcă nu şti tot ce ar fi 
putut fi. Poţi să-ți închipui că ar fi ieşit frumos, dar n-ai de 
unde să știi, poate că ieşea oribil. Nu poți să spui: „Ce păcat 
că n-am...“, fiindcă habar n-ai cum ar fi fost. Ideea e că n-ai să 
știi niciodată. Ai trecut pe lângă. Așa că n-are sens să te mai 
frămânți. Prin urmare, n-o fac. 

— Pantalonii Timpului, zise Ridcully, mohorât. 

Ridică o pietricică desprinsă din parapetul şubred și-o 
aruncă în apă. Făcu pleosc, așa cum se-ntâmplă de obicei. 

— Cum? 

— Despre asta tot vorbesc ăia din Pavilionul Magiei de 
Înaltă Energie. Și mai au obrazul să-și zică vrăjitori! Să-i auzi 

numai ce spun! Amărâţii ăia n-ar recunoaşte o sabie magică 
nici dacă i-ar mușca de genunchi. Aștia-s vrăjitori tineri din 
ziua de azi! Îşi închipuie că ei au inventat magia, tâmpiţii! 

— Da? Păi, să le vezi pe fetele de vor să se facă vrăjitoare, 
în ziua de azi, zise Buna Batevreme. Pălănii de catifea și ruj 
negru și mănuși de dantelă, cu degetele tăiate. Unde mai pui 
că-s obraznice. 

Acum erau umăr lângă umăr și priveau râul. 

— Pantalonii Timpului, zise Ridcully. Unul din tine o ia 
pe-un crac, altul pe celălalt. Și pe deasupra, pute locul de 
continuinuinuuri. Când eram eu flăcău, exista un singur 
univers și asta era tot, și singurul lucru cu care trebuia să-ți baţi 
capul era să nu dea năvală creaturile alea din Dimensiunile 
Subterane, dar cel puțin universul era adevărat, dintr-o buca- 
tă, și ştiai cum stă treaba. Acum cică sunt cu milioanele, fir-ar 
ele afurisite să fie! Și mai e și nenorocita aia de pisică de-au 
descoperit-o acum, pe care poți s-o pui într-o cutie și e moar- 
tă și vie în același timp!. Și tâmpiţii se mai și bucură, și țopăie 
pe-acolo și zic, minunat, colosal, ura, am mai descoperit o 
cuantă. Da’ să nu-i pui cumva să facă o vrajă de levitație 
cumsecade, că se uită la tine de parc-ar fi început să-ţi curgă 
balele. Păi, să-l auzi pe tânărul Stibbons ce spune! Îi tot 
dă înainte că cică eu nu m-am invitat pe mine la propria 
nuntă. Eu! 

De pe peretele defileului, un pescăruș-albastru se repezi, 
lovi apa aproape fără să stârnească valuri și ricoșă în sus, cu 
ceva argintiu şi zvârcolitor în cioc. 

— O ținea una și bună că toate cele se întâmplă în același 
timp, continuă Ridcully, mohorât. Cică, adică, nu există ale- 
geri. Nu alegi decât pe care crac vrei s-o iei. El zice că noi chiar 


l! Aluzie la experimentul Schrödinger, în care starea unei pisici, închise 


într-o cutie împreună cu un dispozitiv letal, e „nedeterminată“, până în 
momentul în care deschidem cutia. 

ne-am căsătorit, vezi tu. Zice că toate lucrurile care ar fi putut 
să se-ntâmple chiar se întâmplă, obligatoriu. Așa că există mii 
de eu, undeva prin lume, care n-au devenit niciodată vrăjitori, 
după cum există mii de tu, care, de pildă, au răspuns la scri- 
sori. Ha! Pentru e, no: suntem ceva ce s-ar fi putut întâmpla. 
Fi, spune tu, e asta o gândire cuviincioasă pentru un tânăr în 
creştere? Când am început eu vrăjitoria, era Arhicancelar moș 
Spold „Ticăitu'“, și dacă îndrăznea vreunul dintre noi, tinerii, 
măcar să aducă vorba de aşa ceva, ce mai toiag pe spinare înca- 
sam! Ha! 

Undeva, dedesubt, o broască făcu pleosc, de pe un bolovan. 

Ridcully își dădu seama, treptat, că dialogul devenise 
monolog. Se întoarse spre Buna, care se uita fix la râu, cu 
ochii holbați, de parcă nu mai văzuse apă în viaţa ei. 

— Prostie, prostie, prostie, zise ea. 

— Pardon? Eu doar... 

— Nu tu. Nu vorbeam cu tine. Proastă! Am fost proastă. Dar 
nu nebună. Ha! Și eu care credeam că mi se duce memoria! Și 
se ducea, de fapt. Se ducea să mai aducă! 

— Cum? 

— Mă speriasem! Eu! Și nu gândeam limpede! Doar că de 
fapt gândeam limpede! 

— Cum?! 

— Lasă! Ei, nu pot să spun că n-a fost... frumos, zise Buna, 
dar trebuie să mă duc înapoi. Fă din nou chestia cu degetele. 
Și grăbește-te! 

Ridcully se dezumflă niţel. 

— Nu pot, zise el. 

— Dar ai făcut-o adineaoni! 

— Păi, asta e. N-am glumit când am spus că nu mai pot s-o 


fac încă o dată. Te cam sleieşte transmigrația. 

— Pe vremuri, puteai s-o faci tot timpul, pe câte-mi aduc 
aminte, zise Buna, și riscă un zâmbet. Parcă nici n-atingeam 
pământul cu picioarele! 

— Atunci eram mai tânăr. Dar acum, o dată și gata. 

Cizmele Bunei scârțâiră când ea se-ntoarse și-o porni 
repejor spre oraş. Ridcully se urni și el după ea. 

— Da” ce te grăbești așa? 

— Am lucruri importante de făcut, explică Buna, fără să-l 
privească. Lumea se bazează pe mine și eu îi las baltă. 

— Unele persoane ar spune că şi asta e important. 

— Nu. E doar personal. Personal nu e același lucru cu 
important. Oamenii doar își închipuie că e. 

— Iar a început! 

— Cum? 

— Nu ştiu cum ar fi fost celălalt viitor, zise Ridcully, dar eu 
unul aș fi vrut să-ncerc! 

Buna se opri. Mintea ei fremăta de ușurare. Oare să-i 
spună despre acele amintiri? Deschise gura ca s-o facă, apoi se 
răzgândi. Nu. O să-nceapă cu dulcegăniile. 

— Aș fi fost acră și nesuferită, zise. 

— Asta-i de la sine înţeles. 

— Ha! Și cu tine cum rămâne? Eu să tac când tu te-mbeți 
și umbli după fuste? 

Ridcully era complet uluit. 

— Când umblu eu după fuste? 

— Vorbim despre ce s-ar fi putut întâmpla. 

— Dar eu sunt vrăjitor! Noi aproape niciodată nu umblăm 
după fuste. Sunt legi care ne interzic! Mă rog... reguli. 
Recomandăn, cel puțin. 

— Dar atunci n-ai mai fi fost vrăjitor. 

— Și nu mă-mbăt aproape niciodată. 

— Dacă ai fi fost însurat cu mine, te-ai fi îmbătat. 

El o ajunse din urmă. 


208 TERRY PRATCHETT 


— Nici măcar tânărul Stibbons nu gândește aşa, zise el. Tu 
ti-ai băgat în cap că ar fi fost oribil, așa-i? 

— Da. 

— De ce? 

— Tu de ce crezi? 

— Eu te-am întrebat pe tine! 

— Sunt prea ocupată pentru asta, zise Buna. După cum 
spuneam, personal nu e același lucru cu important. Fii și tu 
folositor, domnu” Vrăjitor! Ştii că e vremea cercurilor, nu-i așa? 

Mâna lui Ridcully se ridică și atinse borul pălăriei. 

— O, da. 

— ȘI știi ce înseamnă? 

— Mi s-a tot spus că înseamnă că pereți dintre realități devin 
mai fragili. Cercurile sunt... care-i cuvântul ăla al lui Stibbons? 
Izorezoni. Fac legătura între niveluri de, of, o aiureală de-aia... 
niveluri similare de realitate. Ceea ce e o tâmpenie. Ar însemna 
că poți să te plimbi dintr-un univers în altul. 

— Ai încercat vreodată? 

— Nu! 

— Un cerc e o ușă întredeschisă. Nu-i nevoie de cine ştie 
ce forță ca s-o deschizi de tot. Până și credinţa poate. De-aia 
au fost ridicați Dansatorii, cu multă vreme în urmă. l-am pus 
pe pitici s-o facă. Sunt din fier meteoric, pietrele alea. Și au 
ceva deosebit. Au iubire de fier. Nu mă-ntreba cum funcțio- 
nează. Elfui le urăsc încă și mai mult decât urăsc fierul obiș- 
nuit. Le... zăpăcesc simţurile sau așa ceva. Dar minţile 
pot trece... 

— Elfi? Toată lumea știe că elfii nu mai există. Nu elfi ade- 
vărați. Adică, sunt câteva neamuri care spun că-s elfi... 

— O, da. Urmași de-ai elfilor. Elfu și oamenii se pot încruci- 
șa, într-adevăr, de parcă asta ar fi ceva cu care să te mândrești. 
Dar nu iese decât o rasă de tipi slăbănogi cu urechi ascuțite și 
cu aplecare spre chicoteală şi care se pârlesc ușor la soare. Nu 

despre ei vorbesc. Aia-s inofensivi. Vorbesc despre elfi adevărați, 
sălbatici, din care nu s-au mai văzut pe-aici de... 

Șoseaua de la pod către oraș făcea nişte curbe, mărginite 
de povârnișuri înalte și pădurea înainta spre drum din amân- 
două părțile, copacii întâlnindu-se, ici și colo, deasupra calda- 
râmului. Ferigi bogate, răsucite deja, ca niște valuri verzi, 
tiveau malurile de lut. 

Și foșneau. 

Unicornul sări în mijlocul drurnului. 


Mu de universuri, răsucindu-se laolaltă ca o frânghie 
împletită din ațe... 

Nu se poate să nu existe atingeri, ca un fel de echivalent 
mintal al bruiajului care apare la un radio ieftin, aducându-ți 
ştirile în suedeză, în timp ce asculți o muzică mai lentă. Și mai 
ales dacă o viaţă-ntreagă ţi-ai folosit mintea ca receptor. 

E foarte greu să captezi gândunile altei persoane, fiindcă 
nu există două minți care să fie exact pe aceeași, ăă, lungime 
de undă. 

Dar undeva, în lume, în punctul unde universurile parale- 
le se încrucișează, există un milion de minţi exact ca a ta. 
Pentru un motiv cât se poate de evident. 

Buna Batevreme zâmbi. 


Millie Chillum, regele și vreo câțiva gură-cască erau adu- 
nați ciotcă la ușa camerei lui Magrat, când sosi Tața Ogg. 

— Ce se-ntâmplă? 

— Ştlu că e înăuntru, zise Verence, ținându-și coroana în mâini 
în clasica poziție Ay-Setior-Bandiţi-Mexicani-Ne-au-Atacat- 
Satul. Millie a auzit-o strigând: „Pleacă de aici“ şi cred că a 
aruncat cu ceva în uşă. 

aţa dădu din cap, înțeleaptă. 

— Emoţule nunții, fu ea de părere. Era inevitabil. 

— Dar mergem cu toţii să vedem Spectacolul, zise Verence. 
Și ea chiar ar trebui să fie la Spectacol. 

— Ei, ştiu şi eu, zise Ţaţa. Să-l vadă pe Jason al meu și pe 
ăilalți cum se fandosesc cu peruci de paie-n cap... vreau să zic, 
ei își dau toată silința, dar nu e ceva care să-i priască unei 
tinere — relativ tinere — fete să vadă în seara dinaintea nunții. 
Ai rugat-o să deschidă ușa? 

— Am făcut mai mult decât atât, recunoscu Verence. l-am 
ordonat să deschidă. Am făcut bine, nu? Dacă nici Magrat nu 
mă ascultă, ce fel de rege mai sunt eu? 

— Ah, făcu aţa, după ce chibzui o vreme. N-ai petrecut prea 
multă vreme în compania femeilor sau greșesc? Așa, în general? 

— Păi, eu... 

Coroana se învârtea între degetele agitate ale lui Verence. 
Nu numai că invadaseră bandiții satul, ci și Cei Șapte 
Fantastici plecaseră la bowling, în loc să-i ajute. 

— Uite ce, zise Tața, bătându-l pe spate, tu du-te și prezi- 
dează acolo la Spectacol și stai de vorbă cu ăilalp mahăn. Am 
eu grijă de Magrat, fii pe pace! Eu am fost mireasă de trei ori, 
și ăsta-i doar scorul oficial. 

— Da, dar ea trebuie să... 

— Hai să nu ne mai agățăm atâta de ce „trebuie ea“, zise 
aţa, şi poate o să ajungem cu toții zdraveni la nuntă. Ia, 
duceți-vă voi toți în treaba voastră. 

— Cineva ar trebui să rămână aici, zise Verence. O să facă 
Shawn de gardă, dar... 

— Da” cine crezi că o să ne invadeze? întrebă aţa. Las’ că 
le descurc eu pe toate. 

— Păi... dacă ești sigură... 

— Hai, fuguţa! 

Ţaţa Ogg aşteptă până când îi auzi pe toți cum coboară 


scara principală. După o vreme, zdrăngănitul trăsunlor și 

diversele zbierete o înştiințară că toți nuntaşii plecaseră, mai 
puțin mireasa. 

TȚața numără până la o sută, pe şoptite. 

Apoi: 

— Magrat? 

— Pleacă! 

— Ştiu cum e, zise Ţaţa. Și eu am fost cam agitată în noap- 
tea dinaintea nunții mele. 

Se abținu să adauge: pentru că erau destule șanse să ne 
pomenim cu Jason, pe post de musafir neinvitat. 

— Nu-s agitată! Sunt funoasă! 

— De ce? 

— Ştii tu! 

aţa își scoase pălăria și se scărpină-n cap. 

— Aici m-ai încurcat, mărturisi ea. 

— Și el ştie. Stiu că știe și știu cine i-a spus, zise vocea cea 
înfundată, din spatele ușii. A fost totul aranjat. Cum trebuie să 
mai fi râs, voi toți! 

aţa se încruntă la lemnăria impasibilă. 

— Nu, zise ea. Tot nu pricep. 

— Ea, eu mai mult n-am să-ți spun! 

— Toată lumea a plecat la Spectacol, o anunţă Țața Ogg. 

Niciun răspuns. 

— Și pe urmă o să se-ntoarcă. 

Aceeași absenţă de dialog. 

— Și pe urmă o să fie chef, și jonglenii, și indivizi care-și 
bagă dihon în nădragi, zise Ţaţa. 

Tăcere. 

— Și pe urmă o să fie mâine, și ce te faci atunci? 

Liniște. 

— Poţi să te întorci oricând în căsuţa ta. Nu s-a mutat nimeni 
acolo. Sau poți să vii la mine, dacă vrei. Dar o să trebuiască să 
te hotărăști, vezi tu, fiindcă nu poți să stai încuiată aici. 

aţa se sprijini de perete. 

— Mi-aduc aminte, sunt ani de zile, îmi povestea bunică-mea 
despre Regina Amonia, bine, vorba vine regină, că n-a fost 
regină decât vreo trei ore, din cauza a ceea ce sunt pe cale să-ţi 
dezvălui, fi'ncă au jucat de-a v-aţi ascunselea la petrecerea de 
nuntă şi ea s-a pitit într-un cufăr mare și vechi, și capacul s-a 
trântut şi s-a încuiat peste ea, și nimeni n-a mai găsit-o vreme 
de șapte luni, moment în care poți să fii sigură că tortul de 
nuntă se cam râncezise. 

Ţăcere. 

— Ei, dacă mie nu vrei să-mi spui, eu una nu pot să stau 
aici toată noaptea, zise Ţaţa. O să fie totul bine mâine-dimi- 
neață, ai să vezi. 

Linişte. 

— Ce-ar fi să te culci devreme? zise Țata. Îți aduce Shawn 
ceva fierbinte de băut, dacă suni. E cam frig aici afară, să spun 
drept. Te și minunezi cum țin frigul zidurile astea vechi 
de piatră. 

Liniște. 

— Atunci, o să plec, da? zise [aţa tăcerii necruțătoare. 
Că tot nu obțin nimic, după cum se vede. Eşti sigură că nu vrei 
să vorbim? 

Tăcere. 

— Să stai drept în faţa zeului tău, să te înclini în fața regelui 
și să îngenunchezi în fața bărbatului. Asta-i o rețetă pentru o 
viață fericită, să știi, se adresă Ţaţa lumii în general. Ei, am 
plecat. Stii ceva, o să mă-ntorc mâine de cu zori, să te ajut să 
te pregăteşti, treburi de-astea. Ce zici? 

Linişte. 

— Bine, deci așa rămâne, zise Tața. Hai salut! 

Așteptă un minut întreg. În mod normal, conform meca- 


nicii umane a acestor situaţii, zăvoarele ar fi trebuit să se tragă 

și Magrat să scoată capul să se uite după ea pe coridor sau 
chiar s-o strige. Dar n-o făcu. 

Taţa clăună din cap. Pe moment îi trecuseră prin minte 
cel puțin trei moduri de a intra în cameră și doar unul dintre 
ele avea de-a face cu ușa. Dar exista un loc și-un moment 
potrivit pentru vrăjitorie, și nu era acesta. Tata Ogg trăise o 
viaţă lungă și în general fericită deoarece știa când să nu fie 
vrăjitoare, și aceasta era una dintre acele ocazii. 

Cobori scările și ieși din castel. Shawn făcea de pază la 
poarta cea mare, exersând pe furiș lovituri de karate împotriva 
văzduhului serii. La apropierea Ţaţei Ogg, se opri, rușinat. 

— Ce rău îmi pare că nu mă duc la Spectacol, mami! 

— Ei, regele o să fie foarte generos cu tine, când o veni 
ziua lefii, fiindcă ţi-ai făcut datoria, părerea mea, zise Ţaţa. 
Adu-mi aminte să-i amintesc. 

— Tu nu te duci? 

— Păi, eu... eu mă duc să dau o tură prin oraş, zise Ţaţa. 
Esme s-a dus cu ei, nu? 

— Nu ştiu, mami. 

— Am ceva de făcut. 

Nu ajunsese prea departe când o voce din spatele ei spuse: 

— Bonsoar, o, lună a încântării mele! 

— Da” ce te mai furișezi, Casanunda! 

— Am făcut rezervare să luăm cina la Țapul și Tufișul, 
anunţă contele pitic. 

— Ooo, ăla-i un local groaznic de scump! exclamă Tata 
Ogg. N-am mâncat niciodată acolo. 

— Le-au venit niște provizii deosebite cu ocazia nunții și cu 
toată nobilimea asta în oraș, zise Casanunda. Am făcut pregă- 
tiri speciale. 


Care fuseseră dificile. 

Hrana ca afrodiziac nu era un concept care să fi prins 
vreodată rădăcini în Lancre, cu excepția faimoasei Plăcinte cu 
Morcovi și Stridii' a Țaței Ogg. Din punctul de vedere al 
bucătarului de la Țapul și Tufişul, alimentele și sexul n-aveau 
nicio legătură, cu excepția unor anume gesturi amuzante, cu 
referire la lucruri de felul castraveților. Nu auzise niciodată de 
ciocolată, coji de banană, avocado cu ghimbir, halviţă și mule 
de alte mâncăruri pe care alții le folosesc, ocazional, ca să 
traseze o autostradă directă de la A la B peste cărările încâlci- 
te ale amorului. Casanunda petrecuse zece minute laborioase 
schițându-i bucătarului un meniu detaliat, și o sumă mănșoa- 
ră de bani își schimbase proprietarul. 


Plănuise cu grijă o cină romantică, la lumina lumânărilor. 
Casanunda întotdeauna crezuse în arta seducţiei. 

Multe femei înalte, accesibile cu ajutorul scăriței, de-a 
lungul și de-a latul continentului, avuseseră ocazia să reflecte- 
ze la cât de ciudat era că piticii, o rasă pentru care sus-mențio- 
nata artă a seducţiei consta, în principal, în a afla în mod 
diplomatic cărui sex, pe sub toate straturile alea de pielărie și 
de zale, îi aparținea un alt pitic, odrăsliseră pe cineva de felul lui 
Casanunda. 

Era ca și cum eschimoșii ar fi produs un expert înnăscut în 
îngrijirea şi cultivarea plantelor tropicale rare. Marile talazuni 
zăgăzuite ale sexualității piticești găsiseră o fisură la baza 
digului — mică, dar cu debit suficient cât să pună o turbină 
în mișcare. 

Tot ceea ce semenii lui pitici făceau cu totul ocazional, 
după imperativele naturii, el făcea toată ziua, câteodată pe 
bancheta vreunui palanchin și, odată, cu capu-n Jos într-un 
copac — dar, și asta era important, cu o grijă și atenție față de 
detali care erau tipic piticești. Un pitic ar fi în stare să 


l Morcovi ca să vezi pe întuneric, explica ca, și stridii ca să ai la ce să te uiţi. 

muncească luni de zile la cine știe ce bijuterie măiestrită și, 
pentru motive în linii mari similare, Casanunda era un musa- 
fir bine primit la multe palate și curți regale, de obicei, din 
cine știe ce motive, în absența stăpânului casei. Mai avea şi 
îndemânarea piticilor la dres încuietori, care e întotdeauna un 
talent util în acele stânjenitoare momente sur la boudorr. 

Iar aţa Ogg era o femeie atrăgătoare, ceea ce nu e ace- 
lași lucru cu a fi frumoasă. Pe Casanunda îl fascina. Era incre- 
dibil de confortabil să fii în preajma ei, în parte fiindcă avea o 
minte atât de cuprinzătoare că ar fi încăput acolo trei terenuri 
de fotbal, plus o pistă de bowling. 


— Păcat că n-am arbaleta la mine, bombăni Ridcully. 
Cu trofeul ăla pe perete, aş avea oricând unde să-mi atârn 
pălăna. 

Unicornul smuci din cap şi scurmă pământul cu copita. 
De pe coaste i se ridicau aburi. 

— Nu-s prea convinsă că ar merge, zise Buna. Eşti sigur că 
nu mai ai deloc scăpănci în degetele alea? 

— Aș putea crea o iluzie, propuse vrăjitorul. Asta nu-i greu. 

— Nu ține. Unicornul e o creatură elfească. Magia nu 
lucrează asupra lor. Văd prin iluzii. Ar fi culmea să nu vadă, 
că se pricep grozav la ele. Ce zici de maluri? Crezi că te 
poți cățăra? 

Priviră amândoi la povârnișuri. Erau de argilă roșie, alu- 
necoase ca iezuiții. 

— Hai să mergem de-a-ndăratelea, zise Buna. Încetișor. 

— Dar mintea lui? Nu poți intra? 

— E deja cineva acolo. Biata jivină e animalul ei de casă. 
N-o ascultă decât pe ea. 

Unicornul o pornise după ei, încercând să-i țină pe amân- 
doi sub ochi în acelaşi timp. 

— Și ce facem când ajungem la pod? 

— Mai ştii să înoți, nu? 

— E cale lungă de căzut. 

— Dar chiar sub pod e o știoalnă adâncă. Nu-ţi aduci 
aminte? Ai sărit în ea, odată. Într-o noapte cu lună... 

— Eram tânăr și prost, pe-atunci. 

— Ei și? Acum eşti bătrân și prost! 

— Credeam că unicornii sunt mai... pufoşi. 

— Vezi limpede! Nu te lăsa prostit de glamour! Vezi ce ai 
în faţa ochilor! E un ditai calul nenorocit, cu o ţeapă-n capăt! 
zise Buna. 

Unicornul scurma-n pământ. 

Picioarele Bunei simțiră pavajul podului. 

— A ajuns aici din greşeală și nu se poate întoarce, zise ea. 
Dac-ar fi fost doar unul dintre noi, l-ar fi atacat deja. Suntem 
cam la jumătatea podului... 

— Râul ăla e umflat cu zăpadă topită, șovăa Ridcully. 

— O, da, zise Buna. Ne vedem la stăvilar. 

ȘI dispăru. 

Unicornul, care încerca să se hotărască asupra țintei, ră- 
mase doar cu Ridcully. 

Până la unu ştia să numere. 

Cobori cornul la orizontală. 

Lui Ridcully nu-i plăcuseră niciodată cau, animale care, 
după părerea lui, aveau o extrem de fragilă sănătate mintală. 

Drept urmare, cum unicornul se năpustea spre el, săn 
peste parapet şi căzu, fără cine ştie ce grație aerodinamică, în 
apele îngheţate ale râului: Lancre. 


Biblotecarului îi plăcea la teatru. La fiecare premieră a 
câte unei noi producții de la oricare din teatrele dintre 
Ankh-Morpork, el era în primul rând, abilitățile lui prehensile 
permițându-i să aplaude de două ori mai tare decât oricare alt 
spectator sau, după caz, să arunce cu coji de arahide. 

Iar acum se simţea dezamăgit. Aproape că nu se găseau 
deloc cărți în castel, cu excepţia unor volume serioase despre 
etichetă sau creșterea animalelor, sau managementul propne- 
tăților agricole. În general, cei de spiță regală nu prea citesc. 

N-avea cine știe ce așteptări în ce privește Spectacolul. 
Aruncase o privire în spatele perdelei de sac unde erau, chipu- 
rile, cabinele, și văzuse o jumătate de duzină de haidamaci 
mătăhăloși care se certau. Asta nu-i dădea mari speranţe că 
urma să aibă parte de o seară de splendoare histrionică, deşi 
exista oricând o şansă ca unul din ei să-l pocnească pe altul 
peste față cu o tartă cu frișcă!. 

Reușise să obțină locuri în rândul întâi, pentru toți trei. 
Asta nu se potrivea cu regulile de precedenţă, dar era uluitor 
cum se înghesuise toată lumea, ca să le facă loc. Găsise și niște 
arahide. Nimeni nu fusese vreodată în stare să afle de unde 
făcea rost de ele. 

— Uuk? 

— Nu, mulțumesc, zise Ponder Stibbons. Îmi provoacă gaze. 

— Uuk? 

— Ce-mi place să ascult un om care vorbeşte! Uupsi! 
Rumeguș și melasă! la dă ăsta la hering și vezi dacă-i pneşte! 

— Nu cred că vrea, zise Ponder. 

Cortina se ridică sau, mai bine-zis, fu trasă la o parte de 
către Căruţaș, brutarul. 


Spectacolul începu. 
! Bibliotecarul, un antropoid cu gusturi simple, dar energic susținute, 
considera că un episod bazat pe tarte cu frişcă, găleți cu var și mai ales 
partea aceea în care cineva îi ia altcuiva pălăria, o umple cu ceva cleios și 
apoi i-o pune la loc, pe fruntea impasibilă, în vreme ce orchestra cântă 
„UUA...Uua...uua...uuaaa...“ este un ingredient absolut esenţial în orice 
spectacol teatral. Având în vedere că alunele prăjite sunt proiectile pericu- 
loase, când sunt aruncate cu mare precizie, regizorii din Ankh-Morpork 
pricepuseră de mult ideea. Aceasta făcea marile melodrame grand guignol 
cam neobișnuite, dar se considera că piese ca de pildă Sângeroasa Tragedie a 
Călugărului Nebun din Quirm (cu Scenă cu Tarte cu Frişcă) erau preferabile, decât 
să fii surd de-o ureche cinci zile la rând. 

Bibliotecarul privea, din ce în ce mai mohorât. Era uluitor. 
În mod normal, lui chiar îi plăceau piesele prost jucate, cu 
condiția să existe suficiente dulciuri aeropurtate, dar ăștia 
nu se pricepeau nici măcar să joace prost. Plus că nimeni nu 
părea pe punctul de a azvârh cu nimic. 

Pescui o alună din pungă și-o rulă între degete, privind cu 
atenție la urechea stângă a lui Croitoru, celălalt ţesător. 

Și simţi cum i se face părul măciucă. Asta-i o senzaţie 
foarte puternică, la un urangutan. 

Aruncă o privire spre deal, în spatele actorilor amatori și 
mârâi în surdină: 

— Uuk? 

Ponder îi dădu un cot. 

— Linişte! șuieră el. A început să le iasă mai bine... 

Vocea unuia dintre actori, cu o perucă de paie, avea ecou. 

— Ce-a spus? întrebă Ponder. 

— Uuk! 

— Cum a făcut asta? Ce machiaj bun are... 

Ponder tăcu. 

Dintr-o dată, Bibhotecarul se simţi foarte singur. 

Toţi ceilalți spectatori aveau privirile ațintite ferm asupra 
scenei de iarbă. 

El mișcă o mână în sus și-n jos, prin faţa ochilor lui 
Subbons. 

Peste deal, între pietrele cele scunde, începu să ningă. 


— Uuk? 


Singură în cameră, Magrat despachetă rochia de mireasă. 

Si ăsta era încă un lucru. 

Ar fi trebuit să fie și ea implicată. Doar ea urma — ar fi urmat 
s-o poarte, în definitiv. Ar fi trebuit să fie săptămâni întregi de 
ales materialul și probe, și răzgândiri, și schimbat materialul, 
și schimbat modelul, și alte probe... 

. Deşi bineînţeles ea era o femeie independentă și n-avea 
câtuși de puțin nevoie de așa ceva... 

„.. Dar ar fi trebuit să 1 se dea de ales. 

Era din mătase albă, cu exact atâta dantelă cât să fie de 
bun-gust. Magrat era conștientă că n-avea habar de limbajul 
croitoriei. Stia ce sunt lucrurile, doar că nu știa cum le cheamă. 
Toate pliseunile și godeunile, și fronseurile alea. 

Ridică rochia şi-o examină cu un ochi critic. 

După o oarecare luptă cu ea însăși, Magrat cedă și probă 
rochia. Că doar n-avea de gând s-o poarte mâine. Și dacă nu 
și-ar fi pus-o deloc pe ea, toată viaţa ar fi sâcâit-o întrebarea: 
oare i se potrivea? 

Se potrivea. Sau, mai bine-zis, nu se potrivea, dar într-un 
mod avantajos. Oricât o fi plătit Verence pe ea, merita toți 
banii. Croitoreasa făcuse tot felul de șmecheri cu matenalul, 
așa încât rochia se subția acolo unde trupul lui Magrat venea 
otova și se înfoia acolo unde Magrat ar fi trebuit s-o facă. 

Voalul avea flori de mătase pe benuţă. 

„N-am de gând să plâng iar, își spuse ea. Am de gând să 
rămân mânioasă. O să înfăşor mânia și-o s-o strâng ghem 
până se-ngroașă destul să devină furie, iar când o să se-ntoar- 
că, o să...“ 

| O să ce? 

Putea încerca să fie glacială. Să treacă, maiestuoasă, pe 
lângă ei... rochia asta se preta la așa ceva... și asta o să-i înve- 
te minte. 

Și pe urmă? Nu putea rămâne aici, unde toți ştiau ce 
se-ntâmplase. Fiindcă o să afle. O să se știe despre scrisoare. 
Că bârfele străbăteau ţara Lancre mai repede ca terebentina 
maţele unui măgar bolnav. 

O să trebuiască să plece. Să găsească, eventual, vreun loc 
unde nu sunt vrăjitoare și s-o ia de la început, deși, deocam- 
dată, sentimentele ei față de vrăjitoare erau de așa natură 

încât ar fi preferat practic orice altă profesie, în măsura în care 
existau alte profesii pentru o fostă vrăjitoare. 

Magrat ridică bărbia-n vânt. După cum se simţea acum, 
cu fierea clocotind în ea ca un izvor termal, era în stare să 
creeze o nouă profesie. Una care, cu puțin noroc, să nu aibă 
de-a face cu bărbaţii și nici cu babele băgăcioase. 

Și nenorocita de scrisoare o s-o păstreze, doar așa, spre 
aducere-aminte. 

De atâta vreme se tot întreba cum de fusese Verence în 
stare să aranjeze totul, cu săptămâni întregi înaintea întoarce- 
rii ei, și uite ce simplu era. Cum trebuie să mai fi râs de ea... 


Ţaţei Ogg îi trecu, pentru o clipă, prin minte că ar fi fost 
mare nevoie de ea altundeva, dar la vârsta ei, o invitație la o 
cină intimă, la lumina lumânănilor, nu apărea în fiecare zi. 
Trebuia să existe o vreme când nu-ți mai făceai griji despre ce 
se-ntâmplă cu restul lumi și te mai ocupa: niţel și de tine. 
Trebuia să fie un timp și pentru un moment liniștit, lăuntric. 

— Da” bun e vinul ăsta, zise ea, mai luând o sticlă. Cum 
ziceai că-i zice? Se chiorî mai de-aproape la etichetă. Chateau 
Maison? Chat-eau... asta va să zică apă de pisică, pe străineșşte, 
ştii, dar e doar o glumă de-a lor, știu că nu-i pipi de pisică 
adevărat. Ala miroase mai tare. 

Îndesă dopul în sticlă cu plăselele cuţitului, apoi băgă 
degetul în gâtul sticlei şi-i trase o scuturătură zdravănă, „să se 
ia toată bunătatea“. 

— Dar nu-s de acord să-l bei din ghete de damă, zise ea. 
Stiu că-i la modă, dar nu văd ce-i așa minunat să mergi 
pân-acasă cu ghetele pline cu vin. Nu ţi-e foame? Dacă nu vrei 
zgârciul ăla, îl mănânc eu. Mai sunt homan? N-am mai mân- 
cat homari până acum. Nici maioneză. Nici ouleţe d-alea mici 
umplute cu chestii. Acuma, gemu” ăla de mure avea gust de 
peşte, mie așa mi s-a părut. 

— E caviar, murmură Casanunda. 

Ședea cu bărbia spnjinită-n palmă, privind-o cu încânta- 
re extatică. 

Își dăduse, cu surprindere, seama că se distrează extraor- 
dinar, deși nu la orizontală. 

Știa cum ar fi trebuit să decurgă o cină ca asta. Era una 
dintre armele de bază din arsenalul seducătorului. Amoreza 
trebuia înduplecată cu vinuri fine și mâncăruri scumpe, dar 
ușoare. Pe deasupra mesei se schimbau multe priviri anticipa- 
tive, iar pe sub masă se-ncâlceau picioarele. Și se mâncau, cu 
mult subînțeles, pere, banane și altele asemenea. Și astfel, 
corabia ispitei era îndrumată, încet, dar inexorabil, spre portul 
cel bun. 

Dar mai era și Tața Ogg. 

Tața Ogg aprecia vinurile fine în modul ei, foarte perso- 
nal. Niciodată nu i-ar fi trecut prin minte lui Casanunda că ar 
putea cineva să toarne Porto peste vin alb, doar fiindcă a ajuns 
la fundul sticlei. 

Și în ceea ce priveşte mâncarea... păi, și pe asta o aprecia. 
Casanunda nu mai văzuse niciodată așa mișcare din coate. 
Arată-i Ţaţei o cină bună, și ea se repede asupra ei cu cuțitul, 
furculiţa și berbecul de asalt. Imaginea ei, mâncând un homar, 
era o experiență pe care n-avea s-o uite prea curând. Hangiul 
o să culeagă bucățele de cleşti din lemnănie săptămâni în șir. 

Si sparanghelul... poate că va încerca, de fapt, s-o uite pe 
Ţaţa Ogg cum înfulecă sparanghel, dar avea o bănuială că 
amintirea se va furișa înapoi. 

„Irebuie să fie o chestie de-a vrăjitoarelor“, își spuse el. 
Ele știu mereu foarte clar ce vor. Dacă ai fi escaladat stânci 
și-ai fi traversat fluvii, și-ai fi schiat la vale de pe piscuri ca să-i 
aduci o cutie cu bomboane Ţaţei Ogg, ea le-ar fi pescuit pe 


alea cu umplutură de nuga din stratul de la fund încă înainte 

ca tu să-ţi scoţi crampoanele. Asta era. Indiferent ce face o 
vrăjitoare, o face mie-n sută. 

Hip, hip, ura! 

— Nu mănânci creveţii ăia? Păi, atunci împinge farfu- 
ria încoace. 

Încercase el ceva joc de picioare, doar ca să-şi păstreze 
avansul, cum ar veni, dar o lovitură accidentală peste gleznă 
cu una din ghetele ghintuite ale Țaţei îi tăiase avântul. 

Și mai fusese și țiganul lăutar. La început, Țaţa se plânsese 
de indivizii ăştia care tot cântă la scripcă și n-o lasă și pe ea să 
se concentreze la mâncare, dar apoi, între feluri, îi smulsese 
omului instrumentul, aruncase arcușşul într-o vază cu camelii, 
acordase scripca să sune cam ca un banjo și-i oferi lui 
Casanunda trei strofe dintr-un cântec pe care, cum el era 
străin, alesese să-l numească J Porcupino Mil Sodomy Est. 

Și pe urmă mai băuse niște vin. 

Ceea ce, de asemenea, îl captiva pe Casanunda era și felul 
cum întreaga ei față devenea o masă de cute vesele, orizontale, 
când râdea. Și Tata Ogg râdea mult. 

De fapt, Casanunda își dădea seama, prin abuni ușon ai 
vinului, că se simţea realmente foarte bine. 

— Să înţeleg că nu există un domn Ogg? întrebă el, până 
la urmă. 

— A, ba da, există un domn Ogg, răspunse Țaţa. L-am 
îngropat cu ani în urmă. Păi, n-aveam încotro. Că era mort. 

— Trebuie să fie foarte greu pentru o femeie să trăiască 
aşa, singură? 

— Groaznic, încuviinţă Țața Ogg, care nu mai făcuse vreo- 
dată mâncare și nici nu mai pusese mâna vreodată pe o cârpă 
de praf din ziua în care fiica ei cea mare crescuse destul cât 
s-o facă ea în locul mamei şi căreia i se găteau zilnic cel puțin 


patru mese de către diferite nurori teronzate. 

— Cred că te simți tare singură, mai ales noaptea, continuă 
Casanunda, mai mult din obișnuință. 

— Ei, mai e și Greebo, zise Ţaţa. Mă încălzeşte la picioare. 

— Greebo... 

— Motanul. Ce zici, or avea prăjituri? 

Mai târziu, ceru o sticlă la pachet, pentru câine. 


Domnul Brooks, stuparul, turnă niște lichid verde, putu- 
ros, din cratița care fierbea pururi pe sobă, în coliba lui secre- 
tă, și-și umplu vermorelul. 

În zidul grădinii era un cuib de viespi. Până mâine-dimi- 
neață, va deveni morgă. 

Asta era chestia cu albinele. Ele păzeau mereu urdinișul 
stupului, cu preţul vieții, la nevoie. Dar viespile știau să găsească 
vreo găurică, vreo crăpătură în lemnul stupului, pe la spate, și 
intrau, afurisitele, şi jefuiau roiul când nici nu gândeai. Ciudat. 
Iar albinele din stup le lăsau în pace. Păzeau intrarea, dar dacă 
o viespe găsea o altă cale să pătrundă, nu știau ce să facă. 

Apăsă pe piston. Lichidul ţâșni și lăsă o dâră fumegândă 
pe podea. 

Erau frumușele ele, viespile. Dar dacă erai cu albinele, 
trebuia să fu împotriva viespilor. 

În sala mare părea să fie un soi de petrecere. Parcă-și 
amintea că primise și el o invitaţie, dar, una peste alta, lucru- 
rile de felul ăsta nu-l interesaseră niciodată. Și cu atât mai 
puţin acum. Ceva nu era bine. Niciunul dintre stupi nu dădea 
semne de roire. Nici măcar unul. 

Cum trecea pe lângă stupi, în lumina amurgului, le auzi 
zumzetul. Așa făceau, în nopțile calde. Plutoane de albine 
stăteau ciopor la intrare, făcând vânt cu aripile ca să răcoreas- 
că puietul. Dar acum se auzea și zbârnâitul albinelor care 
dădeau roată stupilor. 

Erau furioase şi în alertă. 

xk 


Chiar la hotarele țării Lancre se găseau o serie de mici 
stăvilare. Buna Batevreme se cățără pe lemnul umed și merse, 
plescăind, până la mal, unde-și goli ghetele de apă. 

După o vreme, o pălărie ţuguiată, de vrăjitor, veni pe râu 
la vale, apoi începu să se ndice, scoțând la iveală vrăjitorul de 
dedesubt. Buna întinse o mână și-l ajută pe Ridcully să iasă 
la mal. 

— Ei, zise ea, revigorant, nu? Mi se pare că aveai nevoie 
de-o baie rece! 

Ridcully încercă să-și scoată niște nămol din ureche. Se 
încruntă la Buna. 

— Tu de ce nu eşti udă? 

— Ba sunt. 

— Ba nu. Eşti doar jilavă. Eu sunt ud fleașcă. Tu cum poți 
să vii prin apă la vale și să fii doar jilavă? 

— Mă usuc repede. 

Buna Batevreme se încruntă în sus, spre stânci. La mică 
distanță, drumul urca pieptiș, spre Lancre, dar mai existau și 
alte poteci, mai ascunse, și ea le știa. 

— Așa deci, zise ea, mai mult pentru sine. Vrea să mă împie- 
dice să merg acolo, carevasăzică? Ei, o să mai vedem noi. 

— Să mergi unde? întrebă Ridcully. 

— Nu știu sigur, răspunse Buna. Tot ce ştiu e că, dacă ea 
nu mă vrea acolo, atunci acolo mă duc. Dar nu mă aşteptam 
să apari tu și să ți se urce sângele la inimă. Haide! 

Ridcully își stoarse roba. O mulțime de paiete se pierduse- 
ră. Îşi scoase pălăria şi-i deșurubă vârful. 

Pălănile captează vibrații morfice. Universitatea Nevă- 
zută avusese parte de mari necazuri, odată, din cauza pălă- 
riei unui precedent Arhicancelar, care se încărcase cu prea 
multe vibrații magice, șezând atâta vreme pe atâtea capete 
de magi și-și dezvoltase o personalitate proprie. Ridcully 

rezolvase problema, punând să 1 se facă o pălăne a lui, după 
planuri amănunțite, de către o firmă de pălănen nebuni de 
legati, din Ankh-Morpork. 

Nu era o pălărie vrăjitorească obișnuită. Puţini vrăjitori se 
foloseau de țugui, poate doar ca să mai țină acolo vreo pere- 
che de şosete. Dar pălăria lu: Ridcully avea dulăpioare în ea. 
Avea surprize. Avea patru picioare telescopice și un rulou de 
mătase dată cu ulei, în bor, care se putea lăsa-n Jos, devenind 
un cort mic, dar suficient la nevoie, şi avea și-o lampă cu spirt, 
patentată, chiar deasupra. Avea buzunare interioare cu rații 
uscate pe trei zile. Iar vârful se deșuruba, eliberând o rezervă 
rezonabilă de băutun spirtoase, pentru cazuri de urgenţă, ca, 
de pildă, când îi era sete proprietarului. 

Ridcully flutură capacul țuguiat spre Buna. 

— Coniac? întrebă el. 

— Ce-i ata de pe capul tău? 

Ridcully își pipăi, prudent, chela. 

- Âă... 

— Mie-mi miroase a miere și-a balegă de cal. Și chestia aia 
ce e? 

Ridcully îşi ridică de pe cap cuşcuţa. În ea se afla o roată 
mică, într-o rețea complexă de baghete de sticlă. Se mai 
vedeau și vreo două castronele cu mâncare. Și un șoarece mic, 
blănos și în prezent ud fleașcă. 

— A, e ceva ce-au inventat vrăjitorii cei tineri, zise Ridcully, 
sfios. Și-am zis că... c-o să-l testez pentru ei. Blana șoarecelui 
se freacă de baghetele de sticlă și ies scântei, vezi tu, şi... ȘI... 

Buna Batevreme privi părul cam năclăit al Arhicancelarului 
și ridică dintr-o sprânceană. 

— Parol, zise ea. Mă întreb ce-o să le mai treacă prin cap. 
l 


Aluzie la personajul Pălărierul Nebun, din Alice în Țara Minunilor, de 
Lewis Carroll (n.tr.) 

— Nu prea pricep cum funcționează, ăsta-i domeniul lui 
Stibbons, eu am vrut doar să-i ajut... 


— Norocul lor că tu cheleai, nu? 


În întunericul odăii ei de suferindă, Diamanda deschise 
ochii, dacă or fi fost ochii e. Aveau o lucire sidefie. 

Cântecul era, deocamdată, doar la limita auzului. 

Și lumea era diferită. O mică parte din mintea ei era încă 
Diamanda și privea afară, prin abur farmecelor. Lumea 
părea un desen din linii argintii, în continuă mișcare, de parcă 
totul era înveşmântat în filigran. În afară de locurile cu fier. 
Acolo, liniile erau strâmte, strivite, îndoite. Acolo, lumea era 
invizibilă. Fierul deforma lumea. Fereşte-te de fier! 

Se dădu jos din pat, își înfăşură mâna în pătură, apucă 


clanţa cu ea şi deschise ușa. 


Shawn Ogg stătea aproape în poziţie de drepți. 

Pentru moment, păzea castelul și încerca să Vadă Cât 
Poate Sta Într-un Picior. 

Pe urmă, își dădu seama că asta nu-i o activitate potrivită 
pentru un artist marțial și schimbă repede pe nr. 19, Dublu 
Șut Din Cădere Crizantema Zburătoare. 

Apoi, își dădu seama că se auzea ceva, de câtăva vreme. 
Avea un oarecare ritm și-i aducea aminte de țârâitul greierilor. 
Venea dinăuntrul castelului. 

Se întoarse cu atenție, rămânând vigilent, în caz că arma- 
tele reunite ale Străinătăţurilor ar încerca să invadeze castelul 
cât era el cu spatele. 

Asta necesita gândire. El nu era acolo ca să păzească 
împotriva a ceea ce era înăuntrul castelului, nu? „Pază“ în- 
semna că e vorba de ce-i afară. Asta era ideea, la un castel. 


De-aia aveai toate zidurile alea și celelalte. Că el avea posterul 

ăla mare, de-l dădeau gratis de la Catalogul Jane's al Armelor 
de Asalt Din Întreaga Lume!. Ştia cum stau lucrurile. 

Shawn nu era el cel mai rapid gânditor, dar în minte îi tot 
apărea, inexorabil, elful din beci. Dar ăla era încuiat bine. El 
însuși zăvorâse uşa. ȘI era fier peste tot acolo, iar mami fusese 
foarte categorică în privința fierului. 

ȘI totuși... 

Procedă metodic. Ridică podul mobil și lăsă gnlajul, apoi 
privi peste zid, ca să fie sigur, dar nu era decât amurgul și 
bnza nopții. 

Acum simțea sunetul. Părea să vină din înseși pietrele zidu- 
lui și avea un fel de tăiș de fierăstrău, care-i zgâria nervii. 

Nu se putea să fi ieșit, nu? Nu, evident. Lumea nu constru- 
ia temnițe din care să-ți fie uşor să ieși. 

Sunetul oscila în sus şi-n jos pe gamă. 

Shawn își sprijini lancea ruginită de zid şi scoase sabia. Pe 
asta ştia s-o folosească. Exersa câte zece minute în fiecare zi, 
și tare amărât mai era sacul ăla de paie atârnat de grindă, 
când îşi încheia el socotelile cu dânsul. 

Se strecură în castel pe ușa din dos şi se funșă pe coridor, 
spre temniță. Era pustiu. Normal, toți se duseseră să vadă 
Spectacolul. Și aveau să se-ntoarcă din clipă-n clipă, să conti- 
nue cu distracţia. 

Castelul părea mare și vechi, și îngheţat. 

Din clipă-n clipă. 

Fără îndoială. 

Zgomotul încetă. 

Shawn riscă o privire după colț. Iată treptele, iată uşa 
deschisă către temnițe. 

— Stai! strigă Shawn, pentru orice eventualitate. 

Vocea lui ricoşă de piatra zidului. 

— Stai! Sau... sau... Stai! 


Aluzie la anuarul de arme 7ane” Gun Recognition Guide (n.tr.) 

Cobori treptele cu grijă și privi de-a lungul coridorului. 

— Te previn! Sunt un învățăcel al Căii Fericitului Lotus 
de Jad! 

Și iată ușa celulei, întredeschisă. Și o siluetă în alb, alături. 

Shawn clipi. 

— Tu nu eşti domnișoara 'Iockley? 

Fa îi zâmbi. Ochii ei luceau, în lumina palidă. 

— Porți zale, Shawn, zise ea. 

— Cum, domnişoară? 

Aruncă din nou o privire ușii deschise. 

— Asta e îngrozitor. Trebuie să le scoţi, Shawn! Cum poți 
auzi, cu chestia aia împrejurul urechilor? 

Shawn simţea spațiul gol din spatele lui. Dar nu-ndrăznea 
să privească Înapoi. 

— Aud tare bine, domnişoară, zise el, încercând să se stre- 
coare astfel încât să aibă zidul în spate. 

— Dar nu poţi să auzi cu adevărat, insistă Diamanda, plutind 
spre el. Fierul te surzeșşte. 

Shawn nu era obișnuit să vadă fete tinere, îmbrăcate su- 
mar, apropiindu-se de el cu o expresie visătoare pe chip. Își 
dorea cu ardoare s-o poată apuca pe Calea Retrageni Îndărăt. 

Aruncă o privire în lături. 

În uşa celulei văzu o siluetă înaltă și slabă. Stătea acolo cu 
mare grijă, ca și cum ar fi încercat să păstreze o distanță cât 
mai mare faţă de ce avea în Jur. 

Diamanda îi zâmbea într-un mod ciudat. 


El o rupse la fugă. 


Pădurea, într-un chip nedefinit, se schimbase. Ridcully era 
sigur că, pe când era el tânăr, fusese plină de clopoței și de 
ciuboțica-cucului și... și clopoței și... și-așa mai departe. Nu 
de ditai măceșii peste tot. Îi agăţau roba, iar odată, un echiva- 
lent cățărător al acestora îi smulsese pălăria de pe cap. 

Și ceea ce făcea să fie și mai rău era că Esme Batevreme 
părea să evite toate obstacolele. 

— Cum reușești asta? 

— Doar știu unde mă aflu tot timpul, zise Buna. 

— Ei și? Și eu știu unde mă aflu! 

— Ba nu. Tu doar se-ntâmplă să fii prezent. Nu e același 
lucru. 

— Păi atunci, ți se-ntâmplă cumva să știi pe unde-i o căra- 
re ca lumea? 

— Asta-i o scurtătură. 

— Un drum între două locuri unde nu ești rătăcită, vrei 
să spui? 

— De câte on ţi-am spus, nu m-am rătăcit! Sunt doar... 
dezavantajată direcțional. 

— Ha! 

Dar asta era chestia cu Esme Batevreme, trebuia să recu- 
noască. Nu conta că se rătăcise, căci el avea motive senoase să 
creadă că asta era situația acum, dacă nu cumva în această 
pădure se aflau doi copaci cu exact aceeași dispunere a ramu- 
rilor, plus o fâșie din roba lui agăţată de una dintre ele, dar ea 
avea o calitate care la oricine altcineva care nu purta o pălăne 
ponosită și țuguiată și o rochie neagră de-a dreptul antică ar fi 
putut fi numită prestanță. Prestanță absolută. Era greu să i-o 
imaginezi făcând o mișcare stângace, decât dacă așa voia ea. 

Remarcase asta cu multă vreme în urmă, deşi atunci fusese 
doar uimit de perfecțiunea cu care silueta ei se insera în spațiul 
din jur. Și... 

Se încurcase din nou în spini. 

— Stai o clipă! 

— Hainele astea-s complet nepotrivite la ţară! 

— Nu mă aşteptam la o excursie prin pădure! Asta-i un 
nenorocit de costum de ceremonie! 

— Păi, atunci scoate-l. 

— Şi cum o să mai știe lumea că-s vrăjitor? 

— Am eu grijă să le spun! 

Buna Batevreme începea să se înfune. De asemenea, în 
pofida afirmațiilor ei, se rătăcise. Dar problema era că nu te 
puteai rătăci între stăvilarul din vale de vârtejunile râului 
Lancre și orașul Lancre. O luai doar la deal, tot drumul. În 
plus, prin pădurile astea ea umblase o viaţă întreagă. Erau 
pădurile ei. 

Era destul de sigură că trecuseră de două on pe lângă ace- 
lași copac. Avea agăţată în el o bucată din roba lui Ridcully. 

Era ca şi cum s-ar fi rătăcit în propria grădină. 

Plus că era convinsă că văzuse unicornul de vreo două ori. 
Îi urmărea. Încercase să intre în mintea lui. Putea la fel de 
bine să încerce să se caţăre pe un zid făcut din gheaţă. 

Și nici măcar mintea ei nu era liniștită. Dar, cel puţin, 
acum știa că nu era nebună. 

Când pereţii dintre universuri se subțiază, când firele 
paralele care sunt S-ar Putea se strâng, ca să încapă în Acum, 
atunci unele lucrun se pot strecura. Semnale minuscule, 
poate, dar audibile, pentru un receptor suficient de priceput. 

În capul ei răsunau gândunile îndepărtate, insistente, a o 
mie de Esme Batevreme. 

xk 

Magrat nu prea ştia ce să împacheteze. Majoritatea haine- 
lor ei vechi păreau să se fi evaporat de când se mutase la castel 
şi nu se făcea să le ia pe cele pe care le cumpărase Verence 
pentru ea. lar cu inelul de logodnă era același lucru. Nu era 
sigură dacă aveai voie să-l păstrezi. 

Se încruntă la imaginea ei din oglindă. 

Trebuia să înceteze de-a mai gândi astfel. Parcă toată viața 
și-o petrecuse încercând să se facă mică, să fie politicoasă, 


cerându-și scuze când o călcau alții în picioare, încercând să 

fie bine-crescută. Şi ce ieșise? Oamenii o trataseră ca și cum ar 
fi fost mică și politicoasă, și bine-crescută. 

O să îndese, ăă, dracului scrisoarea în rama oglinzii, ca să 
știe toată lumea de ce plecase. 

Al dracului de tare o tenta să plece într-un oraș mare și 
să se facă curtezană. 

Indiferent ce-o mai fi fost și aa. 

ȘI apoi auzi cântecul. 

Era, fără nicio îndoială, cel mai frumos pe care-l auzise 
Magrat în viaţa ei. Curgea direct prin urechi şi până-n creierul 
MIC, și de-acolo în sânge, și în os... 

Un furou de mătase îi alunecă dintre degete și căzu 
pe podea. 

Fa se luptă cu ușa și o mică fărâmă din mintea ei, care încă 
mal era capabilă de gândire rațională, își aminti de cheie. 

Coridorul era plin de cântec. Ea își strânse cutele rochiei 
în pumni, să-i fie mai uşor să alerge și se grăbi spre scări... 

Ceva ţâșni printr-o altă ușă și o trânti la pământ. 

Era Shawn Ogg. Prin negura cromatică, îi putea vedea 
fața îngrijorată, cum se uita la ea, de sub gluga ruginită de... 

.. Fier. 

Cântecul se schimbă, rămânând totuși același. Armoniile 
complexe, ritmul fascinant nu se modificară, dar, dintr-odată, 
iritau, de parcă ea ar fi auzit cântecul prin urechi diferite. 

Fu târâtă în cadrul unei uși. 

— Sunteţi bine, domnişoară Regină? 

— Ce se-ntâmplă? 

— Nu ştiu, domnişoară Regină. Dar cred că avem elfi. 

— Elfi? 

— ȘI au luat-o pe domnișoara Tockley. Ää. Stiți că ați luat 
fierul de lângă ea... 

— Despre ce vorbeşti, Shawn? 

Fața lui Shawn era albă ca varul. 

— Ăla din temniță a început să cânte, și ea fusese însemna- 
tă de ei, așa că acum face ce vor el... 

— Shawn! 

— Şi mami spune că nu te ucid, dacă pot să n-o facă. 
Nu imediat. Că se distrează mult mai bine cu tine dacă nu 
ești mort! 

Magrat se holbă la el. 

— A trebuit să fug! Încerca să-mi scoată gluga! A trebuit s-o 
las, domnişoară! Înţelegeţi, domnişoară? 

— Elfi? 

— Trebuie să ţii bine de ceva de fier, domnişoară! Ei nu 
suportă fierul! 

Ea îl plesni peste față și se răni la degete de zalele lui. 

— Vezi că baţi câmpii, Shawn! 

— Au ieșit din castel, domnişoară! Am auzit podul mobil 
coborând! Sunt acolo, afară, și noi suntem aici și ei nu te 
omoară, te țin în viaţă... 

— Poziţie de drepți, soldat! 

Altceva nu-i trecuse prin minte. Dar părea să funcționeze. 
Shawn se adună. 

— Uite ce, zise Magrat, toată lumea știe că de fapt nu mai 
există elfi... 

Vocea i se stinse. Ochii i se îngustară. 

— Toată lumea în afară de Magrat Usturoi știe că, de fapt, 
nu-i așa, da? 

Shawn tremura. Magrat îl înșfăcă de umeri. 

— Mami și Jupâneasa Batevreme au zis că să nu vă spu- 
nem! se jelui Shawn. Au zis că e treabă de vrăjitoare! 

— Și unde-s ele acum, când au de rezolvat trebun de vră- 
jitoare? întrebă Magrat. Eu nu le văd, tu le vezi? Sunt cumva 
după ușă? Nu! Sunt oare sub pat? Ce ciudat, nu sunt... sunt 
doar eu aici, Shawn Ogg. Și dacă nu-mi spui tot ce știi chiar 


în clipa asta, o să te fac să regreți ziua în care m-am născut! 

Lui Shawn i se agita mărul lui Adam în sus și-n Jos, în 
vreme ce chibzuia. Apoi se smulse din strânsoarea lui Magrat 
ȘI se duse să asculte la ușă. 

Cântecul se oprise. Pentru o clipă, Magrat crezu că aude 
pași dincolo de ușă, îndepărtându-se în grabă. 

— Păi, domnişoară Regină, mama și Jupâneasa Batevreme 
erau sus la Dansaton... 

Magrat îl ascultă. 

— Şi unde s-a dus toată lumea, acum? 

— Nu șt'u, domnişoară. S-au dus toți la Spectacol... dar ar 
fi trebuit să se-ntoarcă până acum. 

— Unde s-a ținut Spectacolul? 

— Nu ştiu, domnişoară. Domnișoară? 

— Da? 

— De ce sunteți îmbrăcată cu rochia de mireasă? 

— Nu e treaba ta. 

— Poartă ghinion dacă vede mirele mireasa îmbrăcată așa, 
înaintea nunții, zise Shawn, refugiindu-se în idioțenii și clşee 
ca să uite de groază. 

— Ghinion o să aibă el, dacă-l văd eu prima, mârâi Magrat. 

— Domnișoară? 

— Da? 

— Mi-e frică să nu li se fi întâmplat ceva tuturor. Frate-miu 
Jason a zis că se-ntorc într-o oră sau două și deja au trecut 
ore întregi! 

— Dar sunt aproape o sută de oaspeți și practic întreaga 
populație a orașului. N-ar putea elfii să le facă nimic. 

— Nici n-ar avea nevoie, domnişoară. 

Shawn se duse la fereastră, care avea geam. 

— Uitaţi ce, domnişoară. Pot să sar de aici până pe acoperi- 
şul silozului, din curtea grajdurilor. E de stuf, nu pățesc nimic. 
Și de-acolo pot să mă furișez pe la bucătărie și să ies pe portița 
mică de lângă turnul dinspre Miez, cu precizie militară. 

— De ce ai face asta? 

— Ca să aduc ajutoare, domnişoară. 

— Dar n-ai de unde şti dacă există ajutoare de adus. 

— Aveţi altă idee, domnişoară? 

Ea n-avea. 

— Eşti foarte... curajos că faci asta, Shawn, zise Magrat. 

— Dumneavoastră staţi aici și-o să fiți în siguranţă, zise 
Shawn. Ia staţi... Ce părere aveți dacă încui ușa camerei și iau 
cheia cu mine? Atunci, chiar dacă vă cântă, nu pute să le 
deschideţi ușa, nici să vreți! 

Magrat încuviinţă. 

Shawn încercă să-i zâmbească. 

— Păcat că nu mai avem încă un costum de zale, zise el. 
Dar sunt toate în arsenal. 

— Nu păţesc nimic, zise Magrat. Hai, du-te atunci! 

Shawn dădu din cap. Stătu o clipă pe pervaz și-apoi își 
dădu drumul în întuneric. 

Magrat împinse patul, blocând ușa cu el, și se așeză pe 
margine. 

Acum, că se gândea, ar fi fost o idee bună să se ducă şi ea. 
Dar asta ar fi însemnat să lase castelul gol și, cumva, nu i se 
părea corect. 

În plus, îi era frică. 

În cameră era o singură lumânare şi aceea pe jumătate con- 
sumată. Când se va sfârși, nu va mai rămâne decât lumina lunii. 
Lui Magrat îi plăcuse întotdeauna clarul de lună. Până acum. 

Afară era linişte. Ar fi trebuit să se audă zgomotul orașului. 

În minte i se furişă gândul că nu fusese foarte înțelept să-l 
lase pe Shawn să plece cu cheia, fiindcă dacă-l prindeau, 
atunci puteau deschide... 

Se auzi un țipăt, care continuă multă vreme. 


Apoi noaptea reveni. 

După câteva minute, se auzi un zgrepţănat la încuietoare, 
cam cum ar face cineva care ar încerca să descuie cu o cheie 
ținută în mai multe straturi de pânză, ca să nu intre în contact 
cu fierul. 

Ușa începu să se deschidă, apoi se lovi de pat. 

— Nu vrei să ieși afară, domniță? 

Ușa scârţâi din nou. 

— Nu vii să dansezi cu noi, drăgălașă domniță? 

Vocea avea inflexiuni stranii și un ecou care-ţi zumzăia 
înăuntrul ţestei mai multe secunde după ce ultimul cuvânt 
fusese rostit. 

Ușa se trânti de perete. 

Trei siluete intrară. Unul examină patul, iar ceilalți doi 
scotociră prin ungherele întunecoase. Apoi, unul dintre ei se 
duse la fereastră și privi afară. 

Peretele şubred mergea drept în Jos, până la acoperișul de 
stuf complet neocupat. 

Insul dădu din cap către alte două momâi, care erau în 
curte, păru-i blond strălucind în lumina lunii. 

Unul dintre aceia arătă cu degetul în sus, unde cineva, 
cu o rochie lungă, albă, care se umfla în vânt, se cățăra pe 
zidul turnului. 


Elful râse. Urma să fie și mai plăcut decât prevăzuse. 


Magrat se aburcă peste pervaz și căzu, gâfâind, pe 
podea. Apoi se împletici până la uşă, care nu avea cheie. Dar 
existau două bârne solide, în chip de zăvor, pe care le instală 
la locul lor. 

Fereastra avea oblon de lemn. 

A doua oară n-aveau s-o mai lase să scape. Se așteptase la 
o săgeată în spate, dar... nu, ceva atât de simplu nu i-ar fi 


amuzat suficient. 


236 TERRY PRATCHETT 


Se încruntă în întuneric. Deci... era în camera asta. Nici 
măcar nu ştia ce cameră e. Găsi un sfeşnic și niște chibnturi și, 
după câteva încercări, reuși să aprindă lumânarea. 

Lângă pat erau câteva cutii și valize. Așa deci... odaia unui 
oaspete. 

Gândurile picurau prin liniştea din capul ei, unul 
după altul. 

Se întrebă dacă aveau să-i cânte și dacă va putea rezista 
încă o dată. Poate că, dacă ştiai la ce să te aștepți... 

Cineva bătu cu blândeţe în ușă. 

— Îi avem pe prietenii tăi la parter, domniţă. Vino şi dansea- 
ză cu mine. 

Magrat se holbă, disperată, prin încăpere. 

Era banală ca toate dormitoarele de oaspeţi, de pretu- 
tindeni. Un lighean și-o carafă pe-un spălător, scârbosul 
alcov-garderob, ascuns, dar nu de tot, după o perdea, patul, 
pe care se aflau câteva boccele aruncate, un scaun ponosit, 
cu lacul sărit de tot și o bucată mică de covor, cenușiu din 
cauza vechimii și a prafului cu care era îmbâcsit. 

Ușa zdrăngăni. 

— Dă-mi drumul înăuntru, dulce domniţă! 

De data asta, fereastra nu mai era o scăpare. Se putea ascun- 
de sub pat, dar cât timp ar fi câștigat astfel, două secunde? 

Printr-un fel de magie onbilă, ochii i se tot întorceau spre 
garderobul camerei, care-o pândea de după perdea. 

Magrat ridică ușor capacul. Puţul era destul de larg cât să 
încapă un om, era clar. Garderobunle erau notorii pentru 
asta. Mulţi regi nepopulan își găsiseră sfârșitul, cum s-ar zice, 
în garderob, de mâna vreunui asasin cu talent de cățărător, o 
lance și-o abordare fundamentală în materie de politică. 

Ceva izbi zdravăn în ușă. 

— Domniţă, vrei să-ţi cânt? 

Magrat luă o hotărâre. 

Până la urmă, balamalele fură cele care cedară, cuiele lor 
ruginite pierzând, într-un târziu, contactul cu piatra. 

Perdeaua pe jumătate trasă a alcovului flutura în vânt. 

Elful zâmbi, se duse la perdea și-o dădu în lături. 

Capacul de stejar era ridicat. 

Flful privi înăuntru. 

Magrat se înălță în spatele lui, ca o stafie albă, şi-l pocni 
zdravăn peste ceafă cu scaunul, care se sfărâmă. 

Elful încercă să se întoarcă și să-și recapete echilibrul, dar 
Magrat mai avea încă destul scaun în mână şi-l trosni cu el, 
disperată, în continuarea primei lovituri. Elful căzu pe spate, 
încercă să se agaţe de capac, dar nu reuși decât să-l închidă în 
urma lui. Magrat auzi o bubuitură și un urlet de furie, când 
elful se prăvăli în întunericul puturos. N-avea rost să-și 
facă speranţe că va muri din căzătură. În fond, aterizase 
pe moale. 

„Plin nu doar de fumuri, își zise Magrat, ci și de duhoare.'“ 

Dacă te ascunzi sub pat nu câştigi decât vreo două secun- 
de, dar câteodată două secunde ajung. 

Dădu drumul scaunului. Tremura. Dar era încă vie și asta 
era plăcut. Asta-i chestia cu viaţa. Eşti în viaţă ca să te bucuri 
de ea. 

Magrat aruncă o privire pe condor. 

Trebuia să plece. Luă cu ea un picior rupt de scaun, mai 
mult pentru sprijin moral, și ieşi. 

Din nou, se auzi un țipăt, din direcția Marii Săli. 

Magrat privi în cealaltă parte, spre Galena Lungă. 
O rupse la fugă. Trebuia să fie vreo ieșire, pe undeva, vreo poar- 
tă, vreo fereastră... 

Un suveran mai întreprinzător pusese geamuri la ferestre, 
mai demult. Prin ele pătrundea lumina lunii, în pătrate man, 


argintii, semănate printre câmpuri de beznă adâncă. 

Magrat alerga din lumină-n întuneric, din lumină-n întu- 
neric, de-a lungul nesfârșitei încăperi. Monarh după monarh 
fulgerau pe lângă ea, ca într-un film derulat la viteză prea 
mare. Rege după rege, toți numai mustăţi și coroane, și bărbi. 
Regină după regină, toate numai dantele şi corsaje ţepene, și 
vinderei cap-de-baset, și cățeluși, și... 

O formă oarecare, vreo părere iscată de lumina lunii, vreo 
expresie pe una dintre feţele pictate răzbătu cumva dincolo de 
teroarea ei şi-i atrase privirea. 

Era acolo un portret pe care nu-l mai văzuse. Nu ajunsese 
niciodată atât de departe. O deprimase lipsa idioată de sub- 
stanţă a tuturor acelor regine. Dar asta... 

Asta de-aici, într-un fel sau altul, o atrăgea. 

Se opri. 

Nu se putea să fi fost pictată după natură. Pe vremea aces- 
tei regine, singura vopsea cunoscută prin partea locului era un 
fel de albastru, care se folosea în general pentru corp. Dar, în 
urmă cu câteva generații, Regele Lully I fusese un romantic și 
un împătimit de istorie. Cercetase tot ce se mai știa despre 
perioada timpurie a țării Lancre şi, acolo unde izvoarele 
autentice erau cam neîndestulătoare, recursese, în cea mai 
bună tradiție a istoricului național entuziast, la deducții din 
înţelepciunea revelată și de la sine înţeleasă! și la extrapolări 
pornind de la surse apropiate?. Și apoi comandase portretul 
reginei Ynci Arțăgoasa, una dintre fondatoarele regatului. 

Regina purta un coif cu aripi și cu o ţepuşă-n vârf și avea 
o coamă de păr negru, împletit în codițe multe, date cu sânge 
pe post de gel. Era machiată stndent, în stilul indigo-cu-sânge- 
și-spirale al cosmeticii barbare. Purta o platoșă mărimea 95, 
cupă D și apărători de umeri cu ţepușe. Avea genunchere cu 
țepușe, și ţepușe la sandale, și o fustă cam scurtă, cu un imprimeu 
l 


Inventase. 
? Citise o mulțime de lucruri pe care alții, la rândul lor, le inventaseră. 

modern, ecosez cu sânge. O mână i se odihnea nonșalant pe 
o secure de luptă cu două tăișuri, cealaltă mângâia mâna unui 
războinic inamic capturat. Restul războinicului inamic captu- 
rat atârna prin diverși pini, în fundal. În pictură mai apărea şi 
Ţeapă, bidiviul ei de luptă favorit, care aparținea rasei, acum 
dispărute, Muntean de Lancre, înzestrate cam cu aceeași 
formă și temperament ca un butoi de praf de pușcă, și carul 
ei de luptă, care relua îndrăgatul motiv al ţepușelor. Avea niște 
roți de te puteai bărbien cu ele. 

Magrat se holbă la tablou. 

Despre asta nu-i vorbise nimeni. 

Îi povestiseră despre goblen și broderie, şi malacovuri, și 
despre cum să dai mâna cu lorzii. Nu-i pomenise nimeni 
de țepușe. 

Dinspre capătul galeriei, pe unde intrase ea, se auzi ceva. 
Îşi înșfăcă fustele în pumni și-o rupse la fugă. 

În spatele ei se auziră paşi și râsete. 

La stânga, prin portic, pe urmă de-a lungul coridorului 
întunecat de deasupra bucătăriei, pe lângă... 

În întuneric, ceva se mișcă. Se văzu o sclipire de dinţi albi. 
Magrat ndică piciorul de scaun și se opri la jumătatea loviturii. 

— Greebo? 

Motanul Țaţei Ogg i se frecă de picioare. Avea blana lipi- 
tă de trup. Asta o descumpăni pe Magrat și mai tare. Vorbim 
de Greebo, regele necontestat al populației pisicești din Lancre 
și tatăl majorității acesteia, în a cărui prezenţă lupu umblau pe 
vârfuri și urșii se cățărau în copaci. Şi-i era teamă. 

— Vino încoace, idiotule! 

Îl înșfăcă de ceafa lui plină de cicatrice și alergă mai 
departe, în vreme ce Greebo, recunoscător, își înfipse ghearele 


în braţul ei până la os! şi i se cățără pe umăr. 


„E aşa sentimental, de fapt“ — din Cartea de Zicători Pisicești a Țaţei Ogg. 

Acum probabil că se afla pe undeva pe lângă bucătărie, că 
aici era teritoriul lui Greebo. Asta era o zonă necunoscută, 
întunecată, teronzanta terra incognita, unde carnea covoarelor 
și stucul coloanelor se terminau, și oasele de piatră ale caste- 
lului ieșeau la iveală. 

Era sigură că aude pași în urma ei, foarte rapizi și uşori. 

Dacă se grăbea să fugă după colț... 

În braţele ei, Greebo se încordă ca un arc. Magrat se opri. 

După colț... 

Fără să aibă ea, aparent, vreo intenție, braţul care ținea 
lemnul frânt se ridică încet şi se dădu pe spate. 

Înaintă spre colț și lovi, cu aceeaşi mișcare. Se auzi un 
șuierat triumfător, care se preschimbă în urlet când lemnul 
jupui gâtul elfului care stătea la pândă. Acela se retrase, împle- 
ticindu-se. Magrat o rupse la fugă spre cea mai apropiată uşă, 
plângând panicată, și zgâlțâi de clanţă. Se deschise. Ea se 
repezi înăuntru, trânti ușa, pipăi disperată prin întuneric după 
zăvoare, le trase în urma ei și căzu în genunchi. 

Ceva lovi ușa, pe dinafară. 

După o vreme, Magrat deschise ochii şi-apoi se întrebă 
dacă îi deschisese cu adevărat, fiindcă întunericul nu era mai 
puţin adânc. În faţa ei se simțea un spaţiu. Erau tot felul de 
lucruri în castel, încăperi vechi, ascunse, de toate... putea să fie 
un puț dinaintea ei, putea să fie orice. Pipăi, căutând cadrul 
ușii, se ținu de el și se ridică în picioare, apoi orbecăi, cu pru- 
denţă, în direcția generală a peretelui. 

Găsi o poliţă. Aici era o lumânare. Și asta era o cutie 
de chibrituri. 

Deci, insistă ea, încercând să-și acopere bătăile inimii, 
camera asta fusese folosită recent. Majoritatea cetăţenilor din 
Lancre încă mai aprindeau focul cu amnare. Doar regele 
putea să-și permită chibrituri aduse tocmai din Ankh-Morpork. 
Aveau din astea și Buna Batevreme, și aţa Ogg, dar ele nu le 

cumpărau. Le primeau. Era ușor să primeşti lucruri dacă 
erai vrăjitoare. 
Magrat aprinse bucata de lumânare, apoi se-ntoarse să 


vadă în ce încăpere se afla. 


O, nu... 


— Măi să fie, zise Ridcully. Uite un copac cunoscut. 

— Taci din gură! 

— Parcă zisese cineva că nu trebuie decât s-o luăm la deal, 
spuse Ridcully. 

— Taci din gură! 

— Mi-amintesc că odată, când eram aici în pădure, m-ai 
lăsat să... 

— Taci din gură. 

Buna Batevreme se așeză pe o buturugă. 

— Ne-a băgat în labirint, zise ea. Cineva ne joacă feste. 

- Îmi amintesc de o poveste, continuă Ridcully, în care 
erau doi copii și s-au pierdut prin codru și-au venit o grămadă 
de păsărele şi i-au acoperit cu frunze. 

În voce i se simţea speranţa, ca un vârf de condur ce se 
Iţește de sub o crinolină. 

— Da, ăsta-i exact genul de idioţenie care i-ar trece unei 
păsări prin cap, zise Buna. Își masă fruntea. Fa o face. E un 
truc elfesc. Rătăcește călătorii. Îmi imbrobodeşte mintea. 
Chiar mintea mea. O, e tare bună! Ne face să mergem unde 
vrea ea. Ne face să ne-nvârtim în cerc. Îmi face asta mie. 

— Poate ai altceva la care te gândești, zise Ridcully, care nu 
renunţase încă la speranţă. 

— Normal că mă gândesc la altceva, cu tine care cazi gră- 
madă tot timpul și spui numai prostu, zise Buna. Dacă 
Domnul Vrăjitoru' Lu” Peşte n-ar fi ținut musai să răscolească 


lucruri care nici măcar n-au existat, dintru început, eu n-aș 

mai fi fost aici, aș fi fost în mijlocul acțiunii, și aș fi știut ce 
se-ntâmplă! 

ȘI strânse pumnii. 

— Ei, dar nu-i musai, zise Ridcully. E o noapte frumoasă. 
Am putea să stăm aici și... 

— Te-a prostit și pe tine, observă Buna. Toate aiurelile astea 
de blegi și visătoni, cu priviri-ce-se-întâlnesc-in-mijlocul-mul- 
țimii. Nu pot să-mi dau seama cum de ești în stare să-ți păs- 
trezi slujba de vrăjitor-șef. 

— Păi, mai ales fiindcă-mi controlez patul cu atenție și mă 
asigur întotdeauna că toți ceilalți de la masă au mâncat deja 
din felul din care iau și eu, recunoscu Ridcully, cu sinceritate 
dezarmantă. Nu-i cine știe ce de greu, serios! Trebuie mai ales 
să semnezi lucruri și să țipi convingător la ei... 

Ridcully se lăsă păgubaș. 

— Şi oricum, și tu ai părut surprinsă când m-ai văzut, zise 
el. Te-ai făcut albă ca hârtia! 

— Da” cum să nu te faci, când vezi ditai omul în toată firea 
cum stă și se uită la tine cu o față ca de oaie care se sufocă, 
zise Buna. 

— Nu cedezi deloc, nu? întrebă Ridcully. Uluitor! Nu dai 
înapoi nici atâtica. 

Încă o frunză căzu pe lângă ei. 

Ridcully nu făcu nicio mișcare. 

— Ştii, zise el, cu o voce absolut calmă, fie toamna vine foar- 
te devreme pe aici, fie păsările din zonă sunt alea din povestea 
de care ţi-am spus, fie e cineva în copac, deasupra noastră. 

— Știu. 

— Ştii? 

— Da, fiindcă eu am fost atentă, în vreme ce tu încurcai 
circulația pe Aleea Amintirilor, zise Buna. Sunt cel puțin cinci, 
și-s exact deasupra noastră. Ce mai fac degetele alea magice 


ale tale? 

— Aș putea, probabil, să scot o minge de foc. 

— Nu-i bună. Poţi să ne duci în altă parte? 

— Nu pe amândoi. 

— Doar pe tine? 

— Probabil, dar nu te las singură aici. 

Buna își dădu ochii peste cap. 

— Ştii, e adevărat, zise ea. Toţi bărbaţii-s cavaleri. Du-te 
odată, moș bleg ce ești! Pe mine nu vor să mă ucidă. Cel puțin, 
nu încă. Dar habar n-au ce-i aia un vrăjitor, și pe tine o să te 
facă bucăți, nici n-o să stea să se gândească! 

— Acuma cine-i bleagă? 

— Nu vreau să te văd mort când ai putea să faci ceva uul! 

— Să fugi nu e ceva util. 

— O să fie mult mai uul decât să stai aici. 

— Nu mi-aş ierta-o niciodată dac-aș pleca. 

— lar eu nu te-aș ierta dac-ai rămâne, și eu sunt mult mai 
neiertătoare decât tine, se oțări Buna. După ce s-o termina, 
caut-o pe Gytha Ogg. Spune-i să se uite în cutia mea a veche. 
O să ştie ce-i acolo. Și dacă nu pleci acum... 

O săgeată se înfipse în buturuga de lângă Ridcully. 

— Nenorociţii trag în mine! strigă el. Dacă aveam arbaleta... 

— Eu m-aş duce după ea, în locul tău, zise Buna. 

— Corect! Mă întorc numaidecât! 

Ridcully dispăru. O clipă mai târziu, mai multe calupuni 
de zidărie de castel căzură din spațiul pe care tocmai îl ocupa- 
se el. 

— Ei, de el am scăpat, atunci, zise Buna, fără să se adrese- 
ze cuiva anume. Se ridică în picioare şi privi în jur, la copaci. 
Bun, adăugă ea, aici sunt. Nu fug. Veniți şi luaţi-mă. Sunt aici. 
Eu întreagă. 


Magrat se calmă. Normal că exista. Fiecare castel avea 
unul. Și bineînţeles că ăsta era în uz. Se vedea o cărare bătută 

prin praf, până la un soi de cuier, la un metru de la ușă, unde 
atârnau vreo câteva costume de zale cam deșirate, alături 
de sulițe. 

Probabil Shawn venea zilnic aici. Ăsta era arsenalul. 

Greebo sări de pe umerii lui Magrat și o porni pe aleile-i 
prăfuite, în eterna lui căutare după ceva mic și chițăitor. 

Magrat îl urmă, amețită. 

Regii din Lancre nu aruncaseră nimic, niciodată. Sau, cel 
puțin, nu aruncaseră nimic din ce putea fi folosit la ucis oameni. 

Erau acolo armuri pentru oameni. Erau armuri pentru 
cai. Erau armuri pentru câinii de luptă. Erau până şi armuri 
pentru corbi, deși planurile regelui Gurnt cel Prost cu privire 
la o divizie de atac aerian rămăseseră la pământ. Erau şi mai 
multe lănci, și săbii, și iatagane, rapiere, spade, paloșe, bice de 
luptă, buzdugane, ghioage, măciuci și gogoloaie imense, cu 
tepi. Erau toate îngrămădite laolaltă și, acolo unde acoperişul 
lăsa ploaia să intre, erau sudate de rugină într-o masă unică. 
Mai erau și arcuri mari, arcuri mici, arcun-pistol, arcuri-scă- 
rită, arbalete, puse grămadă ca lemnele de foc și stivuite cu 
aceeași lipsă de îngrijire. Piese disparate de armură formau 
alte grămezi printre ele, toate roșii de rugină. Uriaşa încăpere 
era plină de moartea fierului. 

Magrat mergea înainte, ca o jucărie mecanică, care nu-și 
schimbă direcția până nu se lovește de ceva. 

Lumina lumânări se reflecta, stins, în săbii și platoșe. 
Armurile pentru cai, în special, erau îngrozitoare, pe stativele 
lor de lemn putregăit — stăteau acolo ca niște schelete externe, 
și, la fel ca scheletele, îndrumau mintea către gândun despre 
moarte. Orbitele lor goale priveau, oarbe, spre mica siluetă 
din lumina lumânări. 


— Domniţă? 

Vocea venea de dincolo de ușă, mult în spatele lui Magrat. 
Dar se răsfrângea împrejurul ei, ricoșşând de secole-ntregi de 
armament mucegăit. 

„Nu pot intra aici, gândi Magrat. E prea mult fier. Aici, 
sunt în siguranță.“ 

— Dacă domniţa vrea să se joace, îi vom aduce prietenii! 

Când Magrat se întoarse, lumina atinse muchia a ceva, 
care străluci. 

Magrat dădu la o parte un scut uriaş. 

— Domniţă? 

Magrat întinse mâna. 

— Domniţă? 

În mâinile lui Magrat se afla un coif ruginit de fier, cu aripi. 

— Vino să dansezi la nuntă, domniţă! 

Mâinile lui Magrat strângeau din plin o platoșă dăruită de 
Natură, cu ţepuşe. 

Greebo, care urmărise niște șoareci printr-o armură căzu- 
tă la pământ, scoase capul dintr-un crac. 

Cu Magrat se petrecuse o schimbare. Se vedea în respira- 
tia ei. Înainte, gâfâise, de frică și de oboseală. Apoi, preţ de 
câteva clipe, nu se mai auzise niciun fel de răsuflare. Și, la 
urmă, începuse din nou să respire. Lent. Adânc. Hotărât. 

Greebo o văzu pe Magrat, pe care până atunci o conside- 
rase, în linii mari, cam ca un fel de șoarece cu formă omeneas- 
că, ndicând coiful cu anpi și punându-și-l pe cap. 

Magrat știa totul despre puterea pălărilor. 

În urechea minții, auzea deja huruitul carelor de luptă. 

— Domniţă? Îţi vom aduce prietenii, să-ţi cânte! 

Ea se întoarse. 

Lumina lumânării îi scânteia în ochi. 

Greebo se retrase în armură, la adăpost. Își amintea de o 
anume ocazie, când atacase o vulpe de parte femeiască. În 
mod normal, Greebo putea bate o vulpe și cu o singură labă, 

dar, după cum se dovedi, aceasta avea pui. El nu știuse de asta 
până n-o fugănise înapoi la vizuină. Pierduse o bucată de ure- 
che și o mulțime de păr, până să reușească să scape. 

Vulpea avusese o expresie care semăna foarte mult cu cea 
pe care Magrat o avea acum pe chip. 

— Greebo? Vino-ncoace! 

Motanul se întoarse și încercă să-și găsească o ascunzătoa- 
re sigură, în platoşa armurii. Începea să aibă îndoieli că va ieși 


cu bine din noaptea! asta. 


Elfii rătăceau prin grădina castelului. Până la urmă, ucise- 
ră peştii din havuz. 

Domnul Brooks era cocoţat pe un scaun de bucătărie și 
meșterea la o crăpătură din peretele grajdului. 

Simţise el că se iscase ceva agitație, dar era o treabă de-a 
oamenilor și, ca urmare, de importanţă secundară. Dar își 
dădu seama de schimbarea în zumzetul stupilor și auzi lemnul 
cum se frânge. 

Un stup fusese deja răsturnat. Albinele furioase se aduna- 
seră nor în jurul a trei siluete, ale căror picioare le sfâşiau 
fagurii și mierea, și puietul. 

Râsetele se opriră când o fiinţă în halat alb și cu un văl pe 
față se înălță deasupra gardului viu. Aceasta ridică un tub lung 
de metal. 

Nimeni nu aflase vreodată ce pune domnul Brooks în 
vermorelul lui. Erau acolo resturi de tutun și rădăcini fierte, și 
răzătură de coajă de copac, și plante de care nici măcar 
Magrat nu auzise. Din el izbucni un jet strălucitor, pe deasu- 
pra gardului, care-l lovi pe elful din mijloc drept între ochi și-i 
împroşcă pe ceilalți doi. 


l Joc de cuvinte în engleză între „night“ - noapte şi „knight“ — cavaler, 
care se pronunţă la fel. (n.tr.) 

Domnul Brooks privi, impasibil, până când zvârcolhnle lor 
incetară. 

— Viespi! zise el. 

Apoi se duse să aducă o lădiță, aprinse un felinar și, cu 
mare grijă şi delicateţe, fără să ia în seamă înțepătunile, începu 
să repare fagurii stricați. 


Shawn nu ma: simțea mare lucru în braţul rănit, decât 
acea durere surdă și fierbinte care anunţă existența cel puţin a 
unui os rupt și știa sigur că două dintre degete n-ar fi trebuit 
să arate așa. Asuda, deși era îmbrăcat doar în maiou și chiloți. 
N-ar fi trebuit să-și scoată costumul de zale, dar e greu să spui 
nu când un elf te ține în bătaia săgeți. Shawn știa ceea ce, din 
fericire, mulți oameni nu ştiu — că zalele nu oferă cine știe ce 
apărare împotriva săgeților. lar dacă săgeata te ţinteşte între 
ochi, nu te apără deloc. 

Îl târâseră pe coridoare până la arsenal. Erau cel puţin 
patru elfi, dar nu prea le puteai vedea feţele. Lui Shawn îi 
aminteau de ziua când veniseră salumbancii cu Lanthorna 
Magică în Lancre. Pnvise, fascinat, cum proiectaseră tot felul 
de poze pe unul dintre cearșafunile Ţaţei Ogg. De asta îi 
aminteau fețele elfilor. Aveau, pe undeva pe-acolo, ochi şi 
câte-o gură, dar toate celelalte păreau să fie temporare, 
trăsăturile lor plutind parcă de-a curmezișul feţelor, ca pozele 
de pe ecran. 

Nu prea vorbeau. Râdeau tot timpul, și-atât. Erau un 
popor vesel, în special atunci când îţi suceau braţul la spate, să 
vadă cât de departe se poate duce. 

Elfii vorbiră unul cu altul pe limba lor. Apoi unul dintre ei 
se-ntoarse spre Shawn și-i arătă uşa arsenalului. 

— Dorim să iasă domnița de-acolo, zise el. Tu trebuie să-i 
spui că, dacă nu iese, noi ne vom mai juca cu tine. 

— Şi dacă iese, ce-o să faceți? întrebă Shawn. 

— O, tot ne vom juca cu tine, zise elful. Tocmai aici e dis- 
tracția. Dar ea trebuie să spere, nu? Vorbește-i acum! 

Îl împinseră până la ușă. El ciocăni, într-un mod, spera 
el, respectuos. 

-Ăă. Domnișoară Regină? 

Vocea lui Magrat era înfundată: 

- Da? 

— Sunt eu, Shawn. 

— Ştiu. 

— Sunt aici afară. Aă. Cred c-au rănit-o pe domnișoara 
Tockley. Și spun c-o să mă mai tortureze pe mine dacă nu 
1eșiți. Dar nu-i nevoie să ieșiți, fiindcă ei nu îndrăznesc să intre 
acolo, că-i prea mult fier. Așa că, în locul dumneavoastră, eu 
nu i-aș asculta. 

Se auziră niște zăngănituri îndepărtate, apoi un zbang. 

— Domnişoară Magrat? 

— Întreab-o, zise un elf, dacă are apă şi mâncare 
acolo înăuntru. 

— Domnișoară, au spus... 

Unul dintre elfi îl smuci în lături. Alţi doi se postară de-o 
parte şi de alta a ușii, iar ultimul își lipi urechea ascuțită de 
lemnul ei. 

Apoi îngenunche și se chiori pe gaura cheii, cu mare grijă 
să nu atingă metalul încuietorii. 

Se auzi un sunet, nu mai tare decât un declic. Elful răma- 
se nemișcat o clipă, apoi se prăbuși încetișor, fără un suspin. 

Shawn clipi. 

Din ochiul elfului ieșea, cam de două degete, lemnul unei 
săgeți de arbaletă. Penele îi fuseseră retezate de trecerea prin 
gaura cheii. 

— Uau, zise el. 

Uşa arsenalului se dădu de perete, dezvăluind doar bez- 
na dinăuntru. 

Unul dintre elfi începu să râdă. 

— S-a zis cu el, spuse. Ce prost... Domniţă? Nu vrei să-ți 
asculți războinicul? 

Înșfăcă braţul cel rupt al lui Shawn și-l răsuci. 

Shawn încercă să nu țipe. Prin faţa ochilor îi sclipeau 
lumini violete. Se întrebă ce s-ar întâmpla dac-ar leșina. 

Tare-și dorea să fi fost mama lui aici! 

— Domniţă, începu iar elful, dacă nu... 

— Bine, zise vocea lui Magrat, de undeva din întuneric. Am 
să ies. Dar trebuie să-mi promiteți că n-o să-mi faceți rău. 

— O, într-adevăr promit, domniță. 

— ȘI să-i dați drumul lui Shawn. 

— Da. 

Flfii care stăteau de-o parte și de alta a ușii își făcură 
semne din cap. 

— Vă rog!! stărui Magrat. 

— Da! 

Shawn gemu. Dac-ar fi fost mami sau Jupâneasa Batevreme 
în locul ei, ar fi luptat până la moarte. Mama avea dreptate — 
Magrat a fost întotdeauna aia proastă de bună... 

„.. Care tocmai a tras cu arbaleta prin gaura cheii. 

Un fel de al optulea simţ îl făcu pe Shawn să-și mute gre- 
utatea pe celălalt picior. Dacă elful își slăbea strânsoarea 
măcar pentru o clipă, Shawn era pregătit să se impleticească. 

Magrat apăru în cadrul ușii. Purta în mâini o lădiță 
antică, de lemn, pe latura căreia scria „Lumânăn“, cu vop- 
sea scorojită. 

Shawn privi de-a lungul coridorului, plin de speranţă. 

Magrat zâmbi, radioasă, elfului de lângă ea. 

— Asta e pentru tine, spuse ea, dându-i lădița. 

Elful o luă, automat. 

— Dar să n-o deschizi. Și adu-ți aminte că ai promis să 
nu-mi faci rău. 

Elfii se strânseră în spatele lui Magrat. Unul dintre ei ridi- 
că braţul, în care ținea un cuțit de piatră. 

— Domniţă? zise elful care ținea lădița, care i se clătina 
ușor în mâini. 

— Da? zise Magrat, supusă. 

— Te-am mințit. 

Cuţitul plonjă spre spatele ei. 

ȘI se sparse. 

Elful privi la expresia nevinovată a lui Magrat şi-apoi des- 
chise lădiţa. 

Greebo petrecuse două minute enervante înăuntru. Teo- 
retic, un cotoi închis într-o cutie poate fi viu sau poate fi mort!. 
Nu poți să ști până nu te uiţi. De fapt, simplul act al deschi- 
deni cutiei va determina starea animalului, deşi, în acest caz, 
existau trei stări determinate în care acesta se putea afla, şi 
anume Viu, Mort și Furios ca Naiba. 

Shawn plonjă în lateral când Greebo explodă de-acolo, ca 
o mină direcțională. 

— Nu-l băga în seamă, zise Magrat, visătoare, în vreme ce 
elful se zbătea să scape de motanul turbat. E așa de simţitor! 

Scoase, din faldunle rochiei, un cuțit, se-ntoarse pe călcâ- 
ie și-l înjunghie pe elful din spatele ei. Nu era o lovitură preci- 
să, dar nici nu era nevoie de precizie. Nu cu un cuțit de fier. 

Termină manevra ndicându-și, delicat, marginea fustei și 
dându-i celui de-al treilea elf un șut chiar sub genunchi. 

Shawn văzu o sclipire de metal, când piciorul ei se retrase 
înapoi sub volanele de mătase. 

Apoi Magrat îl împinse cu cotul în lături pe elful care urla, 
dădu fuga înapoi în arsenal și se-ntoarse cu o arbaletă. 

— Shawn, zise ea, care din ei te-a chinuit? 

— Toți, rosti cu voce stinsă Shawn. Dar ăla care se luptă cu 
Greebo a înjunghiat-o pe Diamanda. 


|! Aluzie la Experimentul Schrödinger. 

Elful și-l smulse pe Greebo de pe față. Din zeci de răni i se 
scurgea sângele verde-albăstrui, iar Greebo încă era ferm 
ancorat de braţul lui, deși elful îl tot izbea de perete. 

— Opreşte-te, zise Magrat. 

Elful privi la arbaletă şi îngheţă. 

— Nu voi cerși îndurare, zise el. 

— Bine, zise Magrat și trase. 

Ma: rămânea un singur elf, care se tăvălea în cerc pe 
podeaua de piatră, ținându-se de genunchi. 

Magrat păși delicat peste trupul unui alt elf, dispăru pen- 
tru o clipă în arsenal și se-ntoarse cu o secure. 

Elful rămase nemișcat și-și concentră întreaga atenție asu- 
pra el. 

— Acum, zise Magrat relaxată, nu vreau să te mint cu pri- 
vire la şansele tale, fiindcă n-ai niciuna. O să-ți pun niște 
întrebări. Dar, mai întâi de toate, o să mă asigur că eşti atent. 

Elful se așteptase la asta și reuși să se dea la o parte din 
calea securii, care sparse piatra podelei. 

~ Domnişoară? zise Shawn sfârșit, în vreme ce Magrat 
ridica iar securea. 

— Da? 

— Mama spune că nu simt durerea, domnișoară. 

- Nu? Dar sunt sigură că pot fi incomodați! 

Magrat lăsă Jos securea. 

— Bineînţeles, avem armuri, zise ea. Am putea să-l îmbră- 
căm pe ăsta în armură. Ce părere ai? 

— Nu! 

Elful încercă să se târască de-acolo. 

— De ce nu? Mai bine decât securea, nu-i aşa? 

— Ba nu! 

— De ce nu? 

— E ca și cum ai fi îngropat în pământ! șuieră elful. N-ai 


ochi, n-ai urechi, n-ai gură! 

— În zale, atunci, zise Magrat. 

— Nu! 

— Unde e regele? Unde sunt oamenii? 

— Nu spun! 

— În regulă. 

Magrat intră din nou în arsenal și se-ntoarse târând un 
costum de zale. 

Fiful încercă să fugă. 

— N-o să reușiți să i-l puneţi, o avertiză Shawn, de-acolo de 
unde zăcea. N-o să i-l puteți trece peste braţe... 

Magrat ndică securea. 

— O, nu! strigă Shawn. Domnişoară! 

— N-o să-l iei niciodată înapoi, zise elful. E al ei. 

— O să mai vedem noi, zise Magrat. În regulă. Shawn? Ce 
să facem cu el? 

Până la urmă, îl târâră într-o magazie de lângă temniţă și îl 
legară cu cătușele de gratiile ferestrei. Încă mai scâncea, chinuit 
de atingerea fierului, când Magrat trânti ușa încăperii. 

Shawn încerca să se țină la o distanță respectuoasă. Asta 
din cauza felului în care zâmbea Magrat, fără întrerupere. 

— Acum hai să vedem ce-i cu braţul ăla al tău, zise ea. 

— Eu sunt bine, dar pe Diamanda au înjunghiat-o, e 
în bucătăne. 

— Pe ea am auzit-o țipând? 

— Ăă. În parte. Âă. 

Shawn privea fascinat la elfii cei morți, peste care 
pășea Magrat. 

— l-aţi omorât! 

— N-am făcut-o cum trebuie? 

- Ăă. Nu, zise Shawn prudent. Nu, ați făcut-o... chiar 
foarte bine, serios. 

— Şi mai e unul în fosă, zise Magrat. Ştii tu... fosa. În ce 
zi suntem? 

— Marţi. 

— ȘI tu o cureţi în ce zi...? 

— Miercurea. Doar că miercurea trecută n-am curățat-o, 
fiindcă... 

— Atunci probabil că nu-i nevoie să ne mai batem capul cu 
el. Mai sunt și alții pe-aici? 

- Eu... nu cred. Aă. Domnişoară Regină? 

— Da, Shawn? 

— Ați putea lăsa securea Jos, vă rog? M-aș simți mult mai 
bine dacă aţi lăsa jos securea. Securea, domnişoară Regină. 
O tot faceți roată. Poate să iasă rău în orice clipă. 

— Ce secure? 

— Aia din mâna dumneavoastră. 

— A, securea asta. 

Magrat păru s-o observe abia atunci. 

— Braţul ăla arată rău. Hai să mergem la bucătărie și ţi-l 
pun în lopăţele. Și nici degetele alea nu arată bine deloc. Pe 
Diamanda au ucis-o? 

— Nu știu. Și nu înțeleg de ce. Vreau să zic, ea îi ajuta! 

— Da. Așteaptă o clipă. 

Magrat mai intră o dată în arsenal și se-ntoarse cu un sac. 

— Haide. Greebo! 

Greebo îi aruncă o privire vicleană și se opri din spălat. 

— Ştii ce-i nostim aici în Lancre? zise Magrat, în timp ce se 
furişau în Jos pe scări. 

— Ce, domnişoară? 

— Nu aruncăm nimic, niciodată. Și mai știi ceva? 

— Nu, domnişoară. 

— N-aveau cum s-o fi pictat după natură, bineînțeles. Vreau 
să spun, pe vremea ei nu se pictau portrete. Dar armura... ha! Nu 
era nevoie decât să se uite la ea. Și știi ce-i ciudat? 

Lui Shawn i se făcu frică, dintr-odată. Mai fusese el spe- 
riat și înainte, dar atunci avea motive fizice și imediate. 

Magrat însă, așa cum era acum, Îl infricoșa mai tare decât 
elfi. Era ca şi cum ar fi fost atacat de o oaie. 

— Nu, domnişoară? zise el. 

— Nimeni nu mi-a pomenit despre ea. De parc-ar fi fost 
vorba doar de cusut goblen și umblat mereu în rochii lungi! 

— La ce vă referiți, domnişoară? 

Magrat flutură dintr-un braţ. 

— La toate astea! 

— Domnaşoară! strigă Shawn, de la nivelul genunchilor. 

Magrat privi în Jos. 

— Cum? 

— Vă rog, lăsaţi securea jos! 


— Oh. Scuze! 


Hodgesaaargh dormea noaptea într-un mic șopron de 
lângă grajduni. Și el primise o invitație la nuntă, dar îi fusese 
smulsă din mână și mâncată de Lady Jane, un hultan bătrân 
și arțăgos, care-o confundase cu degetele lui. Așa că el se mul- 
țumise cu programul lui din fiecare seară, adică-și spălase 
rănile, mâncase niște pâine uscată cu niște brânză străveche și 
se culcase devreme, să sângereze blând, la lumina lumânări, 
citind un număr din Clonţuri și Căngi!. 

Auzind un zgomot dinspre grajduri, ridică ochii, luă sfeș- 
nicul și se duse să vadă ce-i. 

Un elf îi privea păsările. Pe braţul lui şedea Lady Jane. 

Hodgesaaargh, ca şi domnul Brooks, nu prea acorda aten- 
ție altor lucruri, în afară de marea lui pasiune. El știa că e 
castelul plin de musafiri și, din punctul lui de vedere, oncine 
se uita la șoimii lui îi împărtășea entuziasmul. 


! Titlul parafrazează Guns and Ammo (Pistoale și Muniţie), celebră revistă 


pentru amatorii de arme. (n.tr.) 

— Asta-i cea mai bună pasăre a mea, zise el, mândru. 
Aproape am dresat-o. E grozavă. Eu o dresez. E foarte inteli- 
gentă. Cunoaşte unsprezece comenzi! 

Flful încuviință dând din cap, solemn. Apoi scoase căciu- 
lița păsării și i-l arătă cu capul pe Hodgesaaargh. 

— Ucide! porunci el. 

Ochii lui Lady Jane sclipiră în lumina torței. Apoi se 
năpusti și-l izbi pe elf drept în beregată cu două rânduri de 
gheare și cu ciocul. 

— Şi mie-mi face la fel, zise Hodgesaaargh. Îmi pare rău. 
E foarte inteligentă. 


Diamanda zăcea pe podeaua bucătăriei, într-o baltă de 
sânge. Magrat îngenunche lângă ea. 

— E încă vie. Dar abia suflă. 

Apucă de tivul fustei și încercă să-l sfâșie. 

— Fir-ar să fie de chestie. Ajută-mă, Shawn! 

— Domnișoară? 

— Ne trebuie bandaje! 

— Dar... 

— Of, nu mai căsca gura! 

Fusta se rupse. O duzină de trandafiri de mătase se deşirară. 

Shawn nu avusese niciodată cunoștință de ce anume poar- 
tă reginele pe sub haine, dar, chiar și pornind de la anumite 
observaţii asupra lui Mille Chillum și extrapolând de-acolo, 
nu-și închipuise niciodată lenjerie de metal. 

Magrat se plesni peste platoșă. 

— Îmi vine destul de bine, zise ea, sfidându-l pe Shawn, să 
nu îndrăznească să remarce că, în unele locuri, era o mulțime 
de aer între placa de metal și Magrat. 

— Nu că nu i-ar prinde bine niște ajustări și câte-un nit pe 
ici și pe colo. Ce zici, arată binișor? 

— O, da, zise Shawn. Tabla vă prinde de minune. 

— Chiar crezi? 

— O, da, zise Shawn, inventând nebunește. Aveţi exact 
silueta care trebuie. 

Fa îi îndreptă şi-i puse în atele braţul și degetele, metodic, 
folosind fâșii de mătase pe post de bandaje. Cu Diamanda fu 
mai greu. Magrat o spălă și-o cusu, și-o bandajă, în vreme ce 
Shawn şedea și se uita la ea, încercând să nu bage-n seamă 
durerea insistentă, ca o gheaţă fierbinte, din braţ. 

Si tot repeta: 

- Aia doar au râs şi-au înjunghiat-o. Şi ea nici măcar n-a 
încercat să fugă. Se purtau de parcă s-ar fi jucat. 

Dintr-un motiv sau altul, Magrat aruncă o privire spre 
Greebo, care avu bunul-simţ să arate rușinat. 

— Urechi ascuțite și un păr pe care-ţi vine să-l mângâi, zise 
ea, ca pentru sine. Și sunt în stare să te fascineze. Iar când sunt 
mulțumiți, scot un zgomot agreabil. 

— Cum? 

— Ei, mă gândeam și eu. 

Magrat se ridică. 

— În regulă. O să înteţesc focul și-o să aduc câteva arbale- 
te, și-o să ți le încarc. Și să ţii ușa închisă și să nu dai drumul 
la nimeni, auzi? lar dacă nu mă întorc... încearcă să ajungi 
undeva unde e lume. Du-te sus, la pitici, la Capul de Aramă. 
Sau la troli. 

— Ce vreți să faceți? 

— Mă duc să văd ce s-a întâmplat cu ceilalți. 

Magrat deschise sacul pe care-l adusese din arsenal. În el 


era un coif. Avea sudate niște aripi și, după părerea lui Shawn, 

nu era deloc practic!. Mai erau acolo şi o pereche de mănuși 
de zale şi o gamă selectă de armament ruginit. 

— Dar probabil mai sunt elfi și pe-afară! 

— Mai bine afară decât înăuntru. 

— Șt să vă luptați? 

— N-am idee. N-am încercat niciodată, recunoscu Magrat. 

— Dar dacă așteptăm aici, sigur o să vină cineva! 

— Da. De asta mă tem. 

— Vreau să spun, nu sunteți obligată să faceți asta! 

— Ba sunt. Mâine mă mărit. Într-un fel sau altul. 

— Dar... 

— Taci din gură! 

„IO s-o omoare,“ gândi Shawn. Nu ajunge să fii în stare să 
ridici sabia. Mai trebuie și să știi care capăt să-l bagi în inamic. 
Eu trebuia să fiu de pază și pe ea o s-o omoare... 

Dar... 

Dar... 

Îl săgetase pe unul drept în ochi, chiar prin gaura cheii. Eu 
n-aş fi putut face asta. Eu aș fi spus ceva de genul: „Mâinile 
sus!“ mai înainte. Dar ăia îi stătuseră în cale și ea pur și sim- 
plu... îl înlăturase. 

Tot o s-o omoare. Doar că probabil o să moară vitejeşte. 

Aș fi vrut să fie mami aici. 

Magrat termină de făcut sul rămășițele pătate ale rochiei 
de mireasă și-o îndesă în sac. 

— Avem cai? 

— Sunt... cei elfești în curte, domnişoară. Dar nu cred c-o 
să puteți călări vreunul. 


l Se pricepea la asta, fiindcă numărul de luna trecută al revistei Armura 
Populară publicase un articol cu titlul: „Testăm Pentru Voi Cele Mai Bune 
20 de Coifuri La Sub $ 50“. Pe urmă publicaseră încă un articol, intitulat 
„Securi de Luptă: Ce Pot Face Cele mai Bune 10“, plus un anunţ de anga- 


jare pentru alți șase voluntari pentru testare. 

Shawn își dădu seama imediat că n-ar fi trebuit să 


spună asta. 


Era negru și mai mare decât își imagina Magrat că arată 
un cal omenesc. Își rostogoli ochii roșii spre ea și încercă să 
găsească o poziţie bună ca să-i tragă o copită. 

Magrat izbuti să-l încalece doar după ce aproape că-i pri- 
poni picioarele de inelele fixate în peretele grajdului, dar după 
ce reuși să se urce pe el, calul se schimbă. Avea docilitatea ani- 
malelor bătute şi părea să nu mai aibă voinţă proprie. 

— E de la fier, zise Shawn. 

— Dar ce le face? Nu se poate să doară! 

— Nu știu, domnişoară. Mi se pare că doar îi înlemnește 
sau aşa ceva. 

— Să lași grilajul jos după ce trec. 

— Domnișoară... 

— Vrei să-mi spui să nu plec? 

— Dar... 

— Atunci, taci din gură. 

— Dar... 

— Mi-aduc aminte de un cântec popular despre o situație 
exact ca asta, zise Magrat. Era cu o fată şi Regina Elfilor i-a 
furat logodnicul, iar ea s-a urcat frumușel pe cal și s-a dus și 
l-a salvat. Ei, asta o să fac şi eu. 

Shawn încercă să zâmbească. 

— Vreți să cânta? 

— Vreau să lupt. Am cu prisosință pentru ce lupta, nu? Și 
am încercat toate celelalte metode. 

Shawn voia să-i spună: dar nu e același lucru! Să te duci 
la luptă ca persoană reală nu e ca în baladele populare! În 
viața reală mori! În balade, nu trebuie decât să-ţi aduci amin- 


te să ţii mereu un deget în ureche și cum s-ajungi la următorul 

refren! În viaţa reală, nimeni nu face tra-la-lilu-frunză-verde- 
hop-și-așa-măi! 

Dar ceea ce spuse fu: 

— Dar, domnişoară, dacă nu vă întoarce... 

Magrat se răsuci în șa. 

— Am să mă întorc. 

Shawn o privi cum îndeamnă calul cel leneș la trap și 
dispare peste podul mobil. 

— Noroc bun! îi strigă el. 

Apoi cobori grilajul și se întoarse în castel, unde pe masa 
din bucătărie şedeau trei arbalete încărcate. 

Tot acolo se afla și cartea de arte marţiale, pe care-o 
comandase regele, special. 

Ma: înteți focul oleacă, întoarse un scaun să stea cu faţa la 
ușă și deschise cartea la Secțiunea Avansaţi. 


Magrat ajunsese la jumătatea drumului spre piața orașului 
când adrenalina o părăsi și trecutul o ajunse din urmă. 

Privi în jos, la cal și la armură și gândi: Mi-am pierdut 
minţile. 

E din cauza nenorocitei ăleia de scrisoare. Plus că eram 
spenată. Mi-am închipuit că o să le-arăt eu, tuturor, din 
ce plămadă sunt. Și acum probabil că o să afle: sunt plămă- 
dită dintr-o mulțime de mațe și bucățele verzui-vineţii 
şi storcoșite. 

Cu elfi ăia am avut noroc, asta-i tot. Și n-am stat să mă 
gândesc. Cum mă gândesc, cum înțeleg aiurea. Nu cred că o 
să mai am așa noroc și de-acum încolo... 

Noroc? 

Își aminti cu nostalgie de sacii ei cu amulete și talismane 
de pe fundul râului. Nu funcționaseră niciodată cu adevărat, 
dacă e să te iei după viaţa pe care-o dusese, dar poate — ce 
gând îngrozitor — poate că fără ele ar fi fost mai rău. 


260 TERRY PRATCHETT 


În oraş nu era aprinsă aproape nicio lumină și o mulțime 
dintre case aveau obloanele trase. 

Copitele calului răsunau cu zgomot pe pavaj. Magrat 
încerca să pătrundă cu privirea umbrele. Acum, acestea 
puteau fi porți către cine ştie ce. 

Dinspre Miez, se adunau norii. Pe Magrat o trecu un fior. 

Asta era ceva ce nu mai văzuse niciodată până acum. 

Era noapte adevărată. 

Se lăsase noaptea peste Lancre şi era o noapte bătrână. 
Nu era doar o simplă absenţă a zilei, patrulată de lună şi stele, 
ci o prelungire a ceva ce existase deja cu mult înainte de a 
exista pe lume lumină, care s-o definească prin absenţa ei. Se 
despletea de sub rădăcini de copac și dinăuntrul pietrelor, 
târându-se înapoi peste faţa lumii. 

Sacul lui Magrat, plin cu ce considera ea a fi ustensile 
esenţiale, o fi fost el pe fundul râului, dar ea fusese vrăjitoare 
timp de peste zece ani și putea simți teroarea din aer. 

Oamenii n-au ţinere de minte. Dar societățile au memorii 
bune, rotul își amintește, codificând informaţia ca s-o strecoare 
pe lângă cenzoni minţii, și-o transmite de la bunică la nepot 
în frânturi de prostioare, care să nu merite osteneala de a le 
uita. Câteodată, adevărul se agaţă de viaţă prin tot felul de 
viclenii, în pofida efortunlor păstrătonlor oficiali ai informației. 
Fragmente străvechi de versuri se adunau acum în capul 
lui Magrat. 

„Sus pe munte-n vânt, prin trestii în luncă...“ 

„De strigoi și de moroi, și goange cu picioroange...“ 

„Mi-a spus mama ca nicicând...“ 

„La vânat nu cutezăm, căci ne temem...“ 

„Ce bufnește-n beznă...“ 

„Cu zâne-n joc să nu mă prind...“ 

Magrat şedea pe calul în care n-avea încredere și strângea 
în pumn sabia pe care nu ştia s-o folosească, în vreme ce, din 

adâncul memoriei, cifrunile se furişau afară și se adunau într-o 
anume formă. 

„Fură vite şi prunci...“ 

„Fură laptele...“ 

„Îndrăgesc muzica și fură muzicanți...“ 

„De fapt, fură totul.“ 

„Niciodată nu vom fi atât de liberi ca ei, atât de frumoși 
ca ei, atât de deştepţi ca ei, atât de ușori ca ei; suntem niște 
animale.“ 

Vântul rece şuiera în pădure, dincolo de oraș. Fusese 
întotdeauna plăcut să te plimbi prin pădurea aceea, seara, dar 
de-acum, ştia ea bine, nu va mai fi aşa. Copacii vor avea ochi. 
Se vor auzi râsete îndepărtate, purtate de vânt. 

„Ceea ce iau e totul.“ 

Magrat dădu pinteni calului, pornind la pas. Undeva, în 
oraș, se trânti o ușă. 

„ȘI ceea ce-ţi dau e teama.“ 

De pe cealaltă parte a străzii se auzea ciocănind. Un băr- 
bat bătea ceva în cuie de ușă. Pnivi în Jur, îngrozit, o văzu pe 
Magrat și se repezi înăuntru. 

Ceea ce bătuse în ușă era o potcoavă. 

Magrat legă bine calul de-un copac şi alunecă de pe spi- 
narea lui. Ciocăni în ușă, dar nu i se răspunse. 

Cine locuia acolo? Căruţaș, țesătorul, oare sau Țesător, 
brutarul? 

— Deschide, omule! Sunt eu, Magrat Usturoi! 

Lângă prag era ceva alb. 

Care se dovedi a fi un castron cu smântână. 

Din nou, Magrat se gândi la Greebo. O jivină împuțită, 
crudă, răzbunătoare, pe care nu te puteai baza — dar care 


torcea frumos și căpăta un castron cu lapte în fiecare seară. 


— Haide! Deschide! 

După o vreme, zăvoarele se traseră și un ochi fu aplicat la 
foarte îngusta crăpătură a ușii. 

— Da? 

— Eşti Căruţaș, brutarul, nu? 

— Sunt Țesător, meşterul de acopenșun. 

— Și ştii cine sunt eu? 

— Domnișoara Usturoi? 

— Hai, dă-mi drumul înăuntru! 

— Sunteţi singură, domnişoară? 

— Da! 

Crăpătura se lăți până la dimensiunea lui Magrat. 

În cameră ardea o lumânare. Țesător se dădu înapoi dina- 
intea lui Magrat până ajunse să stea aplecat foarte incomod 
deasupra mesei. Magrat lungi gâtul să se uite în spatele lui. 

Restul familiei Țesător era ascuns sub masă. Patru perechi 
de ochi îngroziţi se holbau la Magrat. 

— Ce se-ntâmplă aici? întrebă ea. 

— Ăă... zise Țesător. Nu v-am recunoscut cu casca dum- 
neavoastră zburătoare, domnişoară... 

— Credeam că voi dați Spectacolul. Ce s-a întâmplat? 
Unde-i toată lumea? Unde e viitorul meu soţ? 

- Ăă... 

Da, probabil a fost din cauza coifului. Așa decise Magrat, 
mai târziu. Există unele lucruri, ca de pildă săbiile și pălănile 
de vrăjitor și coroanele și inelele, care preiau ceva din perso- 
nalitatea stăpânilor lor. Regina Ynci nu cususe pesemne vreun 
goblen în viaţa ei și, fără îndoială, n-avea răbdare nici cât o 
balegă udă!. Era preferabil să-ţi imaginezi că un coif purtat de 
ea îi transmisese lui Magrat ceva din personalitatea posesoarei, 


! Cea mai scurtă unitate de timp din multivers e Secunda Newyorkeză, 


definită ca perioada de timp de când s-a făcut verde semaforul și până 
când te claxonează taxiul din spate. 

ca un fel de eczemă regală a scalpului. Mai bine s-o lase pe 
Ynci să conducă ostilitățile. 

Il înşfăcă pe "Țesător de guler. 

— Dacă mai zici o dată „ăă“, zise ea, îţi tai urechile. 

— Ăă... aoleu... adică, domnişoară... îs Seniorii și Doamnele, 
domnişoară! 

— Chiar au venit elfu? 

— Domnișoară! scânci Țesător, cu o privire rugătoare. Nu 
rostiți cuvântul! I-am auzit cum au luat-o în Jos pe stradă. Cu 
zecile! Și-au furat vaca lui moș Stufaru și capra lui Skindle și 
i-au spart ușa lui... 

— De ce-ai pus un blid cu lapte afară? se răsti Magrat. 

Gura lui Ţesător se deschise și se-nchise de câteva on. Pe 
urmă reuși să îngaime: 

— Păi, știți, Eva mea a zis că bunica ei mereu punea niște 
lapte afară pentru ei, ca să fie mul... 

— Înţeleg, zise Magrat, glacială. Şi regele? 

— Regele, domnişoară? rosti Ţesător, trăgând de timp. 

— Regele, repetă Magrat. Unu' scund, ochi lăcrimoși, 
urechi cam clăpăuge, nu cum vor fi alte urechi din această 
încăpere, dintr-o clipă într-alta. 

Degetele lui Țesător se răsuceau și se-mpleteau ca niște 
şerpi supuși torturii. 

— Păi... pă... păi... 

Aruncă o privire la Magrat, îi văzu expresia și se pleoşti. 

— Am făcut piesa, zise el. Eu le-am spus, hai să jucăm mai 
bine Băţul și Găleata, dar ei au ținut-o una și bună cu piesa. 
Și la început a mers bine, şi pe urmă, pe urmă, pe urmă... 
dintr-odată Æi erau acolo, cu sutele, și toți o luaseră la fugă, 
și cineva m-a izbit în plin și m-a aruncat drept în pârâu, și 
pe urmă s-a iscat o hărmălaie grozavă, și l-am văzut pe 
Jason Ogg cum culcă la pământ patru elfi lovindu-i cu ce-i 
căzuse-n mână... 

— Cu alt elf? 

— Chiar aşa, şi pe urmă i-am găsit pe Eva şi pe copii, și 
apoi mai toți o luaseră la goană spre oraș, și erau niște... 
Nobilime călări, și-i auzeam cum râd, și am ajuns acasă și Eva 
a zis să pun o potcoavă pe ușă și... 

— Dar regele unde-i? 

— Nu știu, domnişoară. Ultima dată când l-am văzut, 
râdea de Stufaru, cu peruca lui de paie. 

— Dar Țaţa Ogg și Buna Batevreme? Cu ele ce s-a întâmplat? 

— Nu știu, domnişoară. Nu-mi amintesc să le fi văzut, dar 
erau o mulțime de oameni şi alergau peste tot... 

— Și unde a fost asta? 

— Domnişoară? 

— Unde s-a întâmplat? zise Magrat, încercând să vorbeas- 
că rar și deslușit. 

— Sus la Dansatori, domnişoară. Ştiţi dumneavoastră. 
Pietrele alea vechi. 

Magrat îi dădu drumul. 

— O, da, zise ea. Nu-i spuneți lui Magrat, Magrat nu tre- 
buie să știe despre lucrurile astea. La Dansatori? Normal. 

— N-am fost noi de vină, domnişoară! Noi doar ne 
prefăceam! 

— Ha! 

Magrat trase din nou zăvoarele. 

— Unde vă duceți, domnişoară? întrebă "Țesător, care n-ar 
fi avut nicio şansă la Campionatul de Gândire Rapidă, faza pe 
Lancre. 

— Tu ce crezi? 

— Dar, domnişoară, nu puteți duce fier... 

Magrat trânti uşa. Apoi dădu blidului cu lapte așa un șut, 
de-l împrăștie în toată strada. 

* 

Jason Ogg se târa prudent prin fenga udă. La vreo doi 
metri de el era cineva. Ridică precaut o piatră... 

— Jason? 

— Tu eşti, Jesător? 

— Nu, sunt eu, Croitoru. 

— Unde-s ceilalți? 

— Tinichigiu şi Brutaru l-au găsit pe Lemnaru, adineaun. 
Pe Ţesător l-ai văzut? 

— Nu, dar i-am văzut pe Căruțaș și pe Stufaru! 

Din pajiște se ridicau aburi, cum duruia ploaia pe pămân- 
tul cald. Cei șapte căluşani din Lancre care mai rămăseseră se 
adăpostiră sub un tufiş murat. 

— Ce-o s-o mai încasăm noi mâine! gemu Căruţaș. Când 
ne-o dibui ea, am încurcat-o! 

— Dacă găsim nişte fier, n-o să pățim nimic, zise Jason. 

— Pe ea n-o supără fierul! O să ne tăbăcească pieile! 

De groază, Căruţaș își strânsese genunchii la gură. 

— Cine? 

— Jupâneasa Batevreme! 

Stufaru îi dădu un cot în coaste. De pe frunzele de deasu- 
pra lor se prăvăli o cascadă de apă, strecurându-se pe după 
fiecare gât. 

— Nu fi tâmpit! I-ai văzut pe ăia? Ce-ţi mai faci griji de 
baba ailaltă? 

— O să ne tăbăcească pieile, o să vezi! Că cică a fost vina 
noastră, aşa o să zică! 

— Tot ce sper e să aibă ocazia, mormăi Tinichigiu. 

— Suntem, zise Stufaru, între ciocan şi nicovală. 

— Ba nu, suspină Căruţaş. Am fost acolo. Ciocanul și 
Nicovala sunt stâncile alea din deal de Curunsus. Nu suntem 
acolo! Aș vrea eu să fim acolo! Suntem aici sub tufă! Și ăia o 
să ne caute! Și ea la fel! 

— Ce s-a întâmplat când făceam Spec... începu Lemnaru. 

— Nu-mi pun acum întrebarea asta, zise Jason. Întrebarea 
pe care mi-o pun acum e cum ajungem noi azi acasă. 

— O să ne aștepte ea! se jeli Căruţaş. 

Din întuneric se auzi un clinchet. 

— Ce ai acolo? întrebă Jason. 

— E sacul cu recuzita, zise Căruţaș. Stii că mi-ai spus că 
treaba mea e să am grijă de sacul cu recuzita! 

— Şi tu ai târât sacul ăla după tine până aici? 

— Da” ce, crezi că-mi mai trebuie înc-un bucluc fiindcă am 
pierdut sacul cu recuzita? 

Căruţaș începu să tremure. 

— Dacă ajungem acasă, zise Jason, vorbesc eu cu mama și 
poate-ți face rost de nişte pilule d-ălea noi, de broaște uscate. 

Trase sacul spre el şi-i desfăcu băienile. 

— Uite, zurgălăii noștri, zise el, și toiegele. Și cine ţi-a spus 
să iei și acordeonul? 

— M-am gândit că poate ne hotărâm să jucăm Băţul și... 

— Mmeni nu mai joacă niciodată Băţul și... 

Se auzi un râset, mai încolo pe dealul cel ud și trosnete 
printre ferigi. Jason se simți deodată în centrul atenției. 

— Sunt acolo, afară! șopti Căruţaș. 

— Şi noi n-avem nicio armă, zise Tinichigiu. 

Un rând de zurgălă: grei, de bronz, îl izbi în piept. 

— Taci din gură, zise Jason, și pune-ți zurgălău. Căruţaș? 

— Ne aşteaptă! 

— O să spun asta doar o dată, zise Jason. După noaptea asta, 
nimeni nu va mai vorbi niciodată despre Băţul și Găleata. 
S-a-nţeles? 


Căluşarii din Lancre stăteau față-n față, cu ploaia lpindu-le 
hainele de trup. 

Căruţaș, pe faţa căruia lacrimile de groază se amestecau 
cu fardul și cu ploaia, apăsă acordeonul. Acesta scoase acel 

acord prelung care, conform legii, trebuie să preceadă 
orice fel de muzică populară, ca să dea timp trecătorilor să 
se îndepărteze. 

Jason ridică o mână şi numără pe degete. 

— Unu, doi... 

Fruntea 1 se încreți. 

— Unu, doi, trei... 

— ... Patru... şuleră Tinichigiu. 

— „„. Patru, zise Jason. Jucaţi, flăcăi! 

Șase toiege grele de frasin se ciocniră-n aer. 

— ... Un, doi, înainte, unu, înapoi, rotire... 

Și, încet, după cum se împleteau prin ceaţă notele hârâite 
ale cântecului Chiriaşul Doamne Widgery, dansatorii săltară și 
clipociră în drumul lor prin noapte... 

— „.. Doi, înapoi, salt... 

Toiegele se loviră din nou în aer. 

— Ne privesc! gâfâi Croitoru, pe când ţopăia pe lângă 
Jason. Îi văd! 

— ... Un... doi... n-o să ne facă nimic cât cântă muzical... 
Înapoi, doi, întoarce... unu şi şase, strivirea gândacului!... salt, 
inapoi, rotire... 

— Uite-i cum ies din ferigi! strigă Lemnaru, când se loviră 
din nou în toiege. 

— I-am văzut... doi, trei, înainte, întoarce... Căruţaș... îna- 
poi, rotire... tu înc-o dată... doi, înapoi... Anghel Rătăcitu' 
pe mijloc... 

— Îmi pierd cumpătul, Jason! 

— Cântă!... doi, trei, rotire... 

— Sunt peste tot! 

— Joacă! 

— Ne privesc! Se apropie! 

— ... Robre, înapoi... salt... aproape am ajuns la drum... 

— Jason! 

— V-amintiți când... trei, întoarce... am câștigat cupa în 
fața Relaxaţilor din Ohulan?... rotire... 

Toiegele se izbiră, cu o bufnitură de lemn pe lemn. Picioa- 
rele tropăiau, azvârlind bulgăn de pământ în noapte. 

— Jason, doar nu vrei... 

— ... Înapoi, doi... executarea... 

— Căruţaş... unu, doi... şi-a pierdut suflul... doi, rotire... 

— Se topeşte acordeonul, Jason! suspină Căruţaș. 

— „.. Unu, doi, înainte... semănat fasole! 

Acordeonul horcăia. Elfii se apropiau. Cu coada ochiului, 
Jason zăn o duzină de fețe rânjite, fascinate. 

— Jason! 

— ... Unu, doi... Căruţaş în mijloc... unu, doi, rotire... 

Șapte perechi de cizme bufniră-n pământ... 

— Jason! 

— ... Unu, doi... rotire... fiți gata... un, doi... înapoi.... un, 


doi... întoarce... UCIDE... şi înapoi, unu, doi... 


Hanul era o ruină. Elfu îl goliseră de tot ce era comestibil și 
rostogoliseră afară toate butoaiele, deşi vreo două roți de cașca- 
val mai sălbatice din pivniţă se opuseseră cu înverșunare. 

Masa se prăbușise. Printre resturile bucatelor devastate 
zăceau cleşti de homar şi sfeșnice răsturnate. 

Nu mişca nimic. 

Apoi cineva strănută, iar în vatra rece căzu niște funingi- 
ne, urmată de "aţa Ogg şi, ceva mai târziu, de făptura mică, 
neagră și furioasă a lui Casanunda. 

— Puah, zise aţa, privind în jur la sfărâmătuni. Asta chiar 
e culmea. 

— Trebuia să mă lași să mă bat cu ei! 

— Erau prea mulţi, băiete! 

Casanunda își trânti sabia pe jos, dezgustat. 

— Tocmai când începusem şi noi să ne cunoaștem mai 
bine, dau buzna cin'zeci de elfi peste noi! La naiba! Mereu mi 
se-ntâmplă chestii de-astea! 

— Asta-i cea mai mare calitate a negrului, că nu se vede 
funinginea pe el, remarcă Țața Ogg, absentă, scuturându-și 
rochia. Deci, au reuşit. Esme a avut dreptate. Mă întreb 
unde-o fi? Ei, în fine. Haide! 

— Unde mergem? întrebă piticul. 

— La mine acasă. 

— Ah! 

— Ca să-mi iau mătura, zise Ţaţa Ogg ferm. N-o las eu pe 
Regina Zânelor să domnească peste copiii me. Așa că, ar fi 
cazul să ne ducem după ajutor. ştia au întrecut măsura. 

— Am putea urca în munţi, zise Casanunda, pe când se 
furişau în jos pe scări. Sunt mii de pitici acolo. 

— Nu, zise Ţaţa Ogg. Esme n-o să-mi fie recunoscătoare 
pentru asta, dar eu sunt cea care trebuie să fluture punga cu 
bomboane când se-apucă ea să facă ce nu-i stă în puteri... și 
mă gândesc acum la cineva care o urăște grozav pe Regină. 

— N-ai să găsești pe nimeni care s-o urască mai tare decât 
piticii, zise Casanunda. 

— O, ba găseşti, zise 'Ţaţa Ogg. Dacă ști unde să cauţi. 


Elfii trecuseră și pe la casa Ţaţei Ogg. Nu mai rămăseseră 
două mobile întregi acolo. 

— Ce nu fură, distrug, strigă Taţa Ogg. 

Răscoh în sfărâmătuni cu piciorul. Se auzi un clinchet 
de sticlă. 

— Vaza aia mi-a făcut-o cadou Esme, zise ea, la modul 
general, către universul indiferent. Niciodată nu mi-a plăcut. 

— De ce fac asta? întrebă Casanunda, privind în jur. 

— O, ăştia ar sparge şi pământul însuşi, dacă ar crede că 
iese un zgomot agreabil, explică Țaţa. 

leși din nou afară și pipăi pe sub streașina acoperișului 
scund de stuf și-și scoase mătura de acolo, cu un mârâit 
de triumf. 

— Întotdeauna o îndes acolo, zise ea, altfel o fură copiii, să 
se plimbe. Tu încalecă în spatele meu, deşi știu prea bine că 
fac o imprudenţă cu asta. 

Casanunda se cutremură. Piticilor le e în general teamă de 
înălțimi, fiindcă nu prea au ocazia să se acomodeze cu ele. 

Ţaţa se scărpină în bărbie, scoțând un zgomot ca 
de şmirghel. 

— Și-o să avem nevoie de o rangă, zise ea. De-astea are 
Jason în fierănie. Hopa sus, băiete! 

— Nu mă aşteptam la așa ceva, serios, admise Casanunda, 
urcându-se pe mătură pe pipăite, cu ochii închiși. Eram 
nerăbdător să mă bucur de o seară intimă, doar noi doi. 

— Suntem doar noi doi. 

— Da, dar nu mă așteptam să ia parte şi-o mătură! 

Mătura se înălță încet. Casanunda se încleștă, amărât, de 
nuielele ei. 

— Unde mergem? întrebă el cu voce pierită. 

— Șuu eu un loc, sus între dealuri, zise Țaţa. N-am mai 
trecut pe-acolo de-un secol. Esme nu s-ar apropia nici s-o pici 
cu ceară, iar Magrat e prea tânără ca să-i spunem ce și cum. 
Dar eu mergeam des pe-acolo. Când eram codană. Fetele 
obișnuiau să se ducă acolo dacă voiau să... of, fir-ar... 

— Ce-i? 

— Mi s-a părut că văd ceva zburând peste faţa lunii și-s al 
naibii de sigură că nu era Esme. 

Casanunda încercă să privească în jur, ţinându-și în ace- 
lași timp ochii închiși. 

— Elfu nu zboară, bombăni el. 

— N-ai tu habar, zise Țaţa. Zboară pe tulpini de coa- 
da-şoricelului. 

— Tulpini de coada-șoricelului? 

— Da. Am încercat și eu, odată. Au ceva portanță, dar îţi 
fac praf bazoanele. Nu se compară cu o legătură dolofană de 
nuiele. Oricum, zise ea, înghiontindu-l pe Casanunda, tu ar 
trebui să te simți ca acasă pe chestia asta. Magrat spune că 
mătunile sunt o de-aia, cum îi zice, o metraforă sexuală!. 

Casanunda deschisese un ochi pentru o clipă, cât să vadă 
un acoperiş cum aluneca tăcut pe sub el. I se făcu greață. 

— Diferenţa fiind, continuă Ţaţa Ogg, că o mătură rezistă 
în aer mai multă vreme. Plus că poți s-o foloseşti ca să ţii casa 
curată, ceea ce nu s-ar putea spune despre... Te simp bine? 

— Chiar nu-mi place deloc treaba asta, doamnă Ogg. 

— Încerc doar să-ți ridic moralul, domnule Casanunda. 

— „Moralul“ îmi place, doamnă Ogg, zise piticul, dar 
putem evita partea cu „ridicatul“? 

— Coborâm într-o chpită. 

— Așa da. 

Ghetele Țaţei râcâiră pământul bătut din curtea fierănei. 

— Am să las magia mergând, mă întorc cât ai clipi, zise ea. 

Fără să bage-n seamă behăitul de ajutor al piticului, sări 
de pe mătură şi dispăru pe ușa din dos. 

Cel puțin, elfui nu trecuseră pe aici. Era prea mult fier. Luă 
o rangă de pe bancul de lucru și se grăbi să iasă. 

— Ține tu asta, îi zise ea lui Casanunda. Apoi ezită. 
Ne trebuie cât de mult noroc, așa-i? adăugă ea și fugi din 
nou înăuntru. 

De data asta, ieși mult mai repede, băgându-şi ceva 
în buzunar. 

— Gata? întrebă ea. 

— Nu. 

— Atunci, hai să mergem. Și fii cu ochii-n patru. Cu 
ochii deschişi! 


Dar asta e ceva falucios. 

— Mă uit după elfi? 

— S-ar putea. Nu era Esme, şi alt zburător nu mai e pe la 
noi decât domnul Ixolit, care-i banshee’, dar el e tare amabil şi 
întotdeauna ne bagă un bilet pe sub ușă, când are de gând să 
iasă. Pentru controlul traficului aerian, știi? 

Orașul era, în cea mai mare parte, cufundat în întuneric. 
Lumina lunii așeza pătrate negre și argintii pe faţa pământu- 
lui. După o vreme, Casanunda se mai relaxă. Mișcarea măturii 
i se părea chiar liniştitoare. 

— Ai dus mulți pasageri la viaţa ta? întrebă el. 

— Din când în când, da, zise aţa. 

Casanunda părea să aibă ceva anume în minte. După o 
vreme, spuse cu o voce mustind de curiozitate științifică: 

— Spune-mi, a încercat vreodată cineva să facă... 

— Nu, zise aţa Ogg, cu fermitate. Ai să cazi. 

— Nu ştii ce voiam să te-ntreb! 

— Pui pariu pe juma” de dolar? 

Câteva minute zburară în linişte, apoi Casanunda o bătu 
pe [aţa pe umăr. 

— Elfi la ora trei! 

— A, bine atunci. Mai avem câteva ore. 

— Adică, sunt acolo! 

Taţa se uită chiorâș spre stele. Ceva zdrențăros zbura 
prin noapte. 

— Of, fur-ar! 

— Nu poți să-i lași în urmă? 

— Nicio șansă. Aştia sunt în stare să încingă pământul c-un 
corset în patruj’ de minute?. 

— De ce? Nu-i așa gras! zise Casanunda, care începuse să 
simtă nevoia unui pumn de pilule de broaște uscate. 


! Fiinţă supranaturală din folclorul irlandez, ale cărei pipete prevestesc 


moartea când se aud de pe casa cuiva. (n.tr.) 
2 Aluzie la replica lui Puck, din Visul unei nopți de vară, de William Shakespeare: 
„Pământu-l voi încinge cu un brâu în mai puţin de-un ceas“. (n.tr.) 

— Vreau să spun că sunt rapizi. Nu-i putem lăsa în urmă 
nici dacă mai dăm jos din greutate. 

— Eu unul cred c-am mai scăzut niţeluș, zise Casanunda, 
pe când mătura plonja către copaci. 

Ghetele “Țaţei greblară frunzișul. Către stânga, lumina 
lunii străluci o clipă, reflectată de plete blonde-cenușii... 

— La dracu”, la dracu”, la dracu’! 

Trei elfi zburau în formație cu mătura. Asta era chestia cu 
elf. Te hăituiau până cădeai jos, până-ţi îngheţa sângele-n 
vine de groază; un pitic, pe de altă parte, dacă voia să te 
omoare, te reteza-n două cu securea, cu prima ocazie. 
Dar asta era din cauză că piticii erau mult mai cumsecade 
decât elfi. 

— Ne ajung din urmă! zise Casanunda. 

— Al ranga? 

— Da! 

— Bun... 

Mătura zbura-n zigzag pe deasupra pădurii tăcute. Unul 
dintre elfi își scoase sabia și se repezi spre ei. Să-i prăvălească 
între copaci, să-i lase în viaţă cât mai mult posibil... 

Mătura intră în marșanier. Capul și picioarele Țaţei Ogg 
ţâșniră înainte, astfel încât ea ședea parțial pe propriile mâini, 
dar, în cea mai mare parte, şedea pe nimic. Elful plonjă spre 
ea, râzând... 

Casanunda ridică ranga. 

Se auzi un zgomot foarte asemănător cu dozonng. 

Mătura se smuci din nou înainte, trântind-o pe 'Țaţă în 
poala lu: Casanunda. 

— Scuze! 

— Nicio problemă! De fapt, mai fă o dată, dacă vrei. 

— L-ai pocnit, da? 

— l-am tăiat răsuflarea. 


— Bun. Unde sunt ceilalți? 

— Nu-i văd. 

Casanunda rânjea nebunește. 

— Le-am arătat noi, corect? 

Ceva făcu zip și se înfipse în pălăria Ţaţei Ogg. 

— Știu că avem fier, zise ea. N-o să se mai apropie de noi. 
Nici n-au nevoie, adăugă ea, cu amărăciune. 

Mătura devie, ocolind un copac și șterse niște ferigi. Apoi 
o apucă pe-o potecă năpădită de buruieni. 

— Nu ne mai urmăresc, zise Casanunda, după o vreme. 
l-am speriat, aşa-i? 

— Nu noi. Le e frică să se apropie de Omul Lung. Nu-i 
teritoriul lor. Hă, ia uite în ce hal e poteca asta! Cresc copac pe 
ea. Când eram eu fată, nici fir de iarbă nu vedea: crescând 
aici. Zâmbi amintirilor de demult. Veneau mulți la Omul 
Lung în nopțile de vară, să şti. 

Acum textura pădurii se schimbase. Era bătrână, chiar şi 
pentru standardele forestiere din Lancre. De pe ramunle 
joase, noduroase, atârnau bărb: de mușchi. Frunze antice foș- 
neau pe jos, la trecerea vrăjitoarei și-a piticului în zbor printre 
copaci. O jivină îi auzi și-o rupse la fugă zgomotos, prin desi- 
suri. După sunet, era ceva cu coarne. 

Țaţa lăsă mătura să se oprească de la sine. 

— lată, zise ea, dând o fengă la o parte, ăsta-i Omul Lung. 

Casanunda se uită pe sub cotul ei. 

— Asta-i tot? E doar un gorgan vechi. 

— Trei gorgane vechi, îl corectă Ţaţa. 

Casanunda privi peisajul năpădit de vegetație. 

— Da, le văd, zise el. Două rotunde și unul mai lung. Ei și? 

— Prima dată când le-am văzut din aer, zise aţa, era să 
cad jos de pe afurisita de mătură de-atâta râs. 

Urmă una dintre acele pauze pentru picatul fise, cum se 


spune, în timpul căreia piticul pricepu topografia situației. 

— Măi să fie, zise Casanunda. Credeam că vechii construc- 
tori de gorgane erau druizi serioşi și oameni de-ăștia, nu... nu 
indivizi care desenează pe pereții privatei cu două sute de mii 
de tone de pământ, ca să mă exprim așa. 

— N-aş fi zis că-ți stă în fire să fu șocat de așa ceva. 

aţa putea să jure că piticul roșise, pe sub perucă. 

— Păi, mai are omul și stil, zise Casanunda. Se cere și 
ceva subtilitate. Nu face să zbien pur și simplu: Am un cogea- 
mite tonker! 

— E niţel mai complicat de-atât, zise Ţaţa, strecurându-se 
printre tufișuri. Aici peisajul e cel care spune: Am un cogea- 
mite tonker. Asta-i un cuvânt piticesc, nu? 

— Da. 

— Bun cuvânt! 

Casanunda încerca să se descurce dintr-un măceș. 

— Esme nu vine niciodată aici, zise Ţaţa, de undeva din 
faţă. Zice că și-așa e destul de rău cu cântecele populare și 
stâlpii de armindeni și de-astea, nu-i nevoie să se apuce tot 
decoru” de insinuări. Sigur, continuă ea, locul ăsta n-a fost 
niciodată destinat femeilor. Străbunica mea spunea că în vre- 
murile vechi bărbații veneau aici ca să îndeplinească ntualun 
stranii, pe care nicio femeie nu le-a privit vreodată. 

— Doar străbunica ta, care s-a ascuns în tufișuri, interveni 
Casanunda. 

aţa se opri brusc. 

— Tu de unde-ai știut? 

— Să spunem doar că am început și eu să le înțeleg niţel pe 
femeile neamului Ogg, doamnă Ogg, explică piticul. 

Un tufiș spinos îi sfâșiase haina. 

— Ea povestea că ăia doar își construiau băi de aburi și 
ședeau acolo puțind ca subsuoara unui fierar, și beau scârbav- 
niţă și jucau în jurul focului, cu coarne pe cap, și se pișau 
printre copaci, la nimereală, zise Ţaţa. Spunea că ei uneia 

1 s-au părut cam molâi, dacă e s-o spună p-a dreaptă. Dar 
eu cred că un bărbat trebuie lăsat să fie bărbat, chiar dacă 
asta-nseamnă să fie molâu. Unde ţi-e peruca? 

— Cred că în copacul de colo. 

— Mai ai ranga? 

— Da, doamnă Ogg. 

— Atunci, haide! 

Ajunseseră la capătul gorganului celui lung. Acolo erau 
trei lespezi mari și neregulate, formând un fel de peșteră joasă. 
TŢaţa Ogg se aplecă și intră în întunericul muced și mirosind 
niţel a amoniac. 

— Cam pe-aici ar fi, zise ea. Ai un chibrit? 

Lumina sulfuroasă dezvălui o stâncă plată cu un desen 
grosolan zgâriat pe ea. Liniile fuseseră încrustate cu ocru. 
Desenul înfățișa o siluetă de om cu ochi ca de bufniţă, purtând 
blănuri și coarne. 

În lumina tremurătoare, părea că dansează. 

Dedesubtul lui era o inscripție runică. 

— A descifrat cineva vreodată ce scrie? întrebă Casanunda. 

Tata încuviinţă. 

— E într-o variantă a limbii Ogghami!, explică ea. În linii 
mari, înseamnă „Am Un Cogeamite Ionker“. 

— Oggham?! se miră piticul. 

— Familia mea a trăit în aceste, cum să spun eu, în aceste 
părți foarte multă vreme, zise aţa. 

— E o adevărată educație, când te întâlneşte omul pe dum- 
neata, doamnă Ogg! zise Casanunda. 

— Așa spun toți. Îndeasă ranga pe lângă latura pietrei, da? 
Întotdeauna mi-am dorit un pretext ca să pot cobori acolo. 

— Dar ce e acolo? 

— Păi, intrarea care duce în Peştenle Lancre. Astea se 
întind peste tot, aşa am auzit. Chiar și pân-la Capul de 


Există un vechi alfabet celtic, numit ogam. (n.tr.) 

Aramă. Cică există o trecere și spre castel, dar eu n-am găsit-o 
niciodată. Dar, în primu” rând, duc către tărâmul elfilor. 

— Credeam că Dansatoni duc către tărâmul elfilor. 

— Asta-i celălalt tărâm al elfilor. 

— Credeam că au doar unul! 

— Despre ăsta nu le place să vorbească. 

— Şi tu vrei să intri acolo? 

— Da. 

— Vrei să cauţi elfi? 

— Corect. Acuma, ai de gând să stai acolo toată noaptea 
sau ai de gând să dai piatra la o parte? Îi dădu un ghiont. Se 
găsește aur acolo Jos, ştii. 

— O, da, mulţumesc frumos, pufni Casanunda, sarcastic. 
Asta-i speciism, să ştii. Doar fiindcă sunt... dezavantajat verti- 
cal, încerci să mă momești cu aur, așa-t? Piticii sunt doar o 
grămadă de pofte pe două picioare, așa-ți închipui. Ha! 

aţa suspină. 

— Of, bine, zise ea. Uite ce... când ne întoarcem acasă, îţi 
fac nişte pâine piticească așa ca de la mama ei, ce părere ai? 
Un rânjet neîncrezător se lăți pe faţa lui Casanunda. 

— Pâine piticească adevărată? 

— Da. Cred că mai am încă rețeta și, oricum, sunt săptă- 
mâni întregi de când n-am mai golit lădița motanului!!. 

— Păi, de acord... 

Casanunda înfipse un capăt al răngii sub piatră și trase de 
ea cu forță piticească. După câteva clipe de împotrivire, lespe- 
dea se ndică. 

Dedesubt erau trepte, pline de pământ și rădăcini bătrâne. 

Există multe reţete pentru pâinicile piticeşti din Lancre, rotunde şi tur- 
tite, dar scopul lor comun este să fie niște raţii de campanie durabile, uşor 
de transportat și să poată, de asemenea, eviscera inamicul, dacă le arunci 


cu destulă forță şi viteză. Comestibilitatea e un fel de bonus opţional. Majo- 
ritatea ingredientelor sunt păstrate cu grijă secrete, cu excepţia pietrișului. 

aţa începu să coboare fără să privească îndărăt, apoi își 
dădu seama că piticul n-o urmează. 

— Care-i problema? 

— Nu mi-au plăcut niciodată locurile strâmte și întunecoase. 

— Cum? Eşti pitic! 

— Prin naștere doar prin naștere. Dar mi se face frică și când mă 
ascund în șifonier. Și ăsta-i un dezavantaj serios în branşa mea. 

— Nu fi prost! Mie nu mi-e frică. 

— Tu nu eşti eu. 

— Uite ce — îţi pun niște pietriș în plus la pâine. 

— Ooh... eşti o ispititoare, doamnă Ogg! 

— Şi adu torțele! 

În peșteri era cald și uscat. Casanunda tropăia mărunţel în 
urma 'Țaţei, dornic să rămână în lumina torţei. 

— N-ai mai fost pe-aici niciodată? 

— Nu, dar știu drumul. 

După o vreme, Casanunda se simți mai liniştit. În peşteri 
era mai bine decât în şifoniere. În primul rând, nu te împiedi- 
cai tot timpul de pantofi, plus că nu prea erau șanse să deschi- 
dă ușa vreun soţ cu sabia-n mână. 

De fapt, era chiar fericit. 

Cuvintele îi urcară nechemate pe buze, de undeva din 
vreun buzunar dosnic al cromozomilor. 

— Hai-ho, hai-ho... 

Ţaţa Ogg zâmbi în întuneric. 

Tunelul se deschidea într-o cavernă largă. Lumina torței 
atingea sugestia unor pereți îndepărtați. 

— Aici e? întrebă Casanunda, strângând ranga. 

— Nu. Aici e altceva. Noi... ştim despre locul ăsta. E mitic. 

— Nu-i real? 

— O, e real. Și mitic. 

Torța sfârâi. Se văzură sute de lespezi îmbrăcate-n praf, 
înșirate prin peşteră într-o uriașă spirală; în centrul spiralei 

atârna un clopot, suspendat de-o frânghie care dispărea în 
bezna tavanului. Chiar sub clopotul atârnat se afla o grămă- 
joară de monede de aur şi una de monede de argint. 

— Nu atinge banii, zise Ţaţa. Ia, fu atent la asta, mi-a 
povestit tata, e o șmechene grozavă. 

Întinse mâna și ciocăni foarte ușor în clopot, scoțând un 
ting slab. 

De pe cea mai apropiată lespede, praful curse în valun. 
Ceea ce Casanunda luase drept sculptură se ridică în capul 
oaselor. Era un războinic în armură. Din moment ce se ridi- 
case, era aproape sigur viu, dar arăta de parc-ar fi ajuns de la 
viaţă la ngor mortis fără să fi trecut, în drum, prin moarte. 

Își fixă ochii înfundaţi în orbite asupra Țaţei Ogg. 

— Ce soiu de oară blestemată crezi Domnia Ta că iaște, hai? 

- Încă nu-i ora ta, zise Țaţa. 

— Atunci, di ce ai trasu clopotulu? Aiasta-i culmea, n-am 
pusu geană pe geană de două sute de ai, pururea trage vreun 
bicisnic clopotulu. Să pleci. 

Războinicul se culcă la loc. 

— E un rege din vechime și războinicii lui, șopti Țaţa, pe 
când se grăbeau să plece. Un somn magic, așa am auzit. 
O vrajă de-a unui magician de demult. Cică-o să se trezească 
pentru un soi de bătălie finală, când o mânca lupul soarele!. 

— ȘI vrăjitorii ăştia, mereu fumează porcăru, zise Casanunda. 

— Mai şti, se poate. Facem la dreapta aici. Mereu la dreapta. 

— Mergem în cerc? 

— În spirală. Acum suntem chiar dedesubtul Omului Lung, 

— Nu, nu se poate, zise Casanunda. Am coborât printr-o 
trapă de sub Omul Lung... ia stai... vrei să spui că suntem în 
locul de unde-am plecat, dar e alt loc acum? 

— Ai început să te pricepi, pe câte văd. 

Urmară spirala mai departe. 


! Aluzie la legenda Amurgului Zeilor, din mitologia scandinavă (n.tr.) 

Care, până la urmă, îi conduse la un fel de ușă. 

Aici, aerul era mai fierbinte. Din tuneluri laterale, se zărea 
o lumină roșie. 

Două stânci masive fuseseră proptite în picioare, de-un 
perete de piatră, și o a treia lespede era așezată deasupra lor. 
Blănuri de animale atârnau și închideau intrarea grosolană, 
formată de pietre; de sub ele, se încolăceau firişoare de fum. 

— Astea au fost ridicate în același timp cu Dansatonii, îi 
explică Ţaţa. Doar că aici gaura e verticală, așa că n-a fost 
nevoie decât de trei. Poţi să lași ranga aici și să-ţi scoţi cizmele, 
dacă au în ele cuie de fier. 

— Cizmele astea au fost cusute de cel mai bun cizmar din 
Ankh-Morpork, să ştii, zise Casanunda, și într-o bună zi, am 
să-l plătesc. 

Ţaţa dădu blănunile la o parte. 

Aburul ieşi în valuri. 

Înăuntru era beznă, groasă și fierbinte ca melasa și puţind 
ca vestiarul unei vulpi. Casanunda, urmând-o pe Țaţa Ogg, 
simți prezenţe nevăzute în aerul puturos și auzi liniştea con- 
versațiilor șoptite, întrerupte brusc. La un moment dat, i se 
păru că vede un lighean cu pietre înroșite-n foc, apoi o mână 
fantomatică se mișcă prin faţa lor, răsturnă un polonic și le 
ascunse-n abur. 

„Ăsta nu poate fi interiorul Omului Lung, își spuse el. 
Omul Lung e o movilă de pământ, ăsta-i un cort lunguieţ, 
din piei.“ 

Nu pot fi amândouă același lucru. 

Își dădu seama că transpira prin toți porii. 

Două torţe deveniră vizibile, printre vălătucii de abur, 
lumina lor abia dând o tentă roșiatică beznei. Dar erau 
de-ajuns ca să se vadă o siluetă enormă, întinsă pe jos, lângă 


un alt lighean cu pietre încinse. 

Aceasta ridică ochii. Nişte coarne se mișcară prin căldura 
umedă și lipicioasă. 

— Ah, doamna Ogg! 

Vocea era precum ciocolata. 

— Înălțimea Voastră, zise Tata. 

— Presupun că nu mă pot aștepta de la tine să îngenunchezi? 

— Taman așa, Excelenţa Voastră, zise Ţaţa, rânjind. 

— Ştii, doamnă Ogg, ai un fel anume de a-ți arăta respectul 
în fața zeului tău, care l-ar face pe un ateu obișnuit să se-nver- 
zească de invidie, zise insul cel întunecat. Și căscă. 

— Mulţumesc, Alteța Voastră. 

— Oamenii nici măcar nu mai dansează pentru mine 
acum. Ce, e prea greu atâta lucru? 

— Cum spuneţi dumneavoastră, Înălţime. 

— Voi, vrăjitoarele, nici măcar nu mai credeți în mine. 

— Corect din nou, Cornoșenia Voastră. 

— Ah, micuță doamnă Ogg, și cum oare, după ce ai intrat 
aici, îți mai închipui că ai să și ieși? rosti tolănitul. 

— Pentru că am fier, zise Tata, vocea devenindu-i deo- 
dată tăioasă. 

— Bineînţeles că nu ai, micuță doamnă Ogg. Niciun fir de 
fier nu poate intra pe acest tărâm. 

— Am fierul care intră onșiunde, zise 'Țaţa. 

Scoase mâna din buzunarul șorțului, ridicând în aer o 
potcoavă. 

Casanunda auzi fojgăială în jur, cum se luptau elfii cei 
ascunși să se îndepărteze. Abuni noi izbucniră cu un șuierat, 
când se răsturnă un lighean cu pietre fierbinți. 

— la-l de aici! 

— Am să-l iau când am să plec, zise aţa. Acum, ascultă-mă! 
Cucoana iar ne face probleme. Trebuie s-o oprești. Așa-i 
corect. Nu mai vrem să-nceapă iar Vechile Necazuni. 

— Și de ce aş face asta? 

— Vrei să ajungă puternică, deci? 

Se auzi un pufnet. 

— Nu mai poți domni niciodată afară în lume, zise Țața. 
Acolo-i prea multă muzică. E prea mult fier. 

— Fierul rugineşte. 

— Nu şi fierul din cap. 

Regele pufni. 

— Totuşi... chiar și acela... într-o zi... 

— Într-o zi. 

aţa încuviinţă din cap. 

- Da. Pentru asta mă învoiesc să beau. Într-o zi. Cine ştie? 
Într-o zi. Toţi avem nevoie de „într-o zi“. Dar ziua aia nu e 
azi. Înţelegi? Așa că, vino afară şi echilibrează lucrurile! Că 
altfel, uite ce-o să fac. O să aduc oameni să sape Omul Lung 
cu cazmale de fier, vezi tu, și o să zică, ie-te, e doar un gorgan 
vechi, și o să vină vrăjitori pensionari și preoți care n-au nimic 
mai bun de făcut decât să scotocească prin mormanul de 
moloz și-o să scrie cărți prăfuite și plicticoase despre tradiţii 
funerare și d-alde astea, și asta va fi încă un cui de fier în coș- 
ciugul tău. lar mie o să-mi pară niţel rău de asta, că știi că 
întotdeauna am avut o slăbiciune pentru tine. Dar am copilași 
acasă, vezi tu, și copiii mei nu se-ascund sub scări că le e frică 
de trăsnet, și nu pun lapte afară pentru elfi, și nu se grăbesc 
s-ajungă acasă de teama nopții, și decât să ne-ntoarcem la 
vechile vremuri întunecate maz bine te bat în cute. 

Cuvintele despicară aerul. 

Omul încornorat se ridică. Și-apoi se ridică mai sus. 
Coarnele lui atingeau tavanul. 

Lui Casanunda îi căzu falca. 

— Așa că, vezi tu, continuă Ţaţa, înmuindu-se, nu astăzi. 
Într-o zi, poate. Tu poți să stai aici și să nădușeşti până Într-o 
zi. Dar nu azi. 

— Vol... lua o hotărâre. 

— Foarte bine. Ia hotărârea. Şi eu o să plec. 
Cel cu coarne privi în jos la Casanunda. 

— Și tu la ce te holbezi, piticule? 

aţa Ogg îl înghionti pe Casanunda. 

— Hai, răspunde-i frumos lui domnu”! 
Casanunda înghiți în sec. 


— Parol, zise el, da? ce mai semeni cu portretul tău! 


Într-o vale îngustă, câteva mile mai încolo, nişte elfi găsi- 
seră o vizuină de iepuraşi abia fătați, care, împreună cu un 
mușuroi de furnici de prin preajmă, le oferi distracție pentru 
o bună bucată de vreme. 

Chiar și cei mai umili, orbi și fără glas au zei. 

Herne Hăituitul, zeul celor vânaţi, se furișa printre tufi- 
șuri, donndu-și cu ardoare ca și zeti să aibă zei. 

Elfii se ghemuiseră la pământ, să vadă mai bine, și astfel 
erau cu spatele la el. 

Herne Hăituitul se târî pe sub o tufă de mure, se încordă, 
apoi sări. 

Își înfipse dinţii în pulpa unui elf până se-ntâlniră la mijloc 
şi fu azvârlit la o parte când elful ţipă și se-ntoarse. 

Căzu grămadă și-o rupse la fugă. 

Asta era problema. Nu era construit pentru luptă, n-avea 
pic de instinct de prădător în el. Atac și-apoi fugă, asta era 
singura opțiune. 

Iar elfu alergau mai repede. 

El sărea peste bușteni, aluneca pe frunze moarte şi-şi 
dădea seama, deși vederea începea să i se înceţoșeze, că elfu îl 
depășeau şi pe stânga, și pe dreapta, ținând pasul cu el, aștep- 
tând ca el să... 

Frunzele explodară. Micuţul zeu zăn pentru o clipă o 
creatură cu colți, toată numai braţe și răzbunare. Apoi apărură 

doi umanoizi ciutuliți, unul din ei fluturând o rangă de fier 
deasupra capului. 

Herne nu aşteptă să vadă urmarea. Plonjă printre picioa- 
rele nălucirii și fugi mai departe, dar un îndepărtat stngăt de 
luptă continua să-i răsune în urechi: 

— Dar, bineînţeles, o să-ți iau melcul!! Cum se face asta? 
Volum!! 


Ţaţa Ogg și Casanunda mergeau în tăcere, înapoi către 
gura peșterii și scările de la intrare. Într-un târziu, când ieșiră 
afară, în noapte, piticul exclamă: 

— Uau! 

— Se simte până aici, afară, zise Țaţa. E-un loc teribil de... 

— Dar vreau să spun, măiculiță... 

— E mai deştept decât ea. Sau mai leneș, zise aţa. 
O s-aștepte să se termine. 

— Dar era... 

— Nouă poate să ne-apară sub ce înfățișare vrea el, zise 
aţa. Vedem forma pe care noi le-o dăm. 

Lăsă lespedea să cadă la locul ei și-și șterse mâinile de praf. 

— Dar de ce-ar vrea el s-o oprească? 

— Păi, e bărbatu-su, în definitiv. N-o poate suferi. E ceea ce 
s-ar numi un manaj deschis. 

— Şi aşteaptă să se termine ce? întrebă Casanunda, uitân- 
du-se în jur să nu mai fie și alți elfi. 

— O, ştii tu, zise aţa, fluturând dintr-o mână. Tot fierul 
ăsta şi cărțile, și ceasornicăna, și universităţile și cititul și alte 
asemenea. El crede că o să treacă, vezi tu. Și într-o zi o să se 
termine cu toate, iar oamenii o să ridice privirea spre cerul de 
apus, la amurg, și hop și el. 

Casanunda se trezi că se întoarce să privească apusul, 
dincolo de gorgane, pe jumătate imaginându-și uriașa siluetă 
conturându-se în ultimele luciri ale zilei. 

— Într-o zi, se va întoarce, rosti Țaţa, încet. Când până și 
fierul din cap a ruginit. 

Casanunda își lăsă capul pe-un umăr. Nu poți să trăieşti 
printre ființe de altă specie o viață-ntreagă fără să înveţi să le 
citeşti destul de bine limbajul trupului, mai ales când e scris cu 
litere atât de man. 

— Şi ție n-o să-ţi pară sută la sută rău, așa-i? zise el. 

— Eu? Eu nu-i vreau înapoi! Sunt înșelători și cruzi, și niște 
paraziți aroganți, și n-avem nevoie de ei nici atâtica! 

— Pui pariu pe juma” de dolar? 

aţa păru deodată stânjenită. 

— Nu te uita așa la mine! Esme are dreptate. Bineînțeles că 
are dreptate. Nu ne mai trebuie elfi. E evident. 

— Esme e aia scundă, nu? 

— Ha, nu, Esme e aia înaltă cu nasul mare. O ți minte. 

— Aha, da. 

— Aia scundă e Magrat. Ea-i un suflet plin de blândeţe și-i 
cam bleagă. Poartă flon în păr și crede în cântecele populare. 
Ea s-ar prinde-n joc cu elfii într-o clipită, așa zic eu. 


În viața lui Magrat se înmulțiseră îndoielile. În primul 
rând, era arbaleta. O arbaletă e o armă foarte utilă și comodă, 
proiectată să fie rapidă, ucigătoare și ușor de folosit de către 
persoane neexperimentate, cam ca o versiune mai rapidă a 
mâncării congelate expirate. Dar e gândită ca să fie folosită o 
singură dată de către cineva care are unde să se adăpostească 
în timp ce-o încarcă din nou. Altfel, nu-i decât niște metal și 
lemn, cu o sfoară la capăt. 

Și mai era şi sabia. În pofida temerilor lui Shawn, Magrat 
ştia, teoretic, ce se face cu sabia. Te străduiai s-o înfigi în ina- 
mic printr-o viguroasă mișcare a brațului, iar inamicul încerca 
să te oprească. Nu prea era sigură ce se întâmpla după aceea. 
Spera că ai voie să mai încerci o dată. 


286 TERRY PRATCHETT 


Mai avea îndoieli și în legătură cu armura. Coiful și plato- 
șa erau OK, dar în rest, era de zale. Și, după cum ştia prea 
bine Shawn, din punctul de vedere al unei săgeți, zalele pu- 
teau fi asimilate cu o senie de găuni legate între ele. 

Turbarea era încă acolo, funa pură încă îi stăpânea miezul 
sufletului. Dar adevărul de neocolit era că inima pe care-o 
stăpânea era înconjurată de restul făptuni lui Magrat Usturoi, 
fecioară a acestei parohii și în pericol de-a rămâne astfel. 

Prin oraș nu se mai zăreau elfi, dar se vedea pe unde fuse- 
seră. Ușile atârnau, scoase din balamale. Străzile arătau de 
parcă trecuse Gingis Cohen! pe-acolo. 

Acum ajunsese pe drumul care ducea sus la pietre. Era 
mai larg decât fusese deunăzi; caii și trăsunle îl răscoliseră 
urcând, iar populația panicată îl transformase-n mlaștină, 
la coborâre. 

Stia că era privită și se simți aproape ușurată când trei 
elfi ieşiră dintre copaci, înainte măcar să fi pierdut din 
vedere castelul. 

Cel din mijloc rânji. 

— Bună seara, fato, zise el. Numele meu e Lord Lankin și 
vei face o reverență când mi te adresezi. 

Tonul lui sugera că nu exista absolut nicio posibilitate ca 
ea să nu se supună. Fa simți cum mușchii 1 se încordează, 
încercând să execute ordinul. 

Regina Ynci nu s-ar fi supus... 

— Din întâmplare, eu sunt, practic, regina, ripostă ea. 

Era prima dată când privea un elf în față și era destul de 
calmă ca să remarce detaliile. Cel de aici avea momentan 
pomeți proeminenți și păr legat la spate într-o coadă de cal; pe 
trup avea tot felul de zdrenţe, dantele și blănuri, ştiind cu certi- 
tudine că orice zdreanţă arată bine când e purtată de un elf. 


! De unde şi termenul „distrugere angro“. În engleză, expresie curentă, cu 


sensul de „distrugere totală“. (n. tr.) 

Strâmbă din nasul lui perfect către ea. 

— Există o singură Regină în Lancre, zise el. Și tu, catego- 
ric, nu ești ea. 

Magrat încercă să se concentreze. 

— Și ea unde-i, atunci? 

Ceilalţi doi ridicară arcurile. 

— O cauţi pe Regină? Atunci te vom ducc la ea, afirmă 
Lankin. Și, domniță, în caz că dorești să foloseşti arcul acela 
neplăcut de fier, mai avem încă doi arcași ascunși în copaci. 

Din copacii de pe una din laturile drumului se auzi 
într-adevăr un freamăt, dar fu urmat de-o bufnitură. Elfii 
părură derutați. 

— La o parte din drumul meu, răcni Magrat. 

— Cred că nu înţelegi cum stau lucrunle, zise elful. 

Zambetul lui deveni mai larg, dar dispăru când se auzi un 
alt trosnet forestier, din partea cealaltă a potecii. 

— Te-am simțit venind încă din vale, zise elful. Fata cea vitea- 
ză care aleargă să-și salveze iubitul! O, ce romantic! Luaţi-o! 

O umbră se ridică în spatele celor doi elfi înarmați, le 
înhăţă capetele în câte-o mână şi le izbi unul de altul. 

Umbra păși înainte, peste trupurile lor și, când Lankin se 
întoarse să-l înfrunte, îi aplică un croșeu care-l săltă de la 
pământ și-l trimise într-un copac. 

Magrat îşi scoase sabia. 

Indiferent ce era arătarea, părea mai rea decât elfii. Era 
păroasă și plină de noroi, avea o formă aproape ca de trol și 
înșfăcase hățunle calului ei cu un braț care părea nesfârșit de 
lung. Ea ndică sabia... 

— Uuk? 

— Lăsați sabia jos, vă rog, domnişoară! 

Vocea venea de undeva din spatele ei, dar avea un timbru 
omenesc și ingrijorat. Elfii nu păreau niciodată îngrijorați. 

— Tu cine ești? întrebă ea, fără să se-ntoarcă. 

Monstrul din faţa ei îi zâmbi larg, dezvelhindu-și dinți galbeni. 

- Ăă, sunt Ponder Stibbons. Un vrăjitor. Şi acela e un vră- 
jitor, de asemenea. 

— N-are haine pe el! 

— Pot să-i spun să facă baie, dacă vreți, zise Ponder, cam 
isteric. Întotdeauna își pune un halat vechi, verde, după ce 
face baie. 

Magrat se mai relaxă. Nimeni nu putea fi cine știe ce ame- 
nințare dacă vorbea aşa, decât poate pentru el însuși. 

— De partea cui eşti, domnu” Vrăjitor? 

— Da” câte părț sunt? 

— Uuk? 

— Când mă dau jos de pe calul ăsta, zise Magrat, o s-o 
rupă la fugă. Așa că poți, te rog, să-l spui... prietenului tău să 
dea drumul hățunlor? Altfel o să-l rănească. 

— Uuk? 

— Aă. Sau poate nu. 

Magrat se lăsă să alunece jos. Calul, eliberat de prezența 
fierului, o rupse la fugă. Cam doi metri. 

— Uuk. 

Calul se zbătea să se ridice-n picioare. 

Magrat clipi. 

— Âă, e cam nervos pentru moment, zise Ponder. Unul 
dintre... elfi... a tras cu o săgeată-n el. 

— Dar ei fac asta ca să-i controleze pe oameni! 

- Ăă. El nu e om. 

— Uuk! 

— Adică, nu din punct de vedere genetic. 

Magrat mai întâlnise vrăjiton. Din când în când mai 
venea câte unul în Lancre, dar nu zăbovea. Avea Buna Bate- 
vreme ceva care-i făcea să o ia din loc. 

Dar aceia nu arătau ca Ponder Stibbons. Ponder își pier- 
duse cea mai mare parte din robă, iar din pălăne nu-i mai 

rămăsese decât borul. Faţa îi era aproape acopentă cu noroi, 
și unul din ochi îl avea înconjurat de o vânătaie multicoloră. 

— Ei pi-au făcut asta? 

— Păi, noroiul și hainele rupte sunt doar de la, știți dum- 
neavoastră, de la pădure. Și ne-am ciocnit de... 

— Uuk. 

— ... Am trecut peste elfi de câteva on. Dar asta e de la un 
pumn pe care mi l-a tras Bibliotecarul. 

— Uuk. 

— Slavă Domnului! continuă Ponder. M-a pus la pământ. 
Că, dacă n-o făcea, aș fi fost și eu precum ceilalți. 

Pe Magrat o cuprinse teama de conversaţia care avea să urmeze. 

— Care ceilalți? se răst ea. 

— Sunteţi singură? 

— Care ceilalți? 

— Aveţi măcar o idee despre ce s-a întâmplat? 

Magrat se gândi la castel, la oraş. 

— M-aș putea hazarda să fac o presupunere, zise ea. 

Ponder scutură din cap. 

— E mai rău de-atât, zise el. 

— Care ceilalți? întrebă Magrat. 

— Cred că e clar că s-a produs o ruptură inter-continuum 
și sunt sigur că există o diferenţă la nivelunle de energie. 

— Dar care ceilalți? insistă Magrat. 

Ponder Stibbons aruncă o privire temătoare păduni 
dimprejur. 

— Haideţi să plecăm de pe potecă. Mai sunt o mulțime de 
elfi în urmă. 

Ponder dispăru în hățpișun. Magrat îl urmă și dădu peste 
încă un vrăjitor, proptit de un copac, ca o scară. Pe faţa lui 


trona un zâmbet uriaş. 

— 'Trezonierul, îl prezentă Ponder. Cred că am cam exage- 
rat cu pilulele de broaște uscate. Ridică vocea: Cum... vă... 
mai... simţiți... domnule? 

— O, am să iau niște dihor la proţap, dacă sunteți amabil, 
zise 'Trezorierul, surâzând radios la nimic. 

— De ce e așa de țeapăn? 

— Noi credem că e un fel de efect secundar, explică Ponder. 

— Și nu-l puteţi rezolva cumva? 

— Cum, şi să nu mai avem pe ce traversa pâraiele? 

— Vino și mâine, brutare, și-o să luăm una mai prăjită! 
rosti Trezonerul. 

— Și oricum, pare destul de mulțumit, zise Ponder. Sunteţi 
războinică, domnişoară? 

— Cum? întrebă Magrat. 

— Păi, vreau să spun, cu armura și celelalte... 

Magrat privi în jos. Încă mai ţinea sabia în mână. Coiful 
îi tot cădea peste ochi, dar îl mai capitonase niţel, cu niște fâșii 
din rochia de mireasă. 

— Eu... ăă... aşa-i. Da, așa-i. Asta sunt, zise ea. Absolut. Da. 

— Aţi venit pentru nuntă, presupun. Ca și noi. 

— Așa-i. Categonc, am venit pentru nuntă. E adevărat. 

Apucă mai bine sabia-n mână. 

— Acum, spune-mi ce s-a întâmplat, îl îndemnă ea. ȘI pune 
accentul pe ce s-a întâmplat cu ceilalți. 

— Păi... 

Ponder apucă, absent, un colț al robei lui sfâșiate și începu 
să-l răsucească între degete. 

— Am mers toți la Spectacol, vedeți dumneavoastră. Era o 
piesă. Știţi? Teatru? ȘI, și era foarte amuzant. Erau toți mito- 
canii ăia cu ghetele lor mari și celelalte, peruci de paie și-așa 
mai departe, și tropăiau pe-acolo prefăcându-se că sunt seni- 
ori și doamne și toate celelalte, și le ieșea teribil de prost. Era 
tare caraghios. Trezorierul a râs o grămadă de ei. Bine, el 

a râs și de copaci, și de pietre, de fapt. Dar ne distram cu toții. 
Și pe urmă... pe urmă... 

— Vreau să știu totul, zise Magrat. 

— Păi... păi... pe urmă a fost o parte pe care nu prea mi-o 
amintesc. Era ceva în legătură cu felul cum jucau, cred. Vreau 
să spun, dintr-odată... dintr-odată totul părea real. Înţelegeți? 

— Nu. 

— Era individul ăla crăcănat și cu nasul roșu care-o juca pe 
Regina Zânelor sau așa ceva și deodată el era tot el, dar... totul 
parcă... dispăruse totul în jurul meu, nu mai erau decât acto- 
rii... ȘI era un deal... vreau să spun, trebuie să fi fost cu adevă- 
rat buni, fiindcă eu chiar am crezut... Am impresia că la un 
moment dat, mi-amintesc că a cerut cineva să aplaudăm... și 
toți arătau foarte straniu și se auzea cântecul ăla și era minu- 
nat și... ȘI... 

— Uuk. 

— Și pe urmă m-a pocnit Biblotecarul, zise Ponder, simplu. 

— De ce? 

— Mai bine să spună el, cu cuvintele lui, sugeră Ponder. 

— Uuk uuk uk. Uuk! Uuk! 

— Tuşeşte, Julia! Pe după cotitură! zise Trezorierul. 

— N-am înțeles ce-a spus Bibliotecarul, recunoscu Magrat. 

— Ăă. Am asistat cu totii la o străpungere interdimensiona- 
lă, explică Ponder. Provocată de credință. Piesa a fost ultima 
picătură care a deschis falia. Trebuie să fi existat o zonă foarte 
sensibilă de instabilitate, foarte aproape. E greu de descris, dar 
dacă aveți un cearșaf de cauciuc și nişte greutăți de plumb pot 
să vă arăt... 

— Încerci să-mi spui că acele... creaturi există fiindcă oame- 
nii cred în ele? 

- O, nu! Îmi închipui că există oricum. Dar au intrat aici 
fiindcă oamenii cred în ei aa. 


— Uuk. 

— El ne-a luat și-a fugit cu noi. Au tras în el cu arcul. 

— Iik. 

— Dar asta doar i-a dat mâncărimi. 

— Uuk. 

— În mod normal e blând ca un mieluşel. Serios. 

— Uuk. 

— Dar nu suportă elfi. Cică nu miros cum trebuie. 

Bibliotecarului i se umflară nănle. 

Magrat nu știa mare lucru despre junglă, dar se gândea la 
maimuţele din copaci, adulmecând putoarea tigrului. Maimu- 
tele nu-i admiră niciodată unduirea blănii și strălucirea ochi- 
lor, căci sunt mult prea conștiente de ascuțișul colților. 

— Da, zise ea, nu mă mir de asta. Piticii și trolu îi urăsc și 
ei. Dar nu cred că-i urăsc atât de mult ca mine. 

— Nu puteţi să vă luptați cu toți, o avertiză Ponder. Roiesc 
ca albinele, acolo sus. Și sunt şi unii care zboară, să ştiţi. 
Bibliotecarul spune că au pus oamenii să aducă bușteni căzuți 
și alte lucruri și să dărâme, știți, pietrele alea la pământ. Erau 
niște pietre, sus pe deal. Le-a căşunat pe ele. Nu știu de ce. 

— Ai văzut vrăjitoare la Spectacol? întrebă Magrat. 

— Vrăjitoare, vrăjitoare... mormă! Ponder. 

— Nu se putea să nu le vezi, zise Magrat. Trebuie să fi fost 
una slabă care se uita urât la toți și una mică şi grasă, care 
spărgea nuci și râdea tot timpul. Și probabil că vorbeau între 
ele, foarte tare. Și purtau amândouă pălării înalte, țuguiate. 

— Eu unul nu le-am observat, recunoscu Ponder. 

— Atunci, înseamnă că n-au fost acolo, zise Magrat. O vră- 
jitoare ştie, în primul rând, să se facă remarcată. 

Era pe punctul să adauge că ei nu-i prea reușise niciodată, 
dar n-o făcu. În loc de asta, spuse: 


— Am să urc acolo. 

— Pentru asta v-ar trebui o armată, domnișoară. Vreau să 
spun, dacă n-ar fi fost Biblhotecarul sus în copaci, ați fi fost în 
mare bucluc, adineauri. 

— Dar n-am o armată. Așa că, o să trebuiască să încerc și 
singură, nu? 

De data asta, Magrat dădu pinteni şi reuși să pornească 
în galop. 

Ponder o privi cum pleacă. 

— Cântecele astea populare ar trebui trase la răspundere, 
zău așa, zise el, către aerul nopții. 

— Uuk. 

— O s-o facă praf și pulbere. 

— Uuk. 

— Saltare, domnu” Ghiveci, două halbe de tipari, dacă 
ești amabil. 

— Sigur, ar putea fi destinul ei sau ceva de genul ăsta. 

— Uuk. 

— Mână moartă şi creveţi. 

Ponder Stibbons părea cam ruşinat. 

— Vrea cineva s-o urmăm? 

— Uuk. 

— Hopa, io-te-l cum trece cu ciomagul. 

— Ăsta a fost un „da“? 

— Uuk. 

— Nu ce-ai zis tu, ce-a zis el. 

— Fleașca-pleaşca, vine jeleul. 

— Cred că asta ar putea fi considerat „da“, probabil, zise 
Ponder, cu regret. 

— Uuk? 

— Am un maiou nou și adorabil. 

— Dar, uite, zise Ponder, cimitirele sunt pline de oameni 
care s-au repezit în luptă cu mult curaj, dar fără chibzuinţă. 


— Uuk. 


294 TERRY PRATCHETT 


— Ce-a spus? întrebă Trezorierul, care era în trecere prin 
realitate, în drumul lui spre altundeva. 

— Cred că a spus: „Mai devreme sau mai târziu, cimitirele 
sunt pline cu toată lumea“, zise Ponder. Of, fir-ar! Haideţi! 

- Da, cum să nu, zise Trezonerul, mâinile sus cu mănușa, 
domnu” Botman! 

— Of, taci din gură! 


Magrat descălecă şi dădu drumul calului. 

Ştia că ajunsese aproape de Dansatoni. Cerul era plin de 
sclipiri colorate. 

Tare-şi dorea să poată pleca acasă! 

Aici, aerul era mai rece, mult prea rece pentru o noapte de 
miez de vară. În timp ce ea înainta greoi, vântul începu să 
aducă fulgi de zăpadă, care se transformară în ploaie. 


Ridcully se matenaliză înăuntrul castelului și-apoi îmbră- 
țișă un stâlp și se ținu de el, până-și recăpătă răsuflarea. 
Transmigraţia făcea întotdeauna să-i joace stele albastre în 
fața ochilor. 

Nu-l observă nimeni. În castel era învălmășeală. 

Nu toți fugiseră să se ascundă în case. În ultimele câteva 
mii de ani, țara Lancre fusese invadată de multe armate, și 
amintirea zidurilor groase și sigure ale castelului fusese practic 
gravată în memoria neamului. „Fugiţi la castel.“ Și acum cas- 
telul adăpostea majoritatea populației micului regat. 

Ridcully clipi. Aici era o mulțime care se foia pe loc, la 
care tot striga un tânăr scund, în zale prea largi și cu un braţ 
în eșarfă, și care părea a fi singura persoană care avea cât de 
cât idee ce se petrece. 

Când fu sigur că poate merge drept, Ridcully se îndreptă 
direct spre el. 

— Ce se-ntâmplă aici, tinere... începu el, apoi se opri. 

Shawn Ogg se întoarse să-l privească. 

— Câtă viclenie la ea! zise Ridcully încăpeni în general. 
„IO, du-te înapoi și ia-o, atunci“, zice, și eu m-am lăsat păcălit! 
Chiar dac-aș mai fi în stare de înc-o rundă, nu am idee unde 
ne aflam! 

— Domnule? zise Shawn. 

Ridcully se scutură. 

— Ce se-ntâmplă? întrebă el. 

— Nu știu! zise Shawn, care mai avea puțin și izbucnea în 
plâns. Cred că suntem atacați de elfi! Nimic din ce-mi spune 
lumea nu are logică! Într-un fel sau altul, au apărut aici în 
timpul Spectacolului! Sau așa ceva! 

Ridcully privi în jur la oameni năuciți și înspăimântați. 

— Și domnișoara Magrat s-a dus să se lupte cu ei de una 
singură! 

Ridcully păru șocat. 

— Cine-i domnișoara Magrat? 

— Ea o să fie regină! Mireasa! Știţi? Magrat Usturoi? 

Mintea lu: Ridcully nu putea digera decât numai o infor- 
maţie odată. 

— De ce s-a dus? 

— Fiindcă l-au prins pe rege! 

— Ştiai c-au luat-o și pe Esme Batevreme? 

— Cum, pe Buna Batevreme? 

— M-am întors ca s-o salvez, zise Ridcully, și apoi își dădu 
seama că spusele lui păreau fie logice, fie o lașitate. 

Shawn era prea agitat ca să observe asta. 

— Tot ce sper e că nu colechonează vrăjitoare, zise el. Fiindcă 
atunci ar avea nevoie și de mami ca să aibă setul complet! 

— Păi, atunci nu mă au, rosti Țaţa Ogg din spatele lui. 

— Mami Cum ai intrat? 

— Cu mătura. Să pui niște arcași pe acoperiş. Am aterizat 
acolo. La fel pot să facă și alți. 

— Ce-o să ne facem, mami? 

— Sunt bande de elfi peste tot, zise Ţaţa, și deasupra 
Dansatonlor luceşte cerul... 

— Trebuie să-i atacăm! strigă Casanunda. Să le dăm fier 
să guste! 

— Viteaz om, piticul ăsta! zise Ridcully. Așa e! Să-mi 
iau arbaleta! 

— Sunt prea mulți, spuse aţa, sec. 

— Buna și domnişoara Magrat sunt acolo, mami, zise 
Shawn. Domnișoara Magrat a început să se poarte ciudat rău, 
și-a pus armură și-a plecat să se bată ea cu topi! 

— Dar dealurile mișună de elfi, protestă Ţaţa. E acolo 
portie dublă de iad cu supliment de diavoli. Moarte sigură! 

— Moartea e sigură oncum, interveni Ridcully. Asta-i ches- 
tia cu Moartea, certitudinea. 

— N-am avea nicio șansă, zise Țața. 

— De fapt, o şansă am avea, fu de părere Ridcully. Nu prea 
înțeleg cum vine treaba asta cu continuinuinuum, dar, din 
câte spune tânărul Stibbons, înseamnă că toate cele trebuie 
musai să se întâmple undeva, vedeți dumneavoastră, și asta 
înseamnă că e posibil să se întâmple aici. Chiar dacă e o șansă 
de un milion la unu, doamnă. 

— De acord, zise Ţaţa, dar ceea ce spui tu e că, pentru 
fiecare Domnu” Ridcully care supravieţuieşte trebușoarei din 
astă-noapte, 999 999 vor fi ucişi? 

— Da, dar nu-mi pasă de tuicăloşu ăia, zise Ridcully. Să se 
descurce singuri. Așa le trebuie, dacă nu m-au invitat la nun- 
tile lor! 

— Cum? 

— Nimic. 

Shawn ţopăia de pe un picior pe altul. 


— Ar trebui să ne batem cu ei, mami! 

— Uită-te la lumea asta! exclamă aţa. Sunt morţi de obo- 
seală, uzi și zăpăciți de cap! Asta nu-i o armată! 

— Mami, mami, mami! 

— Ce? 

— Am să-i înflăcărez, mami! Asta tre’ să faci înainte să 
intre soldaţii în luptă, mami! Am citat eu în cărți! Poţi să iei o 
gloată de-alde ăştia și, dacă știi ce discurs să le ţii, îi înflăcărezi 
și faci din ei o trupă de luptători cumpliți, mami! 

— Deja arată cumplit! 

— Cumplit, adică feroce, mami! 

Ţaţa Ogg privi la cei vreo sută de supuși ai regatului 
Lancre. Era nevoie de ceva gândire ca să ţi-i poți imagina în 
stare să se lupte cu careva, cât de prăpădit. 

— Ai studiat chestiunea, Shawn? se interesă ea. 

— Am colecţia pe cinci ani de la Arcuri și Munfe”, mami, 
zise Shawn, cu reproş. 

— Bine, încearcă atunci. Dacă tu crezi c-o să meargă. 

Tremurând de emoție, Shawn se urcă pe masă, își scoase 
sabia cu mâna teafără și izbi cu ea în lemnul mesei până se 
făcu linişte. 

Ținu un discurs. 

Atrase atenția ascultătonlor că regele lor fusese capturat, 
iar viitoarea lor regină plecase să-l salveze. Le arătă care era 
datona lor de supuși loiali. Le arătă că alți cetăţeni, care nu se 
află momentan aici, ci la casele lor, ascunși sub pat, își vor 
don, după glonoasa victorie, să fi fost aici, și nu sub sus-men- 
ționatul pat sub care se ascundeau acum, știți, patul de care-a 
vorbit adineaun. De fapt, spuse că era mai bine că sunt mai 
puţini oameni aici, să dea piept cu duşmanul, fundcă asta 
insemna că revenea un procent mai mare de glone pe cap de 
supravieţuitor. Folosi cuvântul „glorie“ de trei on. Spuse că, în 
l 


Parafrază la Guns and Ammo, celebră revistă despre armament şi tehnică 
militară (n.tr.) 

viitor, oamenii își vor aminti de această zi, în câte-om fi azi, 
ȘI-ȘI vor arăta cu mândrie cicatricele, cel puțin, aceia care vor 
supraviejui îşi vor arăta cicatncele, și vor fi foarte mândri și 
probabil alții le vor da de băut. Sfătui lumea să imite mișcarea 
Vulpii Reciproce de Lancre și să-și învârtoşeze cerbicea, dar 
nu într-atât încât să nu se mai poată mișca, de fapt, ar fi pro- 
babil mai bine pentru început să și-o relaxeze și pe urmă s-o 
învârtoșeze, când o fi momentul. Sugeră că țara Lancre aştep- 
ta de la fiecare să-și facă datona. Și ăă. Și hm. Vă rog? 

Liniştea care urmă fu întreruptă de Țaţa Ogg, care rosti: 

— Probabil că se gândesc la ce-ai spus, Shawn. Ce-ar fi să 
te duci cu domnu” Vrăjitor sus la el în cameră și să-l ajuţi cu 
arbaleta aia? 

Şi-i arătă, autoritară, scările cu capul. 

Shawn ezită, dar nu multă vreme. Văzuse sclipirea din 
ochii mamei. 

După plecarea lui, Ţaţa se urcă și ea, tot pe masa aia. 

— Ei, zise ea, uite cum stă treaba. Dacă ieşiţi din castel, s-ar 
putea să trebuiască să ţineţi piept elfilor. Dar dacă staţi aici, 
atunci o să aveți la sigur de-a face cu mine. Acuma, elfi is mai 
răi decât mine, nu zic nu. Dar eu sunt mai stăruitoare. 

Țesător ridică o mână timidă. 

— Vă rog, doamnă Ogg? 

— Da, Ţesător? 

— Care e mișcarea Vulpii Reciproce, mai exact? 

Taţa se scărpină după ureche. 

— Pe câte-mi amintesc, zise ea, labele din spate i se duc așa, 
dar alea din faţă merg așa. 

— Nu, nu, sări Quarney, prăvăhașul. Așa face din coadă. Cu 
labele face așa. 

— Asta nu-i reciprocitate, e doar oscilație, zise cineva. Ăla-i 
Ocelotul cu Coadă Inelată, de care pomenești tu. 


aţa dădu din cap. 

— Atunci, am stabilit, zise ea. 

— la staţi, nu sunt sigur... 

— Da, domnule Quarney? 

— Aă... mă rog... 

— Bine, bine, zise Ţaţa, tocmai când Shawn se întoarse în 
cameră. Lumea tocmai spunea, Shawn, cum i-ai convins pe 
toți cu discursul tău. Ce i-ai mai înflăcărat! 

— Fir-aş! 

— Sunt gata să te urmeze până-n fălcile iadului însuşi, mă 
gândesc, zise Țața. 

Cineva ridică mâna. 

— Veniţi şi dumneavoastră, doamnă Ogg? 

— O să mă țin și eu după voi, mai agale, zise Țața. 

— Oh. Bine. Poate până la fălcile iadului, atunci. 

— Uluitor, îi spuse Casanunda Ţaţei, pe când mulțimea se 
îndrepta, cu părere de rău, spre arsenal. 

— Nu trebuie decât să ştii cum să te porți cu oamenii. 

— Când un Ogg arată drumul, ei îl urmează? 

— Nu chiar, zise Ţaţa, dar, dacă vor să le fie bine, o să se 
ducă acolo unde-i urmează un Ogg. 


Magrat ieşi dintre copaci. În fața ei se întindea pășunea. 

Un vârtej de non se rotea deasupra Dansatonilor sau, cel 
puţin, deasupra locului unde fuseseră Dansatorii. În lumina 
pâlpâitoare, se mai vedeau una sau două pietre, zăcând într-o 
rână sau rostogolite la vale, pe costișă. 

Dealul însuși strălucea. Ceva era greșit la peisaj. Avea 
curbe acolo unde n-ar fi trebuit să aibă. Distanţele erau altele. 
Lui Magrat îi amintea de-o gravură, care fusese pusă într-unul 
din catastifele ei vechi, ca semn de carte. Înfăţișa chipul unei 
babe, dar, dacă te uitai lung la ea, vedeai că e în același timp 
capul unei femei tinere; nasul devenea gât, sprânceana deve- 
nea colier. Imaginile basculau, înainte și-napoi. Și ea, ca toată 

lumea, se chiorâse la poză până ameţise, încercând să le vadă 
pe amândouă în același timp. 

Cam asta făcea şi peisajul. Ceea ce era un deal era în ace- 
lași timp o vastă panoramă înzăpezită. Lancre și ţara elfilor 
incercau să ocupe același spațiu. 

Dar țării invadatoare nu-i ieșeau toate după voie. Lancre i 
se impotrivea. 

Chiar pe muchia peisajelor încleştate, se afla un cerc de 
corturi, ca o tabără militară pe un țărm invadat. Erau țipător 
colorate. Tot ce avea legătură cu elfii era frumos, până când 
imaginea se preschimba și-i vedeai din cealaltă parte. 

Ceva se întâmpla. Mai mulți elfi încălecaseră, iar alți cai 
erau aduși, de hățuni, printre corturi. 

Se părea că ridicau tabăra. 


Regina şedea pe-un tron improvizat, la ea în cort. Avea 
cotul sprijinit pe braţul tronului și degetele i se încovoiau, 
gânditoare, în jurul gurii. 

Mai erau și alți elfi, așezați în semicerc, doar că „aşezat“ 
nu e tocmai cuvântul potrivit. Erau tolăniți; un elf era în stare 
să se instaleze comod și pe-o sârmă. Aici se vedea mai multă 
dantelă și mai puţine pene, deși nu prea-ți puteai da seama 
dacă asta însemna că eram aristocrați — elfu purtau, pare-se, 
orice aveau ei chef să poarte, având mereu siguranța că vor 
arăta absolut uluitor!. 

Fiecare dintre aceştia o privea pe Regină şi-i oglindea fidel 
dispoziția. Când ea zâmbea, zâmbeau și ei. Când spunea ceva 
ce 1 se părea amuzant, râdeau. 


! Călugării Cool, a căror micuță şi exclusivă mănăstire se ascunde într-o 


vale cu adevărat foarte răcoroasă și relaxată de la poalele munților Vârfu' 
Berbecului, aveau un test de absolvire pentru novici. Îi duceau într-o 
cameră plină cu toate felurile posibile de haine şi-i întrebau: Yo”, fiule, care 
dintre acestea e cel mai elegant veșmânt? lar răspunsul corect este: Hei, ăla 
pe care-l prefer eu. 

* Cool, dar nu neapărat de actualitate. 


SENIORI ŞI DOAMNE 301 


Pentru moment, obiectul atenţiei ei era Buna Batevreme. 

— Ce se întâmplă, babo? întrebă ea. 

— Nu-i ușor, așa-i? zise Buna. Ai crezut că o să fie ușor, 
nu-i așa? 

— Al făcut vreo vrajă, nu? Ceva ni se împotriveşte. 

— Nicio vrajă, răspunse Buna. Absolut niciuna. Dar ai fost 
plecată prea multă vreme, asta-i tot. Lucrurile se schimbă. 
Acum, pământul aparține oamenilor. 

— Asta nu se poate, zise Regina. Oamenii jefuiesc. Ară cu 
fier. Devastează pământul. 

— Unu așa fac, nu te contrazic. Dar alții înapoiază mai 
mult decât au luat. Dau înapoi iubire. Au pământul în oase. Ei 
spun țării ce e ea. Pentru asta sunt oamenii. Fără oameni, 
Lancre ar fi doar nişte țărână cu bucăţi de verdeață deasupra. 
Care nici n-ar şti că sunt copaci. Aici suntem cu toții împreu- 
nă, cucoană — noi și pământul. Acum nu mai e doar pământ, 
e o ţară. E ca un cal care-a fost învăţat cu şaua și potcovit, ca 
un câine care-a fost îmblânzit. De fiecare dată când oamenii 
trag o brazdă cu plugul sau sădesc o sămânță, mai îndepărtează 
niţel pământul de tine, zise Buna. Lucrurile se schimbă. 

Verence şedea lângă Regină. Pupilele lui erau cât vârful de 
ac; avea un zâmbet uşor, permanent, care-l făcea să semene 
teribil cu Trezonerul. 

— Ah! Dar când vom fi căsătoriți, zise Regina, atunci ţara va 
trebui să mă accepte. Conform legilor voastre. Cunosc trebu- 
rile astea. Să fii rege înseamnă mai mult decât să porți o 
coroană. Regele și țara sunt una. Iar eu voi fi Regină. 

Îi zâmbi Bunei. Aceasta avea un elf de fiecare parte și, Buna 
ştia bine, cel puțin unul în spate. Elfii nu obișnuiau să cadă pe 
gânduri; dacă s-ar fi mișcat fără voia lor, ea ar fi murit. 

— Ce vei fi tu încă n-am hotărât, zise Regina. 

Ridică o mână încântător de subțire şi-şi îndoi arătătorul 
și degetul mare, formând un inel pe care și-l puse la ochi. 

— Și acum sosește cineva, zise ea. Cu o armură care nu-i 
vine, cu o sabie pe care nu ştie s-o folosească și cu o secure pe 
care abia dacă poate s-o ridice, fiindcă asta-i atât de romantic 
nu-i așa? Cum o cheamă? 

— Magrat Usturoi, zise Buna. 

— E o prea puternică farmazoană, da? 

— Se pricepe la plante. 

Regina râse. 

— Aș putea s-o ucid de aici. 

- Da, zise Buna, dar asta n-ar avea niciun haz, nu-i așa? 
Umilirea, ăsta-i clenciul. 

Regina încuviinţă. 

— Ştii, tu gândești exact ca un elf. 

— În curând vin zorii, gândesc eu, zise Buna. O zi frumoa- 
să. Lumină bună. 

— Nu destul de curând. 

Regina se ridică. Il privi preţ de o clipă pe Regele Verence 
și se schimbă. Rochia îi deveni din roșie, argintie, strălucind în 
lumina torțelor ca solzii sclipitori ai peştilor. Părul i se desple- 
ti și se rearanjă, devenind blond ca grâul. lar pe față i se 
perindară unde subtile de schimbare înainte ca ea să spună: 

— Ce părere ai? 

Arăta ca Magrat. Sau, cel puțin, arăta așa cum Magrat 
și-ar fi dont să arate și, poate, așa cum Verence o văzuse 
întotdeauna. 

Buna încuviinţă, ca de la expert la expert. Putea recunoaș- 
te o răutate superlativă, când o avea în fața ochilor. 

— ȘI ai s-o înfrunți așa, zise ea. 

— Categonc. Până la urmă. La sfârșit. Dar să nu-ți pară 
rău pentru ea. Ea doar o să moară. Vrei să-ţi arăt ce ai fi putut 
tu să devu? 

— Nu. 

— Mi-ar fi foarte ușor. Mai sunt și alte timpuri. Aș putea să 
ti-o arăt pe bunica Batevreme. 

— Nu. 

— Trebuie să fie îngrozitor, să știi că nu ai pneteni. Că 
nimănui n-o să-i pese când ai să mori. Că n-ai atins niciodată 
inima cuiva. 

— Da. 

— Şi sunt sigură că te gândești la asta... în serile acelea 
lungi când nu e nimeni să-ți țină de urât decât ticăitul ceasului 
și frigul din cameră, și deschizi caseta și priveşti... 

Regina dădu vag dintr-o mână, pe când Buna se lupta să 
se elibereze. 

— N-o ucideți! porunci ea. E mult mai amuzantă vie. 


Magrat înfipse sabia în noroi și cântăn în mâini securea. 

Din ambele părți, o împresura pădurea. Elfii n-aveau pe 
unde să vină, decât pe-aici. Dar aceia erau cu sutele, pe câte 
se părea, și ea nu era decât o singură Magrat Usturoi. 

Știa că există ce se cheamă șansa eroilor. Cântecele și 
baladele, și poveștile, și poemele erau pline de relatări despre 
cum o singură persoană, fără niciun ajutor, înfruntase și învin- 
sese un număr uriaş de inamici. 

Dar abia acum își dădea seama că acelea erau cântece 
și balade, și povești, și poeme pentru că aveau de-a face 
cu lucruri care erau, ca să nu mai despicăm firul în patru, 
neadevărate. 

Acum, că avea timp să se gândească la asta, nu-și amintea 
de nici măcar un singur exemplu similar din 2stone. 

În pădurea din coasta ei, un elf ridică arcul și ochi cu grijă. 

În spatele lui trosni o rămurică. El se întoarse. 

Trezonerul rânji, radios. 

— Hopa-ţopa, moș izmană, îmi zemuie fasolea! 

Flful întoarse arcul spre el. 

O pereche de picioare prehensile coborâră din frunziș, îl 
înșfăcară de umeri și-l traseră în sus, cu viteză. Se auzi un tros- 
net când capul i se lovi de partea de dedesubt a unei crengi. 

— Uuk. 

— Înainte marș! 

De cealaltă parte a potecii, alt elf ochi. Și atunci lumea lui 
1 se scurse de sub picioare... 

Aşa arată mintea unui elf; pe dinăuntru: 

Sunt aici cele cinci simturi obişnuite, dar sunt cu toatele subordonate 
unui al șaselea simt. Pentru acesta nu există un cuvânt anume pe Lumea 
Disa căci forța e atât de slabă, încât doar fierani mai 1Scodatori o obser- 
vă, şi-i spun Iubirea de Fier. Poate ar fi descoperit-o nawgatoru, dacă 
n-ar fi fost câmpul magic al Disculua, care e mult mai stabil și de încre- 
dere. Dar albinele o simt, fiindcă albinele simt totul. Porumbei o folosesc 
ca să se orienteze. Si, peste tot în multivers, elfu o folosesc ca să știe exact 
unde se află. 

Tare greu trebuie să le fie oamenilor, care-s forțați să umble mereu 
prin atâta geografie incomodă. Oameni sunt mereu ușor rătăciți. E una 
dintre caracteristicile lor de bază. Aşa se explică multe lucruri, în ceea ce-i 
priveşte. 

Elfi nu se rătăcesc niciodată. E una dintre caracteristicile lor de 
bază. Explică multe lucruri în ceea ce-i privește. 

Elfii au poziție absolută. Curgerea forței arginti le desenează, palid, 
peisajul. Și ființele generează câte un strop, devenind astfel vizibile în 
curentul ei. Forta le scapără în muşchi, le susură în minti. Pentru aceia 
care știu cum, până şi gândurile pot fi citite, după minusculele schimbări 
locale din curenți. 

Pentru un elf lumea e un lucru pe care întinzi mâna și-l iei. Dar 
apare metalul cel îngrozitor, care înghite forța și strâmbă unwersul de 
curgeri, ca o greutate de plumb pe-un cearșaf de cauciuc, şi-i orbește, şi-i 
surzește, şi-i lasă fără direcție şi mai singuri decât pol fi vreodată cei mai 
mulți oameni... 

Elful se prăbuși cu fața-n jos. 

Ponder Stibbons cobori sabia. 

Alți nu și-ar fi bătut capul. Dar soarta cea crudă a lui 
Ponder îi cerea să caute înţelesuri într-o lume nepăsătoare. 

— Dar abia l-am atins, zise el, nu către ceilalți, ci către sine. 


— „Și-am sărutat-o în boscheţi, unde privighetoarea“... 
cântați, ticăloșilor! Doi, trei! 

Nu știau unde sunt. Nu știau de unde vin. Nu erau prea 
siguri cine sunt. Dar Călușani din Lancre ajunseseră într-un 
fel de stare în care, acum, era mai ușor să continue decât să se 
oprească. Cântecele atrăgeau elfi, dar îi și fascinau... 

Dansatorii se roteau și săltau, se-nvârteau și topăiau înain- 
tând pe poteci. Trecură prin cătune izolate, în care elfii îi 
părăseau pe nefenciţii pe care-i torturau pentru moment ca să 
se apropie, la lumina caselor în flăcăn... 

— Și-nc-o dată TROSC și-aşa, hai diri-diri diri-diri da, hei! 

Șase toiege își făcură datoria, fix pe ritmul muzicii. 

— Unde mergem, Jason? 

— Cred c-am luat-o pe Râpa Lunecoasă și suntem pe 
drumul ocolit către oraș, zise Jason, depășindu-l pe Brutaru, 
într-un picior. Dă-i drumul înainte, Căruţaș! 

— A intrat ploaia în clape, Jason! 

— Nu contează! Nu-și dau ei seama! Pentru muzică popu- 
lară, merge! 

— Cred că mi-am frânt toiagul adineauri, Jason! 

— Tu dă-i înainte, Tinichigiu! Acum, băieți... ce ziceți de 
La Cules de Mazăre? Dacă tot suntem aici, măcar să facem o 
repetiţie... 

— Sunt oameni în față, zise Croitoru, în timp ce îi depășea, 
țopăind. Se văd torţe și de-astea. 

— Oameni, doi, trei sau alți elfi? 

— Nu știu! 

Jason se roti și dansă îndărăt. 

— Tu ești, Jason? 

Jason râse, răgușit, auzind vocea care stârnea ecoun pe 
sub copacii muraţi. 

- E mami! Și Shawn. Și — și lume multă! Am reușit, băieți! 

-- Jason, zise Căruţaș. 

- Da? 

— Nu-s sigur că mă pot opri! 


Regina își studie chipul într-o oglindă agăţată de unul 
dintre stâlpii cortului. 

— De ce? întrebă Buna. Tu ce vezi acolo? 

— Orice doresc eu să văd, zise Regina. Ştii asta. Și acum... 
să încălecăm și să mergem la palat. Legați-i mâinile! Dar 
lăsați-i picioarele libere. 


Se pornise din nou ploaia măruntă, dar în zona pietrelor, 
se transforma în lapoviță. Apa picura din părul lui Magrat, 
descâlcindu-l temporar. 

Dintre copaci, de unde vara se lupta cu iarna, se ridi- 
cau cețuri. 

Magrat urmări curtea elfească încălecând. Deslușea silue- 
ta lui Verence, mișcându-se ca o marionetă. Și pe Buna Bate- 
vreme, legată, cu o frânghie lungă, dinapoia calului Reginei. 

Caii împroșcau noroi din copite. La hamuri aveau zurgă- 
lăi de argint, ciorchini întregi. 

Elfii din castel, noaptea cu strigoii și umbrele ei, toate aces- 
tea nu erau decât un ghem întănit în memona ei. Dar chnchetul 
zurgălăilor era ca o pilă de unghii trecută peste dinți. 

Regina opri procesiunea la câțiva metri de ea. 

— Ah, fata cea vitează, zise ea. Ai venit să-ți salvezi logod- 
nicul, tu singură? Ce frumos! S-o omoare cineva! 

Un elf dădu pinteni calului și înaintă, ndicând spada. 
Magrat strânse securea în mâini. 

Undeva în spatele ei, o coardă de arbaletă lovi lemnul. 
Flful se smuci în loc. La fel și cel din spatele lui. Săgeata își 
continuă drumul, traiectoria ei curbându-se niţel când trecu 
pe deasupra unuia dintre Dansatonii căzuți. 

Apoi, armata dezordonată a lui Shawn năvăli din 
pădure, în afară de Ridcully, care încerca, febril, să-și reîn- 
carce arbaleta. 

Regina nu păru surprinsă. 

— Și-s doar vreo sută, zise ea. Ce crezi, Esme Batevreme? 
O ultimă, eroică bătălie? E așa frumos, nu? Ador felul cum 
gândesc oamenii! Gândesc ca în cântece. 

— Să te dai jos de pe calul ăla! strigă Magrat. 

Regina îi zâmbi. 

Shawn simți efectul. Ridcully îl simți și el. Ponder la fel. 
Un val de glamour trecu peste ei. 

Flfi se temeau de fier, dar n-aveau nevoie să se apropie 
de el. 

Nu te puteai lupta cu elfi, fiindcă erai atât de lipsit de 
valoare, pe lângă ei! Era corect să fii fără valoare. Și ei erau atât 
de frumoși! Iar tu nu erai. Tu erai cel care, la figurat vorbind, 
erai întotdeauna ultimul selectat în echipă, până și copilul ăla 
gras, cu o nară permanent blocată, ţi-o ia înainte; tu erai 
mereu cel căruia nu i se spuneau regulile jocului decât după 
ce pierdeai, iar atunci nu ţi se spuneau nici noile reguli; erai cel 
care știa, întotdeauna, că toate lucrurile interesante li se 
întâmplă celorlalți. Toate aceste simțăminte fierbinți și autodis- 
tructive se combinau și se amestecau. Nu te puteai lupta cu un 
elf. Cineva atât de inutil ca tine, atât de greoi ca tine, atât de 
uman ca tine, n-ar fi putut niciodată învinge; nu așa era con- 
struit universul... 

Vânătorii povestesc că, rareori, câte-un animal iese din 


tufişuni Și stă acolo, așteptând lovitura... 

Magrat reuși să-și ridice, pe jumătate, securea, apoi bra- 
tul i se lăsă la loc pe lângă trup. Plecă ochi în pământ. 
Atitudinea potrivită a omului în fața unui elf era cea a ruși- 
nii. Ţipase atât de grosolan la ceva de o asemenea frumuseţe, 
cum erau elfii... 

Regina descălecă și se apropie de ea. 

-- N-o atinge, strigă Buna. 

Regina dădu din cap. 

- Poți să te împotriveşti, zise ea. Dar, vezi tu, nu contează. 
Putem cuceri Lancre fără luptă. Nu poți face nimic. Priveşte 
armata cea mică și vitează cum stă ca o turmă de oi. Oamenii 
sunt atât de entuziaşti! 

Buna își privi ghetele. 

— Nu poți conduce cât timp trăiesc eu, zise ea. 

— Aici nu-i nicio șmecherie, replică Regina. Nicio proastă 
de babă, cu pungi de bomboane. 

- Ai observat mișcarea aia, nu? zise Buna. Gytha a avut 
intenții bune, presupun. Babă zăpăcită. Te superi dacă 
stau Jos? 

— Sigur că-ți dau voie, zise Regina. Eşti o femeie bătrână 
acum, în fond. 

Făcu un semn din cap către elfi. Buna se lăsă, recunoscă- 
toare, pe o stâncă, cu mâinile încă legate la spate. 

— Asta-i chestia cu vrăjitoria, zise ea. Nu se poate spune că 
te ține tânără, dar în schimb ești bătrână mult mai multă 
vreme. Pe de altă parte, voi, bineînţeles, nu îmbătrâniți, adău- 
gă ea. 

— Într-adevăr, noi nu. 

— Dar bănuiesc că ați putea fi reduși. 

Zâmbetul Reginei nu dispăru, în schimb îngheță, așa cum 
se întâmplă cu zâmbetele ale căror stăpâni au îndoieli în 
legătură cu ceea ce tocmai se spusese și nu știu ce-ar trebui 
să răspundă. 

— Te-ai amestecat într-o piesă, zise Buna. Cred că nu-ți dai 
seama ce ai făcut. Piesele și cărțile... pe astea nu tre’ să le scapi 
din ochi, afurisitele! Că ți se-ntorc împotrivă. Și-o să am eu 
grijă să se-ntoarcă. 

Dădu amical din cap către un elf acoperit cu desene indi- 
go şi piei prost tăbăcite. 

— Nu-i așa, Zână Măzăriche!? 

Regina se încruntă. 

— Dar nu acesta-i e numele, zise ea. 

Buna Batevreme zâmbi larg către Regină. 

— O să mai vedem noi, zise ea. În ziua de azi sunt mult 
mai mulți oameni și mare parte din ei șed la oraș, și ei n-au 
habar ce-s ăia elfi sau cum sunt. Și au fier în capete. Ai venit 
prea târziu. 

— Nu. Oamenii au întotdeauna nevoie de noi, zise Regina. 

— Ba n-au nevoie. Câteodată, vă doresc. Asta-i altceva. 
Dar tot ce le puteți da voi e aur care se evaporă în zori. 

— Unii ar spune că aur pentru o noapte e de ajuns. 

— Nu. 

— E mai bun ca fierul, babă proastă ce ești, copilă proastă 
care-a îmbătrânit, dar n-a făcut nimic, n-a fost nimic! 

— Nu. E doar moale și lucitor. Frumos la privit şi absolut 
de niciun folos, zise Buna, a cărei voce era tot mai liniștită și 
egală. Dar aici e lumea reală, cucoană. Asta e ceea ce eu a 
trebuit să învăţ. Și are înăuntru oameni adevărați. N-ai niciun 
drept asupra lor. Oamenii au destule greutăți doar ca să fie 
oameni. N-au trebuinţă să le mai picați și voi pe cap, fâțâindu-vă 
pe-aici cu părul vostru lucitor și ochi luciton, și aur lucitor, 
trecând lăturiș prin viață, mereu tineri, mereu cântând, nicio- 
dată învățând. 

— N-ai gândit întotdeauna așa. 

l 


Numele unui personaj din Visul une: nopți de vară, de William Shakespeare. 
(n.tr.) 

— Asta a fost demult. Și, milady, oi fi eu bătrână, oi fi eu 
babă, dar proastă nu-s. Nu ai tu fason de zeiță. N-am nimic 
împotriva zeilor și zeiţelor, la locul potrivit. Dar să fie cei pe 
care noi singuri îi facem. Că atunci putem să-i demontăm 
pentru piese când nu ne mai trebuie, înţelegi? Iar elfi acolo 
departe, pe tărâmul zânelor, ei, poate că sunt ceva de care 
oamenii au nevoie, să fie mai puțin grele vremurile fierului. 
Dar nu îngădui elfi aci. Ne faceți să dorim ce nu putem avea 
ȘI ceea ce ne dați n-are nicio valoare și ceea ce luaţi e totul şi 
tot ce ne mai rămâne e costișa rece, și pustietate, și râsul elfilor. 
Buna trase adânc aer în piept. Așa că, valea! 

— Oblgă-ne, babo! 

— M-am gândit că ai să spui asta. 

— N-avem nevoie de întreaga lume. Regatul ăsta mic ne 
ajunge. Și-l vom lua, fie că ne vrea, fie că nu. 

— Doar peste cadavrul meu! 

— Da, dacă asta-i o condiție! 

Regina o biciui cu mintea, ca o pisică. 

Buna Batevreme se crispă și, pentru o clipă, se dădu îndărăt. 

— Cucoană? 

— Da? zise Regina. 

— Nu avem reguli aici, așa-i? 

— Reguli? Ce-s acelea reguli? se miră Regina. 

— Aşa credeam și eu, zise Buna. Gytha Ogg? 

aţa reuși să-şi întoarcă privirea. 

— Da, Esme? 

— Cutia mea. Ştii tu. Cea din scrin. O să știi ce să faci. 

Buna Batevreme zâmbi. Regina se clătină dintr-o parte 
într-alta, de parc-ar fi fost pălmuită. 

— Chiar ai învăţat, zise ea. 

— O, da. Ştii că n-am intrat niciodată la tine în cerc. Că 
vedeam unde duce asta. Așa că a trebuit să învăţ. Toată viaţa. 
Pe calea ma: grea. Și calea grea e grea, nu glumă, dar nu atât 

de grea ca și calea ușoară. Am învăţat. De la troli și de la pitici, 
și de la oameni. Până și de la pietre. 

Regina vorbi abia auzit. 

— Nu vei fi ucisă, șopti ea. Asta îți făgăduiesc. Vei fi lăsată 
în viață, ca să boscorodești și să-ți curgă balele și să mustești în 
propria mizerie și să rătăcești din uşă-n ușă, cerșind resturi. Și 
oamenii vor spune: „Uite baba nebună cum trece“. 

— Asta spun și acum, zise Buna Batevreme. Ei cred că 
nu-i aud. 

— Dar înăuntru, continuă Regina, neluând-o în seamă, 
înăuntru o să păstrez doar o părticică din tine, care să priveas- 
că afară, prin ochii tăi, și să ştie ce-ai devenit. Și nu te va 
ajuta nimeni. 

Acum se apropiase și ochii-i erau ca două vârfun de ac, 
pline de ură. 

— Nicio milă pentru baba nebună. Ai să vezi ce vei fi obli- 
gată să mănânci, ca să trăieşti. lar noi vom fi cu tine tot 
timpul, în mintea ta, doar ca să-ți aducem aminte. Ai fi putut 
să fii cea mai mare dintre toate, ai fi putut face atâtea lucruri. 
Și, înăuntru, ai s-o ştii, și cât o ţine întunecata noapte vei jin- 
dui după tăcerea elfilor. 

Regina era nepregăuită. Mâna Bune: Batevreme țâşni, 
printre bucăți de frânghie împrăștiate, și-o plesni peste față. 

— Cu asta mă ameninți? strigă ea. Pe mine? Care îmbătrânesc? 

Mâna femei elfe se ridică, încet, spre semnul livid care-i 
apăruse pe obraz. Elfi înălțară arcurile, așteptând ordinul. 

— Du-te înapoi, zise Buna. Te crezi nu'ş'ce soi de zeiță și 
nu știi nimic, cucoană, nimic. Ce nu moare nu poate trăi. Ce 
nu trăiește nu se poate schimba. Ce nu se schimbă nu poate 
învăţa. Cea mai măruntă făptură, care moare-n iarbă, știe mai 
multe decât tine. Ai dreptate. Sunt mai bătrână. Tu ai trăit 
mai mult decât mine, dar eu sunt mai bătrână decât tine. Și 
mai bună. ȘI, cucoană, asta nu-i greu deloc. 

Regina lovi sălbauc. 

Ricoșşeul șocului mental o trânti pe Ţaţa Ogg în genunchi. 
Buna Batevreme clipi. 

— Asta a fost zdravănă, hârâi ea. Dar eu sunt tot în picioa- 
re, și tot nu voi îngenunchea. ȘI tot mai am putere... 

Un elf se prăbuși. De data asta, Regina se clăuină. 

— Oh, dar n-am timp pentru asta, zise ea și pocni din degete. 

Trecură câteva clipe. Regina privi în jur, la elfu ei. 

- Nu pot să tragă, rosti Buna. Şi tu nici n-ai vrea asta, nu? 
Un sfârșit atât de simplu? 

— Nu se poate să-i ţii tu! Nu ai atâta forță! 

— Vrei să cercetezi câtă forță am, cucoană? Aici, pe iarba 
din Lancre? 

Făcu un pas înainte. Puterea trosnea în aer. Regina fu 
obligată să se dea îndărăt. 

— Pe pământul meu? întrebă Buna. 

O plesni din nou pe Regină, aproape cu blândeţe. 

— Ce-i asta? zise Buna Batevreme. Nu mi te poți împotrivi? 
Unde-i puterea ia acuma, cucoană? Adună-ţi puterile, cucoană! 

— Hârcă nebună ce eşti! 

Pe o rază de-o milă, toate făptunile tremurară. Cele mai 
mici muriră. Păsările se prăbușiră din cer. Elfi și oameni deo- 
potrivă căzură la pământ, cu mâinile încleștate pe cap. 

Și, în grădina Bunei Batevreme, albinele se înălțară 
din stupi. 

leșeau ca o trâmbă de abur, ciocnindu-se una de alta în 
graba lor de a-și lua zborul. Vuietul profund, de navă militară, 
al trântorilor se împletea cu zumzăitul agitat al lucrătoarelor. 

Dar, mai tare decât glasul trântonilor, se înălța țiuitul de 
soprană al mătcilor. 

Roiurile se învârtejiră deasupra luminișului, îi dădură ocol 
o dată, apoi plecară. Li se alăturară altele, de prin buduroaie- 
le din curți şi din scorburile copacilor, înnegrind cerul. 

După o vreme, în marele nor rotitor, începu să se distingă 
o ordine. În flancuri, zburau trântorii, uruind ca bombardie- 
rele. Lucrătoarele formau un con alcătuit din mii de trupuri 
minuscule. Iar în vârful acestuia, zburau o sută de regine. 

În urma roiului tuturor roiurilor, care luase formă de 
săgeată, câmpurile rămâneau tăcute. 

Flonile stăteau singure, nesărutate. Nectarul curgea nebă- 
ut. Bobocii erau lăsați în seama lor, să se fertilizeze singuri. 


Albinele se îndreptau spre Dansaton. 


Buna Batevreme căzu în genunchi, ținându-se de cap. 

— Nu... 

— O, ba da, zise Regina. 

Esme Batevreme ridică mâinile. Degetele îi erau chircite, 
de durere și de efort. 

Magrat descoperi că-și poate mișca ochii. Restul trupului 
și-l simțea moale și inutil, în pofida zalelor și-a platoșei. Deci 
așa stătea treaba. Simţea năluca reginei Ynci cum râde, dis- 
preţuitoare, de la o mie de ani distanţă. Ea nu s-ar fi dat bătu- 
tă. Magrat nu era decât una dintre acele duzini de femeiuști 
țepene și fandosite, care nu făcuseră decât să-ncurce locul, în 
rochiile lor lungi, asigurând succesiunea regală... 

Din cer se revărsară albine. 

Buna Batevreme își întoarse faţa către Magrat. 

Magrat auzi vocea distinct, în minte: 

— Vrei să fii regină? 

Și era liberă. 

Simi cum moleşeala îi piere din trup și, de asemenea, 
cum din coif îi curge concentrat de Ynci în cap. 

Alte mii de albine se cerneau de sus, acoperind trupul 


prăbușit al bătrânei vrăjitoare. 

Regina se întoarse și-i pieri zâmbetul când Magrat se 
îndreptă de spate, înaintă și, fără măcar să se gândească, ridi- 
că securea și dădu s-o secere. 

Regina fu mai rapidă. Mâna ei țâşni și-o apucă pe Magrat 
de încheietură. 

— O, da? făcu ea, rânjindu-i în faţă lui Magrat. Chiar așa? 
Chiar crezi? 

Şi-i suci mâna. Magrat scăpă securea. 

— Şi tu voiai să fii vrăyitoare? 

Albinele erau o ceață cafenie, care învăluia elfi — prea 
mici să le loveşti, imune la glamour, dar hotărâte să ucidă. 

Magrat își simți osul trosnind. 

— Cu vrăjitoarea cea bătrână am terminat, zise Regina, 
impingând-o pe Magrat în Jos. 

— Nu spun că nu era bună. Dar nu era destul de bună. lar 
tu în mod sigur nu ești. 

Încet şi inexorabil, Magrat fu pusă la pământ. 

— De ce nu încerci și tu o vrajă? zise Regina. 

Magrat îi trase un șut. O nimeni pe Regină în genunchi și 
se auzi un trosnet. Când se retrase clătinându-se, Magrat se 
aruncă asupra ei și-o înșfăcă de mijloc, trântind-o la pământ. 

Fu uluită de cât de ușoară era. Magrat era și ea destul de 
slabă, dar Regina părea să nu aibă greutate deloc. 

— Cum, zise ea, săltându-se până când ajunse faţă-n faţă 
cu Regina, dar tu ești ma: nimic. Totul e doar în minte, așa-i? 
Fără glamour, ești... 

... O faţă aproape triunghiulară, o gură minusculă, nasul 
abia dacă există, dar niște ochi mai mari decât cei omenești și 
care, acum, erau fixați pe Magrat, cu acută teroare. 

— Fier, şopti Regina. 

Mâinile ei strângeau braţele lui Magrat. N-aveau deloc 
putere. Puterea unui elf consta în a-i convinge pe ceilalți că 
erau slabi. 


SENIORI ŞI DOAMNE 315 


Magrat o simţea cum încearcă, disperată, să-i pătrundă în 
minte, dar nu reușea. Coiful... 

„„„ Zăcea la câțiva metri, în noroi. 

Avu răgaz doar cât să-și dorească să nu fi observat asta 
inainte ca Regina să atace din nou, explodând în nesiguranța 
ei ca o supernovă. 

Era nimic. Era neînsemnată. Era atât de lipsită de valoare 
ȘI importanţă, încât până și ceva complet fără valoare și pe 
deplin lipsit de importanţă ar considera că nu-i merită nici 
măcar disprețul. Ridicând mâna asupra Reginei, mentase cu 
pnisosinţă chinurile veșnice. Nu avea control asupra propriului 
trup. Nici nu merita să aibă. Nu merita nimic. 

Dispreţul viscolea asupra ei, sfărâmând în bucăţi trupul 
pământean al lui Magrat Usturoi. 

Nu va fi niciodată bună de nimic. Nu va fi niciodată fru- 
moasă sau inteligentă, sau puternică. Nu va fi niciodată nimic. 

Încredere în sine? Încredere în ce? 

Ochii Reginei erau tot ce putea vedea. Tot ce voia să facă 
era să se piardă în ei. 

Și ablațiunea lui Magrat Usturoi înainta ca o tornadă, 
sfâșiindu-i straturile sufletului... 

... Scoţând la lumină miezul. 

Ea strânse pumnul şi-o pocni pe Regină între ochi. 

Urmă o clipă de perplexitate, apoi Regina ţipă și Magrat 
o pocni din nou. 

O singură regină într-un stup! Lovește! Ucide! 

Se luptau, tăvălindu-se, nimenind în noroi. Magrat simți 
cum o înțeapă ceva în picior, dar nu-i dădu atenție. Nici zgo- 
motele din jur nu le băgă în seamă, în schimb, când aterizară 
amândouă într-o băltoacă de turbă, găsi securea sub mâna el. 
Elfa căuta s-o înșface, dar de data asta fără forță, și Magrat 
reuşi să se ridice-n genunchi și să înalțe securea... 

... ȘI apoi observă liniştea. 

Tăcerea curgea peste elfii Reginei și peste armata impro- 
vizată a lui Shawn Ogg, eliberată de glamour. 

Se vedea o siluetă, conturată de lumina lunii care apunea. 

Briza zorilor îi purta mirosul spre ei. 

Mirosea a cușcă de lei și-a frunziș putrezit. 

— S-a întors e, zise 'Ţaţa Ogg. 

Aruncă o privire în lături și-l văzu pe Ridcully, care, cu 
ochii strălucindu-i, ridicase arbaleta. 

— Las-o Jos, zise ea. 

— Fii atentă ce coarne poa’ să aibă... 

— Las-o Jos. 

— Dar... 

— Săgeata ar trece prin el ca prin fum. Uite, poți vedea 
copacul ăla din spate, prin trupul lui. Nu e cu adevărat aici. Nu 
poate trece de poartă. Dar își poate trimite gândurile afară. 

— Dar îi simt mirosul... 

— Dac-ar fi cu adevărat aici, noi n-am mai fi în picioare. 

Mulțimea elfilor se despărți, făcându-i loc Regelui 
să treacă. Picioarele lui dindărăt nu erau construite pen- 
tru mersul biped; genunchii se îndoiau invers și copitele 
erau prea mari. 

Ignorând pe toată lumea, merse, împăunându-se, până la 
Regina căzută la pământ. Magrat se ndică-n picioare, cântă- 
rind, nesigură, securea în mâini. 

Regina țâșni, sărind cu mâinile ridicate, gura i se deschise, 
modelând primele cuvinte ale vreunui blestem... 

Regele îi întinse o mână și spuse ceva. 

Doar Magrat auzi ce. 

Era ceva despre întâlniri sub scânteierea lunii!, povesti ea, 
mai târziu. 
|! Aluzie la replica lui Oberon: „Titanie trufașă, nu mă bucur/ Că te-ntâlnesc 


sub scânteierea lunii“, din Visul unei nopți de vară, de William Shakespeare. 
(n.tr.) 

ȘI oamenii se treziră. 

Soarele se înălțase binișor peste Margine. Lumea se ridica 
în picioare, copăcel, holbându-se unu la alții. 

Nu se vedea nici picior de elf. 

Tața Ogg fu prima care vorbi. De obicei, vrăjitoarele se 
împacă repede cu ceea ce este, în loc să insiste asupra a ceea ce 
ar trebui să fie. 

Ea privi în sus, la dealuri. 

— Primul lucru pe care-l facem, zise ea, pnmul lucru e să 
punem pietrele la loc. 

— Al doilea lucru, o corectă Magrat. 

Priviră amândouă la trupul inert al Bunei Batevreme. 
Câteva albine rătăcite zburau în cercuri triste, lângă capul ei, 
la firul ierbii. 

Ţaţa Ogg îi făcu cu ochiul lui Magrat. 

— Te-ai descurcat bine acolo, fato. Nu credeam că ai ce-ţi 
trebuie ca să rezişști la un așa atac. Că și eu aproape că m-am 
scăpat pe mine. 

— Am antrenament, zise Magrat, sumbru. 

Ţaţa Ogg ridică din sprâncene, dar nu comentă. O în- 
ghionti pe Buna în coaste cu vârful ghetei. 

— Trezeşte-te, Esme! Ai făcut treabă bună. Am câștigat. 

— Esme? 

Ridcully îngenunche, cam ţeapăn și ridică unul din brațe- 
le Bunei. 

— Cred c-a secat-o de puteri, tot efortul ăla, turui Țaţa. 
Cum a ehberat-o pe Magrat, și celelalte... 

Ridcully ridică ochii. 

— E moartă, zise el. 

Își băgă ambele brațe sub trupul ei și se ridică în picioare, 
clătinându-se. 

— O, n-ar face ea așa ceva, zise Țaţa, dar cu tonul cuiva a 
cărui gură merge pe pilot automat, fiindcă i s-a debranșat 
creierul. 

— Nu respiră și n-are puls, zise vrăjitorul. 

— Probabil, doar se odihnește. 

- Da. 


Sus, pe cerul azuniu, se roteau albinele. 


Ponder și Bibliotecarul dădură o mână de ajutor la târâtul 
pietrelor înapoi la locul lor, folosindu-l, din când în când, pe 
Trezorier pe post de pârghie. Era iar în faza lui rigidă. 

Pietrele astea erau, observă Ponder, tare neobișnuite — 
foarte dure şi cu un aspect care sugera că odată, cu multă 
vreme în urmă, fuseseră topite și-apoi se închegaseră la loc. 

Jason Ogg îl găsi cufundat în gândun lângă una dintre ele. 
În mână ţinea o sfoară cu un cui legat la capăt. Dar, în loc să 
atârne de sfoară, cuiul făcea aproape un unghi drept și părea 
că se opinteşte cu disperare să ajungă la piatră. Sfoara vibra. 
Ponder o privea ca hipnotzat. 

Jason ezită. El nu prea întâlnise vrăjitori și nu era sigur 
cum trebuia să te porți cu el. 

Îl auzi pe vrăjitor spunând: 

— ÎI suge. Dar de ce îl suge? 

Jason tăcu. 

Îl auzi pe Ponder din nou: 

— Poate că există fier și... și fier care iubește fierul? Sau fier 
bărbătesc și fier femeiesc? Sau fier plebeu și fier regal? Unele 
soiuri de fier mai conțin și altceva? Unele soiuri de fier sunt ca 
o greutate în lume și altele se rostogolesc la vale pe cearșaful 
de cauciuc? 

Trezonierul și Bibhotecarul se apropiară de el și studiară și 


ei cuiul zburător. 

— La naiba! zise Ponder și dădu drumul cuiului. Acesta lovi 
piatra, făcând 2drong. 

El se întoarse către ceilalți, cu expresia chinuită a aceluia 
care are tot imensul mecanism zumzăitor al Universului de 
demontat și o agrafă îndoită drept singură unealtă. 

— Sale, domnu” Sclipici! zise Trezonerul, care se simţea 
aproape vesel de la aerul curat și lipsa zbieretelor. 

— Roci! De ce-mi bat eu capul cu lespezi de stâncă? Ce, au 
spus ele vreodată ceva cuiva? întrebă Ponder. Știţi, domnule, 
câteodată am impresia că există un mare ocean de adevăr, 
undeva, iar eu nu fac decât să șed pe plajă și să mă joc cu... 
cu pietre’. 

Dădu pietrei un șut. 

— Dar, într-o zi, vom găsi un mijloc ca să navigăm pe 
oceanul ăla, zise el și suspină. 

— Haide! Cred că e cazul să ne ducem la castel. 

Bibliotecarul îi privi cum se alătură convoiului de oameni 
Istoviți care coborau dealul, clătinându-se pe picioare. 

Apoi trase de cui de câteva on și-l privi cum zboară înapoi 
spre piatră. 

— Uuk. 

Privi în ochii lui Jason Ogg. 

Spre marea surpnză a lui Jason, urangutanul îi făcu 
cu ochiul. 

Câteodată, dacă te uiţi foarte atent la pietricele, descoperi 
ce e cu oceanul. 


Ceasul ticăia. 

În penumbra matinală și rece a căsuţei Bunei Batevreme, 
Ţaţa Ogg deschise cutia. 

Toată suflarea din Lancre știa despre misterioasa casetă a 
Bunei Batevreme. Diverse și variate zvonuri susțineau că se 


Aluzie la o butadă a lui Albert Einstein (n.tr.) 

află acolo cărți de vrăji, un mic univers particular, leacuni 
pentru toate relele, titlurile de proprietate ale unor pământuri 
dispărute și mai multe tone de aur, ceea ce era o ispravă 
remarcabilă pentru un obiect care n-avea nici două șchioape. 
Buna nu-i spusese nici măcar Țaţei ce ținea acolo, în afară 
de testament. 

aţa fu niţel dezamăgită, dar deloc surprinsă să constate 
că nu conține nimic altceva decât două plicuri mari, un 
pachet de scrisori și un asortiment haotic de lucrun banale, 
la fund. 

aţa scoase hârtiile afară. Primul plic îi era adresat şi 
purta cuvintele: „Pientru Gytha Ogg, Citește Asta ACUMA“. 

Al doilea plic era puțin mai mic și pe el scria: „Testamentulu 
Esmereldei Batevreme, Muartă în Ajunul Sânzienelor“. 

ȘI mai era un pachet de scrisori, legate cu o sfoncică. Erau 
foarte vechi; când Magrat le luă în mână, din margini li se 
desprinseră bucățele de hârtie îngălbenită și sfărâmicioasă. 

— Toate scrisorile îți sunt adresate, constată ea. 

— Nu-i ceva de mirare, zise [aţa Ogg. Oricine poate 
primi Scrisori. 

— Și mai sunt toate astea la fund, adăugă Magrat. Par a fi 
pietre. Ridică una. Asta are o chestie de-aia răsucită, fosilă, 
prinsă înăuntru, zise ea. lar asta... asta arată ca piatra aia roșie 
din care-s făcuți Dansatonii. Și are un ac de cusut lipit de ea. 
Ce ciudat! 

— Mereu a fost atentă la chițibușuni și amănunte, Esme. 
Întotdeauna încerca să vadă până înăuntru, la adevărul 
lucrului. 

Rămaseră amândouă tăcute un moment şi tăcerea se des- 
fășură dintre ele și umplu bucătăria, și fu blând îmbucătățită 


de ticăitul discret al ceasului. 

— N-am crezut niciodată că vom ajunge să facem asta, zise 
Magrat, după o vreme. N-am crezut c-o să-i citim noi testa- 
mentul. Credeam c-o să reziste la infinit. 

— EA, asta e, zise Ţaţa. Tempo sfugii. 

— Țață? 

— Da, dragă? 

— Nu înţeleg. Era prietena ta, dar tu nu pari... cum să 
spun... supărată? 

— Păi, am îngropat câţiva soți și un copilaş sau doi. Te obiș- 
nuieşti. ȘI, oricum, dacă n-a ajuns într-un loc mai bun, atunci, 
după cum o știu eu, o să se-apuce să-l îmbunătăţească ea. 

— Ţaţă? 

— Da, dragă? 

— Tu știai ceva despre scrisoare? 

— Care scrisoare? 

— Aia pentru Verence. 

— Nu ştiu nimic despre nicio scrisoare pentru Verence. 

— Probabil c-a primit-o cu săptămâni întregi înainte să ne 
întoarcem noi. Cred că nici n-ajunseserăm noi la Ankh-Morpork 
când i-a scris-o. 

Pe câte putea Magrat să-și dea seama, expresia de inocen- 
tă de pe fața Țaţei era autentică. 

— Of, la dracu”! exclamă Magrat. Uite, de scrisoarea 
asta vorbesc. 

ȘI-o pescui din platoșă. 

— Vezi? 


Ţaţa Ogg citi: 


Drage Sire, Ve informez prin prezenta că Magrat 
Usturoiu se va întoarce în Lancre de sau in preajma Marței 
Porcului Orbu. Ea ieste o Curcă Plouată dar ieste curată și 
are Denti Senetoşi. Dacă doreşti so iei de soție, atunci începe 
pregătirile neîntarziatu, fincă daca o ceri şi alte asiemenea ia 
osă te Ducă cu Vorba că nimene nu se pricepe ca Magrat săși 

pună singură beţen roate în vieață. Nu Ştie ce Vna. Tu ieşti 
Regie şi poți să faci ce vrei. Trebe so pui în faţa unui Faptu 
Consumatu. PS. Am auzitu zvonuri că vrejitoarele vor plătii 
inpozite, niciun Regie na încercatu aşa ceva de multă vremie, 
ia egzamplu dela iei. Respectile mele, cu sanatate, deocam- 


dată. O PRIETINĂ. 


Ticăitul ceasului broda pe cuvertura liniștii. 

aţa Ogg se-ntoarse să-l privească. 

— Ea a aranjat totul! zise Magrat. Ştii cum e Verence. Vreau 
să spun, nici nu s-a ostenit să nu dea de înţeles cine e, nu-i așa? 
Și când m-am întors, totul era plamficat... 

— Ce-ai fi făcut dacă nu era nimic planificat? zise aţa. 

Magrat păru, pentru o clipă, descumpănită. 

— Păi, aș fi... Vreau să spun, dacă el ar fi... aș fi... 

— Ai fi fost azi mireasă, da? zise aţa, dar cu o voce înde- 
părtată, de parcă s-ar fi gândit la altceva. 

— Păi, asta depinde de... 

— Vrei să te mănți, nu? 

— Păi, da, bineînţeles, dar... 

— Foarte frumos atunci, zise '[aţa, cu o voce pe care 
Magrat o numea, în sinea ei, vocea ei de dădacă. 

— Da, dar ea m-a dat la o parte și m-a închis în castel, și 
eu m-am înfuriat așa de tare... 

— Erai atât de furioasă, încât ai îndrăznit să te împotrivești 
Reginei. Ba chiar ai ridicat mâna asupra ei, zise Tata. Bravo 
ție! Magrat cea veche n-ar fi făcut așa ceva, este? Esme întot- 
deauna reușea să vadă lucrurile așa cum sunt ele cu adevărat. 
Acum dă o fugă pe ușa din dos și uită-te la stiva de lemne, fu 
fată bună! 

— Dar am urât-o îngrozitor și acum ea e moartă! 

- Da, dragă. Acum du-te și spune-i Ţaţei cum e cu grăma- 
da de lemne. 

Magrat deschise gura să spună: „Se întâmplă să fiu aproa- 
pe regină“, dar n-o făcu. În schimb se duse, cu regală bunăvo- 
inţă, să se uite la stiva de lemne. 

— Sunt multe lemne, zise ea, intrând înapoi şi suflându-și 
nasul. Arată de parcă tocmai le-a pregătit pentru iarnă. 

— Şi a întors ceasul ieri, zise Ţaţa. Iar cutia de ceai e pe 
jumătate plină, am controlat. 

— ȘI? 

— Nu era sigură, zise Ţaţa. Hmmm! 

Deschise plicul adresat ei. Era mai mare şi mai subțire decât 
cel cu testament, și conținea o singură bucată de carton. 

aţa o citi, apoi o lăsă să cadă pe masă. 

— Haide, zise ea. N-avem prea mult timp. 

— Ce s-a întâmplat? 

— Adu şi zaharniţa! 

aţa trânti ușa de perete și dădu fuga la mătură. 

— Haide! 

Magrat ridică bucata de carton. Inscripția îi era cunoscu- 
tă. O mai văzuse de câteva ori înainte, când îi făcea câte o 
vizită neanunțată Bunei. 

Scria: „NU-S MUARTĂ“. 


— Stai! Cine pasă acolo? 

— Ce cauţi să faci de gardă cu braţu-n eșarfă, Shawn? 

— Chemarea datoriei, mami. 

— Bine, atunci dă-ne drumul imediat! 

— Eşti Prieten sau Dușman, mami? 

— Shawn, uite-o pe aproape-Regina Magrat aici cu mine, da? 
— Da, dar trebuie să... 

— În clipa asta! 

— Aaaăăă, mami! 

Magrat se străduia să se țină după Țaţa, care fugea cu pași 
mărunți prin castel. 

- Vrăjitorul a zis bine. Era moartă, să știi. Te înțeleg că 
speri, dar îmi dau și eu seama când cineva e mort. 

— Ba nu-ți dai. Mi-aduc aminte, acum câţiva ani, când ai 
venit într-un suflet la mine acasă, plângând și când colo 
ea era doar la Împrumutat. De atunci s-a apucat să foloseas- 
că biletul. 

- Dar... 

— Nu era sigură ce-o să se întâmple, zise Ţaţa. Mie atât 
mi-ajunge. 

~- Ţaţă... 

— Nu poţi să ştii sigur până nu te uiţi, insistă Ţaţa Ogg, 
enunțându-și propria versiune a Pnincipiului Incertitudinii. 

aţa trase un șut ușilor Marii Săli, dându-le de perete. 

— Ce-i cu toate astea? 

Ridcully se ridică de pe scaun, cam rușinat. 

— Păi, nu părea corect, s-o las așa singură... 

— Vai de mine și de mine, zise aţa, privind solemnul 
tablou. Crini și lumânări. Panez că i-ai șterpelit tu cu mâna ta, 
din grădină. ȘI te-ai apucat s-o fereci aici, în casă. 

— Păi... 

— Și nimănui nu i-a trecut prin cap să lase o amărâtă de 
fereastră deschisă! Ce, nu le auzi? 

— Ce să aud? 

Tața privi grăbită în Jur și înșfăcă un sfeșnic de argint. 

— Nu! 

Magrat i-l smulse din mână. 

- Asta se întâmplă să fie — zise ea, ridicând braţul — aproa- 
pe cu-adevărat — ținti locul — castelul meu... 

Sfeșnicul zbură, rostogolindu-se în aer și lovi un vitraliu 


mare drept în mijloc. 

O rază nouă de soare se desfășură până la masă, cu o 
mișcare vizibilă, în leneşul câmp magic al Discului. Și pe ea, 
ca bilele pe-un tobogan, curseră albinele. 

Roiul se instală pe capul vrăjitoarei, dând impresia unei 
foarte periculoase peruci. 

— Ce-ai fă... începu Ridcully. 

— Săptămâni întregi o să se dea mare pe chestia asta, expli- 
că Țaţa. Nimeni n-a reușit vreodată să facă asta cu albinele. 
Că ele au mintea peste tot, ştii? Nu doar într-o singură albină. 
În tot roiul. 

— Despre ce... 

Degetele Bunei Batevreme tresăriră. 

Pleoapele ei fluturară. 

Foarte încet, se ridică în capul oaselor. Își fixă, cu oarecare 
greutate, privirea pe Magrat şi Tața Ogg, și spuse: 

— Vreau un sszznop de flori, un casszztron cu miere, șșzi 
pe cineva ssză-l înţep. 

— "Ți-am adus zaharnița, Esme, zise Taţa Ogg. 

Buna se uită cu lacomie la zahăr, apoi la albinele care deco- 
lau de pe capul ei ca avioanele de pe-un portavion avariat. 

— Toarnă un sszztrop de apă înăuntru atunci și răsszztoarn-o 
pe masă pentru ele. 

Apoi privi triumfătoare la asistența uluită, în vreme ce 
aţa Ogg se grăbea să-i îndeplinească ordinele. 

— Am făcut-o cu alzzbinele! Mmeni n-o poate face cu albi- 
nelezz, și eu am făcut-o! Te trezzzeşti că-ți zzzboară mintea 
în mai multe direcțzzii diferite! Trebuie să fii bună ca sz-o faci 
cu albinele! 

Taţa Ogg amestecă niţel siropul improvizat și-l răsturnă 
pe masă. Roiul cobori. 

— Eştu vie? reuși Ridcully să spună. 

— Uite ce bună e o educație universzzitară la casa omului, 
zise Buna, masându-și braţele, să le mai dezmorțească. Numai 


326 TERRY PRATCHETT 


cinci minute ssză te vadă stând în suzzz şi vorbind, şi deja zz-a 
lămurit că eşti viu. 

Ţaţa Ogg îi aduse un pahar cu apă. Acesta pluti o clipă 
prin aer, apoi se sfărâmă de podea, fiindcă Buna încercase să-l 
apuce cu al cincilea picior. 

— Scuzzze. 

— Ştiam eu că nu erai sigură! zise Țața. 

— Szzzigură? Ba szigur că eram sigură! N-am avut nici cea 
mai mică îndoială. 

Magrat se gândi la testament. 

— N-ai avut nicio clipă de îndoială? 

Buna Batevreme avu bunul-simţ să n-o privească în ochi. 
În schimb, îşi frecă mâinile, aferată. 

— Ce s-a mai întâmplat cât am lipsit? 

— Păi, zise Ţaţa, Magrat i-a ținut piept... 

— A, păi știam că aşa o să facă. Și nunta ați făcut-o, da? 

— Nunta? 

Ceilalți din cameră schimbau priviri între ei. 

— Păi, sigur că nu! zise Magrat. Trebuia să oficieze Fratele 
Perdor, de la Minunătorii de Ziua a Noua, dar l-a lăsat lat un 
elf, și oricum lumea e încă... 

— [a să n-aud eu pretexte de-astea, rosti Buna, categorică. 
ȘI, oricum, la nevoie, poate să oficieze și un vrăjitor de rang 
înalt, nu-i așa? 

— Eu, eu, eu, cred că aşa e, admise Ridcully, care se simţea 
cam depășit de evenimente. 

— Corect. În fond, ce-i un vrăjitor, dacă nu un preot fără 
un zeu și cu palmele umede, zise Buna. 

— Dar mai toți nuntașii au fugit! 

— Găsim noi alții, zise Buna. 

— Doamna Scorbic n-o să reușească niciodată să gătească 
ospăţul de nuntă așa repede! 

— O să trebuiască să-i porunceșt, zise Buna. 

— Domnișoarele de onoare sunt plecate! 

— Ne descurcăm noi. 

— N-am rochie! 

— Dar asta de pe tine ce-i? 

Magrat își privi zalele pătate, platoșa placată cu noroi și 
cele câteva rămășițe jilave de mătase albă care atârnau deasu- 
pra, ca o capă zdrenţuită. 

— Eu zic că-ți şade bine, zise Buna. O să-ți aranjeze 
Tața părul. 

Magrat ridică instinctiv mâna, își scoase coiful cu aripi 
ȘI-ȘI pipăi părul. Încâlceala de rămurele și resturi de iarbă- 
neagră de acolo era de o complexitate în stare să rupă orice 
pieptene. Nici în condiții normale nu-i stătea părul bine mai 
mult de cinci minute; acum arăta ca un cuibar de găină. 

— Cred c-am să-l las așa, zise ea. 

Buna dădu, aprobator, din cap. 

— Bună atitudine, admise ea. Nu contează ce ai, contează 
cum le-ai căpătat. Ei, păi atunci se cheamă că suntem gata. 

Țaţa se aplecă spre ea şi-i șopti ceva. 

— Cum? A, da. Unde-i mirele? 

— E cam amețit. Nu prea-și dă seama ce s-a întâmplat. 

— Perfect normal, zise Ţaţa, după petrecerea burlacilor. 


Au mai fost dificultăți de învins: 
— Avem nevoie de un cavaler de onoare. 


— Uuk. 


— Mă rog, dar măcar pune ceva pe tine. 


Doamna Scorbic, bucătăreasa, își încrucişă braţele ei 
rozalii și uriașe. 

— Nu se poate, ripostă ea pe un ton categoric. 

— Mă gândeam că poate doar niște salate şi pateuri și câte- 
va... zise Magrat, rugătoare. 

Bărbia păroasă a bucătăresei se ridică-n vânt, cu hotărâre. 

— Elfu ăia mi-au răscolit toată bucătăria, zise ea. O să-mi 
ia zile întregi să fac ordine. Şi, oricum, toată lumea știe că 
legumele crude fac rău la om, şi nu mă bag io la parascoveni- 
ile alea de plăcinte cu ouă. 

Magrat îi ceru, din pnviri, ajutor Ţaţei Ogg. Buna 
Batevreme plecase în grădină, să-și bage nasul în toate florile 
până scapă de ideea asta fixă. 

— N-are asta a face cu mine, zise Țața. Asta nu-i bucătăria 
mea, dragă. 

— Nu, e a mea. Sunt bucătăreasă aici de ani de zile, zise 
doamna Scorbic, şi ştiu io cum se face lucrurile, și n-o să-mi 
poruncească mie o fetișcană taman în bucătăria mea. 

Magrat se pleoști. Ţaţa o bătu pe umăr. 

— S-ar putea să ai acum nevoie de asta, zise ea şi-i înmână 
lui Magrat coiful înaripat. 

— Regele a fost foarte mulțumit de... începu doamna Scorbic. 

Se auzi un declic. Bucătăreasa privi de-a lungul arbaletei 
și întâlni privirea fermă a lui Magrat. 

— Dă-i drumul... zise Regina din Lancre, încetișor, 


fă-mi pateunile. 


Verence şedea cu capul în mâini, îmbrăcat în cămașă de 
noapte. Nu-și mai amintea aproape nimic din noaptea ce tre- 
cuse, afară de-o senzaţie de frig. Și nimeni nu părea să vrea 
să-l povestească. 

Ușa se deschise cu un scârțâit slab. 

- Mă bucur să te văd deja pe picioare, zise Buna Batevreme. 
Am venit să te ajut să te-mbraci. 

— M-am uitat prin garderob, zise Verence. Aia... elfii, 
parcă erau?... au devastat totul. Nu mai am nimic care să se 


poată purta. 

Buna își roti ochii prin cameră. Apoi se duse la un cufăr 
şi-l deschise. Ceva luci, galben cu roșu, şi scoase un clinchet 
vag de zurgălăi. 

— M-am gândit eu că nu le-ai aruncat, zise ea. Și nu te-ai 
îngrăşat de atunci, așa că încă Îți vin bine. Pune bălțătura asta. 
O să-i faci o bucurie lui Magrat. 

— O, nu, refuză Verence. Sunt foarte hotărât în privința 
asta. Acum sunt rege. Ar fi înjositor pentru Magrat să se mări- 
te cu un Nebun. Trebuie să-mi țin rangul, pentru binele rega- 
tului. În plus, unii oameni mai au și mândrie. 

Buna îl privi fix lung, încât el începu să se foiască, stânjeni. 

— Păi, unu au, zise el. 

Buna dădu din cap şi-apoi o porni către ușă. 

— De ce pleci? întrebă Verence, neliniștit. 

— Nu plec, rosti Buna, încet. Doar închid ușa. 


Și a mai fost și incidentul cu coroana. 

După o căutare grăbită prin dormitorul lui Verence, volu- 
mul Ceremonia și Protocoale ale Regatului Lancre a fost, în fine, găsit. 
Procedura era cât se poate de clară. Noua regină era incoro- 
nată de către rege, în cursul ceremoniei. Tehnica nu prezenta 
dificultăți pentru niciun rege care ştia care capăt al reginei era 
cel potrivit, și chiar şi cel mai consanguinizat rege tot nimerea, 
din două încercări. 

Dar lui Ponder Suibbons i se păruse că ritualul avusese o 
oarecare ezitare, în acest punct. 

De fapt, i se păruse că, exact în clipa în care regele ar 
fi trebuit să așeze coroana pe capul miresei, el își aruncase 
ochii spre celălalt capăt al sălii, unde se afla bătrâna vrăji- 
toare. ȘI, odată cu el, aproape toată lumea o privise, inclu- 
siv mireasa. 

Bătrâna vrăjitoare încuviinţă, aproape imperceptbil, 
din cap. 

Magrat fu încoronată. 


Frunză-verde-hop-și-așa etc. 


Mirele și mireasa stăteau umăr la umăr, strângând mâinile 
oaspeţilor care formaseră un lung șir, cam amețiţi, așa cum e 
și normal în acest punct al ceremoniei. 

— Sunt convins că veţi fi foarte fericiți... 

— Mulţumim. 

— Uuk! 

— Mulţumim. 

— Pironește-o de tejghea, Lord Ferguson, și blestemați fie 
negustorii de brânză! 

— Mulţumim. 

— Pot să sărut mireasa? 

Verence își dădu brusc seama că îi vorbise văzduhul gol. 
Cobori privirea. 

— Mă scuzaţi, zise el, dumneavoastră sunteți...? 

— Cartea mea de vizită, zise Casanunda. 

Verence o citi. Ridică din sprâncene. 

- Ah, zise el. Oh. AĂă. Măi, măi, măi. Al doilea, deci? 

— Eu sunt mai zelos, admise Casanunda. 

Verence aruncă o privire vinovată în jur, apoi se aplecă 
până când gura lui ajunse la același nivel cu urechea piticului: 

— Aş putea schimba o vorbuliță cu dumneata, peste vreo 


două minute? 


Călușarii din Lancre se revăzură, pentru prima dată, la 
recepție. Le venea cam peste mână să-și vorbească. 
Mai mulți dintre ei oscilau, distraţi, în sus și-n jos, în timpul 
conversaţie. 


— În regulă, zise Jason, își aminteşte cineva? De-ade-văratelea? 

-- Mi-aduc aminte începutul, zise Croitoru, celălalt țesător. 
Începutul mi-l amintesc bine. Și dansul prin pădure. Dar 
Spectacolul... 

— Erau elfi în piesă, zise Tinichigiu, brutarul. 

— De-asta s-a dus totul dracului, interveni Stufaru, căruța- 
şul. Și-au mai fost și multe țipete. 

— A fost cineva cu coarne, zise Căruțaș, și cu un cogeamite... 

— Totul a fost, spuse Jason, un fel de vis. 

— Hei, uite colo, Căruţaș, zise Țesător, făcând cu ochiul 
către ceilalți, uite maimuța aia. Voiai s-o întrebi ceva, nu-i așa? 

Căruţaș clipi. 

— A, da, recunoscu el. 

— Eu, în locul tău, n-aş irosi așa o ocazie de aur, zise Ţesător, 
cu vesela răutate ce le-o arată deseori deştepţi celor proşti. 

Bibliotecarul pălăvrăgea cu Ponder și cu Trezorierul. 
Căruţaş îl înghiont și el se întoarse. 

— Ai fost la Curmătura, deci, așa e? i se adresă el, deschis 
şi vesel, cum îi era felul. 

Bibliotecarul îi adresă o privire plină de nedumerire 
politicoasă. 

— Uuk? 

Căruțaş păru nedumerit. 

— Acolo ţi-ai pus nuca, nu-i așa? 

Bibliotecarul îi mai aruncă o privire cam ciudată, apoi 
scutură din cap. 

— Uuk. 

— Ţesător! zbieră Căruţaș, maimuța zice că nu şi-a pus 
nuca unde n-o ajunge soarele! Tu ai zis că și-a pus-o! Dar n-ai 
pus-o, nu-i așa? El a zis că da. 

Se întoarse către Bibliotecar. 

— Nu şi-a pus-o, Ţesător! Vezi, știam eu c-ai priceput pe 
dos. Eşti dus. Nu-s maimuțe la Curmătura. 

Dinspre cei doi se scurgea liniște, în toate direcțiile. 

Ponder Stibbons își pnu răsuflarea. 

— Ce petrecere încântătoare, spuse Trezonerul unui scaun, 
ce mi-ar plăcea să fiu aici. 

Bibliotecarul luă o sticlă dolofană de pe masă. Îl bătu pe 
Căruţaș pe umăr. Apoi îi turnă un pahar mare, i-l dădu și-l 
mângâie pe creştet. 

Ponder se relaxă și-și văzu mai departe de ceea ce făcea. 
Legase un cuțit de-un capăt de sfoară și-l privea, mohorât, 
cum se-nvârtește pe loc... 

În drumul lui spre casă, în acea seară, Țesător fu luat pe 
sus de către un atacator misterios și aruncat în râul Lancre. 
Nimeni nu află vreodată de ce. Nu vă amestecați în treburile 
vrăjitonlor, în special dacă-s simieni. Nu sunt foarte subtili. 


Și alții mergeau acasă, în acea seară. 

— O să-i vină idei care nu-s de rangul ei, zise Buna Bate- 
vreme, pe când cele două vrăjitoare pășeau agale prin mires- 
mele nopții. 

- E regină. Asta-i un rang destul de înalt, zise Țața Ogg. 
Aproape la fel cu vrăjitoarele. 

— Da... bine... nu se face să-ți dai aere, remarcă Buna 
Batevreme. Suntem avantajate, da, dar ne purtăm cu modestie 
și nu ne Băgăm în Faţă. Nimeni nu poate spune că n-am fost 
modestă și decentă toată viața mea. 

— Totdeauna ai fost timidă ca un șoricel, aşa am spus mereu, 
zise Ţaţa Ogg. Când vine vorba de smerenie, n-o să găsiți pe 
nimeni mai smerit ca Esme Batevreme, le spun eu tuturor. 

— Mi-am văzut întotdeauna de treabă și nu m-am ameste- 
cat cu alții... 

— Nici nu simte omul că ești de față, de obicei, zise 
Fața Ogg. 

— Vorbeam eu, Gytha! 


— Scuze! 

Merseră în liniște, o vreme. Era o seară caldă și uscată. În 
copaci cântau păsărelele. 

aţa zise: 

— E ciudat să te gândești la Magrat a noastră, măritată 
și-așa mai departe. 

— Ce vrei să spui, şi-așa mai departe? 

— Păi, ști tu — măritată, șopti Ţaţa. l-am dat câteva sfaturi. Să 
poarte mereu ceva, în pat. Să-i trezească interesul bărbatului. 

— Tu purtai întotdeauna pălăria. 

— Corect. 

Țaţa flutură un cârnat pe băț. Niciodată nu scăpa vreo 
ocazie de a se aproviziona cu mâncare, dacă era gratis. 

— Ospăţul de nuntă a fost grozav, nu-i așa? Și Magrat arăta 
strălucitoare, zic eu. 

— Eu zic că arăta roșie și agitată. 

— Asta-i strălucirea, la o mireasă. 

— Dar ai dreptate totuși, recunoscu Buna Batevreme, care 
mergea puţin mai în față. A fost o masă bună. N-am mai 
mâncat până acum Vanantă Vegetanană. 

— Când ne-am luat cu domnul Ogg, am avut trei duzini de 
stridii la ospăţul nostru de nuntă. Da’ n-au funcţionat toate. 

— Și mi-a plăcut cum ne-a dat tuturor câte-o bucăţică 
de tort de nuntă, într-o punguţă, zise Buna. 

— Da. Ştii, se spune că, dacă-ţi pui o bucăţică dintr-asta 
sub pernă, îl visezi pe viitorul tău so... 

Pe [aţa Ogg o luase gura pe dinainte. 

— Nu-i nimic, zise Buna. Nu mă deranjează. 

— Scuze, Esme! 

— Toate cele se întâmplă undeva. Știu. Stu. Toate se în- 
tâmplă undeva. Așa că, până la urmă, nu mai contează. 


— Foarte continuinuinuumă gândire ai, Esme! 

— Tortul e bun, șopti Buna, dar... în clipa asta... nu ştiu de 
ce... dar ce mi-aş don, Gytha, în momentu' ăsta, ar fi... 
o bomboană. 

Ultimul cuvânt stărui în aerul serii, ca ecoul unei Împuşcături. 

aţa se opri. Mâna îi zbură spre buzunar, unde sălășluia 
de obicei eterna ei pungă, cu acadele prăfuite. Privi fix ceafa 
lui Esme Batevreme, conciul ei strâns de păr cărunt, de sub 
borul pălănei ascuțite. 

— Bomboană? întrebă ea. 

— Presupun că ai altă pungă, acum, zise Buna, fără s-o 
privească. 

— Esme... 

— Ai ceva de spus, Gytha? Despre pungi cu bomboane? 

Buna Batevreme tot nu se întorsese. 

aţa își privea ghetele. 

— Nu, Esme, zise ea spășită. 

— Ştiam c-ai să te duci la Omul Lung, să știi. Cum ai intrat? 

— Am folosit una dintre potcoavele speciale. 

Buna dădu din cap. 

— Nu trebuia să-l bagi și pe el în treaba asta, Gytha! 

— Da, Esme. 

— E la fel de viclean ca și ea. 

— Da, Esme. 

— Îmi faci figura cu umilinţa preventivă. 

— Da, Esme. 

Ma: merseră o bucată. 

— Ce era dansu' ăla pe care l-au jucat Jason şi băieții lui, 
când s-au îmbătat? întrebă Buna. 

— Băţul şi Găleata ca la Lancre, Esme. 

— Şi-i legal? 

— În principiu, n-ar avea voie să-l joace dacă sunt femei de 


față, recunoscu 'Țaţa. Că altfel se cheamă că-i călușire sexuală. 

— Și mi s-a părut că Magrat a fost foarte surprinsă când ai 
recitat poezia aia, la recepție. 

— Ce poezie? 

— Aia, la care ai făcut și gesturile. 

— A, poezia aia. 

— L-am văzut pe Verence cum își lua notițe pe-un șerveţel. 

aţa băgă din nou mâna prin tainiţele informe ale bulen- 
drelor ei și scoase o sticlă de șampanie, întreagă, despre care 
ai fi jurat că n-are cum să încapă acolo. 

— Acuma, mie mi s-a părut că arăta fericită, să știi, zise ea. 
Cum stătea acolo, îmbrăcată cu juma” de rochie ruptă și mur- 
dară și cu zale pe dedesubt. Hei, știi ce mi-a spus? 

— Ce? 

— Tu minte tabloul ăla vechi cu Regina Ynci? Ştii tu, aia 
cu corsetu' de fier? Cu toate ţepușele și cuțitele alea la șaretă? 
Fi, mi-a spus că e sigură că... că spiritul lui Ynci a ajutat-o. 
Cică și-a pus armura ei și-a putut face lucruri la care nici n-ar 
fi îndrăznit să se gândească. 

— Parol, făcu Buna, abținându-se de la alte comentarii. 

— Ciudată lume, fu de acord aţa. 

Ma: merseră o vreme în tăcere. 

— Şi deci, nu i-ai spus că n-a existat nicio regină Ynci? 

— Ce rost avea? 

— Regele Lully ăl bătrân a inventat-o fundcă își închipuia 
că avem nevoie de ceva romantic în istorie. Avea el goanga 
asta. A comandat până și armura. 

— Stiu. A făcut-o bărbatul străbunică-mui, dintr-o albie de 
tablă și vreo două cratițe. 

— Dar n-ai crezut că e cazul să-i spui și ei? 

— Nu. 

Buna încuviinţă. 

— Sti, e ciudat, zise ea, chiar și când Magrat e complet 
diferită, tot la fel e, de fapt. 

aţa Ogg scoase o lingură de lemn de undeva de prin șorţ. 
Apoi își ridică pălăria și, cu mare grijă, cobori de-acolo un 
castron cu șarlotă, jeleu și frişcă, pe care-l ascunsese!. 

— Hm. Chiar nu înţeleg de ce furi mâncare tot timpul, zise 
Buna. Verence ţi-ar da un cazan plin, dacă i-ai cere. Ști că el 
unul nu pune gura pe frişcă. 

— Așşa-i mai amuzant, recunoscu Ţaţa. La vârsta mea, 
merit și eu ceva distracție. 

În desișuri se auzi un freamăt și unicornul țâșni în drum. 

Era funos. Era turbat. Se afla într-o lume în care nu-și 
găsea locul. Și era mânat din urmă. 

La o sută de yarzi de ele, scurmă pământul cu copita 
și-apoi cobori cornul. 

- Hopaa! exclamă 'Țaţa, lăsându-și dreapta răsplată să 
cadă pe jos. Haide. Uite un copac acolo, haide! 

Buna Batevreme scutură din cap. 

— Nu. De data asta nu fug. N-a putut să mă doboare 
inainte și acum încearcă să se folosească de-un animal, 
carevasăzică? 

— Tu nu vezi ce ditai cornul are?? 

— Văd foarte limpede, zise Buna, calmă. 

Unicornul lăsă capul în pământ și atacă. Ţaţa Ogg ajunse 
la cel mai apropiat copac cu ramuri joase și săni în el. 

— Vino, Esme! 

— Nu. Înainte nu gândeam limpede, dar acum gândesc. 
Sunt unele lucruri de care n-am nevoie să fug. 

Dihania albă gonea pe drumul dintre copaci, o jumătate 
de tonă de mușchi în spatele celor doisprezece inci de corn 
sclipitor. În urma lui se formau vălătuci de abur. 

— Esme! 


! Şi Țaţa Ogg era o mare culegătoare de mărunţișuri* desconsiderate. 
* Joc de cuvinte în engleză: trifle înseamnă atât „fleac“, „mărunțişș“, cât și 


un tip de budincă. (n.tr.) 

Vremea cercurilor se termina. În plus, acum ştia de ce-i 
fusese mintea atât de răvășită, și asta era bine. Acum nu 
mai auzea gândurile fantomatuce ale tuturor celorlalte Esme 
Batevreme. 

Poate unele trăiau în lumi conduse de elfi. Sau muriseră 
de mult. Sau trăiau ceea ce considerau ele a fi vieți fericite. 
Rareon i se întâmpla Bunei Batevreme să dorească ceva, 
fiindcă dorinţele erau pentru blegi, dar simţea un mic regret, 
știind că nu le va putea întâlni niciodată. 

Poate unele dintre ele erau pe punctul de a mun, aici, pe 
această potecă. Fiecare lucru pe care-l făcea: însemna că un 
milion de copii ale tale făceau ceva difent. Unele dintre ele vor 
muri. Le simțise morțile viitoare... morțile lui Esme Batevreme. 
Și nu le putea salva, căci nu astfel lucrează probabilitatea. 

Pe un milion de dealuri, fata alergă, pe un milion de poduri, fata 
alese, pe un milion de poteci femeia rămase nemișcat... 

Toate diferite, toate una singură. 

Tot ce putea face pentru ele era să fie ea însăși, aici și 
acum, din toate putenle. 

Întinse o mână. 

Câţiva metri mai încolo, unicornul lovi un zid invizibil. 
Copitele i se vânturară prin aer, încercând să se oprească 
ȘI parcurse restul distanţei până la picioarele Bunei culcat 
pe spate. 

— Gytha, zise Buna, pe când bestia încerca să se ridice, cu 
trupul contorsionat de durere, îți vei scoate ciorapii, îi vei lega 
să faci din ei un căpăstru și mi-i vei da încetișor. 

— Esme... 

— Ce-i? 

— N-am ciorapi pe mine, Esme. 

— Dar ce-ai făcut cu perechea aia frumoasă, roșu cu alb, 
pe care ţi-am dat-o de Lăsata Porcului? I-am tricotat cu mâna 
mea. Și ştii cât urăsc tnicotatul. 

— Păi, e o seară caldă. Mie-mi place, știi tu, să las aerul 
să circule. 

— M-am chinuit ca naiba cu călcâiele. 

— Scuze, Esme! 

— Cel puțin, ai să fii bună să dai o fugă la mine acasă și să 
aduci tot ce e pe fundul scrinului. 

- Da, Esme. 

— Dar mai înainte, ai să treci pe la fi-tu Jason să-i spui să 
încingă bine forja. 

Tața Ogg se holbă la unicornul care se zbătea. Părea blo- 
cat acolo, îngrozit de Buna, dar, în acelaşi timp, complet inca- 
pabil de fugă. 

— Oh, Esme, doar n-ai de gând să-i ceri lui Jason să... 

— N-am să-i cer nimic. Şi nici ție nu-ți cer. 

Buna Batevreme își scoase pălăria și-i făcu vânt în tufișuri. 
Apoi, fără ca ochii ei să părăsească vreo chpă animalul, ndică 
mâinile spre conciul ei cărunt ca fierul și scoase câteva 
spelci strategice. 

Cocul se desfășură, ca un șarpe care se trezește și, după ce 
scutură ea capul de câteva ori, părul îi ajungea până la brâu. 

Țaţa privi fascinată cum Buna ridică mâna din nou și smul- 
se un singur fir de păr din rădăcină. Mâinile Bunei descriseră 
mișcări complicate în aer când ea făcu un laţ din ceva aproape 
prea subtire ca să poată fi văzut. Fără să dea atenție smucelilor 
cornului, puse laţul de gâtul unicornului. Apoi trase. 

Zbătându-se, smulgând cu copitele nepotcovite bulgăn 
mari de glod din cărare, unicornul se luptă să se ndice. 

— N-ai cum să-l ţii cu ăla, zise Ţaţa, furişându-se pe după 
un copac. 

— Pot să-l țin și c-un fir de păianjen, Gytha Ogg. Cu un fir 
de păianjen. Acum du-te în treaba ta! 

— Da, Esme. 

Unicornul își dădu capul pe spate și zbieră. 

Jumătate din oraș aștepta pe străzi când Buna aduse anima- 
lul, cu copitele patinându-i pe pavaj, în târgul Lancre, fiindcă 
atunci când îi spui ceva Ţaţei înseamnă c-ai spus tuturor. 

Jivina juca la capătul hamului de-o subținme imposibilă, 
zvârlind din copite spre cei imprudenți în stadiu terminal, dar 
încercările sale de-a se elibera eșuau de fiecare dată. 

Jason Ogg, încă îmbrăcat în cele mai bune haine ale sale, 
stătea în pragul fierănei, cam agitat. Deasupra hornului, aerul 
supraîncălzit tremura. 

— Domnu” Făurar, începu Buna Batevreme, am o trebu- 
șoară pentru tine. 

— Âă, zise Jason, ăla-i un unicorn, să știi. 

— Corect. 

Unicornul zbieră din nou și-și rostogoli ochii roșii și 
demenți spre Jason. 

— Nimeni n-a mai potcovit vreodată un unicorn, repli- 
că Jason. 

— Gândește-te la asta, zise Buna Batevreme, ca la momen- 
tul tău de glone. 

Mulțimea se îngrămădi în jurul lor, încercând să vadă și să 
audă, dar rămânând în afara razei de acțiune a copitelor. 

Jason se scărpină-n bărbie cu barosul. 

— Știu și eu... 

— Ascultă-mă, Jason Ogg, zise Buna, smucind de firul de 
păr, în vreme ce bestia derapa în jurul ei, în cerc, tu poți pot- 
covi orice ființă pe care ţi-o aduce cineva. Și există un preţ 
pentru asta, nu-i așa? 

Jason îi aruncă o privire panicată Ţaţei Ogg. Ea avu 
bunul-simţ să arate stânjenită. 

— Ea nu mi-a spus nimic, niciodată, îl asigură Buna, care, 
ca întotdeauna, părea în stare să citească expresia Ţaţei pri- 
vind prin propria ceafă. 

Se aplecă mai aproape de Jason şi acum aproape că atâr- 
na de dihania cabrată. 

— Preţul pentru a putea potcovi orice, once ființă pe care 
ţi-o aduce cineva... este că trebuie să potcoveşti orice îți aduce 
cineva. Preţul pentru a fi cel mai bun este întotdeauna... că ești 
obligat să fu cel mai bun. Şi tu îl plăteșt, la fel ca mine. 

Unicornul smulse câteva degete de lemn din cadrul ușii, 
cu copita. 

— Dar fier... zise Jason. Și cuie... 

- Da? 

— Fierul o să-l omoare, explică Jason. Dacă ţintuiesc fier de 
el, am să-l omor. Uciderea nu face parte din învoială. N-am 
ucis nimic, niciodată. Cu furnica aia am stat o noapte-ntrea- 
gă, n-a durut-o nici atâtica. N-am de gând să chinui o ființă 
care nu mi-a făcut niciun rău. 

— Ai adus ce se afla în scrinul meu, Gytha? 

— Da, Esme. 

— Dă-le încoace, atunci. ȘI tu, Jason, tu doar încinge forja. 

— Dar dacă țintuiesc fier de el... 

— Am spus eu ceva despre fier? 

Cornul lovi și făcu o piatră să sară din zid, la două șchioa- 
pe de capul lui Jason. El se dădu bătut. 

— Atunci o să trebuiască să vii și mata să-l faci să stea bini- 
şor, zise el. Niciodată n-am potcovit așa un armăsar, decât cu 
doi bărbați şi-un ucenic care să-l țină bine. 

- O să facă ce-i spui, promise Buna. Nu mi se poate 
împotrivi. 

— Criminalul ăsta l-a ucis pe moş Scrope, zise Tața Ogg. 
Mie nu mi-ar părea rău să-l omor. 

— Atunci, rușine să-ți fie, femeie! exclamă Buna. E un ani- 
mal. Un animal nu poate fi criminal. Numai noi, rasele supe- 
rioare, putem fi. Asta-i unul dintre lucrurile care ne deosebesc 
de animale. Dă-mi sacul ăla! 

Trase înăuntru dihania care se împotrivea din răsputeri și 
doi săteni se grăbiră să închidă ușile duble în urma lor. O clipă 
mai târziu, o copită lovi și făcu o gaură în lemn. 

Ridcully sosi în fugă, cu arbaleta-i uriaşă atârnată 
de-un umăr. 

— Mi-au spus că iar a apărut unicornul! 

Încă o scândură se frânse. 

— E înăuntru? 

Ţaţa încuviinţă. 

— L-a târât aici tocmai din pădure, zise ea. 

— Dar fiara aia e feroce! 

Țaţa Ogg își scărpină nasul. 

— Da, păi... dar ea răspunde cerinţelor, nu-i așa? Când e vorba 
de îmblânzirea unicornilor. N-are nimic de-a face cu vrăjitoria. 

— Ce vrei să spui? 

— Credeam că sunt unele lucruri pe care toată lumea le ştie 
despre unicorni, explică Ţaţa, înțepată. Cine poate să-i prin- 
dă, la asta fac eu aluzii delicate. Mereu a alergat mai repede 
decât tine Esme a noastră. Putea întrece orice bărbat. 

Ridcully stătea acolo, cu gura căscată. 

— Eu, pe de altă parte, continuă Ţaţa, eu mereu mă impie- 
dicam de prima rădăcină de copac care-mi ieșea în cale. 
Câteodată, dura o veșnicie până găseam una. 

— Vrei să spui că, după ce am plecat eu, ea niciodată... 

— Acuma să nu intri la idei romanțioase. La vârsta noastră, 
oricum tot aia e, zise [aţa. Ea nici nu s-ar mai fi gândit la asta, 
dacă nu apăreai tu. 

O idee asociată i se ivi în minte. 

- Nu l-ai văzut cumva pe Casanunda? 

— Bună, bobocelul meu de trandafir! auzi o voce veselă și 
plină de speranţă. 

Ţaţa nici măcar nu se întoarse. 

— Ce te mai funșezi pe unde nu te vede omul! zise ea. 

— Sunt faimos pentru asta, doamnă Ogg! 

În fierărie se lăsase liniştea. Apoi, se putu desluși bocănitul 
ciocanului lui Jason. 

— Ce fac a acolo înăuntru? întrebă Ridcully. 

— Once-or face, l-a făcut să nu mai zvârle din copite, 
zise aţa. 

— Ce era în sac, doamnă Ogg? întrebă Casanunda. 

— Ce mi-a spus ea s-aduc, răspunse "Țaţa. Serviciul ei vechi 
de ceai, din argint. Moștenire de familie. Nu l-am văzut decât 
de două ori în viaţa mea, și una din dăți a fost acu”, când l-am 
pus în sac. Nu cred că l-a folosit vreodată. Are o căniţă de 
lapte în formă de vacă umoristică. 

Lângă fierărie se mai adunase lume. Mulțimea umpluse 
toată piața orașului. 

Ciocănitul se opri. Vocea lui Jason, părând a veni de foar- 
te aproape, zise: 

— O să ieşim acum. 

— O să iasă acum! strigă aţa. 

— Ce-a spus? 

— A spus că o să iasă acum. 

— O să iasă acum! 

Mulțimea se retrase. Ușile se deschiseră. 

Buna ieşi, cu unicornul de căpăstru. Mergea liniştit, la pas, 
și mușchii i se rostogoleau pe sub blana albă ca broaștele-n 
ulei. Și copitele îi zuruiau pe pavaj. Luciul lor îi sări în ochi lui 
Ridcully. 

Fiara înaintă politicos, în rând cu vrăjitoarea, până ce ea 
ajunse în centrul pieţei. Apoi vrăjitoarea îl dezlegă și-i dădu o 
palmă blândă peste crupă. 

El necheză încetișor, se întoarse și galopă de-a lungul stră- 
zii, spre pădure... 

Ţaţa Ogg apăru, tăcută, în spatele Bunei Batevreme, care 
îl privea cum pleacă. 

— Potcoave de argint? se miră ea. O să se tocească nu- 
maidecât. 

— Și caiele de argint. Atât cât e nevoie, o să reziste, zise 
Buna, adresându-se lumii în general. Și ea n-o să-l capete nici- 
odată înapoi, poa’ să-l strige și-o mie de ani. 

— Să potcovești unicornul, zise "Țaţa, scuturând din cap. 
Numai ție-ți putea da prin cap să potcovești unicornul, Esme! 

— Toată viaţa mea, asta am făcut, zise Buna. 

Acum, unicornul era doar un grăunte alb, pe pășunea din 
deal. Cum îl priveau ele, dispăru în umbrele serii. 

Ţaţa Ogg suspină și rupse ce vrajă o fi fost acolo. 

— Asta a fost, deci. 

— Da. 

— Te duci la balul de la castel? 

— Tu te duci? 

— Păi... pe mine m-a rugat domnu” Casanunda să-l duc să 
vadă Omul Lung. Adică, știi tu, așa cum trebuie. Probabil că-l 
interesează, că e pitic, mă gândesc. Le plac excavaţiile. 

— Nu ne mai săturăm de ele, zise Casanunda. 

Buna dădu ochii peste cap. 

— Fă-te că ai vârsta pe care-o ai, Gytha! 

— Să mă fac? N-am nevoie să mă fac, îmi iese automat, zise 
Țaţa Ogg. Să mă fac că am jumătate din cât am... ei, aa e 
greutatea. Și, oricum, nu mi-ai răspuns la întrebare. 

Spre surprinderea Țaţei și a lui Ridcully, și poate chiar 
și a Bunei Batevreme înseși, ea își strecură braţul pe sub al 
lui Ridcully. 

— Eu și Domnul Ridcully o să facem o plimbare până jos 
la pod. 

— O să facem? zise Ridcully. 

— O, ce drăguț! 

— Gytha Ogg, dacă te mai uiţi așa la mine, să vezi ce sca- 
toalcă o să-ți dau. 

— Scuze, Esme, zise Ţaţa. 

— Bun. 

— Presupun că vreți să vorbiți despre timpurile trecute, se 
aventură aţa. 

— Poate despre timpurile trecute. Poate despre alte umpuni. 

Unicornul ajunse în pădure și galopă mai departe. 


Apele râului Lancre tălăzuiau dedesubt. Nimeni nu tra- 
versează aceeași apă de două on, nici chiar pe un pod. 

Ridcully aruncă o pietnicică. Făcea pleosc. 

— Totul se aranjează, zise Buna Batevreme, pe undeva. 
Vrăjitorul ăla tânăr al tău ştie asta, doar că pune cuvinte zăpă- 
cite în jur. Ar fi chiar deştept, dacă ar fi atent la ce are în 
faţa ochilor. 

— Vrea să rămână aici o vreme, rosti Ridcully mohorât. 

Mai aruncă o pietncică în adânc. 

— Pare fascinat de pietrele alea. Ce să fac, nu pot să-i inter- 
zic. Regele e încântat de idee. Cică alţi regi au avut întotdeau- 
na Nebuni, așa că el o să încerce să țină un înţelept pe lângă 
el, poate iese mai bine. 

Buna râse. 

— Și fata aia, Diamanda, o să se pună pe picioare cât 
de curând. 

— Ce vrei să spui? 

— O, nimic! Asta-i chestia cu viitorul. Poți să te trezeşti că 
iese orice. Sau totul. 

Ridică și ea o pietncică. Aceasta lovi apa în același timp 
cu una de-a lui Ridcully, scoțând un dublu pleosc. 

— Crezi, oare, zise Ridcully, că... undeva... a ieșit totul bine? 

— Da. Aici! 

Buna se înmuie, când îl văzu cocoşându-se. 

— Dar şi acolo, zise ea. 

— Cum? 

— Vreau să spun că, undeva acolo, Mustrum Ridcully s-a 
însurat cu Esme Batevreme și au trăit — Buna strânse din 

dinți — fericiți până la adânci bătrâneţe. Mai mult sau mai 
puțin. Cât pot oamenii să fie. 

— De unde știi? 

— Am captat frântun din amintirile ei. Părea destul de 
fericită. Și eu nu-s uşor de mulțumit. 

— Cum poți să faci asta? 

— Încerc să fiu bună în tot ceea ce fac. 

— A spus ceva despre... 

— Ea n-a spus nimic! Nu știe că existăm! Nu pune între- 
băni! E destul să știi că totul se întâmplă undeva, nu-i așa? 

Ridcully încercă să rânjească. 

— Asta-i maximum ce-mi poţi spune? 

— E maximum ce există. Sau aproape. 


Unde se sfârșește oare’? 

Într-o noapte de vară, cu perechi care se îndepărtează 
fiecare pe drumul lor, și amurgul vioriu, mătăsos, crescând 
printre copaci. Dinspre castel, mult după încheierea petrece- 
rii, râsete stinse și clinchet de mici zurgălăi de argint. Iar din- 
spre dealunle goale, doar tăcerea elfilor. 


| Când Hwel, faurul de piese, și restul trupei au sosit şi ei, a doua zi, i s-a 


povestit totul, şi el a scris o piesă. Dar a omis toate detaliile care nu-şi 
găseau loc pe o scenă sau erau prea scumpe, sau pe care nu le-a crezut. În 
orice caz, el a numit piesa Îmblânzirea Popândăului*, fiindcă nimeni n-ar fi 
fost atras de o piesă cu titlul Lucruri Care s-au Întâmplat Într-o Noapte de Vară. 
* În engleză, cuvântul „scorpie“ din titlul piesei Îmblânzirea Scorpiei de 
William Shakespeare mai înseamnă și chițcan - mic mamifer carnivor, 
de mărimea unui şoarece. (n.tr.) 

